
TROJOS KARO „KORESPONDENTAI“ 


Įsivaizduokite — pasaulyje yra žmonių, tikinčių, jog Elvis 
Presley tebėra gyvas ir rengiasi kada nors trenksmingai grįžti 
į sceną. Yra ir tokių, kurie neabejoja, jog gyvybė egzistuoja ne 
tik Žemėje. Kone penkiasdešimt procentų amerikiečių 2000 
metais nurodė tikį, jog vyriausybė nuo visuomenės slepia 
duomenis, patvirtinančius NSO fenomeno egzistavimą. O 
kai kurie paskiria savo gyvenimą šventojo Gralio ar riterių 
tamplierių lobių paieškoms, įvairiems menamiems ar tikriems 
šimtmečių senumo „kodams“ iššifruoti, būtiems ir nebūtiems 
sąmokslams atskleisti... Įdomu, ką šie žmonės sutiktų atiduoti 
mainais už įrodymą, patvirtinantį, kad jų tikėjimo objektas 


nėra vien legenda — moderni ar gyvuojanti kiek ilgiau? 


NUO HOMERO IKI HOLIVUDO 


Suprantama, kiekvienas toks „tikintysis“ į šį klausimą atsakytų 
savaip. Lygiai kaip galėtume rasti daugybę įvairių teorijų, per 
antropologinę, psichologinę, filosofinę ar kitokią prizmę 
mėginančių paaiškinti, kam žmonijai apskritai reikalingos 
legendos ir mitai bei kodėl ji nesiliauja juos kūrusi, o po ku- 
rio laiko — diskutavusi, kiek tikėtinos vienos ar kitos plačiai 
paplitusios istorijos. 

Viena tokių istorijų — legenda apie "Trojos karą, kaitinanti 
žmonijos vaizduotę kone tris tūkstančius metų. Ši legenda 


reikšminga ne tik literatūros bei kultūros istorijos, bet ir 


politiniu požiūriu. Prisiminkime garsiąją Vergilijaus Emei- 
dą - pasakojimą apie Trojos didvyrį Enėją, išsigelbėjusį iš 
griūvančio miesto, atkeliavusį į Italiją ir tapusį romėnų pirm- 
taku. Kūrinys iki šiol stebina autoriaus išmone, sodria kalba 
ir turtingomis bei išradingomis stiliaus priemonėmis; be to, 
jis yra neginčijamas antikinės literatūros paminklas, įtvirtintas 
šiuolaikiniuose pasaulio lireratūrų kanonuose. Savu meru 
Eneidoje dar įžvelgtas ir įspūdingas autoriaus užmojis sukurti 
„tautinį“ mitą, susiejusį romėnus su šlovingaisiais Trojos karo 
dalyviais, jo noras pašlovinti tradicines romėnų vertybes bei 
legitimuoti pirmųjų Romos imperatorių — Julijų-Klaudi- 
jų — dinastiją, tarp kurios garsiųjų atstovų buvo imperatoriai 
Augustas, Kaligula ir Neronas. 

"Tokioje šviesoje legenda apie Trojos karą įgyja dar didesnę 
reikšmę nei vien nuostabus tragiškas pasakojimas apie, kaip 
manoma, vienuolika šimrmečių prieš Kristų vykusį vieno mies- 
to užkariavimą. Legendos tampa galios šaltiniu, o kur galia, ten 
paprastai ir poreikis ar pagunda ją dar labiau sucelkti, įtvirtinti 
bei apsaugoti. Na, bet šią temą palikime nuošalėje. 

Verta kiek plačiau aptarti patį Trojos mitą, kuris dar ir 
šiandien neapleidžia žmonių vaizduotės. Tai akivaizdžiai 
liudija kad ir šios legendos ekranizacijos. Viena iš paskuti- 
niųjų, pasirodžiusi 2004 metais, sulaukė nemažai kritikos už 
nukrypimą nuo „tikros“ istorijos. Filmo kūrėjai netgi buvo 
priversti teisintis — girdi, tai tik adaptacija, kuri visiškai nėra 
tas pat, kas skaityti Homerą. Būdami visiškai teisūs, kino 
studijos atstovai neturėtų nė kiek jaudintis: Trojos mito 
adaptacijos bei variacijos, dirbiniai bei perdirbiniai skaičiuoja, 
švelniai tariant, kur kas ilgesnę istoriją, nei pati „sapnų kalvė“ 
Holivudas. 


Be jokios abejonės, už įstabiojo Trojos mito implantavimą 
į europietiškosios civilizacijos sąmonę turėtume padėkoti 
graikų dainiui Homerui, gyvenusiam, kaip manoma, aštun- 
tame amžiuje prieš Kristų. Būtent jo (ar jų — kai kas spėja, jog 
autoriai galėjo būti keli) IZ/adoje vaizdžiai ir įtaigiai papasakotą 
padavimą apie meilę, kovą, didvyrius ir dievus vėliau puoselėjo 
daugelis kitų graikų kūrėjų — poetų ir dramaturgų, tokių kaip 
Aischilas, Sofoklis, Euripidas ar Sapfo. Po kurio laiko mitą 
perėmė romėnų autoriai — tas pats Vergilijus, taip pat Ovidijus 
ar Stacijus. Trojos legenda įvairiais pavidalais aptinkama tiek 
Viduramžių literatūroje, tiek ir vėlesnių laikų autorių, tokių 
kaip Williamas Shakespeare'as, Johannas Wolfgangas von 
Goethe ar Jeanas Girodoux, kūriniuose. 

"Tai, kad daugelis autorių sėmėsi įkvėpimo iš šios legendos, 
nestebina: epinis konfliktas, aprašytas Homero IZadoje, ati- 
tinka visus šiuolaikiniam bestseleriui keliamus reikalavimus. 
Čia viešpatauja meilė — didysis dainius pasakoja, jog Trojos 
casus belli buvusi nepaprasto grožio moteris Helenė, kurią iš 
Spartos karaliaus Menelajo pagrobęs Trojos karaliaus Priamo 
sūnus Paris. Helenės pagrobimas ir išprovokavo Menelajo 
brolio, Argo ir Mikėnų karaliaus Agamemnono vadovaujamą 
graikų (epe vadinamų achajais) karo žygį prieš Troją. Čia yra 
ir istorija apie tvirtą draugystę — nesileidžiant į šiais laikais 
populiarias interpretacijas, galima paminėti Achilo bei Pa- 
troklo bičiulystę. Žinoma, čia gausu spalvingų ir įsimenamų 
personažų — narsusis Ajantas (lotyniškąja tradicija pasiekęs 
mus dar ir Ajakso vardu), gudrusis Odisėjas (Uliksas, Ulisas), 
kovingasis Hektoras bei daugelis kirų. Pasakojimas kupinas di- 
dingų mūšių scenų, dievybių įsikišimų ir mistikos, gudrybės ir 
heroizmo, įtampos ir tragizmo. Taigi legenda laiko užvaldžiusi 


daugybės kartų vaizduotę, ir Trojos karo tradicija yra tvirtai 
įsišaknijusi įvairių tautų bei epochų kultūroje - ko vertas vien 
Trojos arklys, tapęs viena populiariausių metaforų ar netgi 


pavojingo kompiuterių viruso pavadinimu? 
MITAS AR TIKROVĖ? 


Štai ir priėjome prie vieno kertinių klausimų: ar legenda apie 
"Irojos karą tėra vien įžymiojo poeto vaizduotės vaisius, ar vis 
dėlto už Iliadoje taip vaizdžiai aprašomų įvykių slypi tikras, 
amžių glūdumoje vykęs ir archeologiniais radiniais parvir- 
tintas karinis konfliktas? Atsakymas nėra nei nuviliantis, nei 
džiuginantis: gal ir taip. Daugelis mokslininkų siūlo Homerą 
laikyti ne kuo daugiau, kaip kūrybingu, lakia vaizduote ir 
mūzų malone apdovanotu menininku, kurio nemirtingasis 
epas turėtų būti laikomas literatūros, o ne istorijos paminklu. 
Siūlo, tačiau patys atkakliai ieško bet kokių archeologinių ar 
rašytinių šaltinių, leidžiančių nors kiek prasklaidyti pasakišką 
rūką virš legendinio Trojos miesto. Trumpai žvilgtetėkime, ką 
tyrinėtojams pavyko aptikti. 

Šiuo metu daugmaž sutariama, jog Homero apdainuota 
"Troja stovėjo dabartinės Turkijos šiaurės vakaruose, Anato- 
lijoje, vietoje, vadinamoje Hisarliku. Čia 1870 metais savo 
kasinėjimus ir pradėjo savamokslis archeologas Heinrichas 
Schliemannas. Aptikti devyni miesto archeologiniai sluoksniai 
ir, manoma, kad vienas iš jų, vadinamas Zžoja Vila, atitinka le- 
gendinio miesto griuvėsius. Tiesa, dėl to nėra sutariama — pats 
Schliemannas manė, jog Trojos karo laikotarpį atitinka antrasis 
kultūrinis garsiosios kalvos sluoksnis, nors vėliau nustatyta, 


jogjisyra maždaug tūkstančių merų ankstyvesnis, nei spėjama 


Trojos karo data. Kita tyrinėtojų grupė nurodo homeriškuoju 
miestu buvus kiek vėlyvesnį sluoksnį Troja VIb. Kad ir kaip 
ten buvo, nustatyta, jog legendinio karo laikus atitinkanti 
archeologinė Troja buvusi ne kartą sugriauta - veikiausiai, tiek 
žmogaus, tiek ir stichijos, nes tyrinėtojai teigia, kad miestas 
veikiausiai buvo stipriai nukentėjęs nuo žemės drebėjimo. 

Savo ruožtu tai iš karto sukelia minčių apie Trojos arklį. Ar- 
klys laikomas jūrų dievo Poseidono (anot Homero, palaikiusio 
Troją puolusius achajus) simboliu. Šis dievas dažnai vadinamas 
„Žemės purtytoju“. Taigi žemės drebėjimas, susilpninęs tvir- 
tovės sienas ir galėjęs būti tuo „arkliu“, atvėrusiu 'Iroją užka- 
riautojams — esą Poseidono intervencija lėmusi Trojos arklio 
motyvo atsiradimą. Žinoma, daugelis kirų autorių, tarp jų ir 
romėnų istorikas Plinijus, į šį legendos epizodą žvelgė kur kas 
proziškiau ir arklį laikė tarano ar kokio nors kitokio apgulties 
įrenginio metafora. 

Šie svarstymai nedaug tepasako apie istorines Trojos 
legendos prielaidas. Tačiau greta archeologinių tyrimų, dar 
vienas svarbus žinių apie to meto įvykius šaltinis — raštijos 
paminklai, visų pirma - hetitų tekstai. Keturioliktame amžiuje 
prieš Kristų galybės viršūnę pasiekusi Hetitų imperija apėmė 
ne tik Anatoliją, be ir šiaurės vakarų Siriją, taigi būtent šios 
karalystės raštuose ir ieškota užuominų apie Troją bei jos 
gyventojų kovas su graikais. 

Antrasis Trojos „atradimas“, šįkart — vėlyvojo bronzos 
amžiaus rašytiniuose šaltiniuose, priklauso šveicarų filologui 
Emiliui Forreriui. Jis, pirmoje praėjusio amžiaus pusėje ty- 
rinėdamas hetitų tekstus, rado minint šalį, vadinamą Wžs- 
sya - būtent taip hetitai vadinę Troją arba, sekant homeriškąja 


tradicija, Ilioną. Vėlesnių tyrinėjimų metu nustatyta, jog ši šalis 


buvo toje pačioje vietoje, kur ir dabartinis Hisarlikas, visuo- 
tinai pripažįstama legendinės Trojos vieta. Wžlusya ar Wilusa 
karalystė priklausė hetitų imperijai, ir kaip rodo tolesni jos raš- 
tijos paminklų tyrinėjimai, dėl šios teritorijos vykę konfliktai su 
kita valstybe, hetitų vadinama Abbiya. Manoma, jog čia turimi 
omenyje homeriškieji achajai arba vėlyvojo bronzos amžiaus 
graikai, dar žinomi kaip Mikėnų kultūros atstovai. 

"To meto rašytiniai šaltiniai nepateikia jokių duomenų apie 
kokią nors vieną plataus masto Trojos ataką (prisiminkime, 
jog, pasak Homero, šturmuoti miesto išsiruošė 1186 achajų 
laivai!) ar užsitęsusią (dešimtį metų!) apsiaustį. Panašu, kad 
vietovė, buvusi ekonomiškai svarbus centras strategiškai pato- 
gioje vietoje — šalia Dardanelų sąsiaurio, kelis amžius kentėjo 
nuo puldinėjimų ir buvo užvaldoma tai vienos, tai kitos pusės. 
Taigi daroma išvada, jog pasakojimai apie šiuos konfliktus 
ilgainiui buvo apipinti įvairiais pagražinimais, mitologiniais 
motyvais, žmonių sąmonėje karai ilgainiui susiliejo į vieną, 
kuris galiausiai buvo aprašytas įspūdingojoje I/adoje. 

"Tuo pasakojimą apie Trojos karo legendos tikroviškumą 
galėtume ir pabaigti, jei ne dvi aplinkybės. Viena jų - kasinė- 
jimų Hisarlike vadovas, profesorius Manfredas Korfmanas, 
prieš kelerius metus publikuotą savo straipsnį pabaigęs vylinga 
kaip Mona Lizos šypsena pastaba: „jei kas nors kurią dieną 
mane aplankytų kasinėjimų vietoje ir išreikštų įsitikinimą, jog 
"Irojos karas čia iš tiesų įvyko, mano, kaip Irojoje dirbančio 
archeologo, atsakymas būtų: kodėl gi ne?“ 

Kita - du mįslingi, gerokai anksčiau rašę autoriai, ilgam 
įnešę sumaišties į Trojos karo mitą ir jo interpretavimą. 


"Manfred Korfman. „Was there a Trojan War?“ — In: Archaeology, 
May-June, 2004, vol. $7, issue 3, p. 38. 


„TEISYBĖ Iš PIRMŲ LŪPŲ“ — DIKTIS KRETIETIS 
IR DARETAS FRYGAS 


Taigi ketvirtame amžiuje po Kristaus romėnas Lucijus Septi- 
mijus (deja, jo vardas — tai viskas, ką apie šį žmogų žinome) 
rašo laišką tokiam Kvintui Aradijui Rufinui, kaip spėjama, 
Romos prefektui. Laiške pasakojama apie vieną įdomų atsi- 
tikimą: girdi, tryliktaisiais imperatoriaus Nerono valdymo 
metais (pirmasis amžius po Kristaus) Kretos piemenys aptikę 
sugriuvusį Dikčio Kretiečio kapą. Tas Diktis buvęs ne bet kas, 
o Idomenėjo, vedusio Kretos kariuomenę į Trojos karą, ben- 
dražygis. Jo kape piemenys radę dėžutę, kurioje buvę ritiniai, 
išmarginti finikietiškais rašmenimis. Kaip paaiškėjo vėliau, 
rastas tekstas esąs Dikčio rašyti Trojos karo užrašai, kuriuos 
Septimijus išvertęs į lotynų kalbą ir siunčiąs Rufinui. 

Yra ir kitas laiškas, kurį šeštame mūsų eros amžiuje parašė 
žinomo Romos istoriko Kornelijaus Nepoto vardu prisiden- 
gęs asmuo Saliustijui Krispui, Nepoto bičiuliui (beje, esama 
nuomonių, šis „laiškas“ galėjęs atsirasti ir Viduramžiais). Taigi 
Nepotas dėsto, jog kai jis lankėsi Atėnuose, ten užtiko kūrinį, 
parašytą Dareto Frygo, o tas Daretas buvęs irgi ne bet kas, 
o Antenoro, Trojosskaraliaus Priamo pararėjo, bendražygis. 
Nepotas išvertęs tekstą į lotynų kalbą, kad skaitytojai galėtų 
susipažinti su Trojos karo įvykiais taip, kaip juos matęs Daretas, 
gyvenęs ir kovęsis šios epinės apsiausties laikais. 

"Taigi turime du pasakojimus. Vienas - Dikčio Kretiečio 
Apie Trojos karą (De bello Troiano libri VI, žinomas ir kitu 
pavadinimu: Epbemeris belki Troiani - Trojos karo dienoraštis), 
kitas — Dareto Frygo Apie Trojos žlugimą (De excidio Troiae). 


"lai - trumpi pasakojimai, proza rašyti kaip „tikrų“ Trojos karo 


dalyvių atsiminimai. Diktis atstovauja achajų pusei, o Daretas 
apie įvykius pasakoja „iš už Trojos sienų“ — trojėnų lūpomis. 

Abu kūriniai būtų nuostabus šaltinis visiems Trojos tyrinė- 
tojams, tik štai šiais laikais niekas nebemano, kad Dareto ir 
Dikčio kūriniai iš tiesų yra tai, kuo dedasi esą — autentiški karo 
dalyvių prisiminimai. Taip yra dėl daugelio turinio ir stiliaus 
ypatybių: kūrinėliuose minimos kai kurios realijos, būdingos 
Romos principato ir imperijos epochoms, netiksliai perteikia- 
mi kai kurių Homero minimų herojų ir jų kilmės vietų vardai, 
pateikiamos herojų elgesio motyvacijos, jų veiksmų vertinimai, 
vaizduojami išgyvenimai ir t.t. Atskiros kalbos taip pat nusipel- 
no kūriniams išversti ir paviešinti pasirinkta Nerono figūra (ar 
nesujo valdymu ilgainiui buvo susieta kai kurių Europos tautų, 
taip pat ir lietuvių, protėvių „italų“ pabėgimas iš Romos?!). 
O kur dar laiškuose paminėtos neįtikimos „įtikimos“ kūrinių 
radimo aplinkybės!.. Žinia, literatūros istorikams visa tai yra 
svarbu, bet — ne svarbiausia. Mar literatūrinės klastotės, ypač 
tokios įtikinamos, irgi palieka savą pėdsaką literatūros istorijoje; 
kartais jis būna ne ką menkesnis už originalaus kūrinio paliktas 
žymes, todėl lygiai nusipelno mūsų dėmesio. Kad taip yra, 
sprendžiame iš Dikčio ir Dareto tekstų recepcijos vėlesniais 
laikais. Tikėjimas šių kūrinių autentiškumu buvo nepajudina- 
mas Bizantijos epochoje - daugelis žymių Bizantijos rašytojų 
rėmėsi Dikčiu ir Dareru kaip neabejotinais autoritetais. Abu 
autoriai „klestėjo“ Viduramžiais, jie išgyveno savo atgimimą Re- 
nesanse ir sklaidą Baroke, kol galiausiai aštuoniolikto amžiaus 
pradžioje buvo įrodyta, jog Dareto ir Dikčio vardais prisidengę 
rašytojai — paprasčiausi klastotojai. 

Vis dėlto ši aplinkybė nesumenkina jų reikšmės Vakarų 


Europos kultūrai. Kai ankstyvaisiais Viduramžiais senasis 


žemynas prarado ryšį su antikinės Graikijos kultūros paveldu, 
Homero epai ir homeriškosios legendos buvo perduotos 
europiečiams būtent per šiuos į lotynų kalbą išverstus 
kūrinius. 

Kam ir kodėl prisireikė pateikti „savo“, „tikrąsias“ Trojos 
karo istorijos versijas? Galbūt mėginimai „pagrįsti“ Trojos 
legendą, padaryti ją įtikinamą buvo paprasčiausiai naudingi 
iš Enėjo mėginusiems save kildinti romėnams, ir tai paaiškina 
minėtų kūrinių atsiradimą? Nesiimsime spėlioti — jau vien 
dėl tos priežasties, kad nė apie vieną iš šių autorių praktiškai 
nieko nėra žinoma. Dar daugiau — nėra išlikusios net grai- 
kiškosios kūrinių versijos, išskyrus Dikčio teksto fragmentą, 
rastą palyginti neseniai, 1899-1900 metų žiemą. Šie veikalai 
mus pasiekė tik lotyniškąja forma - Dikčio Apie Trojos karą 
į lotynų kalbą buvo išverstas ketvirtame amžiuje po Kristaus, 
o Dareto Apie Trojos žlugimą - šeštajame. 

Dikčio kūrinys yra kiek ilgesnis, jo lotynišką versiją sudaro 
šešios knygos, nors yra žinoma, jog graikiškas tekstas buvo iš 
devynių. „Vertėjas“ Lucijus Septimijus prisipažįsta paskutines 
knygas, kuriose turbūt daugiausia buvo pasakojama apie graikų 
grįžimą namo po karo, sujungęs į viena. Trumpesnįjį - Dare- 
to - pasakojimą Nepotas tikina siekęs išversti kuo tiksliau, 
tačiau neišlikus graikiško teksto, sudėtinga būtų tai patvirtinti 
ar užginčyti. Manoma, jog graikų kalba abu šie kūriniai galėjo 
būti parašyti pirmame amžiuje po Kristaus. 

Tiek Dareto, tiek Dikčio kūriniuose dažnai prieštaraujama 
Homero išdėstytiems Trojos karo įvykiams, nors labiausiai 
tikėtina, jog IZZada ir buvusi pagrindinis abiejų autorių 
„atsiminimų“ šaltinis. Daretas, užėmęs trojėnų pozicijas, 


šių prieštaravimų pateikia daugiau. Galbūc taip atsitikę dėl 


įsitikinimo, jog pats Homeras buvo palankesnis graikams. 
Abu autoriai dievus vaizduoja be žmogiškųjų silpnybių, kurios 
neretai pasireikšdavo Homero epe, ir vengė deus ex macbina 
elementų, būdingų didžiojo graikų dainiaus pasakojimui, 
siekdami racionaliau paaiškinti antgamtiškus įvykius. 

Homeras buvo kritikuojamas ne tik dėl dievybių vaizdavimo 
būdo bei įtakos epe, bet ir dėl perdėm palankaus požiūrio į 
vienus didvyrius bei per mažo dėmesio kitiems. Mūsų autoriai 
atitaiso šią „neteisybę“ ir išryškina daugelį Homero ignoruotų 
herojų - Palamedą, Troilą, Poliksenę, kurią, Dareto ir Dikčio 
tvirtinimu, įsimylėjęs Achilas žuvo ne prie Trojos sienų, bet 
Apolono šventykloje, kur jis buvo atėjęs derėtis su priešu dėl 
Poliksenės rankos. Kaip žinome, Homeras pavaizdavo visai 
kitokią Achilo žūtį; dar daugiau, pačios "Trojos karalaitės jis 
apskritai nemini. 

Netik kitokiu įvykių aprašymu ar apimtimi Dareto ir Dikčio 
kūriniai skiriasi nuo Homero epo, bet ir kalba. Jei lotyniškasis 
Dikčio tekstas yra nesudėtingas ir lengvas skaityti, tai Dareto 
proza, pasak literatūros istorikų ir tyrinėtojų, yra perdėm pa- 
prasta, balansuojanti ties kvailumo ar net absurdo riba. Nėra 
ko net lyginti su elegantiškomis didžiojo dainiaus eilėmis!.. 
Bet juk Daretas buvo Trojos karo liudininkas, o ne poetas, 
todėl toks stilius irgi galėtų būti suprantamas, įtikinamas ir 


priimtinas. 


„LIUDININKŲ“ PALIKIMAS 


Suprantama, šie kūriniai vertingi ne savo išmone ar stiliumi. 
Kaip jau minėta, Vakarų Europai po Romos imperijos žlugimo 
užmiršus graikiškąją kultūrą, taigi ir Homerą, lotyniškieji 


tekstai buvo vienintelis Viduramžių visuomenės žinių apie 


"Trojos karą šaltinis. Sa Homero epais Vakarai susipažino tik 
keturioliktame amžiuje, kai Petrarka iš Konstantinopolio 
gavo graikiškus rankraščius su nemirtingųjų poemų tekstais, 
o iki tol Dikčio ir Dareto kūriniai buvo kone visa, kas turėta 
apie Trojos karą. 

Beje, Dikčio ir Dareto užrašai jau tada gana sėkmingai ir 
plačiai naudoti literatūroje. Pavyzdžiui, apie 1 160 metus pran- 
cūzų poeto Benoit de Sainte-Maure sukurtas Tyojos romano 
(Le roman de Troie) siužetas remiasi abiem mūsų autoriais. 
Benoit aprašyta princo Troilo ir Briseidės meilės istorija, kurią 
autorius, kaip manoma, išplėtojo iš Dareto tekste esančių kelių 
pasažų, netruko plačiai pasklisti ir tapo įkvėpimo šaltiniu dau- 
geliui kitų autorių. Pavyzdžiui, XIII amžiaus rašytojui Guido 
delle Colonne (nors šis savo šaltiniais nurodo Diktį ir Daretą, 
tačiau jo lotyniškai rašyta Tžojos sugriovimo istorija (Historia 
destructionis Troiae) turi neabejotinų sąsajų su Benoit roma- 
nu), taip pat Giovanni'ui Boccaccio (1313—1375) — jo poema 
Meilės sugniuždytas (II Filostrato) savo ruožtu paskatino anglų 
poetą Geofrrey Chaucerį (apie 1543—1400) sukurti poemą 
Troilas ir Chbriseidė (Trolus and Criseyde - taip dar Boccaccio 
kūrinyje transformavosi Briseidės vardas). Čia prieiname ir 
iki Williamo Shakespeare'o (1564-1616) tragedijos Troilas 
ir Kresida (Troilus and Cressida). 

Įdomu ir svarbu yra tai, kad Daretas bei Diktis yra palikę 
savo pėdsakus ne tik Vakarų Europos, bet ir Lietuvos kultūros 
istorijoje. Manoma, kad šių autorių kūriniai, Viduramžiais 
neretai leisti viena knyga, vadinama Historia Troiana, galėję 
būti Vilniaus vaivados, Lietuvos Didžiosios Kunigaikštijos 
kanclerio ir vieno iš svarbiausių Pirmojo Lietuvos Statuto 


kūrėjų Alberto Gostauto (m. 1539) bibliotekoje, kuria buvo 


naudojamasi rašant vėlyvuosius Lietuvos merraščius*. Kaip 
galima spręsti iš Kęstučio Gudmanto tyrimų, Trojos ciklo 
romanai, prie kurių priskiriami ir Dareto bei Dikčio veikalai, 
metraščių rašovams galėję suteikti kūrybinių impulsų bei ins- 
piracijų. Gostauto aplinkoje atsiradusiuose Lietuvos metraščių 
sąvaduose-redakcijose pasakojama mitinė Lietuvos proistorė, 
kur valstybės diduomenė kildinama iš romėnų, lietuvių vals- 
tybė susiejama su Europos valstybingumo ištakomis senovės 
Romos imperijoje, pasakojama apie Lietuvos įkūrimą, plėtrą į 
rusų žemes. Metraščiai laikomi bene įspūdingiausiais Lietuvos 
raštijos paminklais; prie jų atsiradimo netiesiogiai galėjo prisi- 
dėti ir šioje knygoje pristatyti autoriai — Daretas ir Diktis. 
Kaip turėtume šiandien su jais pasielgti? Numoti ranka ar su 
įdomumu perskaityti? Turbūt išmintingiausia būtų tai palikti 
nuspręsti pačiam skaitytojui. Kad ir kaip ten buvo, Trojos karo 
„korespondentai“ Daretas ir Diktis nusipelno mūsų padėkos 
ir pripažinimo bent jau už tai, kad daugiausiai jų dėka Vakarų 
Europa ne tik nepamiršo įspūdingosios legendos apie Trojos 
karą, bet ir subrandino vertingų literatūros kūrinių, kuriais 


gėrimės ir šiandien. 


Balys Narbutas 


* Kęstutis Gudmantas, „Alberto Goštauto biblioteka ir Lie- 
tuvos metraščiai“ — In: Knygotyra, 2003, t. 41, p. 21, 23. 

DIKTIS KRETIETIS 
APIE TROJOS KARĄ 


ŠEŠIOS KNYGOS, IŠVERSTOS KVINTO SEPTIMIJAUS 


DIKČIO KRETIEČIO GYVENIMAS, 
KURĮ APRAŠĖ SEPTIMIJUS' ROMĖNAS 


Diktis kilo iš Kretos, Knoso miesto, tais laikais, kai gyveno 
Atridas, mokėjęs finikiečių kalbą ir raštą, Kadmo* atneštą į 
Achają?. Jis buvo Idomenėjo“, Deukaliono sūnaus, ir Meriono“, 
Molo sūnaus, draugas, kurie kaip vadai su kariuomene ėjo 
prieš Ilioną“. Šių, tai yra Idomenėjo ir Meriono, Diktis buvo 
įpareigotas aprašyti Trojos karo įvykius. Taigi jis Trojos karo, 
kuriame ir pats kariavo, istoriją finikieriškomis raidėmis išdėstė 
liepinėse lentelėse, o jos sudarė šešias knygas. Jau būdamas 
senas, Diktis sugrįžo į Kretą ir, nujausdamas artėjančią mirtį, 
įsakė, kad tos lentelės būtų palaidotos kartu su juo. Tad kaip 
jis ir buvo paliepęs, minėtas lenteles, sudėtas į švininę skrynelę, 
palaidojo jo kape. Tačiau prabėgus laikui, turbūt tryliktaisiais 
Nerono valdymo metais, Knose įvyko žemės drebėjimas, 
dėl kurio daugelis kapų, taip par ir Dikčio, taip atsivėrė, kad 
skrynelė pasidarė gerai matoma praciviams. Kai ją pamatė 
pro šalį ėję piemenys, jie nusprendė, kad tai lobis, ir pagrobė 
iš kapavietės. Atidarę skrynelę, jie surado liepines lenteles, 
prirašytas jiems nepažįstamais rašmenimis. Nieko nelaukę, 
tą keistą radinį nunešė savo šeimininkui, vardu Eupraksidas. 
Šis, supratęs, kokie rašmenys tai galėtų būti, parodė lenteles 
Rucilijui Rufui, tada buvusiam tos salos vyresniajam. Rufas, 
manydamas, kad jose yra kažkokių slaptų žinių, drauge su 


Eupraksidu jo atneštas lenteles perdavė Neronui. Kai šis jas 

gavo, suprato, kad lentelėse parašyta finikieriškomis raidėmis, 
ir pasišaukė vertėjus. Kai šie atvyko, viską išvertė. "Tada jis iš 
tiesų sužinojo, kad tai yra seno žmogaus, kuris dalyvavo mūšyje 
prieš Ilioną, prisiminimai, ir liepė juos išversti į graikų kalbą. 
Dėlšių vertimų tekstas apie Irojos karą žmonėms tapo geriau 
žinomas. Tada Eupraksidą, pamalonintą dovanomis, iš Romos 
išleido namo. Kroniką, kurią parašė Diktis, perdavė Graikų 
bibliotekai. Esamas istorijos turinys pateiktas tokia tvarka, 


kaip išdėstytas tekstas. 


KVINTO SEPTIMIJAUS ROMĖNO, 
IŠKALBINGIAUSIO VYRO, LAIŠKAS 


Septimijus sveikina Kvintą Aradijų. Diktis Kretietis "Trojos 
karo dienoraštį parašė pūniškomis raidėmis, kurios anuomet 
Kadmo ir Agenoro buvo paskleistos Graikijoje (Diktis toje 
kariuomenėje tarnavo kartu su Idomenėju). Kai prabėgo 
daug amžių, ir iš ssnumo Knose (kuris kadaise buvo Kretos 
karaliaus būstinė) sugriuvo Dikčio kapas, ten prie jo atklydo 
piemenys ir tarp likusių griuvėsių atsitiktinai rado uždarytą 
dėželę, pagamintą iš sidabro ir švino lydinio ir, pagalvoję, kad 
tai lobis, tuojau ją sudaužė, idant atidarytų, tačiau kai išnešė į 
šviesą, pamatė, kad ten nėra nei aukso, nei kokio kito laimikio, 
otik liepinių karnų knygos. Ir kai viltis buvo prarasta, rastąsias 
knygas nunešė Praksiui, tos viecos valdovui. Jis, pūniškus knygų 
rašmenis pakeitęs atiškaisiais, būtent graikų kalbos rašmeni- 
mis, nunešė lenteles Neronui, romėnų imperatoriui, ir dėl to 
ano buvo gausiai apdovanotas. Tad kai tos knygelės atsitiktinai 


pateko į mūsų godžias rankas, kilo troškimas sužinoti tikrąją 

istoriją, o paskui atsirado noras tą istoriją išdėstyti lotyniškai; 
jis atsirado labiau ne dėl to, kad pasikliovėme gabumais, o dėl 
to, kad norėjome išnaudoti poilsiaujančios sielos tingulį. Taip 
išsaugojome pirmųjų penkių dalių istorijas, kuriose kalbama 
apie karo įvykius ir nedidelius žygius. Likusias dalis, kuriose 
pasakojama kaip tik apie graikų sugrįžimą, sutraukėme į 
vieną, ir tau nusiuntėme. Tu, mano Rufinai, būk maloningas 


pradėtiems darbams, jeigu jie yra to verti. 


PASTABĖLĖS DĖL KNYGOS VERTIMO 


Minojas, Jupiterio ir Europės sūnus, buvo Androgėjo, Aria- 
dnės, Fedros, Deukaliono ir Molo tėvas. Deukalionas buvo 
Idomenėjo tėvas. 

Molas buvo Meriono, arba Miriono, tėvas, kitas jam gimęs 
sūnus buvo Idomenėjas. Taip pat Tantalas, Jupiterio sūnus, lai- 
komas Pelopo tėvu. O Pelopas buvo Atrėjo, Tiesto ir Pleistenio 
tėvas. Žinoma, Pleistenis su Aerope susilaukė Agamemnono 
ir Menelajo. O Agamemnonas buvo Ifigenijos, arba Ifianasos, 
Elektros ir Oresto tėvas. Iš Menelajo ir Helenės ryšio gimė 
Hermionė. Su ja arba su Andromache Achilo sūnus Piras 
susilaukė Moloso, iš kurio kilo molosų gentis. Taip iš Okea- 
no, arba Danajo, dukters Plejonės ir Atlanto santuokos gimė 
Elektra, kuri Jupiteriui pagimdė Dardaną. Po to gimė Dardano 
sūnus Erichtonijas, dar vėliau — Dardano vaikaitis Trojas. 
"Irojas7 buvo Ilo tėvas, o Ilas Laomedonto tėvas. Laomedontas 
buvo Priamo tėvas; Hekabė, trakų karaliaus Kisėjo duktė, su 
Priamu susilaukė Kreūsos, Kasandros, Ilionės, Poliksenės, 
Pario, Hektoro, Heleno, Chaono, Troilo, Deifobo, Polidoro, 


25 


Polito. Be to, Jupiteris su Taigete, Finikijos karaliaus Agenoro 
dukterimi, susilaukė Lakedaimono. Šitas buvo Muskulo arba 
veikiau Amiklio tėvas. Tas buvo Argalo, arba Argulo, tėvas, iš 
kurio kilo Oibalas“, Tindarėjo tėvas, kuriam jo žmona Leda 
pagimdė Kastorą, Polideuką, Helenę ir Klitaimnestrą. Taip 
pat iš Foiniko, arba Agenoro, sūnaus arba dukters kildinama 
Ledair Hekabė. Visa tai, ką papasakojau, dėl to prijungiau prie 
knygos, kad skaitytojas sužinotų apie daugelį vietų, kuriose 
tie dalykai acsitiko. 

PIRMOS KNYGOS SANTRAUKA 


Atrėjas, vienas iš dviejų brolių ir pats turtingiausias kretietis, 
Aeropės tėvas?, Minojo sūnus, visą tai, ką turėjo, — auksą 
ir sidabrą bei gyvulių bandas — paliko vaikaičiams, kad šie 
pasidalytų, bet atskirai pagal jo paties paliepimą buvo išleisti 
įsakymai dėl žemių; jas gavo Idomenėjas, Deukaliono sūnus, 
kartu su Merionu, savo brolėnu (Idomenėjas, kitas Molo 
gentainis, tai yra Molo sūnus). Taigi visi Pelopidai susirinko 
Kretoje, kad tarpusavyje pasidalytų Atrėjo turtus; tarp susi- 
rinkusiųjų buvo Palamedas ir Menelajas, kurie taip pat yra 
sesers ir brolio vaikai**, tose dalybose turtas buvo padalytas 
taip, tarsi visi būtų atvykę. Paskui visi Kretoje buvo maloniai 
priimti ir nuvesti į Europės šventyklą; visi buvo nepaprastai 
apstulbinti maldoms skirto statinio: stebėjosi apžiūrinėdami 
atskiras detales, kurios kilmingųjų ir matronų iš Sidono", 
Europės tėvynės, buvo pargabentos tokiam ypatingam šven- 
tyklos papuošimui. 

Tuo metu Paris su Enėju ir kitais buvo priimti Menelajo 
namuose. Patyrę, kad karaliaus nėra, jie išsigabeno Hele- 
nę, didžiulius turtus, taip pat Menelajo giminaites Aitrą ir 
Klimenę. Menelajas, sužinojęs apie tuos dalykus, kankinosi 
tiek dėl žmonos pagrobimo, tiek ir dėl giminaičių įvykdytos 
neteisybės. Palamedas, nuraminęs Menelają, įlipo į laivą, su 
kuriuo per trumpą laiką pasiekė Spartą, į kurią buvo atplaukę 


Agamemnonas ir Nestoras, abu Pelopo palikuonys. 

Į Iroją pasiuntiniais išrenkami Palamedas, Uliksas ir Me- 
nelajas, idant sugrąžintų tai, kas buvo pagrobta. Kai trojėnus 
sujaudino Palamedo kalba, Priamas jį nutraukė sakydamas, jog 
yra neteisinga kaltinti tą, kurio čia nėra. Mat Paris dar nebuvo 
pasiekęs Trojos: trokšdamas tų pačių dalykų, kaip ir Spartoje, 
jis nužudė sidoniečių karalių, savo šeimininką, ir apiplėšė visus 
jo namus. "Taigi sujaudinti Pario atvykimo, Sidono žmonės 
piktinosi nusikaltimu. Tuo susirūpinęs, Priamas išsiuntė sūnus, 
nesutikusius grąžinti Helenės, ir sukvietė senolius, tačiau sūnūs 
išvaikė jų susirinkimą, o daugelį nužudė. 

Susiklosčius tokioms aplinkybėms, Priamas Hekabės ragini- 
mu atėjo pas Helenę, kuri pagal kilmę buvo Priamo ir Hekabės 
giminaitė; ši verkdama atsidavė jų malonei. Tada Priamas, 
įvertinęs, kad nebėra ko daugiau siųsti pasiuntinius, atvedė 
Helenę į susirinkimą, vykusį pasiuntinių akivaizdoje. Helenė 
paklausta atsakė, kad nenorinti su jais plaukti ir geriau liksianti 
su Pariu nei su Menelaju. Išgirdę apie tai, pasiuntiniai stebė- 
damiesi išvyko, nors karalaičiai ir buvo nutarę juos nužudyti, 
idant nepakeltų į karą Graikijos. Tačiau Antenorui padėjus, jie 
iškeliavo sveiki, pasiekė Spartą ir pranešė apie Helenės norą, 
Priamo sūnų nusikaltimą ir Antenoro svetingumą. 

"Taip susiklosčius reikalams, pasirenkama Diomedo ka- 
talystė, kad joje visi aptartų pasiruošimą karui. Kalchantui 
paskerdus aukojamą paršą, ten visi prisiekia būti Priamo 
priešais. Paskui Agamemnonas vienbalsiai paskelbiamas visos 
kariuomenės vadu; dar buvo nutarta, kad laivams vadovaus 
Achilas, Ajaksas ir Foinikas**. Vadovauti lauko kariuomenei 
skiriami Palamedas su Diomedu ir Uliksu. 

Po to pateikiamas tūkstančio dviejų šimtų aštuoniasdešimt 


devynių laivų, išplaukusių į Aulidę, karalogas. Tačiau kai ten 

Agamemnonas iš nežinojimo nugalabijo Dianos stirną ir ožką, 
kariuomenę užpuolė maras. Pagaliau moceris“3, užvaldyta die- 
vo, pareiškė, kad maras negali būti numalšintas, nebent Dianai 
būtų paaukota Agamemnono duktė. Agamemnonui nesutikus, 
Uliksas perdavė suklastotą laišką, neva paties Agamemnono 
parašytą žmonai, ir atgabeno Ifigeniją. 

Šventykloje kilus audrai, pasigirdo balsas, kuris pasakė, 
kad deivė atsisako tokios aukos!“ ir kad verčiau tegul jie pasi- 
rūpina vietoje mergaitės paaukoti ką nors kita. Tada graikai 
paaukojo stirną, kurią ten netikėtai išvydo. Audrai nurimus, 
visi, apimti didžiulio džiaugsmo, išplaukė iš Aulidės; jų laivai 
buvo prikrauti visokių gėrybių, kurių jiems parūpino karalius 
Anijas ir jo dukterys (šių pasigailėjo'* Bakchas, nes ką cik jos 
paliesdavo, viskas virsdavo vynu, kviečiais ir aliejumi, todėl 
jos buvo pavadintos Oinotropėmis). Jos, viskam suteikiančios 


naujas formas, jų laivus pripildė maisto. 


DiKTIS KRETIETIS 

APIE TROJOS KARĄ 

PIRMA KNYGA, IŠVERSTA K. SEPTIMIJAUS ROMĖNO 

Visi karaliai, kurie buvo Minojo, Jupiterio sūnaus, provai- 
kaičiai, valdę Graikiją, susirinko į Kretą, kad tarpusavyje 
pasidalytų Atrėjo turtus. Kadangi Atrėjas buvo Minojo sūnus, 
tai, išreikšdamas savo paskutinę valią, visą auksą ir sidabrą, 
taip pat gyvulių bandas paliko vaikaičiams, kuriuos pagimdė 
jo dukterys, kad tie po lygiai pasidalytų viską, išskyrus teises 
valdyti jo miestus ir žemes. Pagal atskirą jo potvarkį valdymo 


teisės atiteko Idomenėjui ir Merionui, Deukaliono sūnui; 

Idomenėjas, kiras paveldėtojas, buvo Molo sūnus. Taip pat 
skubiai atvyko Klimenės ir Nauplijo sūnus Palamedas, Ajaksas 
ir Diktis iš Idos, esančios Kretoje, dar - Menelajas, Aeropės 
ir Pleistenio sūnus, jo sesuo Anaksibija (tuo metu ištekėjusi 
už Nestoro) ir vyresnysis Menelajo brolis Agamemnonas, 
dalybose turėjęs dalyvauti pagal savo rangą. Kalbėta, kad jie, 
Menelajas ir Agamemnonas, esą ne Pleistenio, kaip kad buvo 
iš tiesų, o greičiau Atrėjo sūnūs. Tokios kalbos sklido dėl tos 
priežasties, jog jų tėvas Pleistenis mirė, būdamas labai jaunas 
ir nieko vertinga, kas jo vardą įamžintų, nepaliko; Atrėjas 
juos priglaudė, pagailėjęs ankstyvos našlaitystės, ir išauklėjo 
ne blogiau nei karalaičius. 

Per šias dalybas visi tarpusavyje puikiai viską atliko, kaip 
jiems ir priklausė pagal jų šlovingus vardus. Išties, sužinoję apie 
įvykį, ten susirinko visi Europės, kuri toje saloje buvo labiau- 
siai garbinama, palikuonys, maloniai pasveikino Menelają su 
Agamemnonu ir nusivedė į jos šventyklą. Ten tėvų papročiu 
juos dosniai ir prašmatniai pagerbė: buvo gausiai aukota, taip 

"pat surengtos vaišės. Kiromis dienomis Graikijos karaliai irgi 
sulaukė puikių linksmybių visur, kur tik pasirodydavo, bet 
dar labiau jie buvo paveikti didingo tos šventyklos grožio ir 
prabrangaus statinio puošybos. Karaliai dairėsi po šventyklą, 
prisimindami, kaip kiekvienas atskiras ypatingam statinio pa- 
puošimui skirtas daiktas buvo kilmingųjų matronų gabenamas 
iš Europės gimtinės — Sidono miesto, esančio Finikijoje. 

"Tuo meru Aleksandras iš Erygijos““, Priamo sūnus, vykęs 
drauge su Enėju ir kitais jį lydėjusiais giminaičiais, buvo 
svetingai priimtas Spartoje, Menelajo namuose, ir Čia padarė 
patį bjauriausią nusikaltimą. Jis suprato, kad karaliaus nėra 


namuose; kadangi Helenė iš visų Graikijos moterų buvo pati 

gražiausia, jis įsimylėjo ją ir pagrobė, o su ja — daug turtų iš 
jos namų. Taip pat jis pagrobė Aitrą ir Klimenę, Menelajo 
giminaites ir Helenės tarnaites. Tada į Kretą atvyko pasiuntinys 
ir Menelajui perdavė visa, ką Aleksandras padarė jo namuose; 
kaip tokiu atveju paprastai atsitinka, per visą salą paėjo gandas, 
kur kas labiau išpūtęs padarytą žalą. Aišku, visi pasakojo, kad 
karaliaus namai buvo užpulti, o karalystė - sunaikinta; žmonės 
kalbėjo ir kitus panašius dalykus. š 
Kai Menelajas apie tai sužinojo, jo širdį sukrėtė žmonos ne- 
tektis; kur kas labiau jis buvo pritrenktas dėl giminaičių, kurias 
anksčiau paminėjome, įvykdyto nusikaltimo. Kai Palamedas 
pamatė, kad karalius, apakintas pykčio ir apmaudo, prarado 
nuovoką, parengė laivus ir, prikrovęs į juos visokių daiktų, 
pastatė prie kranto. Po to jis keliais žodžiais paguodė karalių; 
padaręs tai, ką buvo galima padaryti, turint tokių rūpesčių, 
jis pasistengė, kad karalius įliptų į laivą. Vėjams papūtus iš 
norimos pusės, jie per kelias dienas pasiekė Spartą. Patyrę apie 
tai, Spartoje jau buvo susirinkę Agamemnonas, Nestoras ir visi 
Pelopo palikuonys, kurie tuo metu viešpatavo Graikijoje. 
Kai tapo žinoma, kad Menelajas parvyko, visi susirinko į 
krūvą. Nors poelgio žiaurumas kėlė pasipiktinimą ir už pada- 
rytas skriaudas skubino keršyti, tačiau pagal susitarimą pirmiau 
Palamedas, Uliksas ir Menelajas buvo nusiųsti į Troją. Jiems 
buvo liepta pareikšti dėl skriaudų skundą ir pareikalauti grą- 
žinti Helenę ir visa, kas kartu su ja buvo pagrobta. Pasiuntiniai 
per kelias dienas atvyko į Troją, tačiau Aleksandro namuose 
nerado. Mat kai Aleksandras, nepaisydamas vėjo krypties, 
skubiai plaukė namo, jį nunešė prie Kipro. Ten įsigijęs kelis 
laivus, Aleksandras atsidūrė Finikijoje, kur jį draugiškai prič- 


mė sidonų karalius. Jį Aleksandras nakčia iš pasalų nužudė ir, 


apimtas godumo, taip pat kaip Lakedemone*7 visus jo namus 
pavertė dar vienos savo piktadarystės vieta. Aleksandras įsa- 
kė, kad visa, ką jis, siekdamas pasipuikuoti karališka didybe, 
niekingai pagrobė, būtų sunešta į laivus. Kai pasigirdo savo 
valdovo nelaimę apverkiančių žmonių rauda, kilo sąmyšis, 
Aleksandras ir jo bendrininkai su grobiu pabėgo, o visi Si- 
dono žmonės susirinko karaliaus rūmuose. Ir štai tuo metu, 
kai Aleksandras, pagriebęs daiktus, kurių troško, jau skubėjo 
pasišalinti, žmonės, per trumpą laiką apsiginklavę, subėgo prie 
laivų; tarp susirinkusių kilus nuožmiai kovai, žuvo daugybė ir 
vienos, ir kitos pusės kovotojų, kai vieni, tai yra sidoniečiai, 
atkakliai kovėsi, nes buvo nužudytas jų karalius, o kiti, rai yra 
trojėnai, atsimušinėjo, kad nepaleistų prisiplėšto grobio ir kad 
jis iš jų nebūtų atimtas didelės kariuomenės. Buvo padegti du 
laivai, bet trojėnai kitus laivus išsaugojo, mitriai išplukdė juos 
įjūrą ir pabėgo, mūšyje nualsinę priešus. 

"Tuo metu 'Irojoje vienas iš pasiuntinių, Palamedas (jo pa- 
tarimas tuomet buvo labiausiai vertinamas namuose ir kare), 
paprašė Priamo, kad, suėjus į susirinkimą, jam pirmiausia leistų 
pasiskųsti dėl Aleksandro padarytos skriaudos ir paaiškinti, 
kaip sugriaunama abipusė bičiulystė. Paskui Palamedas primi- 
nė, kokią nesantaiką tarp dviejų karalysčių sukėlė šis įvykis, į 
kalbą įterpdamas prisiminimus apie vaidus, kilusius tarp Ilo"“* 
ir Pelopo bei kitų, kurie dėl panašių priežasčių pradėjo nepa- 
liaujamas tautų žudynes. Pagaliau prie pasakytų dalykų jis dar 
pridūrė samprotavimus apie karo sunkumus ir taikos naudą; 
tai išdėstęs, jis patvirtino žinąs, jog toks žiaurus nusikaltimas 
daugeliui mirtingųjų sukėlė pasipiktinimą; dėl viso šito skriau- 
dikai visų buvo paniekinti, ir turės sumokėti už nedorus darbus. 


Priamas, norėdamas, kad Palamedas dar daugiau pasakytų, 

nutraukė jį vidury kalbos prašydamas, kad Palamedas kalbėtų 
lėčiau, ir tarė: „Atrodo, kadišties yra neteisinga dėl kokio dalyko 
kaltinti žmogų, kurio čia nėra, nes, jam esant, mesti kalrinimai 
būtų puikiausiai atremti“ — Aiškindamas apie šiuos ir kitus 
panašius dalykus, Trojos valdovas liepė, kad skundų dėstymas 
būtų atidėtas iki parvykstant Aleksandrui. 

Priamas matė, kad visi žmonės, kurie dalyvavo tame susi- 
rinkime, buvo sujaudinti Palamedo kalbos; nors jie tylėjo, bet 
veidai rodė, kad jie pasmerkė padarytą nusikaltimą; Palamedo 
apie viską buvo papasakota nepaprastai iškalbingai: graikų 
karaliaus kalboje buvo tam tikros jėgos, atmieštos gailesčiu. 
"Taigi taip tą dieną susirinkimas buvo pabaigtas, o Antenoras“?, 
svetingas vyras, kuris iš kitų išsiskyrė tuo, kad vertino gėrį ir 
garbę, pasiuntinius, norėjusius pasisvečiuoti, nusivedė į savo 
namus. 

Prabėgus kelioms dienoms, Aleksandras sugrįžo su aukščiau 
minėtais palydovais, su savimi atsigabendamas Helenę. Iki jo 
atvykimo visas miestas jau buvo sujudęs, vieni liūdėjo dėl Me- 
nelajui padarytų skriaudų, dalis kitų nepritarė nė vienai pusei; 
pagaliau, visiems pasipiktinus dėl nusikaltimo, kilo maištas. 
Priamas, išsigandęs šių dalykų, pasikvietė sūnus ir jų paklausė, 
kaip jiems atrodo, ką tokioje situacijoje reikia daryti, o šie 
vieningai atsakė, kad Helenės jokiu būdu negalima grąžinti. 
Jie, be abejo, suprato, kad jei Helenė būtų grąžinta, tai dideli 
turtai, atgabenti kartu su ja, būtų neišvengiamai prarasti. Be 
to, sujaudinti moterų, kurios buvo atvykusios kartu su Helene, 
grožio, jie širdyje jau buvo apsisprendę kai kurias iš jų imti sau 
į žmonas; kadangi savo kalba ir papročiais jie buvo barbarai, 
viską darantys neapsvarstę arba nepasitarę, juos vedė grobis 


ir aistra. Taigi Priamas, palikęs savo sūnus, išsivedė senolius 

ir įvertino sūnų nuomonę. Po to jis pasitarė su visais, kurių 
nuomonės reikėjo paklausti. Taip buvo elgiamasi pagal kitados 
gyvavusį paprotį. Kai visiems buvo suteikta galimybė pasakyti 
savo nuomonę, karaliaus sūnūs staiga pasitarimą nutraukė 
ir stačiokišku papratimu kiekvienam pagrasino, kad geriau 
nebūtų tokių, kurie jiems prieštarautų. 

"Tuo metu visi žmonės piktindamiesi keikė niekingai 
įvykdytą neteisybę ir kitus panašius dalykus. "Tų aplinkybių 
paskatintas, Aleksandras, būgštaudamas, kad tėvynainiai jam 
nepadarytų ko nors bloga, sutelkia ginkluotus brolius, užpuola 
miniąir daugelį nužudo. Likusieji, padedami kilmingųjų, kurie 
dalyvavo susirinkime ir kuriems vadovavo Antenoras, buvo 
išvaduoti. Taip reikalams susiklosčius, žmonės sugrįžo namo, 
daugelis iš jų nesijautė pažeminti, bet dėl to, kas įvyko, buvo 
nusiminę ir žiūrėjo į tai su panieka. 

Kitą dieną karalius**, Hekabei“* atkakliai reikalaujant, atėjo 
pas Helengir, ją maloniai sveikindamas, paprašė, kad ji jaustųsi 
kaip namie; jis klausinėjo, kas ji ir kieno dukra yra. Pasakodama 
apie visų protėvių kilmę, Helenė atsakė esanti Aleksandro 
giminaitė, pagal giminystę artimesnė Priamui ir Hekabei, o 
ne Pleistenio** sūnums. Ji nurodė, kad Danajas“ ir Agenoras** 
buvojos ir Priamo giminės protėviai“. Plejonė““ buvo Danajo 
duktė; iš jos ryšio su Atlantu gimė Elektra, iš Elektros ir Jupite- 
rio gimė Dardanas*". Iš jo gimė Trojas“ ir paeiliui kiti Iliono*? 
karaliai. Savo ruožtu Agenoras davė gyvybę Taigetei, kuri su 
Jupiteriu susilaukė Lakedemono, o iš jo gimė mažasis Amiklis, 
kuris davė pradžią Argalui*“, Oibalo*" tėvui; buvo žinoma, kad 
Oibalas tapo Tindarėjo? tėvu (šis, kaip pasirodė, buvo jos 
pačios** tėvas). Ji taip pat išvardijo gimines iš motinos Heka- 


bės pusės. Žinoma, paminėjo Agenoro sūnų Foiniką, paskui 

paaiškino Hekabės ir Ledos** kraujo giminystę. Helenė, visa tai 
iš atminties išvardijusi, galop verkdama ėmė maldauti, kad po 
to, kai sykį buvo jų globon paimta, jie nenuspręstų jos grąžinti. 
Visa tai, kas iš Menelajo namų atgabenta, yra jos nuosavybė, 
nieko daugiau nebegalima paimti. Buvo ne visai aišku, ar ji 
nusprendė taip elgtis dėl beribės meilės Aleksandrui, ar dėl to, 
kad bijojo būti vyro nubausta už tai, jog paliko namus. 

Hekabė, sužinojusi apie Helenės norą ir taip pat apie judvie- 
jų giminystės ryšį, apkabino Helenę ir iš visų jėgų stengėsi, kad 
ši nebūtų grąžinta atgal. Tačiau Priamas ir kiti karalaičiai pasa- 
kė, kad nebegali nei ilgiau atidėliori susitikimo su pasiuntiniais, 
nei priešintis žemiečių valiai. Iš visų tik vienintelis Deifobas* 
pritarė Hekabei; jį, taip pat kaip ir Aleksandrą, nuo tinkamo 
sprendimo sulaikė aistra Helenei. Taigi Hekabė primygrinai 
prašė, kad dabar Priamas ir sūnūs ją palaikytų, ir jokiu būdu 
išjos glėbio nebuvo galima Helenės išplėšti; taip ji į savo pusę 
palenkė visus, kurie buvo atėję. Taip pagaliau šalies gerovė buvo 
prarasta dėl motiniško palankumo. 

Kitą dieną į susirinkimą su saviškiais atvyko Menelajas, rei- 
kalaudamas žmonos ir to, kas su ja buvo atimta. Tada Priamas, 
stovėjęs karalaičių būrio viduryje, stojus tylai, pasiūlo Helenei, 
kuri dėl to pasirodė visų akivaizdoje, pačiai nuspręsti, kaip jai 
patinka ir ar verta grįžti į savo namus. Jos paklausė, ar ji nori 
sugrįžti į tėvynę ir ar ketina gyventi santuokoje su Menelajumi. 
Kadangi ji atsakė neigiamai, karalaičiai, Helenei pasilikus, iš 
susirinkimo skirstėsi labai džiaugdamiesi. 

Jiems išsiskirsčius, Uliksas, labiau norėdamas priminti, o 
ne ką nors pakeisti, dar kartą išvardijo visus nusikaltimus, 
kuriais Aleksandro buvo piktavališkai nusikalsta prieš Graikiją. 
Uliksas nurodė, kad dėl tų nusikaltimų Aleksandras greitu 

laiku turi būti nubaustas. Po ro Menelajas, pykčio pagautas, 
pagrasino pražūtimi ir paleido susirinkimą. 

Kai apie tai buvo papasakota Priamo sūnums, jie vienas 
kitam slapta prisiekė, kad griebsis prieš pasiuntinius klastos. 
Jie galvojo, kad tasai jų susitarimas esąs visai netuščias: jei 
pasiuntiniai sugrįžtų, neįvykdę pareigos, kiltų didelis karas 
prieš Troją““. Trumpai tariant, Antenoras, apie kurio dorą 
būdą aukščiau kalbėjome, atėjo pas Priamą ir pasiskundė dėl 
sumanyto sąmokslo — juk Priamo sūnūs ne jo pasiuntiniams, 
betjam pačiam pinkles spendė, ir jis to nebūtų ištvėręs. Tuoj po 
tojisir pasiuntiniams išdėstė reikalą. Įvertinęs visas aplinkybes 
ir ėmęsis saugumo priemonių, Antenoras nutykojo palankią 
progą ir pasiuntinius išsiuntė sveikus namo. 

Kadangi tai atsitiko Trojoje, gandas pasklido po visą Graiki- 
jąs visi Pelopidai susirinko į vieną vietą ir vienas kitam šventai 
prisiekė. Jie patvirtino kilsiantys į karą su Priamu, jei Helenė 
nebus grąžinta kartu su visu tuo, kas pagrobta. Pasiuntiniai 
sugrįžo į Lakedemoną ir papasakojo apie Helenę ir jos norą. 
"Taip pat papasakojo apie Priamo ir jo sūnų priešiškas kalbas 
ir žygius, pažymėdami didelę Antenoro ištikimybę, parodytą 
pasiuntiniams. Kai graikai apie tai išgirdo, kiekvienas iš jų 
nusprendė, kad savo kraštuose ir valstybėse reikia ruošti karui 
pajėgas. Pasitarę dėl tinkamos vietos, kurioje galima būrų 
apsvarstyti pasirengimą karui, jie pasirinko Argą?7, Diomedo 
karalystę. Taigi kai atėjo tinkamas laikas, pirmas pasirodė Ajak- 
sas*, Ielamono sūnus, pagarsėjęs tvirtu būdu ir kūnu; kartu su 
juo atvyko brolis Ieukras??. Tuoj po to pasirodė Idomenėjas** 
ir Merionas“', patys artimiausi draugai. 

Aš kuo smulkiausiai papasakojau apie jų bendrakeleivius, 


taip pat apie tuos dalykus, kurie anksčiau atsitiko prie Trojos 

ir apie kuriuos sužinojau iš Ulikso. Apie likusius įvykius, 
kurie po to vyko ir kuriuose pats dalyvavau, pasakosiu kaip 
galėdamas teisingiau. 

"Taigi po tų vyrų, kuriuos paminėjome prieš tai, atvyko 
Nestoras** su Antilochu ir Trasimedu (savo sūnumis, kurių 
susilaukė su Anaksibija*s). Tada atskubėjo Penelėjas** su gimi- 
naičiais Leitu“ ir Arkesilajumi““. Po to pasirodė Protoenoras ir 
Klonijus*, Bojotijos valdovai. Taip pac atkeliavo fokidiečiai“* 
Schedijus* ir Epistrofas. Atvyko orchomeniečiai** Askalafas*' 
ir Jalmenas**. Po to atkeliavo Dioras“ ir Megeras“, Filėjo“ 
sūnūs, tada pasirodė 'Tojas*“, Andraimono?? sūnus; Euripilas**, 
orchomeniečio Euemono sūnus, ir Leontėjas*?. Po jų atvyko 
Achilas, Pelėjo ir Tetidės sūnus, kuris, kaip pasakota, Chirono“ 
buvo įkvėptas karui. Achilas, ką tik subrendęs, išlakaus ūgio, 
dailaus veido, jau tada visus nustelbė polinkiu prie karo reikalų, 
taip pat savo šaunumu ir šlove. Nepaisant to, jis buvo nekan- 
traus laukinio būdo, ir iš jo sklido tam tikra nežabota galia. 
Su Achilu atvyko Patroklas ir Foinikas, vienas — tai geriausias 
jo draugas, o kitas - jo sargybinis ir mokytojas. 

"Tada pasirodė Ilepolemas“:, po to - Eutrapatas. Kiti atvyku- 
sieji buvo Fidipas“ ir Antifas, išsiskiriantys puikiais šarvais, abu 
iš Heraklio giminės. Šiems iš paskos sekė Protesilajas“, Ifiklio 
sūnus, ir Procesilajo brolis Podarkas. Ten buvo ir Eumelas iš 
Ferų““, kurio tėvas Admetas“ kadaise savo mirties išvengė, 
leidęs už jį numirti žmonai. Atvyko trikiečiai““ Podaleirijas ir 
Machaonas, Eskulapijaus sūnūs, į tą karą pakviesti kaip suma- 
nūs gydytojai“. Tada iš paskos atkeliavo Pojanto sūnus Filok- 
tetas“*, kuris buvo Heraklio palydovas, ir, Herakliui atsiskyrus 
nuo dievų, jo dieviškąsias strėles gavo kaip apdovanojimą už 


darbštumą. Po to atvyko gražusis Nirėjas iš Simės“. Iš Atėnų 

atvyko Menestėjas““, iš Lokridės - Ajaksas"*, Oilėjo sūnus. Iš 
Argo atskubėjo Amfilochas"*, Amfiarijo sūnus, ir Stenelas??, 
Kapanėjo sūnus, su jais buvo Eurialas?*, Mekistėjo sūnus. Vėliau 
iš Aitolijos atvyko Tersandras“, Polineiko sūnus. Pagaliau 
paskutiniai iš visų pasirodė Demofontas" ir Akamantas, pagal 
kilmę abu Pelopo?? palikuonys. Tačiau paskui tuos, kuriuos 
aukščiau paminėjome, sekė daugybė kitų; kiekvienas iš jų vyko 
iš savo krašto, dalis jų buvo karalių palydovai, kiti - pačios 
karalystės valdovai; atrodo, kad yra visiškai nebūtina atskirai 
išvardyti kiekvieną iš jų. 

"Taigi kai visi atvyko į Argą, Diomedas visus svetingai priėmė 
ir jiems suteikė visa, kas reikalinga. Tada Agamemnonas, kie- 
kvienam dalindamas didelį kiekį aukso, atsivežto iš Mikėnų“, 
visus nuteikinėjo ruošiamam karui. Kai dėl karo buvo priimtas 
bendras nurarimas, susirinkusieji nusprendė, kad jį reikia taip 
sutvirtinti: Kalchantas"?, Nestoro sūnus, nuspėjantis ateitį, 
įsakė, kad į aikštės vidurį būtų atneštas paršas; auka buvo 
perkirsta į dvi dalis, o tos - padėtos rytų ir vakarų kryptimis. 
"Tada visi turėjo pereiti viduriu apnuogintais kardais. Suvilgę 
paršo krauju ašmenis ir atlikę kitus būtinus veiksmus, graikai 
tarpusavyje prisiekė, kad stos į karą su Priamu ir tol nesiliaus 
kariavę, kol Ilijonas ir visa karalystė nebus sunaikinti. 

Davę priesaiką ir atlikę apsivalymo apeigas, jie gausiai aukojo 
Marsui“ ir Konkordijai“', norėdami nusipelnyti šių dievų 
palankumo. Paskui jie nusprendė, kad argietės Junonos šventy- 
kloje turi būti paskirtas jų visų vadas. Taigi kiekvienas atskirai 
balsavimo lentelėse, gautose, kad išrinktų karo vadą, nurodė 
tą, kurį manė esant tinkamiausią. Visi Anikietiškomis raidėmis 
įrašė Agamemnono vardą. Taip vienbalsiai ir visiems palankiai 


pritariant, buvo išrinktas Agamemnonas; jis prisiėmė karo ir 

kariuomenės vado pareigas. Šios pareigos jam pelnytai atiteko 
dėl brolio, kurio dėka buvo sukeltas tas karas, ir dėl turtų bei 
didelės jėgos, — dėl šių dalykų jis tarp kitų Graikijos karalių 
buvo laikomas galingiausiu ir garsiausiu. Paskui susirinkusieji 
nutarė, kad laivynui vadovaus Achilas, Ajaksas ir Foinikas. 
Palamedas su Diomedu ir Uliksu buvo paskirti vadovauti lauko 
kariuomenei, tai yra, kad tarpusavyje pasidalytų pajėgas, at- 
liksiančias dienines užduotis ir eisiančias naktinę sargybą. Kai 
visa tai buvo sutvarkyta, kiekvienas iškeliavo į savo karalystę, 
kad paruoštų kariuomenę ir karinę ginkluotę. 

"Tuo tarpu visa Graikija liepsnojo karo troškimu. Gynybos ir 
puolimo ginklai, žirgai, laivai — visi šie dalykai buvo parengti 
per dvejus metus; dalis jaunų vyrų į karą skubėjo patys, kiti jų 
bendraamžiai į jį veržėsi, siekdami garbės ir lenktyniaudami 
su draugais dėl karinės tarnybos. Tačiau tarp visų tų darbų 
svarbiausias rūpestis buvo parengti ypač didelį jūrų laivyną, o 
būtent, kad daug tūkstančių karių, iš visur į vieną vietą surink- 
'tų, negaištų, negalėdami išplaukti dėl aplaidžiai sprendžiamų 
laivyno reikalų. 

"Taigi prabėgus dviem metams, į Aulidę, esančią Bojotijoje 
(mat buvo pasirinkta būtent ši vieta) kiekvienas iš karalių 
pasiuntė karinius laivus, aprūpintus pagal savo karalystės 
turtus ir galybę. Iš jų pirmas buvo Agamemnonas, surinkęs 
šimtą laivų iš Mikėnų; be to, jis turėjo dar šešiasdešimt laivų 
iš įvairių kitų miestų, kurie jam buvo pavaldūs; to laivyno vadu 
jis paskyrė Agapenorą“*. Nestoras parengė devyniasdešimt ka- 
rinių laivų. Menelajas išviso Lakedemono surinko šešiasdešimt 
laivų. Menestėjas** penkiasdešimt laivų pasiuntė iš Atėnų. 
"Trisdešimt“* laivų iš Eubojos pasiuntė Elefenoras“:. Ajaksas, 


Telamono sūnus, iš Salamino pasiuntė keturiasdešimt““ laivų. 

Diomedas iš Argo atplaukė su aštuoniasdešimčia karinių 
laivų. Orchomeniečiai Askalafas“? ir Jalmenas atplaukė su 
trisdešimčia laivų. Ajaksas, Oilėjo sūnus, - su dvylika“* laivų. 
"Laip pat Arkesilajas, Protoenoras, Penelėjas, Leitas ir Klonijas 
iš visos Bojotijos surinko penkiasdešimt laivų“?. Schedijus ir 
Epistrofas iš Fokidės atplaukė su keturiasdešimčia laivų". Pas- 
kui iš Elidės ir kitų to krašto miestų su keturiasdešimčia laivų 
atplaukė Talpijas ir Dioras sa Amfimachu ir Polikseinu?*. Iš 
Etolijos su keturiasdešimčia laivų atplaukė Toantas**. Megetas 
keturiasdešimt laivų surinko iš Dulichijos ir iš Echinadžių salų. 
Idomenėjas su Merionu iš visos Kretos surinko aštuoniasde- 
šimt laivų. Uliksas iš Itakės arplaukė su dvylika laivų. Protėjas 
magnezietis atplaukė su keturiasdešimčia laivų. Tleprolemas 
iš Rodo ir kitų aplinkinių salų atplaukė su aštuoniais“ laivais. 
Eumelas — su vienuolika laivų. Iš pelazgų?* krašto buvo at- 
plukdyti penkiasdešimt laivų. Nirėjas iš Simės atplukdė tris". 
Podarkas ir Protesilajas iš Filakės ir kirų vietų, kurias valdė, 
atplukdė keturiasdešimt laivų?“. Podaleirijas ir Machaonas?? 
- trisdešimt. Filoktetas?* iš Metonos ir kitų miestų atplaukė su 
septyniais laivais. Euripilas iš Ormeniono atvyko su keturiasde- 
šimt dviem laivais??. Gunėjas atplaukė su dvidešimčia laivų**. 
Leontėjas ir Polipetas iš savo kraštų atplukdė keturiasdešimt 
laivų'“*. Fidipas*“* ir Antifas trisdešimt laivų atplukdė iš Nisiro, 
Kaprato, Koso ir Eutraprato salų. Tersandras, Polineiko, kurį 
anksčiau minėjome, sūnus, iš Tėbų atplukdė penkiasdešimt 
laivų. Kalchantas iš Arkadijos atplukdė dvidešimt laivų. 
Mopsas atplukdė dvidešimt iš Kolofono. Epėjas iš Kikladžių 
salų atvyko su trisdešimčia laivų. 

"Tuos laivus jie pripildė, kiek tik galėjo, grūdų ir viso kito, ko 


būtinai reikia maistui. Žinoma, paliepimą tai padaryti jie gavo 

iš Agamemnono, kad tokios didelės karinės pajėgos nebūtų 
kamuojamos būtiniausių dalykų nepritekliaus. 'Iaip pat šalia 
tokio didingo laivyno pagal vietines sąlygas buvo parengta 
daug žirgų ir karo vežimų, bet pėstininkų dalis, palyginti su 
raitininkais, buvo žymiai didesnė. Taip atsitiko dėl tos prie- 
žasties, kadangi visoje Graikijoje labai trūkstant ganyklų buvo 
draudžiama naudoti kavaleriją. Be to, buvo daug tokių vyrų, 
kurie buvo reikalingi dėl savo patirties prižiūrėti laivyną. 

Tuo metu Likijos karalius Sarpedonas nei maldavimais, nei 
sidonų karaliaus Falido įkalbinėjimais nesutiko būti įtrauktas 
į mūsų kariuomenę ir eiti prieš trojiečius. Pagaliau jį paveikė ir 
sau ištikimiausiu padarė Priamas, pažadėjęs didesnių dovanų, 
kurios po to dar buvo padvigubintos. Praėjo ištisi penkeri me- 
tai, kol visi laivai, kuriuos aukščiau aprašėme, buvo sugabenti 
iš skirtingų Graikijos karalysčių, kol jie buvo apginkluoti ir 
paruošti karui. 

Taigi kai jau jokios aplinkybės, išskyrus kario nebuvimą, 
mūsų išvykimo nebegaišino, visi vadai, kaip davus ženklą, 
vienu ir tuo pačiu metu išplaukia į Aulidę. Kai visi jau skubė- 
jo išvykti, Agamemnonas, kuris, kaip anksčiau sakėme, visų 
vienbalsiai buvo paskelbtas karaliumi, paėjo truputį toliau nuo 
kariuomenės ir netoli Dianai skirtos šventos giraitės atsitikti- 
nai išvydo besiganančią ožką. Nepagalvojęs, kad tai - šventa 
vieta, Agamemnonas persmeigė tą ožką ietimi. Netrukus po 
toar dėl Dianos pykčio, ar kūnams dėl oro permainos nusilpus 
mus užpuolė maras; kiekvieną dieną jis vis labiau siautėjo ir 
pragaišino daug tūkstančių gyvybių, vienodai puldamas tiek 
gyvulius, tiek ir kariuomenę. 

Apskritai, nebebuvo laiko nei laidoti, nei nusiraminti, kadangi 


kiekvienas, kuris su ta liga susidurdavo, tiesiog numirdavo. Visi 


4] 


sielojosi dėl šių dalykų, ir tada viena moteris'“, pilna dieviškųjų 
galių, vadams pasakė, kad nelaimės priežastis esąs Dianos 
pyktis. Iš tiesų deivės pyktį sukėlė ožkos, kuria ji labiausiai 
džiaugėsi, užmušimas, todėl Diana troško, kad dėl tos šven- 
tvagystės nukentėtų kariuomenė, ir nežadėjo nusiraminti, kol 
nebus nubaustas šios piktadarystės vykdytojas, tai yra kol jis 
nepaaukos jai savo vyriausios dukters. 

Kai ši pranašystė pasiekė kariuomenę, visi vadai atėjo pas 
Agamemnoną. Aišku, pirmiausia jie maldavo Agamemnono; 
šiam atsisakius įvykdyti pranašystę, galų gale jie ėmė jį spirti, 
kadjis skubiai užkirstų tai nelaimei kelią. Tačiau kai jie pamatė, 
kad Agamemnonas atkakliai priešinasi, tai negalėdami niekaip 
jo palaužti, jį baisiausiai iškeikė ir atėmė iš jo aukščiausią 
karališkąjį vado postą, o viršiausiu paskyrė Palamedą, idant ka- 
riuomenė, pasižymėjusi tokia galybe, tačiau palikusi be vadovo, 
nepakriktų ir, nebevaržoma karinės disciplinos, neišsisklaidy- 
tų. Taip pat vadais jie paskyrė Diomedą ir Ajaksą Telamonidą. 
Ketvirtas paskirtasis buvo Idomenėjas. Taip pagal vadų skaičių 
kariuomenė buvo padalyta į keturias vienodas dalis. 

"Tuo tarpu maro pabaigos nebuvo matyti. Tada Uliksas, 
tariamai supykęs dėl Agamemnono užsispyrimo ir tvirtinda- 
mas, kad dėl tos priežasties išvyksta namo, sugalvojo visiems 
tinkamą ir netikėtą dalyką. Jis iškeliavo į Mikėnus (taip 
nusprendė su niekuo nepasitaręs) ir Klitaimnestrai neva nuo 
Agamemnono perdavė suklastorą laišką, kurio turinys buvo 
toks: jis pažadėjęs išleisti už Achilo vyresniąją dukterį Ifigeniją, 
o kadangi šis trokštąs vesti anksčiau, nei išvyks į Troją, tai, idant 
visa kuo skubiau įvyktų, jis prašąs Klitaimnestros kuo skubiau 
jam atsiųsti Ifgeniją ir visa tai, kas reikalinga vestuvėms. Be to, 


kad pelnytų Klitaimnestros pasitikėjimą, apie tą reikalą Uliksas 

pripasakojo daug kitų išgalvotų dalykų. Kai Klitaimnestra 
visa tai sužinojo, tiek tikėdamasi palankumo Helenei““, tiek 
trokšdama (kas labiausiai rūpėjo), kad duktė būtų išleista 
už paties šlovingiausio vyro, su džiaugsmu Ifigeniją patikėjo 
Uliksui. Jis, visa tai atlikęs, per kelias dienas sugrįžo ten, kur 
buvo išsidėsčiusi kariuomenė, ir netikėtai su mergaite pasirodė 
šventoje Dianos giraitėje. 

Tai sužinojęs, Agamemnonas, ar sujaudintas tėviškos mei- 
lės protrūkio, ar kad išvengtų dalyvavimo vykdant neteisėtą 
nusikalstamą aukojimą, ruošėsi pabėgti. Kai šios aplinkybės 
išaiškėjo, Nestoras pradėjo ilgą kalbą, galop perėjo prie įti- 
kinėjimo, kuriuo pats pasižymėjo labiau už visus Graikijos 
vyrus, ir šitaip sulaikė Agamamnoną nuo sumanymo išvykti. 
"Tuo tarpu Uliksas ir Menelajas su Kalchantu (tas reikalas buvo 
jiems pavestas), visiems šalin pasitraukus, pasiruošė aukojimo 
ceremonijai. Ir štai tada diena ėmė bjurti, ir dangų pradėjo 
niaukti debesys. Staiga prasidėjo perkūnija, sumirgo šviesos, 
dangų skrodė žaibai, paskui kilo didžiulis žemės ir jūros drebė- 
jimas, ir pagaliau sutemos pasiglemžė dienos šviesą. Netrukus 
su didžiule jėga pasipylė lietus ir kruša; kilus šioms baisybėms, 
atrodė, kad audra niekada nesibaigs. Menelajas draugę su tais, 
kurie rūpinosi aukojimu, blaškėsi į įvairias puses iš baimės ir 
sumišimo. Aišku, pirmiausia juos išgąsdino pasikeitimai, įvykę 
žemėje ir danguje; jie tikėjo, kad tai buvo dieviški ženklai. O 
darjie baiminosi, kad kariuomenė gali patirti žalą, jei pradėtas 
aukojimas būtų nutrauktas. 

Apnikus tokioms abejonėms, iš giraitės pasigirdo balsas, 
skelbęs, kad dievybė atstūmė šios rūšies auką ir tuo atsisakymu 
priimti aukojamos mergaitės kūną jos pasigailėjo. Vis dėlto Aga- 


memnonui dėl tokios piktadarystės po pergalės prie Trojos nuo 

savo žmonos teks iškęsti pakankamai bausmių: taigi tegul jie 
pasirūpina paaukoti tai, kas bus atnašaujama vietoje mergaitės. 
"Tada vėjai ir žaibai nurimo, ir visa kita, kas vyko įsisiautėjus 
audrai, ėmė slopti. 

Kai giraitėje dėjosi šie dalykai, Achilas nuo Klitaimnestros 
kartu su dideliu kiekiu aukso gavo jam asmeniškai siųstą laišką, 
kuriame Klitaimnestra jam patikėjo dukterį ir visus savo na- 
mus. Kai jis perskaitė tą laišką, Ulikso planas jam tapo aiškus; 
viską metęs, Achilas išskubėjo į giraitę, visa gerkle šaukdamas, 
kad Menelajas ir tie, kurie su juo buvo, pasitrauktų nuo Ifige- 
nijos, o jei ne, tai pagrasino visus nužudysiąs. 

Achilas rado juos, vis dar apstulbusius ir nustėrusius, ir, kai 
diena pragiedrėjo, išvadavo mergaitę. Kai apie viską galvojant 
vyrams kilo klausimas, ką gi ir kur reikia aukoti, prie par aukuro 
sustojo nebaikšti nuostabaus grožio stirna. Pamanę, kad stirna 
yra anksčiau minėtas aukojamasis gyvulys, duotas dievų valia, 
vyrai ją sučiupo ir tuojau paaukojo. Tai įvykdžius, maras buvo 
numalšintas, ir dangus nušvito tarsi vasarą. Mergaitę Achilas 
ir tie, kurie vadovavo aukojimo ceremonijai, slaptai nuo visų 
patikėjo skitų karaliui, kuris tuo metu ten irgi buvo. 

Kai vadai pamatė, kad ligos galia nusilpo ir vėjai pučia 
palankia jiems išplaukti kryptimi, ir, be to, jūra atrodė kaip 
vasarą, visi jie, džiugiai nusiteikę, patraukė pas Agamemnoną. 
Paguodę jį, labai liūdėjusį dėl dukters mirties, vadai paskelbė, 
kadjam vėlaritenkanti garbinga karaliaus valdžia. Tie dalykai 
kariuomenei buvo labai malonūs ir mieli. Mat kiekvienas karys 
Agamemnoną laikė geriausiu savo patarėju, jį gerbė taip pat, 
kaip tėvą. Tačiau Agamemnonas, arba pakankamai žinodamas 
apie tai, kas anksčiau įvyko, arba širdyje svarstydamas apie 


žmogiškųjų dalykų neišvengiamumą, buvo tvirčiausiai pasi- 

ruošęs akistatai su ištikusiomis nelaimėmis; apsimetęs, kad 
nežino, kas jam nutiko, priėmė garbingas pareigas ir tą dieną 
visus vadus pakvietė pas save į puotą. 

Prabėgus kelioms dienoms, kai jau atėjo tinkamas metas 
išplaukti, kariuomenė, sutvarkyta vadų, sulipo į laivus, gausiai 
pripildytus pačių brangiausių dalykų, kurie buvo sugabenti 
žmonių, gyvenančių to krašto kaimynystėje. Grūdus, vyną ir 

kitas maistui!“ būtinus dalykus pristatė Anijas*““ irjo dukterys, 


kurios buvo minimos kaip Oinotropės*“? ir dieviškojo tikėjimo 


žynės. Taip buvo išplaukta iš Aulidės. 


PIRMOS KNYGOS PABAIGA 


45 


ANTROS KNYGOS SANTRAUKA 


Telefas, misiečių karalius, Heraklio ir Augės sūnus, neleidęs 
graikams išsilaipinti, sukelia mūšį, kuriame nužudomas Te- 
sandras, Polineiko sūnus, ir Teucracijas. Parį Telefą sunkiai 
sužeidžia Achilas; tas pats vadas ir sveikatą jam sugrąžina. 
Sarpedonas, Laodamėjos ir Ksanto sūnus, susikauna su 
graikais prie Trojos, kur Proresilają nužudo Enėjo ietis, 
Karalių Kikną nužudo Achilas. Palamedas aukoja Apolonui 
Smintiečiui. 

Eiloktetui įkanda gyvatė, bet jis pagyja. Diomedui ir Uliksui 
apšmeižus, Palamedas, neva slepiąs lobį, pasmerkiamas myriop 
ir poviešų žudynių palaidojamas. Achilas, nusiaubęs daugybę 
trojėnų miestų, išsiveda Astimonę, žynio Chriso dukterį, ir 
Hipodamėją, Briso dukterį. Polimestoras išduoda graikams 
Polidorą, Priamo sūnų. Ajaksas paima į nelaisvę mergelę 
"Tekmesą. Padalijamas gautas grobis. Ulikso kalba trojėnams. 
Nužudomas Polidoras. Kariuomenėje įsisiautėja maras. Asti- 
monė grąžinama tėvui. Maras liaujasi. Agamemnonas atima 
iš Achilo Hipodamėją. Pateikiamas trojėnų sąjungininkų 
sąrašas. Achilas supyksta. Nužudomas Dolonas. Sužeidžiami 
daugelis vadų. Menelajas sužeidžia Parį, Pandaras - Menelają. 
Pandarą nužudo Diomedas. Hektoras prisiartina prie graikų 
laivų. Užverda smarki abipusė kova. Karalius Resas nužudomas 


miegantis. Achilas galų gale susitaiko su Agamemnonu. 

DIKTIS KRETIETIS 
APIE TROJOS KARĄ 
ANTRA KNYGA 


Kai vėjai atginė laivyną prie Misijos*“* žemės, visi laivai, davus 
ženklą, greitai priplaukė prie kranto. Tačiau norintiems išsi- 
laipinti kelią pastojo tos vietos sargybiniai; pakrantėje juos 
buvo išstaręs Telefas, tuometinis Misijos valdovas, kad visas 
kraštas būtų apsaugotas nuo jūros priešų antpuolio. "Taigi 
sargybiniai uždraudė išsilaipinti toje vietoje ir žemę leido 
paliesti ne anksčiau nei karaliui bus pranešta, kas jie tokie. 
"Tačiau mūsiškiai nekreipė dėmesio į tai, kas buvo pasakyta iš 
pat pradžių, ir vienas paskui kitą ėmė lipti iš laivų. Kadangi 
sargybiniai nė kiek nenusileido ir iš visų jėgų ėmė priešintis 
ir juos stabdyti, visi vadai, nusprendę, kad už neteisybę reikia 
atkeršyti jėga, čiupo ginklus ir pasipylė iš laivų. Užsiplieskę 
pykčiu, jie išžudė sargybinius, nepasigailėjo net puolusių 
bėgti - nužudė kiekvieną, kurį sučiupo sprunkantį. 

"Tuo tarpu pirmieji, pasprukę nuo graikų, atėjo pas Telefą. 
Jie pranešė, kad įsiveržė daugybė tūkstančių priešų, kurie, 
išžudę sargybinius, užėmė pakrantę. Apimti baimės kiekvienas 
pridėjo nuo savęs ir daug kitų dalykų. Tai sužinojęs Telefas su 
savo padėjėjais ir kitais, kuriuos per tą skubą pavyko surinkti, 
nedelsdamas patraukė susitikti su graikais. 

Abi pusės tučtuojau suglaudino priešakines gretas ir puolė 
vienakitą su didžiule jėga. Buvo žudomas kiekvienas, pakliuvęs 
po ranka. Jei būdavo parbloškiamas kas nors iš saviškių, ir 
vieni, ir kiti dar veržliau puldavo į kovą. Tesandras, Polineiko 
sūnus, kaip minėjome anksčiau, susikovęs su "Telefu, krito jo 


partrenktas, tačiau prieš tai jis nužudė daugybę priešų, tarp jų ir 

narsiai kovojusį Telefo palydovą, kurį dėljo stiprumo ir įgimtų 
savybių karalius buvo paskyręs vienu iš vadų. Taip klostantis 
karo įvykiams, po truputį iškilęs ir dėl to pasiryžęs atlikti dar 
didesnius darbus, Tesandras buvo nužudytas. Jo kruviną kūną 
ant savo pečių išnešė Diomedas, nes brangino jo draugystę, 
užsimezgusią dar tarp jų tėvų". Kūną jis sudegino, o tai, kas 
liko, gimtuoju papročiu palaidojo. 

Kai Achilas ir Ajaksas, Telamono sūnus, pastebėjo, kad mū- 
šis pakrypo didelei saviškių nenaudai, perskyrė kariuomenę į 
dvi dalis ir kiekvienas, tinkamu laiku paraginęs savąjį būrį, tarsi 
atgavęs jėgas dar smarkiau puolė priešus. Būdami vyriausieji 
mūšio vadai Achilas ir Ajaksas tai persekiojo sprunkančius, 
tai it mūrai priešinosi puolantiems. Ir, žinoma, kovodami 
priekyje arba tarp pirmųjų jau tada garsią savo narsą dar labiau 
išgarsino ir tarp priešų, ir tarp saviškių. Tuo tarpu Teutratijo ir 
Augės sūnus Ikutratijas, Telefo brolis, gimęs iš tų pačių įsčių, 
pastebėjęs Ajaksą taip šlovingai besikaunantį su jo kariais, ne- 
delsdamas puolė prie jo, ir krito toje kovoje, pervertas Ajakso 
ieties. Telefas, didžiai sukrėstas brolio žūties ir trokšdamas 
atkeršyti už jo mirtį, grėsmingai puolė Ajaksą. Išvaikęs tuos, 
kurie pastojo jam kelią, šalimais buvusiame vynuogyne jis 
atkakliai persekiojo Uliksą, o negalėdamas prasibrauti skynėsi 
kelią nukirsta vynmedžio šaka. Tai pamatęs Achilas iš tolo 
paleido ietį ir persmeigė karaliui kairę šlaunį. Tačiau Telefas, 
veikiai pakilęs, išsitraukė ietį iš kūno ir, pridengras atbėgusių 
saviškių, buvo išvaduotas nuo grėsusios pražūties. 

Diena jau ėjo į pabaigą, kai abi kariaunos, įtemptai kovojan- 
čios be jokio atokvėpio, irjų vadai, besigrumiantys nepaliauja- 
mam mūšy, pailso. Mūsiškius, gerokai išvargintus ilgos kelionės 


laivais, ypač susilpnino Telefo pasirodymas. Jis, Heraklio sūnus, 

liekno kūno ir stiprus dieviškomis galiomis, savo šlove prilygo 
tėvo narsai. Taigi atslinkus nakčiai, visų džiaugsmui mūšis 
nurimo: misiečiai patraukė namo, o mūsiškiai grįžo į laivus. 
Vis dėlto toje kovoje buvo nužudyta daugybė mirtingųjų ir 
vienoje, it kitoje kariuomenėje, bet daugiausia buvo sužeistų: 
nė vienas arba vos keletas išvengė karo smūgių. 

Kitą dieną abi pusės atsiuntė pasiuntinius sutarti, kaip 
palaidoti kritusius kovoje: sudarius paliaubas, jų kūnai buvo 
surinkti, sudeginti ir palaidoti. Tuo tarpu Tlepolemas ir broliai 
Eidipas bei Antifas, Tesalo sūnūs ir Heraklio vaikaičiai, kaip 
minėjome anksčiau, sužinoję, kad Telefas viešpatauja tuose 
kraštuose, nuvyko pas jį pasikliaudami giminystės ryšiu ir 
pranešė, kas esą ir su kuo atplaukė. Kai vieni kitiems jau buvo 
daug papasakoję, mūsiškiai skaudžiai papriekaištavo Telefui, 
kad jis taip priešiškai elgėsi su saviškiais: juk tą kariuomenę 
surinko Agamemnonas ir Menelajas, Pelopo sūnūs, nesvetimi 
jo giminei***. Po to jie papasakojo, ką Aleksandras iškrėtė 
Menelajo šeimai ir apie Helenės pagrobimą: dėl šių dalykų, 
sakė jie, dera, kad jis, Telefas, ir dėl giminystės, ir ypač dėl 
Aleksandro nusikaltimo, kuriuo šis paniekino įprastą vaišin- 
gumą, savo noru suteiktų pagalbą graikams; graikų naudai net 
pats Heraklis nuveikė daugybę darbų, kurių paminklai matyti 
visoje Graikijoje. Tai išgirdęs, Telefas tarsi gilios žaizdos skaus- 
mo buvo pervertas, tačiau jis maloniai atsakė, kad tai ne jo, o 
veikiau jų kaltė. Jis nežinojęs, kad vėjų atginti jo karalystėn, jie 
yra mieliausi bičiuliai ir giminaičiai; reikėję pasiųsti pasiunti- 
nius, iš kurių sužinojęs apie jų atvykimą, būtų džiaugsmingai 
juos sutikęs, o vėliau, po draugiškos viešnagės, dovanomis 
apdovanotus išlydėjęs, kada tinkamus. O žygyje prieš Priamą 


Telefas dalyvauti atsisakė: priešingu atveju jis sulaužytų itin 

glaudų giminystės ryšį su Astioche, Priamo dukterimi, kurią 
jis buvo vedęs ir kuri buvo pagimdžiusi jam sūnų Euripilą. 
Paskui Telefas skubiai įsakė pranešti savo žmonėms liautis 
ruoštis karui ir leido mūsiškiams išsilaipinti. Ilepolemas ir jo 
palydovai buvo patikėti Euripilo globai. Įvykdę, ką norėjo, jie 
grįžo į laivus ir pranešė Agamemnonui bei kitiems karaliams 
apie taiką ir santarvę su Ielefu. 

"Tai sužinoję, visi su džiaugsmu liovėsi ruoštis karui. Paskui 
tarybos sprendimu Achilas ir Ajaksas nuėjo pas Telefą. Radę jį, 
kenčiantį baisius skausmus, paguodė ir paragino tvirtai iškęsti 
šį sunkumą. O Telefas, kai skausmas šiek tiek apmalšo, ėmė 
kaltinti graikus, neatsiuntusius jokios žinutės apie savo atvy- 
kimą. Po to jis pasiteiravo, kas tokie ir kiek Pelopo giminaičių 
yra jų kariuomenėje. Sužinojęs Telefas puolė prašyti, kad visi 
atvyktų pas jį. Tada mūsiškiai, pažadėję išpildyti visa, ko jis 
nori, grįžo ir pranešė likusiems apie karaliaus troškimą. Taigi 
visi pelopidai, išskyrus Agamemnoną ir Menelają, būriu nuėjo 
pas Telefą ir savo pasirodymu karaliui suteikė daug malonumo 
ir džiaugsmo. Dosniai apipilti dovanomis, jie buvo svetingai 
priimti. Net ir tie kariai, kurie buvo likę prie laivų, patyrė kara- 
liaus dosnumą: kiekvienam laivui buvo atgabenta pakankamai 
javų ir kitų būtinų dalykų. Tačiau karalius, pastebėjęs, kad nėra 
Agamemnono ir jo brolio, puolė maldauti Uliksą eiti ir juos 
pakviesti. Taigi Agamemnonas ir Menelajas taip pat atvyko 
pas Telefą. Karališku papročiu tarpusavy apsikeitę dovanomis, 
jie liepė ateiti Machaonui ir Podaleirijui, Asklepijo sūnums, ir 
pagydyti Telefo žaizdą. Apžiūrėję žaizdą, tie nedelsdami skyrė 
skausmą malšinančių vaistų. 

Kadangi, praslinkus kelioms dienoms, graikai uždelsė 


išplaukti, o, priešiškiems vėjams papūtus, jūra ėmė vis labiau 

ir labiau šiauštis, mūsų vadai atėjo pas Telefą pasitarti, kada 
būtų tinkamiausias laikas keliauti. Sužinoję, kad pavasario 
pradžia yra pats geriausias laikas plaukti iš šių kraštų į Troją, 
okiras metas - nepalankus, visų bendru pageidavimu jie grįžo 
į Bojotiją“**. Ten išvilkę į krantą laivus, visi išsiskirstė kas sau į 
savo karalystes peržiemoti. 

Per šį atokvėpį karaliui Agamemnonui nebereikėjo pyktis 

su broliu Menelaju dėl paaukotos Ifigenijos*"*, mat manyta, 
jog būtent Menelajas sukėlė tokią Agamemnono širdperšą ir 
buvo jos priežastis. 

Tuo tarpu trojėnai sužinojo apie visos Graikijos sąmokslą. Šią 
žinią paskleidė barbarai, kurie buvo prarę mainytis prekėmis su 
viso Helesponto*** gyventojais ir klajojo abiejose Helesponto 
pusėse. Visą Troją apniko baimė ir liūdesys. Kai kurie, nuo pat 
pradžių nepateisinę Aleksando poelgio, tvirtino, kad Graikijos 
atžvilgiu buvo pasielgta nedorai ir dėl to — dėl kelių žmonių 
ydų visų laukia bendra pražūtis. Per šiuos neramumus Alek- 
sandras ir kiti blogiausieji patarėjai itin rūpestingai atrinko gau- 
sų būrį iš visų luomų ir išsiuntė į kaimyninius kraštus surinkti 
pagalbinę kariuomenę: jiems buvo nurodyta atlikti užduotį 
ir kuo greičiau grįžti. Ypač juos skubino Priamo sūnūs, idant, 
tinkamai parengę kariuomenę, jie galėtų išžygiuoti pirmieji ir 
nugabenti visa, ko reikia karui, į Graikijos žemes. 

Kol Trojoje dėjosi tokie dalykai, Diomedas, sužinojęs apie 
trojėnų užmačias, skubiai apkeliavo visą Graikiją ir susitiko 
su visais vadais. Atskleidęs jiems trojėnų ketinimus, perspėjo 
ir paragino kuo skubiau išplaukti, vos tik bus pasirengę karui. 
Šitai sužinoję, netrukus visi susirinko į Argą''*. Ten Achilas, 
pasipiktinęs karaliumi Agamemnonu, — mar šis dėl savo 


dukters atsisakė plaukti, - galiausiai buvo nuramintas Ulikso, 

kuris atskleidė Agamemnonui, ilgą laiką slegiamam liūdesio 
ir sielvarto, kas iš tikrųjų nutiko jo dukteriai, ir taip pakeitė 
jo nusistatymą. 

Taigi visiems susirinkus Arge, nė vienas neatsisakė dalyvauti 
kare, bet Ajaksas Telamonidas ir Achilas si Diomedu ypatin- 
gai rūpinosi ir labiausiai iš visų stengėsi pradėti karą. Jiems 
norėjosi, kad be surinkto laivyno taip pat būtų parengti laivai, 
kurie pirmieji pultų priešų žemes. Todėl per kelias dienas jie 
paruošė penkiasdešimties visokeriopai aprūpintų laivų Aorilę. 
Nuo pasiruošimo šiam karui pradžios iki šiolei jau buvo praėję 
aštuoneri metai, ir prasidėjo devintieji. 

Kai laivai buvo visiškai parengti, o jūra tinkama plaukti, ir 
nebebuvo jokių kliūčių pajudėti, graikai šios kelionės vadais 
paskyrė skitus, pasamdytus už atlygį, kurie kaip tik buvo ten 

atplaukę prekybos tikslais. 

“| Tuotarpu Tėlefas, kęsdamas žaizdos, kurią buvo gavęs mūšy- 
je su graikais, skausmą, mat jokie vaistai nepajėgė jos pagydyti, 
galiausiai Apolono orakulo buvo patartas kreiptis į Achilą 
ir Asklepijo sūnus; taigi jis skubiai išplaukė į Argą. Visiems 
graikų vadams nusistebėjus dėl jo atvykimo, jis papasakojo apie 
orakulą ir meldė, kad bičiuliai neatsakytų jam išpranašauto 
vaisto. 'Iai sužinoję, Achilas ir Machaonas su Podaleirijumi, 
pagydę žaizdą, netruko patvirtinti orakulo ištarmę. 

Graikai, daugybe aukojimų šaukdamiesi dievų pagalbos 
savo sumanymui, su minėtais laivais atplaukė į Aulidę. Iš ten 
nedelsę išplaukė, o Telefas, atsidėkodamas už gydymą, tapo 
jų vadu. Taigi, sulipę į laivus ir pagavę palankų vėją, per kelias 
dienas jie pasiekė Troją. 

"Tuo laiku Sarpedonas likietis, Ksanto ir Laodamėjos sūnus, 


Priamui vis kviečiant, su gausiu ginkluotų karių būriu vyko į 

Troją. Iš tolo pamatęs didžiulį galingą laivyną, besiartinantį 
prie Trojos krantų, ir supratęs padėtį, jis skubiai išrikiavo 
saviškius ir puolė išsilaipinančius graikus. Veikiai tai sužinojo 
Priamo sūnūs ir, čiupę ginklus, atskubėjo pakrantėn. Tuo tarpu 
graikai, priešams puolant ir visokiais būdais grasinant, negalėjo 
nei saugiai išlipti iš laivų, nei apsiginkluoti - visi lakstė pamerę 
galvas ir trukdė vieni kitiems, ko nors imtis. Tačiau galiausiai 
tie, kuriems pavyko per šitą skubą apsiginkluoti, vieni kitus 
padrąsinę, veržliai užpuolė priešus. 

Šiame mūšyje tarp pirmųjų kovėsi Protesilajas, kurio laivas 
pirmasis atplaukė prie šios žemės, ir galiausiai krito, pakirstas 
Enėjo ieties. Taip pat žuvo ir du Priamo sūnūs. Abi kariaunos 
neapsiėjo be nuostolių. 

Achilas ir Ajaksas Telamonidas, kurie savo narsa stiprino 
visus graikus, šlovingai kaudamiesi priešams kėlė baimę, o 
saviškiams — pasitikėjimą savo jėgomis. Niekas negalėjo prieš 
juos atsilaikyti, todėl tie, kuriuos puolė graikai, po truputį ėmė 
atsitraukti ir galiausiai visi išsibėgiojo. 

Gavę atsikvėpti nuo priešų, graikai išvilko į krantą laivus 
ir, tvarkingai sustatytus, saugiai paliko. Po to sargais paskyrė 
Achilą ir Ajaksą Telamonidą, kurių narsa labiausiai pasikliovė, 
ir pavedė saugoti laivyną bei kariuomenę, patikėję jiems ka- 
riuomenės šoninius sparnus. Kai viskas buvo sutvarkyta ir su- 
skirstyta, Telefas, kurio vedini graikai plaukė į Troją, patraukė 
namo, o visa graikų kariuomenė liko jam didžiai dėkinga. 

Neilgai trukus, kai mūsiškiai ruošėsi laidoti Protesilają, 
tokiu laiku nesibaimindami jokių priešo antpuolių, Kiknas, 
kurio karalystė buvo netoli Trojos, sužinojęs apie mūsų 
atvykimą, slapta užpuolė graikus iš pasalų ir privertė juos, 


išsigandusius neaiškaus pavojaus, bėgti be jokios tvarkos ir 

rikiuotės. Tačiau greitai kiti, kuriems nebuvo pavesta laidoti, 
sužinojo, kas vyksta, ir apsiginklavę puolė priešus. Tarp jų buvo 
ir Achilas, kuris, susirėmęs su karaliumi Kiknu, nužudė ir jį, ir 
dar daugybę priešų. Netrukus trojėnai ėmė bėgti iš mūšio, ir 
mūsiškiai buvo išvaduoti. 

"Tačiau graikų vadai sunerimo ir susirūpino, kad, priešams 
dažnai puldinėjant, žūsta daug karių, todėl buvo nuspręsta 
su dalimi kariuomenės iš pradžių traukti prie kaimyninių 
"Trojos karalysčių ir jas užpulti. Pirmiausia graikai įsiveržė į 
Kikno valdytas žemes ir viską aplinkui nusiaubė. Be jokio 
pasipriešinimo jie įsiveržė ir padegė metoriečių miestą, kuris 
buvo karalystės sostinė ir kur, sakoma, buvo auklėjami Kikno 
sūnūs. Miesto gyventojai su ašaromis meldė juos liautis; dėl 
viso, kas žmogiška ir dieviška, jie meldė parklupę ant kelių, 
sakydami, kad miestas nėra kaltas dėl blogo valdovo klaidų, ir 
galiausiai prisiekė būti ištikimi graikams. Taip sukėlus graikams 
gailestį, miestas buvo išsaugotas. Tačiau karaliaus sūnūs, Kobis 
ir Korianas, ir jų sesuo Glaukė graikų prašymu buvo atiduoti 
graikams. Glaukę bei dalį kito grobio visi suriko atiduoti mūsų 
Ajaksui, atsidėkodami už jo narsius žygius. 

Netrukus pas graikus taikiai atvyko nusižeminę metoriečiai; 
jie pažadėjo būti draugiški ir įvykdyti visa, ko graikai buvo 
prašę. Jiems išvykus, graikai puolimu paėmė Kilę*“. Tačiau 
jie nelietė Koronės, buvusios netoliese, dėl meandriečių, 
kurie gyveno kaimynystėje, ir tuo laiku buvo mums ištikimi 
ir nepaprastai draugiški. 

"Tuo pačiu laiku graikams buvo perduota Apolono Pitiečio 
pranašystė, — kuriai visi pritarė, - kad Palamedas paaukotų 
Apolonui Smintiečiui"'“. Dėl Palamedo darbštumo ir meilės, 


kurią jis rodė visiems kariams, tai buvo visiems priimtina; na, 

bet kai kuriems vadams tai sukėlė neapykantą. Vis dėlto šimto 
aukų atnašavimas už visą kariuomenę, kaip buvo išpranašauta, 
įvyko, vadovaujant tos vietos žyniui Chrisui. 

Apie tai sužinojęs, Aleksandras surinko ginkluotą būrį ir 
atvyko, ketindamas sutrukdyti. Bet pirmiau nei jis prisiartino 
prie šventyklos, du Ajaksai, nužudę daugelį jo karių, privertė 
Aleksandrą trauktis. 

Chrisas, kuris, kaip minėjome anksčiau, buvo Apolono 
Smintiečio žynys, bijodamas patekti vienos ar kitos kariuo- 
menės nemalonėn, visiems, kurie pas jį ateidavo, nesvarbu, iš 
kokios stovyklos būtų, melavo esąs jų pusėje. 

Aukojimo metu Filoktetui, stovėjusiam netoli Apolono 
šventyklos aukuro, netikėtai įkando gyvatė. Kai visi, kurie tai 
pastebėjo, pagavo šaukti, atbėgo Uliksas ir nudėjo gyvatę. Ne- 
trukus Filoktetas ir dar keli negaluojantys buvo išsiųsti į Lemno 
salą"? gydyti. Tos salos gyventojai pasakojo, jog ten gyvena 
švento Vulkano žyniai, žinantys vaistus prieš tokius nuodus. 

"Tuo tarpu Diomedas ir Uliksas sutarė nužudyti Palamedą; 
tai būdinga žmogiškai prigimčiai, kuri nelengvai ištveria, kai 
ją, nesugebančią pasipriešinti širdperšai ir kupiną pavydo, 
pranoksta geresnis. Taigi tiedu pamelavo šulinyje aptikę lobį 
ir norį su Palamedu jį pasidalyti. Kai netoliese nieko nebebu- 
vo, Diomedas ir Uliksas įkalbėjo Palamedą vieną nusileisti 
į šulinį. Neįtariantį jokios klastos Palamedą tiedu nuleido 
virve ir, griebę akmenis, gulėjusius aplinkui, užmėtė negyvai. 
Taip šaunus ir karių mėgstamas vyras, kurio patarimai ir narsa 
visuomet nešė tik naudą, mirė nepelnyta mirtimi, apgautas tų, 
kurių mažiausiai turėjo būti apgautas. 

Buvo ir tokių, kurie sakė Agamemnoną prisidėjus prie šio 


suokalbio: kariai labai mylėjo Palamedą; dauguma jų troško, 

kad Palamedas būtų karalius ir atvirai kalbėjo, kad jam reikia 
atiduoti valdžią. 

Palamedo palaikai, sudeginti dalyvaujant visiems graikams 
tarsi tai būtų viešos laidotuvės, buvo sudėti į auksinę urną ir 
palaidoti. 

Tuo tarpu Achilas, nutaręs, kad arčiausiai Trojos esantys 
miestai yra trojėnų sąjungininkai ir jų ginklų dirbtuvės, pa- 
ėmė keletą laivų ir, nuplaukęs į Lesbą*", be vargo jį užėmė. 
"Taip pat nužudė Forgaritą, tos žemės karalių, kuris smarkiai 
priešinosi graikams; pasiėmė karaliaus dukterį Diomedėją ir 
daug kito grobio. Po to, savo karių prašomas, užpuolė Pyrą'"? 
ir Hierapolį, turtais garsėjusius miestus, ir per kelias dienas be 
vargo juos sugriovė. Kur tik jis ėjo, žemės buvo numalšintos, 
apiplėštos ir visiškai nusiaubtos; visa, ką galėtum pamanyti 
naudingu trojėnams, paliko sunaikinta ir nuniokota. 

"Tai sužinojusios kaimyninės tautos atskubėjo pas Achilą 
prašyti taikos; jie pažadėjo atiduoti jam pusę derliaus, kad tik 
nebūtų niokojamos jų žemės, davė taikos priesaikas ir tokias 
pat gavo išjo. Po viso to Achilas su didele šlove ir grobiu grįžo 
į kariuomenę. 

"Tuo laiku sužinojęs apie mūsų pasirodymą atvyko skitų 
karalius su gausiomis dovanomis. Tačiau Achilas, nepasiten- 
kindamas tuo, ką buvo padaręs, užpuolė Kilikiją, ir ten po 

kelių dienų kovos užėmė Lirnesą?**. Paskui nužudęs Fakcijoną, 
valdžiusį tuos kraštus, prikrovė laivus turtų ir išsivedė Chriso 
dukterį Astinomę, kuri tuo metu buvo ištekėjusi už karaliaus 
Eakcijono. 

"Toliau Achilas skubiai patraukė užkariauti Pedaso, lelegų"** 
miesto. Lelegų karalius Brisas, pastebėjęs, kaip mūsiškiai 


siautėja apgulties metu, suprato, kad jis niekaip neįstengs 


56 


sulaikyti priešų ir deramai apginti saviškių. Netekęs vilties 
sulaukti pagalbos ir išsigelbėti, jis grįžo į savo rūmus ir, kol 
kiti mėgino atremti priešus, pasikorė. Netrukus miestas buvo 
užimtas, daugybė žmonių išžudyta, o karaliaus duktė Hipo- 
damėja išvesta nelaisvėn. 

"Tuo laiku Ajaksas Telamonidasvis puldinėjo Trakijos Cher- 

sonesą'**. Polimestoras, tų kraštų karalius, pamatęs Ajakso 
narsą ir šlovę, suabejojo savo jėgomis ir nusprendė pasiduoti. 
Kaip atlygį už taiką Ajaksui jis atidavė Polidorą, Priamo sūnų, 
kurį, ką tik gimusį, karalius Priamas slapta nuo visų buvo 
patikėjęs jam auginti. Taip pat skyrė užtektinai aukso ir kitų 
panašių dovanų priešų palankumui laimėti. Kai Polimestoras 
pažadėjo visus metus skirti kariuomenei javų ir prikrovė jų 
prekinius laivus, kuriuos Ajaksas buvo arplukdęs tuo tikslu, 
taip pat dėl graikų prisiekė išsižadėti draugystės su Priamu, 
su juo buvo sudaryta taika. 

Tai atlikęs, Ajaksas pasuko į Frygiją?* ir, užpuolęs tą kraštą, 
viename mūšyje nukovė jos valdovą Teutrantą. Po kelių die- 
nų, husiaubęs ir padegęs miestą, išsigabeno didžiulį grobį ir 
išsivedė karaliaus dukterį Tekmesą. 

"Taigi abu vadai - Achilas ir Ajaksas - nuniokoję ir užkariavę 
daugel kraštų, garsūs ir išdidūs dėl savo šlovės, iš skirtingų vierų 
lyg tyčia tuo pačiu metu sugrįžo į kariuomenę. Kai šaukliai 
sukvietė visus karius ir vadus, Achilas ir Ajaksas žengė į priekį 
ir kiekvienas skyrium pateikė visiems savo darbų ir pastangų 
įrodymus. 

"Tai išvydę, graikai apdovanojo Achilą ir Ajaksą triukšmin- 
gais plojimais ir pagyrimais ir, apstoję juos ratu, vainikavo 
alyvų šakelėmis. Paskui Nestorui ir Idomenėjui, patiems 


geriausiems teisėjams, buvo patikėta nuspręsti, kaip padalyti 

grobį. Niekam neprieštaraujant, visas grobis, kurį buvo arga- 
benęs Achilas, išskyrus Pakcijono žmoną Astinomę, kuri, kaip 
minėjome anksčiau, buvo Chriso duktė, iš pagarbos karaliui 
buvo paskirtas Agamemnonui. O Achilas pasiliko Briso duk- 
terį Hipodamėją ir Diomedėją: abi merginos buvo vienodo 
amžiaus ir vienodai auklėtos, ir būtų buvę labai skaudu jas 
išskirti. Jos puolė Achilui po kojomis ir maldaute maldavo 
neatimti jų viena iš kitos. 

Likęs grobis buvo išdalytas vyrams, atsižvelgus atskirai į 
kiekvieno nuopelnus. 

Po to Uliksas ir Diomedas Ajakso prašymu atnešė tai, ką 
buvo atgabenęs Ajaksas. Iš to grobio karaliui Agamemnonui 
buvo skirta tiek aukso ir sidabro, kiek, atrodė, jam pridera 
skirti. O Ajaksui dėl jo šaunių darbų buvo leista pasilikti 
Teutranto dukterį Tekmesą. Likę turtai ir javai buvo išdalyti 
visai kariuomenei. 

Pasidalijus grobį, Ajaksas papasakojo apie taiką, sudarytą 
su Polimestoru, ir apie tai, kaip jam buvo atiduotas Polidoras. 
Esant tokioms aplinkybėms, visi nutarė, kad Uliksas ir Diome- 
das turi vykti pas Priamą ir atsiimti Helenę, taip pat pagrobtus 
daiktus, o mainais karaliui Priamui atiduoti Polidorą. 

Uliksui ir Diomedui ruošiantis išvykti, Menelajas, dėl kurio 
visa tai buvo daroma, pasišovė prisijungti prie minėtų pasiunti- 
nių. Taigi, paėmę Polidorą, jie patraukė pas trojėnus. Trojėnai, 
pamatę atvykus tautos išrinktus didžiai šlovingus vyrus, skubiai 
suvadino visus senolius, kurie paprastai sudarydavo tarybą. 
"Tačiau Priamą namuose sulaikė jo sūnus. 

"Taigi, visiems kitiems susirinkus, Menejalas pradėjo kalbėti, 
kad štai jau antrą kartą jis atvykęs dėl tos pačios priežasties, 


nors ir daug kitų nelaimių ištiko jį ir jo namus; ypač jis sielo- 
g Kitų ų Ri) Ypac J 


58 


josi dėl dukters, kuri, netekusi motinos, liko našlaite. Ir viso 
tojis nepelnytai sulaukęs iš kitados buvusio draugo ir svečio. 
Senoliai, išklausę Menelajo žodžių, aimanuodami ir apsipylę 
ašaromis, pritarė viskam, ką jis kalbėjo, lyg patys būtų patyrę 
jo skriaudą. 

"Tada į vidurį išėjo Uliksas ir pasakė tokią kalbą: „Tikiu, 
kad jūs, trojėnų vadai, puikiai žinote, jog graikai nėra pratę 
ko nors griebtis neapgalvotai ar nepasitarę, ir jau nuo seno 
mūsų protėviai rūpinosi ir darbavosi taip, kad šlovė, o ne 
kaltė lydėtų jų darbus ir žygius. Leiskite, neminint anksčiau 
smulkiai apsvarstytų dalykų, priminti štai ką: Graikija, kick 
anksčiau patyrusi Aleksandro įžeidimus ir užgaules, nepuolė 
ginkluotis ir rengtis karui (taip paprastai numaldomas pykčio 
protrūkis). Vietoj to, kaip pamenate, tarybos sprendimu mes, 
kaip pasiuntiniai, kartu su Menelaju atvykome atsiimti Hele- 
nės. Tačiau iš Priamo ir jo dvariškių negavome nieko, išskyrus 
puikuoliškus grasinimus žodžiu ir slaptą klastą. Nepasiekus 
tikslo, mano galva, toliau derėjo griebtis ginklų ir jėga išplėšti 
tai, ko nepavyko gauti draugiškų prašymu. Surinkę visos 
Graikijos kariuomenę, vadovaujamą tokios daugybės iškilių ir 
garsių vadų, vis dėlto nenusprendėme štai taip pradėti su jumis 
karą - laikydamiesi papročio ir mums būdingo santūrumo, dėl 
tos pačios priežasties dar kartą atvykome pas jus su prašymu. 
Kaip bus toliau, jums spręsti, trojėnai. Mums nebus gėda su 
jumis tartis, jei tik sveikas protas suras gerą išeitį ankstesniems 
nevykusiems sprendimams ištaisyti. 

Dėlnemirtingųjų dievų pagalvokite, kiek kils žudynių, kurios 
tarytum užkratas apims visą pasaulį. Kuris drąsuolis, prisiminęs 
Aleksandro nusikaltimą, nebus priverstas baimintis, sulaukti iš 
draugo suktybių ir klastos? Ir kuris brolis broliui atvers duris? 

Kas nebijos savo svečio ar giminaičio tarsi priešo? Ir pagaliau, 
jei tam pritarsite, viliuosi, kad taip nenutiks, bus pamintos visos 
sutartys ir pagarba tarp barbarų ir graikų. Dėl šios priežasties, 
trojėnų vadai, gera ir naudinga išleisti graikus namo draugiškai 
ir deramai, grąžinus visa, kas buvo prievarta atimta, ir nelaukti, 
kol dvi išties draugiškos karalystės surems ginklus. 

Kai apie tai galvoju, prisiekiu Herakliu, manau, kad jūsų 
dalia verta gailesčio. Jūs, niekuo dėti ir nekalti, dėl kelių 
žmonių aistros būsite priversti kęsti daugybę sunkių bausmių 
už svetimą nusikaltimą. Nejau jūs vieninteliai nežinote, kad 
buvo užpulti jums draugiški ir kaimynystėje esantys miestai, ir 
kas diena iš dienos ruošiama likusiems? Juk jums žinoma, kad 
Polidoras yra suimtas ir saugomas graikų rankose; jis sveikas 
gyvas galėtų būti sugrąžintas Priamui, jei bent dabar būtų 
grąžinta Helenė, o podraug ir visa, kas buvo pagrobta kartu 
suja. Priešingu atveju nepavyks išvengti karo, ir karas nesiliaus 
tol, kol griaudami jūsų miestą nežus visi Graikijos vadai, kurių 
kiekvienas skyrium yra pajėgus tą padaryti; arba — viliuosi 
būsiant būtent taip - kol užėmus Ilioną ir sudeginus, ateities 
kartoms liks tik jūsų nesąžiningumo pavyzdys. Todėl, kol dar 
viskas yra jūsų rankose, pagalvokite apie ateitį“. 

Uliksui baigus kalbėti, stojo kurtinanti tyla. Visiems, kaip 
paprastai būna tokiomis aplinkybėmis, laukiant, kol pasisakys 
kas nors kiras, mat kiekvienas manė nesąs pats geriausias kal- 
bėtojas, galiausiai Pantas garsiai tarė: „Uliksai, tu kalbi tiems, 
kurie nori, bet negali pakeisti šios situacijos“. - O po jo An- 
tenoras: „Visa, ką jūs paminėjote, mes žinome ir suprantame; 
ir jei mums būtų duotas leidimas, neatsisakytume susitarti. 
"Tačiau patys matote, esminius dalykus sprendžia tie, kuriems 


geiduliai yra vertesni nei nauda“. 

Baigęs Antenoras liepė paeiliui prisistatyti visiems vadams, 
kurie iš draugiškumo Priamui ar už atlygį buvo atvedę pagal- 
bines kariuomenes. Jiems prisistačius, Uliksas pradėjo antrą 
kalbą, pavadinęs juos visus didžiausiais priešais, ne ką geresniais 
už Aleksandrą - juk jie, nusigręžę nuo gėrio ir garbės, nusekė 
patį niekingiausią nusikaltėlį. Kiekvienas žino, kad pritarus 
tokiai siaubingai neteisybei, žmonės, o ypač gyvenantys kai- 
mynystėje, užsikrės blogu pavyzdžiu daryti panašius arba dar 
sunkesnius nusikaltimus. 

"Tai buvo žiaurūs žodžiai. Visi tylėdami susimąstė. Pašiur- 
pusius nuo tokio pavyzdžio trojėnus apėmė pasipiktinimas 
viskuo, kas gali prie to privesti. Paskui savo papročiu išklausę 
senolių nuomonės, visi vieningai nutarė, kad Menelajas buvo 
nuskriaustas nepelnytai. Tik Antimachas, priešingai nei visi, 
balsavo už Aleksandrą. Tada buvo išrinkti du vyrai ir pasiųsti 
pranešti visa tai Priamui. Be kitų dalykų, kuriuos jiems buvo 
pavesta pranešti, jie papasakojo Priamui ir apie Polidorą. 

"Tai išklausęs karalius Priamas susmuko visų akyse, pritrenk- 
tas žinios apie sūnų. Kai buvusieji šalia po truputį jį atgaivino, 
Priamas atsikėlė ir jau norėjo eiti į susirinkimą, bet sūnūs jį 
sulaikė. Palikę tėvą namuose, jie patys įsiveržė į pasitarimą 
kaip tik tuo metu, kai Antimachas svaidėsi priekaištais už- 
gauliodamas graikus, o galiausiai pasiūlė Menelają išleisti rik 
tuo atveju, jei bus grąžintas Polidoras; ir saugoti jį taip, kaip 
saugomas Polidoras. 

Niekas šiam siūlymui neprieštaravo, išskyrus Antenorą, kuris 
ir iš visų jėgų priešinosi, kad nebūtų priimtas toks sprendimas. 
Ilgai ginčijęsi, Antimachas ir Antenoras galiausiai kibo vienas 
kitam į plaukus. Tada susirinkimo dalyviai paskelbė, kad Anti- 


machas yra nenuramdomas maištautojas ir išmetė jį iš tarybos. 

Kai įžengė Priamo sūnūs, Pantas maldavo Hektorą (mat jis 
tarp karalaičių buvo laikomas ir narsiu, ir išmintingų) draugiš- 
kai grąžinti Helenę, ir ypač dabar, kai to prašyti atvykę graikų 
pasiuntiniai. Aleksandras turėjęs užtektinai laiko patenkinti 
savo meilę, jei jautė ją Helenei. Taip pat negalima pamiršti, kad 
graikų karaliai yra jų žemėje, reikia atminti jų narsius žygius ir 
neseniai pelnytą šlovę, nusiaubus labiausiai Trojai draugiškus 
miestus. Ta dingstimi Pantas priminė ir siaubingą Polimestoro 
pavyzdį, kuris savo valia graikams atidavė Polidorą. Trojėnai 
privalo pasimokyti iš šio pavyzdžio ir pasisaugoti, kad kai- 
myniniai kraštai, prisidengę tokiu melu, neimtų regzti prieš 
"Troją pražūtingų planų. Nes nebebus nieko patikimo, nieko 
saugaus, varguose viskas bus grįsta klasta ir priešiškumu. Ir jei 
visi įvertintų tą padėtį, kuri yra iš tikrųjų, nebeužlaikytų ilgiau 
pasiuntinių, Helenė būtų taikiai grąžinta, ir draugystės ryšys 
tarp dviejų karalysčių taptų stipresnis ir tvirtesnis. 

Tai išklausęs, Hektoras susikrimto, prisiminęs brolio 
nusikaltimą, ir iš liūdesio apsiašarojo. Tačiau net negalvojo 
grąžinti Helenę, sakydamas, kad ją, pasiprašiusią prieglobsčio 
jo namuose, turįs ištikimai globoti. Jei paaiškėrų, kokie turtai 
buvo pagrobti kartu su Helene, visa tai, jo manymu, graikams 
turėtų būti grąžinta. O vietoj Helenės Menelajui į žmonas 
teikia atiduoti Kasandrą ar Prokseną, ar kirą, kurią išrinks 
pasiuntiniai, ir pridėti puikiausių dovanų. 

Menelajas, užsiplieskęs pykčiu, į tai atsakė: „Prisiekiu 
Herakliu, puikiai su mumis elgiamasi, jei aš, iš kurio buvo 
atimta nuosavybė, savo priešų sprendimu esu verčiamas keisti 
žmoną!“ 

Enėjas jam: „Fau net ir tai nebus leista — priešinsiuos ir ne- 


sutiksiu aš, taip pac ir kiti Aleksandro giminaičiai ir bičiuliai, 

kurie šiuo reikalu esame jo patarėjai. Juk yra ir visuomet bus 
tokių, kurie saugos Priamo namus ir karalystę; ir net praradęs 
Polidorą Priamas netaps bevaikis, nes jam lieka daug puikių 
sūnų. Ar tik tiems, kurie yra iš Graikijos, leidžiama taip grobti? 
Ax buvo leista Kretos graikams pagrobti Europę iš Sidono, o 
Ganimedą iš šių kraštų ir karalystės'**? Ar nežinote, kad Me- 
dėja iš Kolchidės buvo nugabenta į jolkų kraštą'“? Ir galop, 
prisiminkime patį pirmą jūsų pagrobimą: Ijo, pagrobta iš 
sidonų kraštų, atkako į Argą"““. 

Iki šiol su jumis derėjomis žodžiu. "Tačiau jei tuoj pat su 
visu laivynu neišplauksite iš šių karštų, greitai, labai greitai 
patirsite Trojos stiprybę. Dievų valia ir pagalba, mes turime 
gausybę karo patyrusių jaunuolių ir su kiekviena diena didėja 
sąjungininkų skaičius“. 

Enėjui baigus kalbėti, Uliksas ramiai pasakė: „Prisiekiu 
Herakliu, jums nėra reikalo ilgiau slėpti priešiškumą. Duokite 
ženklą pradėti karą ir pirmieji stokšte į mūšį, kaip kad pirmieji 
pasielgėte neteisėtai. O mes, užpulti, duosime atsaką“. 

"Taip apsižodžiavę, pasiuntiniai išėjo iš tarybos. 

Vos tik žmonės sužinojo, ką Enėjas atsakė pasiuntiniams, 
kilo nerimas, — tai Enėjas kaltas, kad iš neapykantos Priamo 
karalystei ir, įsikišus nevykusiam tarpininkui, bus sugriauti 
Priamo namai. 

Graikų pasiuntiniai, grįžę į kariuomenę, visiems vadams 
papasakojo, ką trojėnai kalbėjo ir kaip su jais elgėsi. Todėl 
buvo nuspręsta visiems trojėnams matant, priešais jų miesto 
sienas nužudyti Polidorą. Ilgai neatidėliojant, pastatytas į 
vidurį ir draugybei trojėnų stebint nuo miesto sienų, Polido- 
ras buvo negyvai užmėtytas akmenimis ir taip nubaustas už 


brolio nedorybę. Paskui pas Iliono gyventojus buvo pasiųstas 

šauklys, pranešęs, kad jie gali pasiimti ir palaidoti Polidorą. 
Paimti kūną trojėnai pasiuntė Idėją kartu su karaliaus tarnais. 
Subjaurotą ir akmenimis užmėtytą Polidorą jis nugabeno jo 
motinai Hekabei. 

"Tuo tarpu Ajaksas Telamonidas, nenorėdamas palikti 
ramybėje kaimyninių Trojos kraštų ir jai draugiškų, užpuolė 
ir užėmė Botyrą ir Cilą — turtais garsėjusius miestus. Nepa- 
sitenkindamas jais, neįtikėtinai greitai jis nusiaubė Gargarą, 
Marisbą, Genitą, Skepsį ir Larisą"*?. Po to, sužinojęs iš gyven- 
tojų, kad and Idos kalno*** ganosi daug galvijų, jį lydėjusių 
karių prašymu greitai visu būriu puolė kalną, nužudė bandas 
ganiusius piemenis ir išsivedė daugybę galvijų. Vėliau jis niekur 
nebesutiko pasipriešinimo; kur tik pasirodydavo, tuoj visi 
išsibėgiodavo. O kai atėjo tinkamas metas, sugrįžo stovyklon 
pas saviškius. 

"Tuo laiku Chrisas, Apolono Smintiečio žynys, kaip minė- 
jome anksčiau, sužinojo, kad jo duktė Astinomė gyvena su 
Agamemnonu. Pasikliaudamas galingojo dievo, kuriam jis 
tarnavo, globa, Chrisas atėjo prie laivų. Jis nešėsi Apolono 
atvaizdą ir kai kuriuos jo šventyklos papuošimus, vildamasis 
tokiu būdu lengviau priminti karaliams apie šį dievą ir sulaukti 
jų pagarbos. Pasiūlęs aukso ir sidabro dovanų, Chrisas prašė 
leisti išpirkti dukterį ir maldavo gerbti buvimą dievo, kartu su 
juo atėjusio melsti už savo žynį. Taip pat Chrisas priminė, ką 
nedraugiška ir priešiška pastarosiomis dienomis jam surengęs 
Aleksandras ir jo giminaičiai, keršydami už aukojimo apeigas, 
kurias jis atlikęs kiek anksčiau. 'Iai išgirdę, visi sutiko grąžinti 
žynio dukterį ir neimti atlygio, mat Chrisas buvo laikomas 
mūsų ištikimu bičiuliu, ir ypač gerbiamas dėl to, kad buvo 


Apolono žynys; daugybė Apolono galios įrodymų ir paplitęs 

jo garbinimas tarp vietinių gyventojų, visiškai privertė mus 
visiškai paklusti šiam dievui. 

Tačiau Agamemnonas, pamatęs, kas vyksta, puolė visiems 
prieštarauti. Pykčio perkreiptu veidu jis pagrasino žyniui 
mirtimi, jei šis nepasitrauks, ir išsiuntė nelaimingą ir pabūgusį 
paties blogiausio senolį iš stovyklos, taip ir neatgavus dukters. 
Susirinkimui nutrūkus, karaliai nuėjo pas Agamemnoną ir 
ėmė priekaištauti, kad iš meilės belaisvei jis paniekinęs juos 
ir, kas gėdingiausia, tokį galingą dievą. Jį pasmerkę, netrukus 
visi išėjo, be kita ko minėdami ir Palamedą, kurį, mielą ir visų 
karių mylimą, klasta nužudė Diomedas ir Uliksas ne be Aga- 
memnono pritarimo. Tuo tarpu Achilas atvirai priekaištavo 
ir Agamemnonui, ir Menelajui. 

Chrisas, patyręs tokią neteisybę iš Agamemnono, pasitraukė. 
"Tačiau nepraėjo nė kelios dienos, kai, neaišku, ar dėl kokios kitos 
dingsties, ar, kaip visiems rodės, dėl Apolono pykčio, kariuo- 
menę užpuolė maras. Iš pradžių krito galvijai. Paskui užkratui 
po truputėlį vis labiau ir labiau plintant, liga pasklido ir tarp 
žmonių. Galinga jėga kankino mirtingųjų kūnus pražūtingų 
skausmu ir galiausiai pasmerkdavo baisiai mirčiai. Tačiau nė 
vienas karalius nemirė nuo šios ligos; ir net nebuvo jos palytėtas. 
Maras siautėjo be paliovos; kiekvieną dieną mirdavo daugybė 
žmonių. Taigi vadai, baimindamiesi dėl savo sveikatos, susirinko 
ir paragino Kalchantą, ateities pranašautoją, kurį minėjome 
anksčiau, pasakyti, kokia yra šios negandos priežastis. 

Kalchantas atsakė galįs įžvelgti, kas sukėlė šią ligą, tačiau 
negalįs to atskleisti, nes užsitrauks paties galingiausio karaliaus 
nemalonę. Tada Achilas nuėjo pas kiekvieną karalių atskirai ir 
paprašė priesaika patvirtinti, kad dėl to, ką išgirs, niekuomet 


neužsirūstins ant Kalchanto. Taip užsitikrinęs visų palankumą, 

Kalchantas paskelbė, kodėl supyko Apolonas, - jis supykęs ant 
graikų dėl skriaudos žyniui Chrisui ir norįs nubausti kariuo- 
menę. Achilui pasiteiravus, kaip būtų galima sustabdyti marą, 
Kalchantas liepė grąžinti Chrisui jo dukterį. 

Agamemnonas, nujausdamas, kas netrukus įvyks, tyliai 
pasišalino iš susirinkimo ir visiems saviškiams liepė apsigin- 
kluoti. Achilas, tuo pasipiktinęs, o kartu ir nerimaudamas dėl 
mirštančių išsekusių karių, liepė surinkti kūnus tų, kurie mirė 
tokiu pasigailėtinu būdu, ir sumesti taip, kad visi juos matytų. 
Sukrėsri šio reginio karaliai ir visi žmonės nusigręžė nuo Aga- 
memnono ir nutarė paklausyti Achilo, įtikinusio juos nubausti 
Agamemnoną mirtimi, jei šis nesiliaus laikęsis savo. Kai tai 
buvo pranešta karaliui Agamemnonui, šis iš meilės belaisvei 
tvirtai pasiryžo jokiu būdu su ja nesiskirti, iškęsti laukiančius 
nemalonumus ir savo noru nieko neatiduoti. 

"Tuo tarpu trojėnai, supratę, kad be paliovos yra deginami 
kūnai ir vyksta daug laidojimų, taip par sužinoję, kad likusi 
graikų kariuomenė silpsta dėl tos vis dar nesitraukiančios pra- 
gaišties, vieni kitus paraginę, griebėsi ginklų ir, su pagalbiniu 
būriu skubiai išsiveržę pro vartus, puolė. Lauke jie perskyrė 
kariuomenę į dvi dalis; trojėnų vadu buvo paskirtas Hektoras, 
o sąjungininkų — Sarpedonas. 

Kai mūsiškiai priekyje išvydo priešus, apsiginklavę ir pa- 
sirengę kautis, jie išsirikiavo įprastu būriu. Vadai atsistojo 
kariuomenės sparnuose. Dešiniajam sparnui vadovavo Achilas 
ir Antilochas, kairiajam — Ajaksas Telamonidas ir Diomedas, 
centrą ėmėsi vesti Ajaksas Oileidas ir Idomenėjas, mūsų vadas. 
"Taip abiems kariuomenėms išsirikiavus, jos pajudėjo viena 
kitos link. Kai kariai priartėjo per reikiamą atstumą, kiekvienas 


vadas, paraginęs saviškius, puolė su savo būriu. 

Kurį laiką kovojus, krito daugelis karių ir vienoje, ir kitoje 
pusėje. Tarp barbarų mūšyje pasižymėjo Hektoras ir Sarpe- 
donas, tarp graikų — Diomedas ir Menelajas. Paskui kovą 
nutraukė naktis, atnešusi poilsį abiems pusėms. Kariuomenės 
atsitraukė, sudegino saviškių kūnus ir juos palaidojo. 

Dabar mūsiškiai nutarė vyriausiuoju vadu paskirti Achilą, 
kuris rodė ypatingą rūpestį graikams atsidūrus pavojuose. 
"Todėl Agamemnonas, sunerimęs, kad gali prarasti karališką 
garbę, taryboje pranešė, kad jam išties labai rūpi kariuomenės 
sveikata, ir jis daugiau nebedelsiąs grąžinti Astinomę tėvui, 
ypač jei jos grąžinimas padės išvengti gresiančios pražūties. 
"Tačiau vietoj jos Agamemnonas paprašė Hipodamėjos, kuri 
gyveno su Achilu - jis norėjo gauti kitą atlygį mainais už tą, 
kurio neteko. Visiems tai pasirodė žiauru ir negarbinga. Tačiau 
Achilas, kuriam Hipodamėja buvo skirta už daugelį puikių 
žygių, neprieštaravo, ir Agamemnono prašymas buvo paten- 
kintas. Štai taip šaunusis Achilas mylėjo ir rūpinosi kariais. 

Nors niekas nepritarė Agamemnonui, tačiau viešai ir 
nepaprieštaravo, tad karaliui pasirodė, jog visi sutinka su jo 
pasirinkimu. Jis liepė liktoriams'** paimti Hipodamėją iš 
Achilo, ir tie netrukus įvykdė, kas buvo liepta. 

"Tuo tarpu Diomedas ir Uliksas visų graikų vardu nulydėjo 
Astinomę su gausybe aukų prie Apolono šventyklos. Baigę 
aukoti, visi netruko pastebėti, kad maras po truputį slūgsta 
ir nebeplinta; o sirgusieji, tarsi sulaukę ilgai dievų melsto 
palengvėjimo, ėmė taisytis. Greitai visai graikų kariuomenei 
grįžo įprasta sveikata ir gyvybingumas. 

Dartuo metuį Lemną Filoktetui buvo išsiųsta jo grobio da- 
lis; tai buvo grobis, kurį graikams atgabeno Ajaksas ir Achilas, 


ir kurį jie tarpusavyje išsidalijo. 

Achilas, negalėdamas pamiršti, kaip neteisingai buvo 
nuskriaustas, ir ypatingai neapkęsdamas Agamemnono, nu- 
sprendė nebedalyvauti visuotiniuose susirinkimuose. Dingo jo 
ankstesnė meilė graikams, nes dėl jų vangumo po tiek pergalių 
karuose ir narsių žygių iš jo buvo neteisėtai atimta Hipoda- 
mėja - atlygis, skirtas jam už sunkius vargus. Jis uždraudė įeiti 
savo palapinėn pas jį atėjusiems vadams, ir negalėjo atleisti 
draugams, kurie nuo jo nusigręžė tada, kai tikrai galėjo apginti 
prieš Agamemnono įžeidinėjimus. Taigi Achilas užsidarė savo 
palapinėje, šalia savęs pasilikęs tik brangiausią draugą Patroklą, 
mokytoją Foiniką ir savo vežėją Automedontą. 

"Tuo tarpu Trojoje sąjungininkų kariuomenė ir atvedusieji 
pagalbinius būrius už atlygį, veltui pralaukę daug laiko, iš nuo- 
bodžio, o gal prisiminę artimuosius, panūdo keliauti namo. "Tai 
supratęs, Hektoras buvo priverstas duoti įsakymą ginkluotis; 
jie turį sekti paskui, kai tik jis duosiąs ženklą. Tada, kai pasirodė 
tinkamas metas, ir buvo pranešta, kad kariai apsiginklavę, 
Hektoras, pasiskelbęs kariuomenės vadu, įsakė judėti. 

Regis, dabar kaip tik tinkama proga išvardyti vadus — kas 
buvo sąjungininkai ir Trojos draugai, kas už atlygį atvedę pa- 
galbinius būrius iš įvairių kraštų klausė Priamo sūnų įsakymų. 
"Taigi pirmasis pro vartus išsiveržė Pandaras, sūnus Likaono, 
iš Likijos; paskui Hipotojas ir Pilajas iš Larisos, apgyventos 
pelasgų; Akamantas ir Peirojas iš Trakijos; Eufemas, Troidze- 
no sūnus, atvedęs kikonus; Pilemenas paflagonas, šlovingojo 
Melijo sūnus; Odijas ir Epistrofas, Minijo sūnūs, alizonų vadai; 
Sarpedonas, Ksanto sūnus, kuris vedė likiečius, iš Solimo; 
Nastis ir Amfimachas, Nomiono sūnūs, iš Karijos; Antifas ir 
Mestlis, Talemeno sūnūs, meonai; Glaukas, Hipolocho sūnūs, 


iš Likijos, kurį Sarpedonas pasiėmė karo reikalų patarėju, 

nes sprendimais ir kovos išmanymu spindėjo labiau nei kiti 
jo kraštiečiai; Forkinas ir Askanijas, frygai; Chromis, Mido 
sūnus, iš Misijos; Pirechmas, Aksijaus sūnus, peonas; Arnfijas 
ir Adrestas, Meropo sūnūs, iš Adrestijos; Azijas, Hirtako sūnus, 
iš Sesto; paskui kitas Azijas, Dimanto sūnus, Hekabės brolis, 
iš Frygijos"*. Visus išvardytuosius sekė daugybė mirtingųjų, 
kurie, skirtingi papročiais ir kalbomis, paprastai puldavo į kovą 
padrikai ir be jokios tvarkos. 

Tai pastebėję, mūsiškiai įžygiavo į lauką ir išsirikiavo kaip 
dera kariams, arėniečiui Mnestėjui pamokius ir nurodžius, kur 
stotis. Jis suskirstė visus pagal gentį ir kraštą; nuošaly liko tik 
Achilas su mirmidonų būriu. Achilas vis dar pyko dėl skriau- 
dos, kurią patyrė iš Agamemnono, ir atimtos Hipodamėjos. 
"Tačiau labiausiai jis piktinosi dėl to, kad kiti vadai Agamemno- 
no buvo pakviesti vakarienės, o jis vienintelis, tarytum vertas 
paniekos, nebuvo įleistas. 

Kai kariuomenė buvo išrikiuota, tada pirmą kartą visos 
karinės pajėgos išvydo priešais save išsirikiavusius priešus. Nė 
viena pusė nedrįso pradėti. Kariams kiek pastovėjus vietoje, 
iš vienos ir iš kitos pusės lyg sutartinai nuskambėjo trimito 
signalas atsitraukti. 

Grįžę prie laivų, graikai padėjo ginklus ir išsiskirstė po 
jiems pažįstamą vietovę, ketindami pamaloninti savo kūnus 
maistu. Tuo tarpu Achilas, trokšdamas atkeršyti už patirtą 
neteisybę, pabandė slapta užpulti mūsiškius, net neįtariančius 
apie jo ketinimus ir kuo ramiausiai leidžiančius laiką. Tačiau 
sargybiniai, permanę jo kėslus, papasakojo apie tai Uliksui. Šis, 
skubiai apibėgęs visus vadus, garsiai šaukdamas juos perspėjo, 
paragino apsiginkluoti ir saugotis. Paskui kiekvienam atskirai 


papasakojo, ką sumanęs Achilas. Tai sužinojus, kilo baisus 

triukšmas, visi puolė prie ginklų, norėdami apsisaugoti. Tačiau 
kai Achilą pasiekė žinia, jog visi apsiginklavo ir jo sumanymas 
nebegali būti įgyvendintas, nieko net nepradėjęs, jis pasitraukė 
atgal į savo palapinę. 

Tačiau mūsų vadai suprato, kad netikėtai kilęs riksmas galėjo 
paskatinti Iliono gyventojus naujam antpuoliui, todėl nu- 
sprendė sustiprinti sargybą ir pasiuntė abu Ajaksus, Diomedą 
ir Uliksą. Šie tarpusavyje pasiskirstė stebėti vietų, pro kurias 
galėjo įsiveržti priešai. Ir ne veltui. Mat Hektoras, norėdamas 
sužinoti graikų sąmyšio priežastį, pasiuntė Doloną, Eumedo 
sūnų, suviliotą gausaus atlygio ir pažadų, pažvalgyti, kas dedasi 
pas graikus. Šis, tikėdamasis prie laivų surinkti kuo daugiau 
žinių ir atlikti jam pavestą užduotį, pakliuvo į rankas Diome- 
dui, kuris saugojo šią vietą kartu su Uliksu. Sučiuptas Dolonas 
papasakojo viską, ką žinojo, o paskui buvo nužudytas. 

Kelias dienas pailsėję, graikai ir trojėnai ėmė ruoštis išvesti 
kariuomenes į mūšio lauką. Pasidalijus lauką, plytėjusį tarp 
"Irojos ir graikų laivų, ir sulaukus tinkamo meto, kariai buvo 
rūpestingai išrikiuoti; ir vieni, ir kiti pasiruošė ginklus. Tada, 
davus ženklą, pulkai sutankino priešakines gretas ir susirėmė. 
Graikų būriai buvo tvarkingi, kiekvienas klausė savo vado įsa- 
kymų. Iš priekio be tvarkos, kaip papuolė, veržėsi barbarai. Vis 
dėlto šiame mūšyje krito daug mirtingųjų ir vienoje, ir kitoje 
pusėje, nes niekas nenorėjo nusileisti priešininkui ir skubėjo 
prilygti šlove tam drąsuoliui, kuris kovėsi šalia. Tuo tarpu 
sunkiai sužeisti vadai buvo priversti pasitraukti iš kovos. Tarp 
barbarų — Enėjas, Sarpedonas, Glaukas, Helenas, Euforbas ir 
Polidamas; tarp mūsiškių — Uliksas, Merionas, Eumelas. 

Menelajas, netikėtai pamatęs Aleksandrą, puolė prie jo. 


Bet šis mieliau norėjo išsisukti, todėl, nedrįsdamas ilgiau likti, 

kur buvęs, apsisukęs puolė bėgti. Hektoras, iš tolo pastebėjęs 
sprunkantį Aleksandrą, atbėgo su Deifobu ir sulaikė brolį. 
Griežtai papriekaištavęs, Hektoras privertė Aleksandrą grįžti į 
kovojančiųjų gretas ir, visiems kitiems sudėjus ginklus, iškviesti 
Menelają į dvikovą. 

"Taigi Aleksandras buvo grąžintas į kovą; jis žengė į priekį, 
nes tikriausiai taip turi elgtis kviečiantysis kautis. Menelajas, 
pamatęs jį iš tolo, suprato, kad galų gale jam pasitaikė proga 
susiremti su pačiu nekenčiamiausiu priešu. Tikėdamas galįs 
Aleksandro krauju atkeršyti už visas jo skriaudas, Menelajas 
iš visų jėgų puolė pirmyn. Kariai, pamatę tuodu apsiginkla- 
vusius ir kupinus ryžto veržiantis vienas į kitą, davus ženklą, 
atsitraukė. 

Kai Aleksandras ir Menelajas, žengdami vienas į kitą plačiais 
žingsniais, jau buvo priartėję per ieties atstumą, Aleksandras, 
norėdamas būti pirmas ir pirmuoju ieties metimu sužeisti 
Menelają, sviedė ietį. Tačiau ietis, atsimušusi į skydą, lengvai 
perlūžo. Tada iš visų jėgų ietį paleido Menelajas, tačiau taip pat 
netaikliai - kadangi priešas buvo pasirengęs saugotis ir išvengė 
smūgio, ietis įsmigo žemėn. Kai abiejų rankose vėl atsirado 
ietys, jie vėl puolė vienas kitą. Galiausiai, sužeistas į šlaunį, 
krito Aleksandras. O kad jis nesuteiktų priešui šlovę nešančio 
keršto, buvo įsikiša pačiu niekingiausiu būdu - kai Menelajas, 
išsitraukęs kardą, puolė prie Aleksandro, ketindamas jį nudėti, 
Pandaras, paslapčia paleido strėlę ir sužeidė Menelają, taip 
sustabdydamas jį pačiame įkarštyje. Mūsiškiai pradėjo šaukti, 
osykiu ir piktintis, kad trojėnai netikėtai pačiu niekingiausiu 
būdu nutraukė dviejų vyrų, kurie ir buvo karo kaltininkai, 
dvikovą. Tačiau rada užgriuvo barbarų būrys ir išgelbėjo Alek- 


sandrą. Per šią sumaištį, kol mūsiškiai nežinojo, ko griebtis, 


1 


Pandaras, stovėdamas nuošaly, savo strėlėmis patiesė daug 
graikų. Ir jis nebūtų liovęsis, jei Diomedas, suerzinras tokio 
siaubingo elgesio, nebūtų žengęs priekin ir iš arti partrenkęs 
priešą ietimi. Tokiu būdu Pandaras, sulaužęs dvikovos taisykles 
ir nužudęs daugęel karių, galop buvo nubaustas už savo niek- 
šybę. Priamo sūnūs išnešė jo kūną iš mūšio lauko ir sudegino, 
o tai, kas liko, buvo perduota jo bendražygiams nugabenti į 
gimtąją Likijos žemę. 

"Tuo tarpu, davus ženklą, abi kariuomenės vėl surėmė ginklus 
irsu didžiule jėga ir permaininga sėkme kovėsi iki pat saulės lai- 
dos. Atėjus nakčiai, abiejų kariuomenių vadai šiek tiek atitraukė 
būrius ir išrikiavo deramas sargybas kariuomenėms saugoti. 

Praleidę kelias dienas laukdami kovos, vadai dažnai liepdavo 
kariams apsiginkluoti, nors ir nebuvo reikalo — atėjus žiemai, 
ir smarkioms liūtims dažnai merkiant kovos lauką, barbarai 
pasitraukė už savo miesto sienų. Mūsiškiai, nebesutikdami 
priešų, grįžo į laivus ir užsiėmė žiemos darbais. Greitai pa- 
dalijusios mūšio lauką pusiau, tą dalį, kuri buvo netinkama 
kautis, abi pusės ėmė dirbti, vėliau sėti javus ir visa kita, ką 
leido tas metų laikas. 

"Tuo laiku Ajaksas Telamonidas, parengęs karius, kuriuos 
buvo atvedęs su savimi, taip pat su kai kuriais iš Achilo kariuo- 
menės, įsiveržė į Frygijos žemę, nusiaubė ir paėmė nelaisvėn 
daugel miestų, ir po kelių dienų su didžiuliu grobiu grįžo į 
stovyklą kaip nugalėtojas. 

Maždaug tomis dienomis mums, ramiai leidžiantiems 
žiemos poilsį ir nesitikintiems jokių priešo išpuolių, barbarai 
surengė antpuolį. Jų vadas ir žygio sumanytojas buvo Hektoras. 
Vos prašvitus, jis išvedė pro vartus apsiginklavusius karius ir 


įsakė skubėti prie laivų ir pulti priešus. Tarp išsisklaidžiusių 

ir neapsiginklavusių graikų kilo sąmyšis; apsiginkluoti trukdė 
ir tie, kurie bėgo, pirmieji užpulti priešų. 'Iada krito daug 
mirtingųjų. Išvaikęs buvusius centre, Hektoras prisiartino prie 
laivų ir ėmė svaidyti ugnis į laivų priešakius ir juos padeginėti. 
Niekas iš mūsiškių nedrįso priešintis. Persigandę ir vos gyvi 
po netikėto antpuolio, mūsiškiai puolė Achilui po kojų, mal- 
daudami padėti, bet jis nesutiko. Kaip netikėtai viskas paskeitė 
mums ir mūsų priešams! 

Tuo metu grįždamas Ajaksas Telamonidas sužinojo, kad 
prie laivų siautėja Hektoras, ir pasirodė ten su visa puikia 
ginkluote. Jis kaip reikiant prirėmė priešą ir, išliejęs daug pra- 
kaito, galop nustūmė jį tolyn nuo laivų, už pylimo. Priešams 
traukiantis, Ajaksas spaudė juos dar smarkiau, o Hektorą, 
drąsiai stovėjusį prieš jį, partrenkė, paleidęs didžiulį akmenį. 
Iš visų pusių supuolusi daugybė trojėnų savo būriu pridengė 
Hektorą ir išplėšė iš mūšio bei Ajakso rankų. Leisgyvį vadą, 
blogai baigusį sėkmingai pradėtą priešo puolimą, trojėnai 
nugabeno į miestą. 

Ajaksas, niršdamas dėl išplėštos iš rankų šlovės, paėmęs 
Diomedą, Idomenėją ir kitą Ajaksą, pasileido persekioti išsi- 
gandusių ir išsisklaidžiusių priešų, tai bėgančius ietimi iš tolo 
patiesdamas, tai sučiuptus skydu sutraiškydamas. Nė vienas iš 
jų neliko nekliudytas. 

Šios nerimasties sūkuryje Glaukas, Hopolomas, Sarpedonas 
ir Steropas trumpam išdrįso sulaikyti priešą, tačiau netrukus 
jie buvo sužeisti ir atsitraukė. Jiems puolus bėgti, barbarai, 
nusprendę, kad nebėra jokios vilties išsigelbėci, pakrikai puolė 
veržtis prie vartų, be vadų, be jokios tvarkos. Tačiau praėjimas 
buvo per siauras ir netinkamas skubančiai miniai. Kai žmonės 


ėmė lipti vieni kitiems per galvas ix virsti lyg griūtis, pasirodė 

Ajaksas kartu su aukščiau minėtais vadais. Tada buvo nužudyta 
didžiulė barbarų gausybė, apimta baimės ir pati sau tapusi 
kliūtimi. Tarp jų - Priamo sūnūs Antifas ir Politas, taip par 
Nestoras ir Eufemas iš Troidzeno, garsusis kikonų vadas. 

Pasirodžius Ajaksui, karo sėkmė pasikeitė — trojėnai, iš 
pradžių buvę nugalėtojai, neteko vadų ir buvo nubausti už 
neapgalvotą antpuolį. 

Atėjus vakarui, mūsiškiams buvo duotas ženklas atsitraukti, 
ir nugalėtojai džiūgaudami grįžo prie laivų. 

Vėliau visi susirinko pas Agamemnoną pietauti; pietų metu 
karalius išgyrė Ajaksą ir apdovanojo puikiomis dovanomis. 
Kiti vadai taip pat nenutylėjo šio vyro darbų ir žygių. Visi 
aukštino jo narsą, minėjo drąsius žygius, kalbėjo apie daugybę 
jo sugriautų Frygijos miestų, paimtą grobį, galiausiai apie ne- 
pamirštamą Ajakso kovą su Hektoru prie laivų, apie tai, kaip 
jis apsaugojo laivus nuo ugnies. Ir niekas neabejojo, kad tuo 
metu dėl tokių įsimintinų ir puikių Ajakso žygių visos viltys 
apie karo sėkmę yra sietinos su šiuo vyru. 

Du laivus, kurių tik priekines dalis buvo sunaikinusi ugnis, 
per trumpą laiką pataisė Epėjas. 

Tuomet graikai nusprendė, kad po tokios nesėkmingos 
kovos trojėnai nebedrįs pulti dar sykį, tad leido laiką ramūs 
ir be baimės. 

Tuo laiku su didele trakų kariuomene už suderėtą atlygį 
atvyko Priamo bičiulis Resas, Eronėjo sūnus. Atėjus vakarui, 
jis šiek ciek užtruko prie pusiasalio, kuris buvo priešais miestą 
ir ribojosi su jo žemėmis, o apie tą metą, kai keitėsi sargyba, 
įžengė į Trojos laukus ir, pastatęs ten palapines, ėmė laukti. 

Diomedas ir Uliksas, rūpinęsi tos vietos sargyba, iš tolo 


pamatę žiburius ir pagalvoję, kad tai trojėnai, Priamo pasiųsti 

žvalgybon, čiupo ginklus ir, tylomis viską apžvelgę, nuskubėjo 
ton vieton. Kadangi trakų sargybiniai, išvarginti kelionės, buvo 
kietai įmigę, Diomedas ir Uliksas įslinko į stovyklos vidurį ir nu- 
žudė trakų karalių jo paties palapinėje. Nusprendę, kad daugiau 
nieko nesiryš padaryti, jie nugabeno prie laivų Reso vežimą kartu 
su žirgais, išdabintais prabangiais papuošalais. Likusią nakties 
dalį jiedu praleido ilsėdamiesi kiekvienas savo palapinėje. 

Patekėjus saulei, Diomedas ir Uliksas nuėjo pas likusius 
vadus ir papasakojo, ką padarę. Supratę, kad karaliaus nužu- 
dymas užrūstins barbarus, vadai įsakė kuo skubiau visiems 
apsiginkluoti ir laukti priešo. 

Netrukus trakai pakirdo iš miego ir aptiko savo karalių nu- 
žudytą niekingu ir pasigailėtinu būdu jo paries palapinėje, taip 
pat akivaizdžius nuvaryto vežimo pėdsakus. Galvorrūkčiais, 
be jokios tvarkos, kas kaip papuola, jie ėmė lėkti prie laivų. 
Mūsiškiai, iš tolo juos pastebėję, susitelkė ir, klausydami vadų 
įsakymų, išėjo jų pasitikti. Abu Ajaksai, žengę kiek pirmesni, 
puolė priekinius trakus ir sumušė. Paskui ir kiti vadai, kas kur 
radę vietos, ėmė žudyti pavienius trakus; o kai tie susiburdavo, 
puldavo juos dviese ar susijungę į didesnį būrį ir išvaikydavo. 
Mūsiškiai žudė iškrikusius ir išsisklaidžiusius priešus, kol nė 
vieno neliko gyvo. 

Nužudę karius, žygiavusius prieš juos, graikai, davus ženklą, 
patraukė prie jų palapinių. Vieninteliai gyvi likę trakai buvo 
tie, kuriems buvo patikėta saugoti palapines. Išvydę ateinan- 
čius priešus, iš baimės jie apgailėtinai praskydo ir, viską metę, 
spruko į miestą. Tadaiš visų pusių supuolę mūsiškiai ėmė plėšti 
ginklus, žirgus, karališkus turtus ir pagaliau viską, ką siuntė 
likimas. Taip nugalėtojai graikai, sunaikinę trakus kartu su jų 


karaliumi, nešini grobiu ir pergale, grįžo prie laivų. 

Trojėnai, viską stebėję nuo miesto sienų, niekuo neišdrįso 
pagelbėti savo sąjungininkams, tik cūnojo mieste drebėdami iš 
baimės. Palaužti tokios daugybės nesėkmių barbarai pasiuntė 
pas graikus pasiuntinius maldauti paliaubų. Mūsiškiai sutiko, 
ir auka visi patvirtino laikysiantys susitarimo. 

Beveik tuo pat metu Chrisas, Apolono Smintiečio žynys, 
kurį minėjome anksčiau, aplankė kariuomenę, norėdamas 
padėkoti už mūsų geraširdiškumą grąžinus jam dukterį. Dėl 
tokio kilnaus poelgio, taip pat ir dėlto, kad su Astinome - kaip 
jis įsitikino - buvo elgiamasi garbingai, atsivedė ją su savimi ir 
atidavė Agamemnonui. 

Netrukus iš Lemno grįžo Filokteras kartu su tais, kurie 
buvo jam atgabenę jo grobio dalį. Jis dar nebuvo pasveikęs ir 
sunkiai vaikščiojo. 

"Tuo tarpu graikai surengė pasitarimą. Ajaksas Telamoni- 
das, išėjęs į vidurį, kalbėjo, jog reikia siųsti pasiuntinius pas 
Achilą, kurie vadų ir karių vardu prašytų jį liautis pykus ir vėl 
draugiškai sutarti su saviškiais. Toks vyras tikrai neturėtų pa- 
niekinti šio prašymo ypač dabar, kai, susiklosčius palankioms 
aplinkybėms, graikai, tapę nugalėtojais, prašo jo malonės ne 
dėl to, kad jiems to reikėtų, bet norėdami jį pagerbti taip, 
kaip jis to nusipelnė. Be to, pasiuntiniai turėtų paprašyti, kad 
ir Agamemnonas pasistengtų ir išreikštų norą susitaikyti su 
Achilu - tokiomis aplinkybėmis visiems reikia rūpintis bendru 
labu, ypač kai esame toli nuo namų, svetimose ir priešiškose 
žemėse. Tokio sunkaus karo metu, kai iš visų pusių supa prie- 
šiškos žemės, mus apsaugos tik santarvė. Jam baigus kalbėti, 
vadai išgyrė šio vyro patarimą ir visaip liaupsino Ajaksą, nes 
pranoko visus ir kūno stiprybe, ir protu. 


Paskui kalbėjo Agamemnonas. Jis sakė jau anksčiau siuntęs 


76 


pas Achilą daug pasiuntinių, norėdamas su juo susitaikyti, ir 
dabar netrokštąs nieko kita. "Taigi jis nedelsdamas paprašė 
Uliksą ir ypač Ajaksą, kuris buvo susijęs su Achilu giminystės 
ryšiais ir dėl to, Ajakso manymu, jam būsią lengviau išprašyti 
malonės, visų vardu nueiti pas Achilą. Šiems pažadėjus atlikci 
šį darbą, Diomedas pasisiūlė eiti kartu su jais. 

"Tada Agamemnonas įsakė liktoriams atvesti aukojamą 
gyvulį. Dviems tarnams liepęs laikyti galviją, pakeltą virš že- 
mės, jis išsitraukė kardą iš makščių, perrėžė auką pusiau ir abi 
gyvulio dalis padėjo taip, kad visi matytų. Laikydamas rankoje 
krauju suteptą kardą, jis žengė tarp abiejų šventos aukos dalių. 
"Tuo metu Patroklas, sužinojęs, ką rengiamasi daryti, atvyko 
į pasitarimą. laigi karalius, kaip minėjome anksčiau, žengęs 
tarp dviejų aukojamo gyvulio dalių, prisiekė, kad iki šios die- 
nos jis nėra išniekinęs Hipodamėjos; jis nepasidavė aistrai ar 
geismui, tačiau apimtas pykčio padarė daug bloga ir privedė iki 
tokios padėties. Jis pridūrė, be kita ko, norįs atiduoti Achilui 
į žmonas, jei tik jam tiks, vieną iš savo dukterų, kuri jam bus 
arčiausiai širdies, taip pat dešimtadalį visos karalystės ir dar 
penkiasdešimt talentų kraičio. Tai išgirdę, visi dalyvavusieji 
susirinkime didžiai nusistebėjo karaliaus dosnumu, o ypač 
Patroklas. Išgirdęs, kokie turtai siūlomi, ir ypač apsidžiaugęs 
žinia, jog Hipodamėja nebuvo išniekinta, jis nuėjo pas Achilą 
ir papasakojo jam visa, kas ten vyko. 

Achilui susimąsčius apie tai, ką jam persakė Parroklas, pas jį 
atėjo Ajaksas, taip pat ir kiti, kuriuos minėjome anksčiau. Juos 
įleidęs ir maloniai pasveikinęs, Achilas paragino visus sėstis, o 
Ajaksą pasodino šalia savęs. Atėjus tinkamam metui kalbėti, 
Ajaksas, būdamas Achilo giminaitis, bičiuliškai ir laisviau nei 


kiti ėmė jam priekaištauti ir barti, kad, saviškiams atsidūrus 

dideliuose pavojuose, jis nesiliovė pykęs, ir galėjo leisti žūti 
visai kariuomenei, nors jį parklupę meldė daugybė draugų ir 
dar daugiau giminaičių. 

Paskui kalbėjo Uliksas. Jo žodžiais tariant, visa tai nutiko dėl 
dievų kaltės. Uliksas iš eilės apsakė tai, kas vyko susirinkime, ką 
pažadėjo Agamemnonas, kokią priesaiką davė. Galiausiai jis pa- 
prašė Achilo nepaniekinti visų graikų maldavimų, nei pažadėtos 
santuokos, ir čia par išvardijo visa, kas jam buvo siūloma. 

"Tada savo ilgą kalbą pradėjo Achilas, visų pirma apsaky- 
damas savo darbus ir žygius. Jis priminė, kiek vargų ištvėrė 
dėl visų bendro labo, kiek miestų užpuolęs paėmė; kai visi 
ilsėjosi, jis rūpinosi, dieną naktį ruošėsi karui, negailėdamas 
nei savo karių, nei savęs; o pargabentą grobį atidavė išdalyti 
visiems. Ir už visa tai jam vieninteliui buvo nuplėšta garbė tokia 
didžia neteisybe, tik jis buvo taip paniekintas, nes iš jo buvo 
negarbingai atimta Hipodamėja - atlygis už šitiek vargų. Dėl 
to kaltas ne tik Agamemnonas. Kur kas labiau kalti graikai, 
kurie, neprisimindami jo geradarysčių, tylomis praleido pro 
ausis Agamemnono užgaules. 

Achilui baigus kalbėti, Diomedas tarė: „Pamirškime visa, 
kas buvo; išmintingam žmogui nedera prisiminti to, kas pra- 
ėjo — juk net jei labai trokšti, nebegali to sugrąžinti“. - Tuo 
tarpu Foinikas, o su juo ir Patroklas, stovėję šalia Achilo, puolė 
bučiuoti jaunuolio skruostus ir visą veidą, rankas, apkabino 
kelius, prašydami susimilti ir persigalvori ir dėl čia esančių, 
ir ypač dėl visos likusios kariuomenės, kuri tikrai verta tokio 
vado. 

"Taigi Achilas, būdamas tarp tokių vyrų, maldaujamas gimi- 
naičių, taip pat iš meilės niekuo dėtai kariuomenei pagaliau 


persigalvojo ir atsakė pasielgsiąs taip, kaip jie nori. 

Tada, Ajakso paragintas, pirmą kartą po baisaus pykčio 
Achilas prisijungė prie kitų graikų ir atėjo į susirinkimą. Aga- 
memnonas pasveikino jį karališku papročiu; kiti vadai taip 
par išreiškė savo prielankumą, ir visur buvo justi džiaugsmas 
ir linksmybė. 

Agamemnonas, laikydamas Achilo ranką, su juo bei kitais 
vadais nuėjo puotauti. Kiek vėliau, linksmai pasivaišinus, ka- 
ralius paprašė Patroklą į Achilo palapinę nuvesti Hipodamėją, 
išdabintą jo dovanotais papuošalais. Patroklas šį pavedimą 
mielai įvykdė. 

"Tuo žiemos laiku graikai ir trojėnai dažnai po vieną, o jei 
išpuldavo, ir didesniais būriais be jokios baimės rinkdavosi 


kartu Timbros giraitėje, pašvęstoje Apolonui'**. 


ANTROS KNYGOS PABAIGA 

TREČIOS KNYGOS SANTRAUKA 


Žiemos metu graikai mankštinasi. Beveik visos Azijos mies- 
tai atsimeta nuo Priamo. Achilas užsidega meile Poliksenei. 
Įvyksta mūšis; daugelis žūsta. Achilas sužeidžiamas, Patroklas 
užmuša Sarpedoną. Tame mūšyje nužudomas ir Patroklas. 
Achilo liūdesys mirus Parroklui. Nužudomas Idomenėjas. 
Hektorą, saugiai vykusį sutikti Pentesilėjos, siaurame tarpekly- 
jeiš pasalų žiauriai nužudo Achilas ir įsako valkioti jo kūną po 
lauką. Graikai surengia varžytuvės. Priamas sa Andromache 
ir Poliksene apsilanko Achilo palapinėje, norėdami išpirkti 
Hektoro kūną; ten jie pavalgo ir aptaria su Achilu daugelį 
dalykų. Achilas išleidžia Poliksenę kartu su jos tėvu. Priamas, 
galiausiai atgavęs Hektoro kūną, sėda į vežimą ir su saviškiais 


grįžta Trojon. 


DIKTIS KRETIETIS 
APIE TROJOS KARĄ 
TREČIA KNYGA 


Visam žiemos laikotarpiui sudarę paliaubas, graikai uoliai ir 
stropiai rengėsi karui taip, kaip buvo įmanoma tuo poilsio 
metu. Kariuomenė, surinkta prie pylimo, buvo suskirstyta bū- 
riais, jiems paskirti vadai, ir visi kiaurą dieną lavino kariavimo 


įgūdžius; kiekvienas būrys, laikantis puikaus papročio, lavino 

tam tikros srities įgūdžius. Vieni svaidė ietis, kurios buvo pa- 
gamintos visiškai vienodos, nenusileidžiančios viena kitai nei 
svoriu, nei ilgiu; kurie jų neturėjo, naudojo paprastus mietus. 
Kiti kovėsi tarpusavyje laidydami strėles. Treti svaidė akmenis. 
"Tarp šaulių ypač išsiskyrė Uliksas, Teukras, Merionas ir Mene- 
lajas. Tačiau geriausias, be abejonės, buvo Filoktetas - jis turėjo 
Heraklio strėles ir buvo nepaprastai taiklus. 

"Irojėnai ir jų sąjungininkai, kurie buvo labiau nualinti 
karo nei graikai, nesuko galvos dėl kariuomenės ir leido laiką 
nerūpestingai. 

Dažnai ir vieni, ir kiti, nė kiek nebijodami klastos, atnašau- 
davo gausias aukas Timbros Apolonui. 

"Tomis dienomis atėjo žinia, kad kone visi Azijos miestai 
atsiskyrė nuo Priamo ir išsižadėjo jo draugystės. Tai įvyko 
dėl kelių priežasčių: Aleksandro poelgis buvo vertinamas 
kaip nusikaltimo prieš svetingumo įstatymą pavyzdys visoms 
tautoms ir gentims; taip pat visi žinojo, kad graikai nugalėjo 
visuose mūšiuose ir tuose kraštuose sugriovė daug miestų; 
pagaliau visi jautė didelę neapykantą Priamo sūnums ir jo 
karalystei. 

Vieną dieną, kai Hekabė aukojo Apolonui, Achilas su 
keliais bendražygiais atvyko į Iroją pasižiūrėti, kaip vyksta 
apeigos. Kartu su Hekabe aukojime dalyvavo daug kilmingų 
moterų, taip pat ir Hekabės marčios; vienos taip išreiškė savo 
pagarbą ir atsidavimą karalienei, kitos šia dingstimi ketino 
prašyti ir maldauti ko nors asmeniška. Taip pat dalyvavo 
netekėjusios Hekabės dukterys — Poliksenė ir Kasandra; 
pastaroji buvo Minervos ir Apolono žynė. Kasandra mel- 
dėsi pasidabinusi neįprastais ir barbariškais papuošalais, 


pasileidusi plaukus, o Poliksenė padėjo jai atlikti apeigas. 

Achilas, atsitiktinai nukreipęs akis į Poliksenę, buvo pakerėtas 
merginos grožio. 

Sulig kiekviena valanda aistrai didėjant ir širdžiai niekaip 
nerimstant, Achilas grįžo prie laivų. Tačiau praslinko kelios 
dienos, o meilė vis stiprėjo. Taigi jis pasišaukė Automedontą 
ir, atskleidęs jam, kokia ugnimi dega jo širdis, paprašė nueiti 
pas Hektorą ir pasikalbėti dėl tos merginos. 

Hektoras pasakė atiduosiąs Poliksenę Achšlui į žmonas, jei 
šis išduos jam visą kariuomenę. Achilas savo ruožtu pažadėjo 
baigti karą, kai jam bus atiduota Poliksenė. Bet Hektoras 
pareikalavo, kad Achilas arba pažadėtų išduoti kariuomenę, 
arba nužudytų Pleistenio ir Ajakso vaikus; kitaip jis nieko 
nenorįs girdėti apie šį reikalą. 

Tai sužinojęs Achilas baisiai supyko ir sušuko, kad nudės 
Hektorą, vos prasidėjus karui, pačiame pirmame mūšyje. Pas- 
kui draskomas širdies skausmo jis vaikštinėjo tai šen, tai ten, 
vis svarstydamas, kaip tokiomis aplinkybėmis reikėtų pasielgti. 
Automedontas, pastebėjęs, kad Achilas neranda sau vietos, 
kiekvieną dieną vis labiau ir labiau dega aistra ir nenakvoja 
savo palapinėje, išsigando, kad tik jis nepadarytų ko nors sau 
ar anksčiau minėtiems karaliams. Taigi Automedontas viską 
papasakojo Parroklui ir Ajaksui. Tie, dėdamiesi nieko nežiną, 
leido laiką su karaliumi, nebenuleisdami nuo jo akių. 

Bet sykį Achilas atsitokėjo. Pasišaukęs Agamemnoną ir 
Menelają, jis papasakojo jiems, kas čia vyksta ir atskleidė savo 
aistrą. Tiedu, norėdami jį paguosti, atsakė, kad greitu laiku jis 
tapsiąs šeimininku tos, kurios negavo prašydamas. 

Achilui dingrelėjo, kad tai nėra tušti žodžiai, nes Trojos 
žūtis buvo nebetoli: visi Azijos miestai atsimetė nuo Priamo 


karalystės, o mūsiškiams pasiūlė pagalbą ir paramą kare. Mūsų 

vadai maloniai atsakė, kad jiems pakanka esamų pajėgų, jie 
nestinga pagalbininkų. Tačiau tikrai priimtų draugystę, kurią 
jie siūlo, ir jų norai jiems visiems esą malonūs. Mūsiškiai ne- 
tikėjo, kad anie taip staiga persigalvojo be jokių slaptų kėslų, 
juolab kad jų priesaika buvo sunku pasikliauti, o ir drąsa buvo 
mažai išmėginta. 

Žiemos mėnesiai ėjo į pabaigą, ir artinosi pavasaris, kai grai- 
kai įsakė visiems kariams apsiginkluoti; paskui, davus ženklą 
pradėti karą, kariuomenė buvo išvesta į mūšio lauką. "Tą patį 
netruko padaryti ir trojėnai. Kai abi išrikiuotos kariuomenės 
pajudėjo viena kitos link, ir jas skyrė tik paleistos ieties nuskrie- 
jamas atstumas, vadai paragino savo pulkus, ir jie susirėmė. 
Raiteliai buvo išrikiuoti centre, todėl susikovė pirmieji: mūsų 
ir priešų karaliai įlipo į vežimus ir pradėjo mūšį. Kiekvienas 
turėjo po važnyčiotoją žirgams valdyti. 

Visų priekyje lėkė Diomedas, traukiamas Reso žirgų. Jis 
sviedė ietį Pirechmui, kikonų karaliui, į kaktą ir jį užmušė. 
Karaliaus palydovai, kuriuos Pirechmas buvo pasirinkęs dėl 
jų drąsos, susitelkė ir ryžosi pasipriešinti, tačiau vienus jų 
Diomedas ietimi nusmeigė, kitus pervažiavęs vežimu sutraiškė. 
Paskui Idomenėjas, žirgus važnyčiojant Merionui, ištrenkė 
trakų karalių Agamantą iš vežimo, smeigė ietį į jį bekrentantį 
ir nužudė. 

Kai Hektoras, kuris kovėsi kitoje lauko pusėje, sužinojo, 
kad jo kariuomenės centras iškriko, vietoj savęs paskyrė 
vadovauti narsius karius, o pats nuskubėjo aniems į pagalbą, 
su savimi pasiėmęs Glauką, Deifobą ir Polidamantą. Nėra 
jokių abejonių, kad minėti graikų karaliai būtų visiškai su- 
mušę aną priešų dalį, jei pasirodęs Hektoras nebūtų privertęs 


mūsiškių atsitraukti ir bėgti. Taigi graikai, nebegalėdami 

žudyti likusių, tiesiog sulėtino tempą ir kovėsi su tais, kurie 
atžygiavo naujai. 

Greitai žinia apie toje kariuomenės dalyje vykusį mūšį 
apskriejo visą trojėnų kariuomenę. Tame mūšyje nedalyvavę 
vadai paskyrė kiekvienas savo vieton kitą ir nuskubėjo į centrą. 
Kariuomenės sutankino gretas, ir mūšis atsinaujino. 

Hektoras, pamatęs šalia tiek daug saviškių ir supratęs, kad 
yra pakankamai saugus, įgavo dar daugiau drąsos - garsiai 
kreipdamasis į kiekvieną vardu jis su dar didesniu pasitikėjimu 
ragino saviškius kautis. Jis ir pats stojo į mūšį, sužeidė Diorą 
ir Polikseną bei kitus be atvangos kovojančius priešus. 

Taip veržliai puolantį priešą pastebėjo Achilas. Trokšdamas 
pagelbėti tiems, kurie buvo mušami, taip pat prisimindamas 
Hektoro atmestus pasiūlymus dėl Poliksenės, jis įsitraukė į 
mūšį. Prasibrovęs į centrą Achilas iš arti užmušė kelią pastojusį 
paflagonų karalių Filemoną, kuris buvo nesvetimas Priamo 
giminei. Buvo manoma, kad jis kilęs iš tų, kurie laikė save 
Agenoro giminaičiais — to paties Agenoro, kuris išleido už 
Dardano savo dukterį Amaliksonę, kai ji suaugo. 

Išvydęs Achilą, grėsmingai lekiantį link jo, ir prisiminęs 
jo neapykantos priežastį, Hektoras pabūgo atremti to vyro 
antpuolį ir spruko iš būrio. Achilas puolė paskui, kiek tai buvo 
įmanoma priešų gretose. Galiausiai paleido ietį ir persmeigė 
Hektoro važnyčiotoją. Tačiau Hektoras, palikęs vežimą, 
paspruko kita puse. 

Susikrimtęs, kad didžiausias priešas išsprūdo jam iš rankų, 
Achilas ėmė siautėti — ištraukęs ietį iš važnyčiotojo kūno, jis 
žudė visus, kuriuos tik sutikęs. O tuos, kuriuos partrenkė, 


vydamasis kitus, mindė ir trypė iš viršaus. 

Vykstant tokiems baisiems dalykams ir visiems puolus bėgti, 
Helenas, radęs slaptą vietą, kuri tiko šaudyti, nelauktai iš tolo 
paleido strėlę ir persmeigė Achilo ranką. Taip šaunus vyras, 
savo pasirodymu išgąsdinęs Hektorą ir nužudęs daugybę 
kitų mirtingųjų ir jų vadų, buvo sužeistas iš pasalų ir tą dieną 
baigė savo kovą. 

"Tuo tarpu Agamemnonas, o su juo ir abu Ajaksai, triuš- 
kindami nepriryrusius priešininkus, užtiko ir nužudė daugelį 
Priamo sūnų; Agamemnonas — Arsaką ir Dejopetą, Archema- 
chą, Laudaką ir Filenorą; Ajaksas Oileidas ir Ajaksas Telamo- 
nidas - Mulijų, Astimeną, Doriklą ir Hipodamantą. 

Kitoje mūšio lauko dalyje Patroklas ir likietis Sarpedonas, 
būdami savo kariuomenių sparnuose ir neturėdami nė vieno 
saviškio šalia, davė vienas kitam ženklą pradėti dvikovą ir abu 
žengė į priekį. Pirmiausia vienas į kitą paleido ietis, bet nė 
viena iš jų nepasiekė taikinio. Tada iššoko iš vežimų ir, čiupę 
kardus, puolė vienas kitą. Jie kovėsi smarkiai ir ilgai, bet nė 
vienas nebuvo sužeistas. Galiausiai Patroklas, nusprendęs, 
kad gali kautis dar smarkiau, prisidengė skydu ir patikimai 
saugomas prisiartino prie priešo. Apkabinęs priešą dešine 
ranka Patroklas dūrė Sarpedonui į pakinklius. Po tokio su- 
žeidimo netekusį jėgų ir dėl nupjaurų nervų nebepajėgianųį 
kautis Sarpedoną Patroklas pastūmė savo kūnu ir griūvantį 
žemėn nužudė. 

"Irojėnai, kurie buvo netoliese, išvydę, kas atsitiko, puolė 
vaitoti ir šaukti. Davus ženklą, jie paliko savo gretas ir atgręžė 
savo ginklus į Patroklą - Sarpedono žūtis, jų manymu, prilygo 
visuotinei pražūčiai. Tačiau Patroklas pamatė besiartinančius 
priešus. Jis skubiai čiupo savo ietį, gulėjusią ant žemės, ir, 


pasitvarkęs šarvus, ryžtingai pasipriešino. Jis sužeidė ietimi 

Deifobui blauzdą ir privertė jį pasitraukti iš kovos, o prieš 
tai dar nužudė jo brolį Gorgationą. Neilgai trukus pasirodė 
Ajaksas, ir visi dar likę trojėnai išsilakstė. 

"Tuo metu sužinojęs, kas atsitiko, pasirodė Hektoras. 
Padrąsinęs vadus ir privertęs sustoti daugelį bėgančiųjų, jis 
greitai surikiavo iškrikusias saviškių gretas. Savo buvimu jis 
pakėlėvisiems ūpą, ir kova atsinaujino. Garsūs ir vienos, ir kitos 
kariuomenės vadai padrąsino savo karius, ir gretos susirėmė. 
Puolė rai vieni, tai kiti, o kai kariai imdavo svyruoti, jiems at- 
skubėdavo pastiprinimas. Krito daug karių ir vienoje, ir kitoje 
pusėje; karo sėkmė buvo neaiški. Galiausiai, kai kariai, grūmęsi 
kiaurą dieną, ėmė vis labiau ir labiau silpri, ir atėjo vakaras, 
abiejų pusių pageidavimu kova buvo nutraukta. 

Tada Trojoje visi apstojo Sarpedono kūną ir ėmė raudoti; 
ypač orą skrodė moterų aimanos ir raudos. Jokia kita nelaimė, 
net pati skaudžiausia, net Priamo sūnų žūtis, neprilygo Sar- 
pedono netekčiai — visi buvo įsitikinę, kad tas vyras yra visų 
apsauga, o jam žuvus, žuvo ir viltis. 

Graikai, grįžę į stovyklą, visų pirma aplankė Achilą, klausė 
jį apie žaizdą. O kai pamatė, kad jam neskauda, nudžiugę 
puolė pasakoti apie narsius Patroklo žygius. Vėliau aplankė 
iš eilės visus sužeistuosius ir, viską pacikrinę, išsiskirstė į savo 
palapines kas sau. 

"Tuo tarpu Achilas pagyrė pargrįžusį Patroklą ir paragino 
būsimose kovose prisiminti savo atliktus žygius ir dar smarkiau 
pulti priešus. 

Taip visi praleido naktį. Vos prašvitus, abi pusės surinko 
kritusių saviškių kūnus, juos sudegino, o paskui palaidojo. 
Praėjo kelios dienos. Sužeistieji sustiprėjo, ir visi su džiaugsmu 


pasiruošė ginklus bei parengė karius naujam mūšiui. 

"Tačiau barbarai, laikydamiesi paties blogiausio papročio, 
nieko nesuderinę ir netrokšdami nieko kita, tik maišaties ir 
klastos, paslapčia išžygiavo anksčiau laiko ir mus užklupo. 
Pasileidę it griūtis, beprotiškai šaukdami jie pradėjo laidyti ietis 
į pusiau apsiginklavusį ir nepasirengusį priešą. Buvo nužudyta 
daugybė mūsiškių, tarp jų - Archesilajas, Boecijus ir Schedijus, 
abu puikiausi chrisų vadai. Tačiau daugiausia buvo sužeistų; 
tarp jų - Megas ir Arkadijos valdovas Agapenoras. 

Vykstant tokiems begėdiškiems ir pasipiktinimą keliantiems 
dalykams, Patroklas nusprendė palenkti karo sėkmę saviškių 
pusėn. Tačiau ragindamas saviškius ir puldamas priešus smar- 
kiau nei kare buvo įprasta, Patroklas krito persmeigtas Euforbi- 
jaus ieties. Čia par priejo atlėkė Hektoras, prispaudė Patroklo 
kūną ir smeigė daugybe kirčių iš viršaus; paskui suskubo išvilkti 
jį iš kovos lauko. Aišku, kad visaip jį žemindamas, Hektoras 
norėjo pasityčioti iš išdidžios graikų tautos. 

"Tai sužinojęs, Ajaksas paliko savo kovos vietą ir atskubėjęs 
partrenkė ietimi Hektorą, kai šis bandė išvilkti Patroklo kūną. 
"Tuo tarpu Eutorbijus iš visų pusių aršiai puolamas Menelajo 
ir kito Ajakso — juk jis buvo žuvusio vado mirties priežas- 
tis — išpirko kaltę savo mirtimi. Paskui atėjo vakaras, ir mūšis 
buvo nutrauktas; daugybė mūsiškių buvo nužudyta gėdingai 
ir negarbingai. 

Kai abi kariuomenės atsitraukė, mūsų kariai pagaliau ga- 
lėjo saugiai atsikvėpri. Visi karaliai susirinko pas Achilą, vos 
atpažįstamą nuo ašarų ir raudojimo. Jis tai puldavo žemėn, tai 
užguldavo Patroklo kūną. Visų širdys vargiai galėjo atlaikyti 
tokį reginį. Net Ajaksas, kuris buvo šalia, kad paguostų, nė tru- 
pučiu neįstengė sumažinti jo liūdesio. Tačiau ne vien Patroklo 


mirtis sukėlė visiems tą širdperšą — ypač skaudino prisiminimas 

apie jo sužalojimus gėdingose kūno vietose. Tai buvo pirmas 
paries blogiausio poelgio, kurį gali padaryti žmogus, pavyzdys, 
iki col visiškai nežinomas graikams. 

Galiausiai karaliai, ilgai maldavę ir guodę, šiaip ne taip 
pakėlė nuo žemės sukniubusį Achilą. Patroklo kūnas buvo 
numazgotas ir apdengtas apdaru; ypač rūpestingai buvo pa- 
slėpti visokiausi sužalojimai, į kuriuos niekas negalėjo žiūrėti 
be gailių dejonių. 

Tai padarius, Achilas paragino išstatyti naktines sargybas 
ir perspėjo sargybinius stebėti, ar priešai jiems įprastu būdu 
neužpuls mūsų, užsiėmusių laidotuvių reikalais. Taigi visi 
rūpinosi savo darbais ir praleido naktį nesitraukdami nuo 
ginklų degant ryškiems laužams. 

Vos prašvitus, visi sutarė išrinkti penkis vadus, kurie užkoptų 
į Idos kalną prikirsti malkų Patroklui sudeginti. Buvo nuspręsta 
jo laidotuves rengri viešai. Malkų išsiruošė Jalmenas, Askala- 
fas, Epijus, Merionas ir kitas Ajaksas. Uliksas ir Diomedas 
armatavo vietą laidotuvių laužui - penkių iečių ilgio ir tiek 
pat pločio. Atgabenus krūvą malkų, buvo sukrautas laužas; ant 
jo buvo užkeltas mirusiojo kūnas ir, užkūrus ugnį, sudegintas. 
Patroklo kūnas buvo deramai išpuoštas prabangiais apdarais. 
"Tuo pasirūpino Hipodamėja ir Diomedėja; pastarąją jauni- 
kaitis ypatingai mylėjo. 

Praėjus kelioms dienoms, vadai, atsigavę po varginančių 
sargybų, kartu su pirmąja šviesa į karo lauką išvedė kariuome- 
nę; graikų pulkai kiaurą dieną praleido kovinėje parengryje 
laukdami barbarų puolimo. Tačiau barabarai, stebėję mus 
nuo miesto sienų ir išvydę mūsiškius, pasiruošusius kovai, 
tą dieną mūšį atidėjo. Tad saulei nusileidus, mūsiškiai grįžo 


prie laivų. 

Vos išbrėškus kitai dienai, trojėnai, manydami graikus 
būsiant dar nepasirengusius, apsiginklavo ir pasileido pro 
vartus, netikėtai ir įžūliai, kaip buvo pratę. Sustoję prie pylimo, 
jie rungčiomis ėmė laidyti ietis; iečių buvo paleisra daugybė, 
bet netaikliai - mat mūsiškiai išsirikiavo taip, kad galėjo jų 
išvengti. Didžiąją dienos dalį svaidę ietis barbarai nusilpo. Tada 
graikai, pastebėję, kad priešai nebėra tokie veržlūs, prasiveržė 
pro vieną tarpą, puolė kairį sparną, sumušė jį ir atsitraukė. Po 
kiek laiko barbarams jau nebepajėgė atsilaikyti, jie buvo be 
vargo įveikti iš kitos pusės. 

Barbarai pasileido bėgti. Gėdingai nugalėti mūšyje ir try- 
piami besivejančių graikų, daugelis jų žuvo. Tarp jų — Azijus, 
Hirtako sūnus, Hipoirėjas ir Filėjas, Hiralis ir Azijus, Sesto 
valdovai. Tą dieną Diomedas sučiupo dvylika belaisvių, Ajak- 
sas — keturiasdešimt. Sugauti buvo Priamo sūnūs — Pizas ir 
Euandras. Tame mūšyje graikai neteko Cenėjo, skitų karaliaus. 
"Taip pat buvo sužeistas mūsų vadas Idomenėjas. 

Kai trojėnai pasiekė miestą ir uždarė vartus, mes nebegalė- 
jome vytis. Tada, nuplėšę šarvus nuo priešų lavonų, mūsiškiai 
nešė ir metė kūnus upėn, prisimindami, kaip įžūliai barbarai 
buvo pasielgę su Patroklu. Paskui visus belaisvius, kiek kas buvo 
sučiupęs, tvarkingai vieną po kito atidavė Achilui. 

"Tuo tarpu Achilas, gausiai šliūkštelėjęs vyno, užgesino Pa- 
troklo laužą, o tai, kas liko, surinko į urną. Jis buvo nusprendęs 
parsigabenti urną su savimi į gimtąją žemą, kai ten keliaus, 
arba, jei likimas pakeis jo likųį, būti palaidotas tame pačiame 
kape su savo brangiausiu bičiuliu. Atvestus belaisvius, tarp jų 
ir Priamo sūnus, Achilas liepė sustaryti prie laidotuvių laužo ir 
ten, kiek tolėliau nuo rusenančių žarijų, nužudyti - paaukoti 


auką Patroklo vėlei. Karalaičių kūnus jis numetė sudraskyti 

šunims ir davė žodį nesiliauti nakvojus ant žemės tol, kol 
žmogus, sukėlęs jam tokį didelį sielvartą, nesumokės už tai 
savo krauju. 

Buvo praėjusios vos kelios dienos, kai graikus netikėtai 
pasiekė žinia, jog Hektoras su keliais bendražygiais išsiruošė 
pasitikti Pentesilėjos. Nėra aišku, kodėl ši amazonių karalienė 
keliavo čionai — dėl atlygio, dėl karo troškimo ar padėti Pri- 
amui. Jos tauta buvo karinga, todėl nepavergta kaimyninių 
kraštų, ir garsėjo savo ginklais tarp mirtingųjų. 

Taigi Achilas ir prie jo prisidėję keli ištikimi bičiuliai, nusku- 
bėjo patykoti Hektoro iš pasalų. Priešui, įsitikinusiam, kadyra 
saugus, jie užbėgo už akių. Ir kai Hektoras brido upėn, graikai 
jį apsupo ir kartu su visa palyda, net nenumaniusia apie tokią 
klastą, netikėtai nužudė. Tačiau vieną Priamo sūnų Achilas 
paliko gyvą ir, nukapojęs rankas, išsiuntė Trojon pranešti 
apie tai, kas įvykę. 

Nužudęs nekenčiamiausią priešą, tačiau negalėdamas 
užmiršti, kokį skausmą jam sukėlė Patroklo mirtis, Achilas 
pasielgė žiauriai — jis nuplėšė nuo Hektoro šarvus, virve surišo 
jam kojas, o virvės galą pritvirtino prie vežimo. Tada, įlipęs 
į vežimą, liepė Automedontui paleisti vadeles ir pasileido 
tuo vežimu per lauką. Achilas lėkė ten, kur buvo geriausiai 
matomas, ir dar neregėtu būdu vilko priešą. Tai buvo nauja ir 
kelianti ypatingą gailestį keršto rūšis. 

Trojėnai nuo miesto mūrų matė Hektoro šarvus, kuriuos 
graikai karaliaus nurodymu nešė taip, kad priešai matytų; 
taip pat, kas buvo įvykę, papasakojo Priamo sūnus, kuris 
nukapotomis rankomis buvo gyvas įrodymas to nepaprastai 
žiauraus įvykio. Mieste kilo tokios aimanos ir klyksmas, kad visi 


manė, jog paukščiai ims kristi iš dangaus, išgąsdinti tų balsų. 

O mūsiškiai šūkaliojo atgalios pasišaipydami. Visiems iš visų 
pusių šaukiant, miestas buvo uždarytas. 

Karalystė buvo sunkiai sužeista, ir miesto veidą aptraukė 
liūdesys ir gedulas. Žmones, kaip tokiais atvejais paprastai esti, 
apėmė nerimas - staiga visi puolė burtis į viena ir čia pat be jo- 
kios aiškios priežasties išsilakstė į skirtingas puses; štai pasigirdo 
raudos, o štai nežinia ko visas miestas nuščiuvo. Esant tokiai pa- 
dėčiai, trojėnai buvo beprarandą bet kokią viltį. Daugelis tikėjo, 
kad nakčia graikai įsiverš į miestą ir jį sugriaus, nes po tokio vado 
žūties priešams nebebuvo ko bijoti. Kai kurie buvo įsitikinę, kad 
Pentesilėjos vadovaujama kariuomenė, vykusi Priamui į pagalbą, 
prisijungė prie Achilo būrių. Žuvus Hektorui, viskas buvo pa- 
smerkta nesėkmei, priešiška, sulaužyta, turtas atimtas, ir nelikę 
jokios vilties išsigelbėti. Hektoras buvo vienintelis tame mieste, 
kuris kovėsi su tūkstančiais priešų ir jų vadų, tai nugalėdamas, 
tai būdamas nugalėtas. Hektoras buvo stipresnis, bet ne laimin- 
gesnis už visus mūsų vadus. Apie jo kovas plačiai sklido kalbos, 
tačiau jo stiprybė niekada nepralenkė jo įžvalgumo. 

"Tuo tarpu graikų stovykloje, kai Achilas grįžo prie laivų, ir 
visi galėjo pamatyti Hektoro kūną, baimę keliančio priešo žūtis 
numaldė skausmą dėl Patroklo mirties ir pakeitė jį didžiuliu 
džiaugsmu. Kadangi nebebuvo pagrindo bijoti priešo, visi su 
malonumu sutiko Patroklo garbei, kaip įprasta, surengti varžy- 
tuves. Vis dėlto kiti kariai, kurie neketino varžytis, bet atėjo tik 
pasižiūrėti, buvo apsiginklavę ir pasiruošę, idant priešas, nors 
ir palaužtas, neužkluptų iš pasalų, kaip yra pratęs. 

Achilas liepė įsteigti nugalėtojams apdovanojimus, kurie, 
jo manymu, buvo itin vertingi. Kai viskas buvo paruošta, jis 
pakvietė visus karalius atsisėsti, o pats įsitaisė centre, kiek 


iškilesnėje vietoje. 

Pirmosiose keturkinkių vežimų lenktynėse nugalėtoju buvo 
paskelbtas Eumetas. Dvikinkių vežimų lenktynėse apdovano- 
jimą pelnė Diomedas. Antrasis buvo Menelajas. 

Paskui stojo varžytis tie, kurie puikiai šaudė iš lanko. Me- 
rionas ir Uliksas įsmeigė žemėn du kuolus ir tarp jų viršuje 
ištempė plonytę virvę. Jos viduryje buvo pakabintas balandis, 
į kurį ir reikėjo pataikyti. Niekam nesisekė, tik Uliksas ir Me- 
rionas pataikė į taikinį. Kai visi puolė juos sveikinti, Filoktetas 
pasišovė pataikyti strėle ne į parį balandį, bet į virvelę, kuria jis 
buvo pririštas. Karaliai nusistebėjo tokiu sudėtingu šūviu, tačiau 
Eiloktetas padarė, ką buvo žadėjęs; ir tai buvo ne tiek laimingo 
atsitiktinumo, kiek įgudimo reikalas. Kai virvelė buvo nukirsta 
irbalandis nukrito žemėn, visi žmonės garsiai sušuko. Šios rung- 
ties prizas buvo įteiktas Uliksui ir Merionui, o Filoktetą Achilas 
išimties tvarka apdovanojo dvigubai didesne dovana. 

Ilgo atstumo bėgime išvisų dalyvių nugalėtoju buvo išrink- 
tas Ajaksas Oileidas. Antras atbėgo Polipetas. Dviejų ratų 
bėgime laimėjo Machaonas. Vieno - Euripilas. Šuolių rungtį 
laimėjo Tlepolemas, disko metimo - Antilochas. 

Apdovanojimai už imtynes dar buvo neįteikti. Tada Ajaksas 
čiupo Uliksą per juosmenį ir jį parbloškė, bet tas griūdamas 
nusirito Ajaksui prie kojų, griebė už jų, ir Ajaksas, vos netapęs 
nugalėtoju, krito ant žemės. 

"Tas pars Ajaksas Telamonidas iškovojo pergalę ir kumštynių 
rungtyje. 

Ir galiausiai bėgimo su visa ginkluote rungtyje nugalėjo 
Diomedas. 

Kai žaidynių prizai buvo išdalinti, Achilas visų pirma įteikė 
dovaną Agamemnonui, kuri jam atrodė pati garbingiausia. 


Paskui Nestorui, Idomenėjui, Podaleirijui ir Machaonui, ir 

kitiems vadams, kiekvienam pagal nuopelnus. Tada - žuvusių- 
jų kare bendražygiams; jų buvo paprašyta pasitaikius progai 
nugabenti dovanas žuvusiųjų artimiesiems. 

"Taip baigėsi žaidynės ir apdovanojimų dalybos. Ir diena jau 
ėjo vakarop, tad visi išsiskirstė į savo palapines. 

Vos išaušus, pas Achilą maldaudamas atėjo Priamas, apsigo- 
bęs vargingu gedulo drabužiu; skausmas nebuvo palikęs jame 
nieko karališka, nieko, kas liudytų jo didų vardą ir šlovę. Su juo 
atėjo ir Andromachė, ne mažiau verta pagailos nei Priamas. 
Persikreipusi iš skausmo ji vedėsi sūnus Astianakrą, kurį kai 
kurie vadino Skamandriju, ir Laodamantą, dar mažus berniu- 
kus, idant taip padėtų maldauti savo karaliui, kuris, palaužtas 
sielvarto ir senatvės, rėmėsi į savo dukters Poliksenės pečius. 
Iš paskos važiavo vežimai, pilni aukso, sidabro ir prabangių 
drabužių. Visą šią karaliaus palydą nuo miesto mūrų stebėjo 
trojėnai. Ir tai matydami, ūmai iš nuostabos visi nutilo. 

Graikų karaliai, netverdami noru sužinoti atvykimo prie- 
žasties, išėjo jų pasitikti. Priamas, pastebėjęs juos artinantis, 
puolė ant veido ir ėmė barstyti galvą dulkėmis ir purvu, kurį 
rado ant žemės. Jis meldė pasigailėti dėl jį ištikusios nelaimės 
ir eiti kartu su juo pas Achilą prašyti malonės. 

Nestoras, prisiminęs Priamo amžių ir likimą, susigrau- 
dino. Tačiau Uliksas prakeikė jį ir priminė, ką jis kalbėjęs 
pasiuntiniams Ttojoje, kai buvo sušauktas susirinkimas prieš 
prasidedant karui. 

Kai Achilui buvo pranešta apie Priamo atvykimą, jis pasiun- 
tė Automedontą pakviesti karalių, o pats liko laukti, glėbyje 
spausdamas urną su Patroklo kaulais. 

Kai mūsų karaliai ir Priamas įžengė į Achilo palapinę, 


Priamas apkabino Achilo kelius ir tarė: „Ne tu lėmei man 

tokią lemtį, bet kažkuris iš dievų, viską pavertęs griuvėsiais, 
užuot pasigailėjęs mano besibaigiančio amžiaus, kurį palaužė 
ir nualino sielvartas dėl sūnų. Degdami noru išpildyti savo šir- 
džių troškimus, mano sūnūs jaunatviškai pasikliovė karalystės 
stiprumu ir sumanė, priešingai nei tikėjosi, pražūų ir sau, ir 
man. Nėra abejonių, kad jaunystė niekina senyvą amžių. Vis 
dėlto, jei mano mirtis sulaikys nuo tokių nusikaltimų kitus, 
nubauski mane, jei tai atrodo tinkama, mirties bausme. Vienu 
atsikvėpimu atimk iš manęs, liūdesio išsekinto vargšo, visus 
vargus, kurių spaudžiamas mirtingiesiems tapau pačiu nelai- 
mingiausiu reginiu. Štai aš. Nieko neprašau. Jei nori, turėk 
mane kaip belaisvį. Nieko man nebeliko iš ankstesnės laimės. 
Kai buvo nužudytas Hektoras, žlugo visa karalystė. Tačiau jei 
savo sūnų krauju ir savo vargais aš išpirkau kaltę visai Graikijai 
už nevykusius trojėnų sprendimus, pasigailėk mano senyvo 
amžiaus ir, prisiminęs dievus, atgręžk širdį į pagailą. Atiduok 
šiems maldaujantiems mažyliams, jei ne tėvo gyvybę, tai bent 
jo mirusį kūną. Tegu tavo širdis prisimena savo tėvą, jo globą, 
bemiegės naktis prie tavęs, rūpestį dėl tavo gerovės. Tačiau 
tegu jam išsipildo visa, ko jis nori, tegu kitaip nugyvena savo 
senatvę, toli gražu ne tokią, kaip manoji“. 

Kol Priamas kalbėjo, jam po truputį ėmė stigti kvapo, jo 
kūną apleido jėgos, ir jis nurilo. Šis be galo graudus reginys 
sukėlė didelį skausmą visiems, ten buvusiems. 

Tada Andromachė paklupdė priešais Achilą mažuosius 
Hektoro sūnus. O pati graudžiai raudodama maldavo, kad jai 
būtų leista bent pažvelgti į vyro kūną. 

Šią graudžią valandą Foinikas su Nestoru pakėlė Priamą ir 
paragino jį susiimti. Karalius, kiek atgavęs kvapą, klūpodamas 


irabiem rankom raudamasis nuo galvos plaukus kalbėjo: „Kur 

dingo tas garsusis graikų gailestingumas? O gal tik Priamui jis 
nebus taikomas?“ 

Visus sukrėtė tas skausmas. Ber Achilas tarė: „Priamui 
derėjo iš pat pradžių suturėti savo sūnus nuo to nusikaltimo, 
kurį jie įvykdė; pritaręs jis tapo to nusižengimo bendrininku. 
Prieš dešimt metų jis dar nebuvo taip nuvargintas senatvės, 
kad sinūs neklausytų jo žodžio. Ne, jų širdis apsėdo svetimo 
turto troškimas; geisdami ne tik vienos moters, bet taip pat 
Atrėjo ir Pelopo turtų, jie barbariškai juos pagrobė. Todėl 
teisingiausia nubausti juos būtent tokia bausme arba dar 
sunkesne. Iki šiol graikai kariaudami paisė garbingo papročio 
kovoje kritusių priešų kūnus grąžinti jų artimiesiems palai- 
doti. Tačiau Hektoras, pamynė žmogiškumą ir drįso išvilkti 
iš mūšio lauko Patroklą, norėdamas pasityčioti ir išniekinti 
jo kūną. Tokį poelgį reikia išpirkti bausme ir trojėnų auka, 
idant graikai ir kitos tautos, atmindami šį kerštą, puoselėtų 
žmogiškumo paprotį. Ne dėl Helenėsir ne dėl Menelajo palikę 
savo namus ir mažus vaikus, toli nuo namų kariai, susitepę ir 
savo, ir priešų krauju, kenčia baisius karo pavojus. Iš tikrųjų jie 
trokšta išaiškinti, kam atiteks aukščiausia valdžia - barbarams 
ar graikams. Vis dėlto moteris buvo pakankama priežastis 
pradėti karą. Juk kaip džiaugėsi svetimų turtų grobikai, lygiai 
taip kentėjo juos praradusieji“. 

Paminėjęs tiek daug nelaimė nešančių ir nepakenčiamų 
dalykų Achilas prakeikė Helenę ir davė žodį, kad užėmęs ir 
sugriovęs Ilioną, visų akivaizdoje nubaus ją mirtimi už tokį 
nusikaltimą. Juk dėl jos jis netekęs tėvynės ir tėvų, taip pat ir 
Patroklo - didžiausios paguodos vienatvėje. 

Paskui Achilas pakilo pasitarti su anksčiau minėtais vadais. 


Jis, kaip irvisi, buvo tos pačios nuomonės — priimti atgabentas 

dovanas ir grąžinti mirusio Hekoro kūną. "Taip sutarę, visi 
išsiskirstė į savo palapines. 

Neilgai trukus pas Achilą užėjo Poliksenė ir, apkabinusi jo 
kelius, savo valia pasižadėjo būti jo tarnaite mainais už grąžintą 
Hektoro kūną. Šis reginys taip sukrėtė jaunuolį, kad tas, kuris 
dėl Patroklo mirties laikė Priamą ir jo karalystę didžiausiu 
savo priešu, pagalvojęs apie dukrą ir tėvą, neįstengė suvaldyti 
ašarų. Ištiesęs ranką Achilas padėjo Poliksenei atsikelti, bet 
pirmiausia liepė Foinikui pasirūpinti Priamu ir pralinksminti 
jį. Tačiau Priamas pasakė, jog jis nesiliaus liūdėjęs ir verkęs. 
"Tada Achilas davė žodį neišpildyti jo troškimo tol, kol Priamas 
neapsirengs geresniu apdaru ir nepavakarieniaus su juo. Taigi 
karalius, pabijojęs savo atsisakymu sukliudyti tam, kas, rodos, 
jau buvo sutarta, nusprendė elgtis kaip lieptas. 

Priamas išpurtė iš plaukų dulkes, nusiprausė, ir netrukus jį 
irjo palydovą Achilas pakvietė vakarienės. Kai visi pasisorino, 
Achilas taip prakalbo: „Dabar sakyk man, Priamai, kodėl 
nusprendėte neatiduoti Helenės iki šiol, nors su kiekviena 
diena jums vis labiau stigo karinio pajėgumo, vis sunkesnės 
buvo nelaimės ir vargai? Kodėl neišvarėte jos lyg kokio ne- 
laimę nešančio užkrato? Ar nežinojote, kad ji išdavė tėvynę, 
tėvus ir — dėl ro labiausiai pikta — švenčiausius brolius'**? 
Broliai prakeikė Helenės poelgį ir neprisijungė prie mūsų 
karo žygio, nenorėdami dalyvauti grąžinant tą, apie kurią net 
girdėti nenori. Kodėl, pamatę ją visų nelaimei įžengiant į savo 
miestą, jos neišmetėte? Kodėl neišvijote jos iš miesto palydėję 
prakeiksmais? Ką sau galvoja tie senoliai, kurių sūnūs kasdien 
žūsta kovose? Ar iki šiol jie neįtarė, kad Helenė yra daugybės 
laidotuvių priežastis? Ar dievai jums taip sujaukė protus, kad 


visame mieste nėra nė vieno žmogaus, kuris dėl žlungančios 

tėvynės laimės ją nužudytų ir visus išgelbėtų?.. Aš, turėdamas 
galvoje tavo amžių ir tavo maldavimus, grąžinsiu Hektoro 
kūną. Niekuomet neleisčiau sau nusikalsti pikravališkumu, 
kurį smerkiu priešuose“. 

Po šių žodžių Priamas vėl graudžiai apsiverkė, tardamas, 
kad nebe dievų valios jis puolė graikus. Dievas mirtingiesiems 
duoda ir gera, ir bloga; kol jam buvo leista jaustis laimingam, 
niekasjo nepuolė ir nerodė savo priešiškumo. Jis buvo penkias- 
dešimties sūnų, gimusių iš skirtingų motinų, tėvas, laimingiau- 
sias iš visų karalių, kol neatėjo dievų išpranašauta Aleksandro 
gimimo diena. Šito jis negalėjęs išvengti net tada, kai dievai 
atskleidė, kas ištiks Troją: kai Hekabė laukėsi, ji papasakojo 
jam, kad ilsėdamasi išvydo deglą, kurio liepsnose degė Idos 
kalnas; liepsnai vis neužgestant, sudegė dievų šventyklos, o 
galiausiai pelenais pavirto ir visas miestas. Nepalytėti liko tik 
Antenoro ir Anchiso namai. Pranašautojai išaiškino, kad šis 
regėjimas reiškia visuotinę pražūtį ir pasiūlė nužudyti kūdikį 
gimdymo metu. Tačiau Hekabė, apimta moteriško gailestin- 
gumo, slapta atidavė berniuką auginti piemenims Idoje, o ir 
jis pats tam neprieštaravęs. 

Kai Aleksandras suaugo ir paaiškėjo, kas jis toks, niekas, net 
pikčiausias priešas negalėjo leisti, kad jis būtų nužudytas - toks 
jis buvo gražus ir mielas. Vėliau, vedęs Oinonę, Aleksandras 
užsidegė noru aplankyti kitus kraštus ir tolimas karalystes. 
Iš tos kelionės jis parsivedė gražiąją Helenę; kažkuris dievas 
jį paskubino ir sukurstė tai padaryti. Visų trojėnų ir paties 
Aleksandro širdys džiaugėsi ja. Niekam nerūpėjo tai, kad 
dėl jos teks prarasti sūnų ar kitą giminaitį, visi ją priėmė. 
Vienintelis Antenoras buvo prieš. Kai Aleksandras grįžo iš 


kelionės, Antenoras, didžiai išmintingas žmogus ir taikos, ir 

karo metu, nusprendė net išsižadėti savo sūnaus Glauko, tada 
lydėjusio Aleksandrą. 

Dabar karalystė sugriuvo, o jam jau artinasi taip laukta 
gyvenimo pabaiga, išsivadavimas nuo karalystės valdymo ir 
rūpesčių. Tačiau jį kankina mintis apie Hekabę ir sūnus - žlu- 
gus tėvynei, jie taps belaisviais; nežinia, kokio šeimininko 
puikybė jų lauks. 

Baigęs kalbėti, Priamas liepė parodyti Achilui visa, kas buvo 
atgabenta mainais už Hektoro sugrąžinimą. Achilas įsakė 
paimti viską, kas buvo iš aukso ir sidabro, apdarus, kurie jam 
patiko, o visa kita surišti ir atiduoti argal, kartu su Poliksene 
ir Hektoro kūnu. "Tai atgavęs karalius, norėdamas atsidėkoti 
už neatimtą galimybę surengti sūnaus laidotuves, ar dėl savo 
dukters saugumo, jei kas atsitiktų 'Irojai, apkabino Achilo 
kelius ir maldavo, kad jis pasiliktų sau Poliksenę. Jaunuolis 
atsakė, kad apie tai pasikalbės kitu laiku ir kitoje vietoje, o tuo 
tarpu liepiąs jai keliauti atgalios kartu su tėvu. 

"laip Priamas, atgavęs Hektoro kūną, sėdo į vežimą ir su 
savo palyda grįžo Trojon. 


TREČIOS KNYGOS PABAIGA 

KETVIRTOS KNYGOS SANTRAUKA 


Trojėnai, apsipylę ašaromis, palaidoja Hektorą. Achilas 
nužudo Pentesilėją. Atvyksta Memnonas su nesuskaitoma 
daugybe karių ir priverčia graikus bėgti; galiausiai Achilas jį 
nužudo. Ajaksas nužudo Polidamą, Agamemnonas - Glauką, 
Uliksas - du Priamo sūnus. Memnono pelenai išsiunčiami 
gimtojon žemėn. Dviem Priamo sūnums perpjaunamos 
gerklės. Priamas siunčia Idėją pas Achilą, siūlydamas vesti 
Poliksenę. Paris iš pasalų nužudo Achilą Apolono šventyklo- 
je. Achilas palaidojamas Sigėjuje dideliam graikų liūdesiui. 
Euripilas, Telefo sūnus, su kariuomene atvyksta trojėnams į 
pagalbą, vedinas noro vesti Kasandrą. Su kariuomene pasirodo 
Achilo sūnus Piras. Eilokretas nušauna Aleksandą strėlėmis, 
pamirkytomis hidros nuoduose. Tai pamačiusi, miršta Oinonė. 
Helenė išteka už Deifobo. Antenoras eina kalbėtis su graikais 


ir sutaria išduoti Troją. 


DIKTIS KRETIETIS 
APIE TROJOS KARĄ 
KETVIRTA KNYGA 


Kai trojėnai sužinojo, kad karalius su visa palyda grįžo sveikas 


ir gavęs, ko norėjo, stebėjosi ir šlovino graikų gailestingumą. 


Visi manė, kad nėra jokios vilties atgauti Hektoro kūną, kad 

graikai sulaikys ir patį Priamą ir visus buvusius su juo, ypač 
prisimindami Heleng, kurios trojėnai jiems neatidavė. 

Išvydę Hektoro kūną subėgo visi trojėnai ir sąjungininkai 
ir puolė raudoti; minia žmonių rovėsi plaukus ir draskėsi 
veidus. Niekas nebetikėjo savo jėgomis žuvus tam, kuris 
garsėjo karo žygiais ir išmintimi taikos metu, pelniusia ne 
mažesnę šlovę nei kiti darbai. Trojėnai laidojo Hektorą 
netoli ankstesnio Iliono karaliaus kapo. Laidotuvės baigėsi 
didžiuliu klyksmu — iš vienos pusės raudojo moterys ir 
Hekabė, iš kitos - šaukė trojėnų vyrai ir sąjungininkų kariai. 
Laidotuvės truko dešimt dienų — jų metu buvo paskelbtos 
paliaubos — nuo saulės patekėjimo iki pat vakaro, ir nebuvo 
nė vieno, atsisakiusio gedėti. 

"Tomis dienomis atvyko Pentesilėja, apie kurią užsiminėme 
anksčiau, su dideliu amazonių ir kirų kaimyninių tautų būriu. 
Sužinojusi, kad Hektoras nužudytas ir sukrėsta jo mirties, 
Pentesilėja panoro grįžti namo. Tačiau Aleksandras ją suviliojo 
gausybe aukso ir sidabro, ir ji nusprendė pasilikti. 

Po kelių dienų ji apginklavo savo būrius ir be trojėnų 
pagalbos, pasikliaudama vien savo kariais, išsiruošė į mūšį. 
Dešiniajame sparne Pentesilėja išrikiavo lankininkus, kairia- 
jame - pėstininkus, o centre — raitelius. Prieš juos išžygiavo 
mūsiškiai: prieš lankininkus stojo Menelajas, Uliksas ir Me- 
rionas su Teukru; prieš pėstininkus — abu Ajaksai, Diomedas, 
Agamemnonas, Tlepolemas ir Askalafas su Jalmenu. Su raite- 
liais turėjo susikauti Achilas ir likę vadai. Taip išsirikiavusios, 
kariuomenės susirėmė. 

Daug graikų krito nuo karalienės strėlių. Ne kitaip kovėsi 
ir teukrai. Tuo tarpu Ajaksai ir jų vadovaujami pėstininkai 


triuškino visus, kurie tik stodavo prieš juos — stūmė priešus 

savo skydais, o nustumtus nužudydavo. Jie nesiliovė tol, kol 
pėstininkų kariuomenė nebuvo sunaikinta. 

"Tuo tarpu Achilas, pastebėjęs Pentesilėją, kovojančią tarp 
raitelių būrių, paleido į ją ierį ir be vargo, lyg bet kurią kitą 
moterį, nubloškė nuo žirgo. Paskui sunkiai sužeistą moterį jis 
griebė už plaukų ir ėmė vilkti paskui save. Tai pamatę Pente- 
silėjos bendražygiai nusprendė, kad nebėra prasmės kovoti, ix 
pabėgo. Kai miesto vartai buvo uždaryti, mūsiškiai pasivijo 
ir nužudė nespėjusius pasprukti, tačiau prieš moteris rankos 
nekėlė ir jų pasigailėjo. 

Kai nugalėję savo priešus visi traukė atgalios, graikai 
pamatė leisgyvę Pentesilėją. Jie negalėjo atsistebėti ka- 
ralienės drąsa. Netrukus visi susibūrė prie jos ir sutarė 
Pentesilėją, dar gebančią justi, įmesti į upę arba atiduoti 
sudraskyti šunims, kadangi ji drįso peržengti prigimties 
ir lyties nustatytas ribas. Achilas norėjo, kad ji būtų tie- 
siog nužudyta ir palaidota, tačiau Diomedas nesutiko. Jis 
apklausė visus, kurie ten buvo, kaip reikėtų pasielgti su 
Pentesilėja, ir visų bendru sutarimu atvilkęs už kojų įmetė 
jąį Skamandrą'*- tai buvo beviltiška ir beprotiška bausmė. 
Štai taip amazonių karalienė, praradusi visą kariuomenę, 
su kuria atvyko padėti Priamui, galiausiai ir pati tapo savo 
beatodairiško būdo vertu reginiu. 

Kitą dieną su didžiule indų ir etiopų kariuomene šlovingai 
atvyko Memnonas, Titono ir Auroros sūnus. Tokia gausybė 
karių, ginkluotų įvairiausiais puikiais ginklais, pranoko net 
Priamo lūkesčius ir maldas. Visos Trojos apylinkės ir dar toliau, 
kiek užmato akis, pilnos vyrų ir žirgų, mirgėjo kariuomenės 
skiriamųjų ženklų spindesiu. Visus juos Memnonas atvedė 


prie Trojos per Kaukazo kalną. 

Kitą dalį, nė kiek ne mažesnę, jis pasiuntė prie jūros, vadu 
skyręs Falą. Atplaukę prie Rodo salos, kuri pasirodė esanti 
Graikijos sąjungininkė, ir, pabūgę, kad jų laivai nebūtų pa- 
degti, jei rodiečiai perprastų jų tikslus, Falo kariai tuo tarpu 
laivuose ir pasiliko. Vėliau jie išsiskirstė po turtingus miestus 
Kamirą ir Galisą. 

Po kiek laiko rodiečiai ėmė priekaištauti Falui, kad jų tėvy- 
nė - Sidonas — anksčiau buvo Aleksandro nukariauta, taigi 
dabar jis norįs padėti tam pačiam Aleksandrui, kuris jiems 
kenkė. Norėdami paveikti kariuomenę, rodiečiai pabrėžė, 
kad, jų manymu, jie elgiasi lyg barbarai, ginantys tokį gėdingą 
nusikaltimą. Širai ir dar daug kitų dalykų išgirdę, kariai ėmė 
svarstyti, kaip jiems elgtis. Visa tai buvo daroma ne veltui: 
finikiečiai, kurių toje kariuomenėje buvo dauguma, paveikti 
rodiečių skundų, taip pat trokšdami išplėšti turtus, kuriuos 
buvo atsigabenę su savimi, užpuolė Falą ir negyvai užmėtė 
akmenimis. Tada minėtiems miestams atidavę auksą, likusį 
grobį išsidalijo tarpusavyje. 

"Tuo tarpu kariuomenė, kuri buvo atvykusi si Memnonu, 
įkūrė stovyklą atviroje vietoje, nes mieste vargiai galėjo tilpti 
tokia galybė svetimšalių, ir užsiėmė pratybomis. Kiekvienas 
būrys kovėsi skirtingai. Ir net kaunantis tomis pačiomis prie- 
monėmis, veiksmas vyko sudėtingai ir nevienodai - kiekviena- 
me krašte buvo įprasta kautis savaip, ir ginklai buvo pagaminti 
skirtingais būdais. Įvairiausios skydų ir šalmų formos teikė 
kariams baisią karingą išvaizdą. 

Po kelių dienų, kai kariai jau netvėrė troškimu susikauti, 
vos išaušus buvo duotas ženklas, ir visa kariuomenė išvesta į 
mūšį; kartu išėjo ir trojėnai, ir kiti sąjungininkai, buvę mieste. 


Iš priešingos pusės — graikai, kuriems buvo nurodyta šiek tiek 

palaukti, iš baimės truputį sutrikę milžiniško ir nepažįstamo 
priešo akivaizdoje. Kai abi kariuomenės priartėjo per ieties 
atstumą, barbarai, griausmingai ir pakrikai sušukę, puolė it 
griūtis. Tačiau mūsiškiai tvirtai susiglaudė ir sėkmingai at- 
laikė priešų antpuolį. Kai gretos buvo atstatytos ir tvarkingai 
išrikiuotos, į visas puses ėmė skrieti ietys; krito daug karių ir 
vienoje, ir kitoje pusėje. 

Mūšiui nebuvo matyti galo, kol Memnonas, važiuodamas 
vežimu ir lydimas pačių stipriausių karių, neįsiveržė į graikų 
vidurį; jis žudė arba žeidė kiekvieną, kurį tik sutiko kelyje. Taip 
Memnonas nužudė daugelį mūsų vadų. Kadangi karo sėkmė 
pasikeitė ir nebeliko jokios vilties, tik bėgti, mūsiškiai atidavė 
pergalę priešams. Tą dieną būrų buvę padegti ir sunaikinti 
visi graikų laivai, jei užėjusi naktis — arsidūrusiųjų pavojuje 
prieglobstis - nebūrų sukliudžiusi priešams įvykdyti jų keti- 
nimų. Didi buvo Memnono narsa kariauti, didis patyrimas, o 
mūsiškius lydėjo skaudi nesėkmė. 

Kai mūšis liovėsi, graikai, sutriuškinti ir nebesitikintys lai- 
mėti, visą naktį laidojo tuos, kurių neteko kare. Po to surengė 
pasitarimą dėl būsimos kovos si Memnonu. Visi sutiko burtų 
keliu išrinkti vadą, kuris turės susikauti sa Memnonu. Aga- 
memnonas neleido įtraukti Menelajo, Ulikso ir Idomenėjo. O 
likusiųjų vardai buvo sumaišyti ir - kaip visi norėjo — burtas 
teko Ajaksui Telamonidui. Tada pastiprinę kūnus maistu, 
likusią nakties dalį graikai praleido ramiai. 

Vos prašvitus, apsiginklavę ir pasirengę, graikų kariai 
išžygiavo į mūšį. Ne kitaip pasielgė ir Memnonas, o su juo 
ir visi trojėnai. Taigi abi kariuomenės išsirikiavo ir pradėjo 
mūšį. Žuvo daugybė karių ir vienoje, ir kitoje pusėje; sunkiai 


sužeistieji buvo priversti pasitraukti iš kovos lauko. Šiame kare 

buvo nužudytas Antilochas, Nestoro sūnus, netikėtai atsidūręs 
prieš Memnoną. 

Kai pasirodė esąs tinkamas meras, Ajaksas, liepęs Uliksui ir 
Idomenėjui jį saugoti, žengė į priekį tarp abiejų kariuomenių 
ir ėmė provokuoti karalių. 

Memnonas, pamatęs Ajaksą, ieškantį dingsties su juo su- 
sikauti, iššoko iš vežimo ir susigrūmė su juo ant žemės. Abi 
kovojusias puses užvaldė baimė ir laukimas. Galiausiai mūsų 
vadas su didžiule jėga smogė ietį į Memnono skydą; visu svoriu 
užgriuvęs, jis perdūrė skydą kiaurai ir įsmeigė ietį Memnonui 
į šoną. Tai pamatę, atskubėjo karaliaus palydovai, norėdami 
nustumti Ajaksą. Bet Achilas, išvydęs barbarų įsikišimą, taip 
pat stojo kautis ir persmeigė ietimi skydo neapsaugotą priešo 
gerklę. 

Niekas nesitikėjo Memnono mirties. Priešų ketinimai 
pasikeitė, o graikai vėl įgavo drąsos. Etiopams puolus bėgti, 
mūsiškiai ėmė juos vytis ir daugelį nužudė. Kovą norėjo 
atnaujinti Polidamas, tačiau buvo priešų apsuptas, ir, Ajak- 
sui smogus į kirkšnį, nužudytas. Kaudamasis su Diomedu, 
nuo Agamemnono ieties krito Glaukas, Antenoro sūnus. 
Tądien galėjai matyti, kaip etiopai ir trojėnai be tvarkos ir 
rikiuotės bėgioja po mūšio lauką, per spūstį ir skubą trukdo 
vieni kitiems, krinta ir yra trypiami pasibaidžiusių žirgų. O 
graikai, atgavę pasitikėjimą savo jėgomis, juos vejasi, žudo, 
įsipainiojusius išlaisvina ir tada ietimis persmeigia. Pasruvo 
krauju laukai aplink miestą; visa, kur buvo įsiveržęs priešas, 
buvo pilna ginklų ir lavonų. 

"Toje kovoje Uliksas nužudė Priamo sūnus Arėjąir Echioną; 
Idomenėjas - Drapį, Biantą ir Korintą; Ajaksas Oileidas - Ilio- 
nėjąir Filenorą; Diomedas — Tristą ir Telesitą; Kiras Ajaksas — 

Antiplą, Agapną, Agatoną ir Glauką; Achilas - Asteropėją. 
Žudynėms nebuvo galo tol, kol graikai jomis nepasisotino ir 
kol galų gale jų neapėmė nuovargis. 

Kai mūsiškiai grįžo į stovyklą, trojėnai atsiuntė pasiun- 
tinius prašyti leidimo palaidoti žuvusiųjų kūnus. Taigi visi 
surinko saviškių kūnus, juos sudegino ir gimtuoju papročiu 
palaidojo. Skyrium nuo kitų buvo sudegintas Memnonas; jo 
palaikus, sudėtus į urną, karaliaus artimieji išsiuntė į gimtąją 
Memnono žemę. 

Švariai numazgotą Antilocho kūną graikai perdavė Ne- 
storui, kad atiduotų paskutinę pagarbą, ir guosdami prašė jį 
kantriai ištverti karo nelaimes. 

Kai buvo pasirūpinta saviškių kūnais, visi graikai gerdami 
irvaišindamiesi didžiąją nakties dalį šlovino Ajaksą ir Achilą, 
ir jų gyriui nebuvo galo. 

O Trojoje tvyrojo gedulinga timtis. Visus buvo apėmęs jau 
nebe skausmas žuvus Memnonui, bet baimė, kuo viskas baigsis, 
ir neviltis. Iš pradžių Sarpedono žūtis, paskui Hektoro mirtis 
buvo atėmusios paskutinius vilties trupinėlius; o galiausiai 
nebeliko ir tos pagalbos, kurią likimas atsiuntė per Memnoną. 
Vienu ypu ištikus tokiai daugybei nesėkmių, trojėnai prarado 
bet kokį norą atsitiesti. 

Po kelių dienų graikai apsiginklavę įžengė į karo lauką, 
kviesdami trojėnus stoti į mūšį, jei tik nebijo. Aleksandras, 
vadas, su kitais broliais išrikiavo būrius ir išėjo jų sutikti. Bet 
pirmiau nei karių gretos susikirto ar paleido ietis, barbarai 
iškriko ir puolė bėgti; daugelis jų buvo nužudyti arba priversti 
šokti į upę - priešai puolė ir iš vienos, ir iš kitos pusės, ir visi 
keliai buvo atkirsti. Buvo sučiupti Priamo sūnūs Likaonas ir 


"Iroilas. Jie buvo atvesti į vidurį, ir čia Achilas liepė perpjauti 

jiems gerkles. Jis pyko, kad iš Priamo vis nesulaukia jokių 
nurodymų dėl to, apie ką jie buvo taręsi. 

"Tai išvydę trojėnai pagavo vaitoti, klykti, ir graudžiai rau- 
doti dėl nelaimingo Iroilo mirties, prisimindami dar jauną jo 
amžių — Iroilas buvo ką cik sulaukęs paauglystės, augo mielas 
ir visų žmonių mylimas tiek dėl savo drovumo ir doros, tiek 
dėl nepaprasto kūno grožio. 

Praėjus kelioms dienoms, atėjo laikas Timbros Apolono 
iškilmėms. Kovos liovėsi, ir buvo sudarytos paliaubos. Kol abi 
kariuomenės rūpinosi aukojimais, Priamas rado laiko nusiųsti 
pas Achilą Idėją su nurodymais dėl Poliksenės. Kol Achilas, 
atsiskyręs nuo kitų, šventoje giraitėje klausė, ką sako Idėjas, 
apie šį susitikimą sužinojo prie laivų likę kariai. Juos apniko 
įtarimas, ar nebus vadas perbėgęs pas kitus, ir kilo baisus pa- 
sipiktinimas. Tai, kas anksčiau buvo tik beprotiškai atsiradęs 
gandas apie išdavystę, karių lūpose virto tiesa. 

Norėdami nuraminti įsiaudrinusius karius, Ajaksas, Dio- 
medas ir Uliksas patraukė į giraitę. Jie sustojo priešais šven- 
tyklą palaukti, kol išeis Achilas, norėdami tuoj pat pranešti 
jaunuoliui, kas vyksta, taip pat atkalbėti Achilą nuo slaptų 
pašnekesių su priešu. 

"Tuo tarpu Aleksandras ir Deifobas paspendė pinkles: 
Aleksandras, prisisegęs durklą, prisiartino prie Achilo neva no- 
rėdamas patvirtinti tai, ką buvo pažadėjęs Priamas. Kad priešas 
neįtartų klastos, Deifobas atsistojo prie Apolono aukuro ir nu- 
sigręžė nuo Achilo. Tada, pasirodžius tinkamai progai, stipriai 
apkabino beginklį jaunuolį - Apolono šventykloje Achilas nesi- 
tikėjo jokio priešo išpuolio - ėmė bučiuoti ir sveikinti neva dėl 
to, kas buvo sutarta, tačiau nei Achilui leido atsiplėšti nuo savęs, 


nei pats jį paleido. Tada išsitraukęs kardą pribėgo Aleksandras 

ir smeigė priešui į kairį, paskui į dešinį šoną. Kai Aleksandras 
ir Deifobas pamatė, kad Achilas nuo žaizdų nebetenka jėgų, 
pabėgo kita puse nei buvo atėję. Atlikę tokią svarbią užduotį 
ir įgyvendinę visų prašymą, jie grįžo į miestą. 

Juos pamatęs Uliksas pasakė: „Juk ne šiaip sau tokie susi- 
jaudinę ir nerimastingi jie staiga kažkur suskubo“. - Paskui 
įžengę į giraitę ir apsižvalgę, graikai pastebėjo Achilą, gulinų 
ant žemės, netekusį daug kraujo, bet dar gyvą. Ajaksas tarė: 
„Visiems mirtingiesiems buvo aišku, kad nėra nė vieno žmo- 
gaus, kuris įveiktų tave sąžiningoje kovoje. Akivaizdu, kad tave 
pražudė tavo neapgalvotas lengvabūdiškumas“. —- O Achilas 
su paskutiniu atodūsiu ištarė: „Klasta ir vyliumi mane įveikė 
Deifobas ir Aleksandras, atėję neva dėl Poliksenės“. — Taip 
taręs Achilas išleido dvasią. 

Vadai, graudžiai vairodami, apkabino jį ir pabučiavo atsi- 
sveikindami. Paskui Ajaksas užsikėlė mirusį Achilą ant pečių 
ir išnešė iš giraitės. 

"Tai pamatę trojėnai puolė pro vartus, norėdami išplėšti 
Achilą ir įsinešti į miestą, kad galėtų savo papročiu išniekinti 
lavoną. Supratę jų ketinimus, graikai čiupo ginklus ir išėjo jų 
pasitikti. Po trupuų buvo išvesti visi kariai ir netrukus tarp 
abiejų pusių įsižiebė mūšis. 

Ajaksas, perdavęs Achilo kūną šalia buvusiems kariams, 
įširdęs nužudė Azijų, Dimanto sūnų ir Hekabės brolį, kuris 
pirmasis pasitaikė jo kelyje. Paskui paklojo ir daugelį kitų, 
kuriuos pasiekė savo ietimi. Tarp jų buvo Jastas ix Amfimachas, 
Karijos'**valdytojai. Taip pat daugelį karių nužudė ir privertė 
sprukti susivieniję vadai Ajaksas Oileidas ir Menelajas. 

Taigi trojėnai, netekę daugelio saviškių, praradę viltį at- 


remti graikus, be jokios aiškios tvarkos, išsisklaidę ir iškrikę 

ėmė veržtis prie miesto vartų, manydami, kad juos apsaugos 
tik miesto mūrai. O mūsiškiai juos vijosi ir išžudė gausybę 
priešų. 

Kai vartai buvo uždaryti, žudynės liovėsi. Graikai nunešė 
Achilą prie laivų. Čiavisi vadai apverkė tokio didaus vyro mirtį, 
bet daugelis karių neliūdėjo ir nesielvartavo, kaip reikalavo 
aplinkybės — jie buvo įsitikinę, kad Achilas ne sykį tarėsi su 
priešais išduoti kariuomenę. Vis dėlto kariai turėjo pripažinti, 
kad žuvus Achilui, kariuomenė neteko paries geriausio ko- 
votojo ir didelių vilčių; ir dar, kad tokiam puikiam kariui tai 
nebuvo garbinga mirtis, arba bent jau neaiški. 

Nuo Idos kalno buvo atgabenta krūva malkų ir sukrautas 
laužas toje pačioje vietoje, kur anksčiau buvo deginamas Patro- 
klas. Užkėlus ant laužo Achilo kūną ir įkūrus ugnį, prasidėjo 
laidotuvių apeigos. Ypač nuoširdžiai laidotuvėse dalyvavo Ajak- 
sas - jis be atilsio budėjo tris dienas ir nepasitraukė, kol nebuvo 
surinkti Achilo palaikai. Jis buvo vienintelis, kuris išgyveno dėl 
Achilo mirties kone pranokdamas savo jėgas. Ajaksas mylėjo 
Achilą labiau nei kitus ir tarnavo jam su begaliniu atsidavimu. 
Jis žinojo, kad Achilas yra ne tik artimiausias bičiulis ir giminai- 
tis — svarbiausia buvo tai, kad jis lenkė kitus savo drąsa. 

O trojėnai tuo tarpu linksminosi it džiūgavo, nes žuvo 
priešas, kurio labiausiai bijojo. Jie baisiausiai gyrė Aleksandro 
apgaulę - kad klasta padarė tai, ko nedrįso padaryti atvirame 
mūšyje. 

"Taip visiems džiaugiantis Priamą pasiekė žinia, kad iš 
Misijos atvyko Euripilas, Telefo sūnus, kurio pagalbą karalius 
užsitikrino, iš pradžių suviliojęs dovanomis, o paskui pasiūlęs 
vesti Kasandrą. Tarp kitų nepaprastai gražių daiktų, kuriuos 


Priamas siuntė Euripilui, buvo vynmedžio šakelė, nukalta iš 

aukso, apie kurią plačiai kalbėta. Dorybėmis garsus Euripilas, 
paskirtas vadovauti Misijos legionams, trojėnų buvo sutiktas 
su didele pagarba ir džiaugsmu. Barbarams grįžo viltis, kad 
viskas pasikeis į gera. 

"Tuo tarpu graikai, sudėję Achilo kaulus į urną, palaidojo 
jį Sigėjuje'** kartu su Patroklo palaikais. Pastatyti Achilo 
kapą Ajaksas pasamdė vietos gyventojus; jis pyko ant graikų, 
kad nė vienas jų neišreiškė deramo liūdesio, netekus tokio 
didžiavyrio. 

"Tuo laiku atvyko Piras, kurį vadino Neoptolemu, Achilo 
sūnus, pagimdytas Deidamėjos, Likomedo dukters. Jis rado 
jau beveik baigtą statyti kapą. Paklausinėjęs ir sužinojęs, kaip 
mirė tėvas, Piras sukurstė į kovą stoti mirmidonus***, bebaimę 
ir karo žygiais garsią tautą. Tada, patikėjęs darbus prie laivų 
Foinikui, Piras nuėjo į tėvo palapinę, kur rado Hipodamėją, 
saugančią Achilo daiktus. 

Netrukus, sužinoję apie Piro atvykimą, į palapinę atskubėjo 
visi vadai. Jie drąsino Pirą kantriai ištverti tėvo mirtį. O šis 
mandagiai atsakė tvirtai žinąs, kad reikia drąsiai iškęsti visa, 
ką skiria dievai; ir niekam nėra suteikta teisė rinktis, kiek gy- 
venti. Iš tiesų drąsus žmogus bjaurisi ir nekenčia senatvės, jos 
trokšta tik silpnas. Be to, kalbėjo Piras, jo skausmą lengvina 
tai, kad ne mūšyje ir ne karo liepsnose buvo nužudytas Achi- 
las - vadinasi, nėra ir nebuvo stipresnio už jį, nebent Hektoras. 
Piras pridūrė, kad Achilas vienincelis buvo vertas sulaukti to 
laiko, kai jo rankomis turėjo būti sunaikinta Troja. Vis dėlto, 
patikino jis, visiems čia susirinkusiems būtina atlikti tai, ką jo 
tėvas paliko nebaigęs. 

Jam baigus kalbėti, buvo nutarta pradėti mūšį rytojaus 


dieną. 

Atėjus tinkamam laikui, visi vadai, kaip paprastai, susirinko 
pietų pas Agamemnoną. Neoptolemas, Diomedas, Uliksas ir 
Menelajas atsisėdo prie to paries stalo. Valgydami jie pasakojo 
Pirui apie drąsius jo tėvo žygius, priminė ir gyrė jo narsą. Pi- 
ras, labai apsidžiaugęs ir jų žodžių uždegtas, pasakė, jog, kiek 
įmanydamas, stengsis būti vertas tėvo nuopelnų. Vėliau visi 
išsiskirstė į savo palapines poilsio. 

Kitą dieną, vos išaušus, Piras išėjo iš stovyklos ir susidūrė su 
Diomedu ir Uliksu. Pasisveikinęs, jis paklausė, kas atsitiko, kad 
jie traukia pas jį. Tie atsakė, kad mūšį reikia kelioms dienoms 
atidėti, kol sustiprės kariai — po ilgos kelionės jūra jų sąnariai vis 
dar sustingę ir eigastis dar nėra tokia tvirta, kaip paprastai. 

Taigi jiems pasiūlius, mūšis buvo atidėtas dviem dienoms. 
Kai šis laikas prabėgo, visi vadai ir karaliai, įsakę savo kariams 
apsiginkluoci, išrikiavo kariuomenę ir išvedė ją į kovą. Neop- 
tolemas vadovavo centrui. Šalia savęs jis pastatė mirmidonus 
ir Ajaksą, kurį dėl giminystės gerbė lyg savo tėvą. 

"Tuo tarpu trojėnai drebėjo iš baimės; ypač matydami, kaip 
su kiekviena diena jie praranda savo pagalbininkus, o prieš 
juos ruošiami nauji būriai, vadovaujami puikaus vado. Vis 
dėlto, paraginti Euripilo, jie apsiginklavo. Padedamas Priamo 
sūnų, Euripilas suvienijo savo ir trojėnų būrius ir išvedė juos 
pro vartus. Išrikiavęs kariuomenę pats Euripilas stojo į centrą. 
Štai tada pirmą kartą Enėjas atsisakė kautis ir liko mieste. Bū- 
damas Apolono šventyklos sergėtojas, jis smerkė Aleksandro 
nusikaltimą prieš šį dievą. 

Davus ženklą pradėti kovą, būriai susirėmė ir grūmėsi iš 
visų jėgų. Daugelis žuvo. Euripilas, netikėtai susidūręs su 
Penelėjumi, pargriovė jį savo ietimi ir nužudė. Tada su dar 


didesniu įniršiu prisiartino prie Nerėjo ir jį užmušė. Sukėlęs 

sąmyšį priekinėse gretose Euripilas pasiekė patį centrą. Tada 
Neoptolemas, pamatęs, kas vyksta, prilėkė artyn, ištrenkė 
priešą iš vežimo ir iššokęs akimoju persmeigė jį kardu. 

Neoptolemo įsakymu Euripilo kūnas buvo skubiai išneštas iš 
mūšio lauko ir nugabentas prie laivų. Kai barbarai, visas viltis 
sieję su Euripilu, rai pamatė, be tvarkos ir be vadų pasileido 
bėgti link miesto sienų. Bėgant, daugelis jų buvo nužudyti. 

Priešams išsibėgiojus, graikai grįžo prie laivų. Tarybos 
sprendimu Euripilas buvo sudegintas, o jo kaulai sudėti į 
urną ir išsiųsti jo tėvui - graikai nebuvo pamiršę Telefo gera- 
darysčių ir draugiškumo. Nerėją ir Penelėją atskirai sudegino 
jų gėntainiai. 

Kitą dieną Chrisas pranešė, kad Priamo sūnus Helenas, 
reikšdamas nepritarimą Aleksandro nusikaltimui, pabėgo iš 
"Trojos ir šiuo metu yra jo sergimoje Apolono švenrykloje. 
Nedelsiant ten buvo pasiųsti Diomedas ir Uliksas. Ir Helenas 
pasidavė, kai šie sutiko išpildyti jo prašymą ir skirti nuošalią 
vietovę kokiame nors krašte, kur jis galėtų ramiai nugyventi 
likusį gyvenimą. 

Paskui Helenas buvo nuvestas prie laivų ir pristatytas susi- 
rinkime. Ilgai kalbėjęs, galiausiai jis pasakė, kad ne iš baimės 
mirti buvo priverstas palikti tėvynę ir tėvus, bet būgštaudamas 
dievų rūstybės, kurių šventyklas Aleksandras išniekinęs. Nei 
jis, nei Enėjas negalėję to pakęsti. Pastarasis, bijodamas graikų 
pykčio, liko pas Antenorą ir savo seną tėvą, iš kurio pranašingų 
lūpų Helenas ir sužinojęs, kad trojėnų laukia daug nelaimių. 
Štai todėl jis atskubėjęs pas juos prašyti priebėgos. 

"Tada mūsiškius apėmė smalsumas sužinoti, kas gi įvyks. 
Chrisas, rankos mostu liepęs visiems nutilti, su Helenu pa- 


sišalino. Kai Helenas jam viską papasakojo, Chrisas persakė 


graikams, ką girdėjęs. Ir dar pridūrė, kada Troja bus sunaikinta 
ir kaip prie to prisidės Enėjas bei Antenoras. Tada graikai pri- 
siminė Kalchanto pranašystę ir pamatė, kad viskas sutampa. 

Rytojaus dieną abiems kariuomenėms stojus į mūšį, krito 
daug trojėnų, o ypač daugjų sąjungininkų. Mūsiškiai puolė itin 
veržliai, nes visa širdimi troško baigti šį karą. Galiausiai, davus 
ženklą, vadas stojo prieš vadą ir mūšis virto dvikovomis. 

Filoktetas iškvietė į dvikovą Aleksandrą, pasiūlęs susikauti 
strėlėmis, jei tik tas išdrįsiąs. Abiems pusėms sutikus, Uliksas 
ir Deifobas pažymėjo dvikovos plotą. Pirmasis strėlę paleido 
Aleksandras. Neparaikė. Tada šovė Filoktetas ir pervėrė kairę 
priešo ranką. Paskui šaukiančiam iš skausmo Aleksandrui 
perdūrė dešinę akį. O kai Aleksandras pasileido bėgti, pasivijo 
jį ir sužeidė trečią kartą — persmeigė abi jo kojas. Filoktetas 
buvo ginkluotas Heraklio strėlėmis, kurios, suteptos hidros 
krauju, žeidė mirtinai. 

Pamatę Aleksandrą mirštant, barbarai puolė veržtis, norė- 
dami atimti iš priešų jo kūną. Ir nors Filoktetas tuosyk daugelį 
jų nužudė, barbarų tai nesustabdė - jiems pavyko nugabenti 
Aleksandro kūną į miestą. 

Ajaksas Telamonidas vijosi sprunkančius priešus iki pat var- 
tų. Šioje vietoje jų buvo nužudyta daugybė - trojėnai skubėjo, 
kai kurie veržėsi patekti į miestą pirmieji, bet ties įėjimu pateko 
į saviškių spūstį. Tuo tarpu tie, kuriems pavyko ištrūkti pirmie- 
siems, užlipo ant sienų, prisirinko akmenų ix ėmė mėtyti juos 
Ajaksui ant skydo, taip par iš viršaus vertė ir suneštas žemes, 
norėdami nustumti priešą. Iškilų vadą prispaudė tas sunkis, ta- 
čiaujis tik lengvai nukratė skydą ir neatsitraukė nė per žingsnį. 
Galiausiai Filoktetas, šaudydamas iš tolo, savo strėlėmis išvaikė 


ant mūrų buvusius karius ir daugelį nužudė. 

Kovojusiems kicoje mūšio lauko pusėje taip par sekėsi. "Tą 
dieną būtų buvusios sugriautos ir nuverstos priešų miesto 
sienos, jei užėjusi naktis nebūtų mūsiškių sulaikiusi. Graikai 
grįžo prie laivų, džiaugdamiesi Filokteto žygdarbiais ir dėl 
to įgavę didžiulį pasitikėjimą savo jėgomis. Jie sveikino vadą 
rodydami jam didžiausią pagarbą ir girdami. 

Išaušus, Filoktetas ir prie jo prisijungę kiti vadai išžygiavo 
į mūšį ir priešams įvarė tokią baimę, kad tie vos apsigynė net 
būdami už sienų. 

Tuo tarpu Neoptolemas, atkeršijęs savo tėvo žudikui, 
atėjo prie Achilo kapo išreikšti savo liūdesio; kartu su juo 
buvo Foinikas ir visa mirmidonų kariuomenė. Neoptolemas 
nusikirpo savo plaukus ir padėjo juos ant kapo. Šioje vietoje 
jis praleido visą naktį. 

"Tuo pačiu laiku „Antimacho, kurį minėjome anksčiau, sūnūs, 
Priamo šalininkai, atvyko pas Heleną prašydami atnaujinti su 
jais draugiškus santykius. Kai nieko nepešę jie traukė argal pas 
saviškius, pusiaukelėje sutiko Diomedą ir kitą Ajaksą. Šie juos 
sučiupo ir nuvedė prie laivų, kur jaunuoliai turėjo pasiaiškinti, 
kas tokie esą ir kodėl atvyko. Mūsiškiai, prisiminę jų tėvą, ką 
jis kabėjo ir rezgė prieš mūsų pasiuntinius, įsakė atiduoti An- 
timacho sūnus kareiviams, o šiems nuvesti tokion vieton, kurią 
matytų barbarai, ir negyvai užmėtyti akmenimis. 

"Tuo tarpu per kitą vartų pusę Aleksandro artimieji nešė 
jo kūną Oinonei, kuri prieš Helenės pagrobimą buvo už jo 
ištekėjusi. Oinonė turėjo pasirūpinti Aleksandro laidotuvėmis. 
Pasakojama, kad Oinonė, pamačiusi mirusio Aleksandro 
kūną, taip susijaudino, kad neteko amo ir pamažu iš liūdesio 
praradusi gyvastį, parkrito. Taigi tas pats kapas priglaudė ir 
Oinonę, ir Aleksandrą. 

O Trojoje, kadangi grėsmingas priešas vis labiau ir labiau 
siautėjo prie sienų, ir nebeliko vilties, kad sienos padės atsi- 
laikyti ir kad patiems trojėnams pakaks jėgų, visi kilmingieji 
sukilo prieš Priamą ir jo sūnus. Pasikvietę Enėją ir Antenoro 
sūnus, trojėnai nusprendė grąžinti Menelajui Helenę ir visa, 
kas buvo paimta kartu su ja. Tai sužinojęs, Deifobas atsivedė 
Helenę pas save ir paėmė ją į žmonas. Vėliau į susirinkimą 
atėjo Priamas. Išklausęs daugybę Enėjo užgaulių, galų gale 
Priamas tarybos sprendimu įsakė Antenorui vykti pas graikus 
ir prašyti baigti karą. 

Antenoras nuo miesto sienų davė ženklą, kad nori tartis, 
ir, mūsiškiams sutikus, nuėjo prie laivų. Ten buvo maloniai 
pasveikintas ir sutiktas. Graikai, o ypač Nestoras, paliudijo 
neabejojantys jo ištikimybe ir palankumu Graikijai, nes savo 
patarimu ir sūnų pagalba Antenoras buvo išgelbėjęs Menelają, 
kai šis pateko į trojėnų pinkles. Už tai jam buvo pažadėtas 
didelis atlygis, kai bus nuversta Troja. Paskui graikai paragino 
Antenorą dėl draugystės iškrėsti klastingiesiems trojėnams ką 
nors tokio, ką būtų verta prisiminti. 

"Tada Antenoras pasakė ilgą kalbą. Jis kalbėjo, jog dievai 
nuolatos baudė Trojos valdovus už jų netikusius sprendimus. 
Antenoras priminė gerai žinomą istoriją apie Laomedonto me- 
lagingą priesaiką Herakliui, už kurią ir jis, ir jo karalystė buvo 
sunaikinta. Tuo laiku Priamas, dar vaikas, nieko nenutuokian- 
tis apie tai, kas vyksta, Hesionei pasistrengus, tapo karalystės 
valdovu. Nuo tada Priamas visiškai pametė galvą, įprato visus 
persekioti liedamas kraują ir smurtaudamas, buvo pilnas ydų 
ir geidė svetimo. Tėvo pavyzdžiu tarsi pavojingiausiu užkratu 
užsikrėtė ir Priamo sūnūs - jų negalėjo sulaikyti nei šventi, nei 


žemiški dalykai. Tačiau aš pats, sakė Antenoras, nors ir kilęs 


114 


iš tos pačios giminės, kuria Priamas giminiuojasi su graikais, 
širdyje niekuomet nepritariau Priamui. 

Hesionė, Danajo dukra, pagimdė Elektrą; Elektra pa- 
gimdė Dardaną; Dardanas vedė Teukro dukrerį ir susilaukė 
Erichtonijo. Erichtonijo sūnus buvo Trojas; jo vaikai buvo 
Ilas, Ganimedas, Kleomestra ir Asarakas, Anchiso tėvas. Ilas 
susilaukė Titono ir Laomedonto. Laomedontui gimė Hiceta- 
onas, Klitijus, Lampas, Timeras, Bukolionas ir Priamas. O jis 
pats, Antenoras, yra Kleomestros ir Lierso sūnus. Priamas, ręsė 
Antenoras, pamynė visus giminystės ryšius ir savo artimiesiems 
rodė tik puikybę ir neapykantą. 

Baigęs kalbėti Antenoras paprašė, kad graikai išrinktų iš 
saviškių karius, kurie galėtų aptarti taikos sąlygas su trojėnais, 
kadangi Trojos senoliai siuntė jį kaip taikos pasiuntinį. Taigi 
buvo išrinkti Agamemnonas, Idomenėjas, Uliksas ir Diome- 
das. Jie, paslapčia nuo kitų, sumanė išdavystę. Buvo sutarta 
Enėjui, jei jis liks ištikimas graikams, atiduoti dalį grobio ir ne- 
liesti jo namų, Antenorui atiduoti pusę Priamo turtų, o vienam 
iš Antenoro sūnų, kurį jis pats skirs, atiduoti karalystę. 

Kai jiems pasirodė, kad viskas numatyta, Antenoras buvo 
išsiųstas atgal į miestą pranešti saviškiams toli gražu ne tai, ką 
buvo sutarę: Antenoras turėjo pasakyti, kad graikai parengę 
dovaną - auką Minervai; esą jie nori baigti karą ir grįžti namo 
pas savo artimuosius, susigrąžinę Helenę ir gavę aukso. Taip 
sutarus, Antenoras išvyko į Troją, lydimas Taltibijo, kad viskas 
atrodytų įtikinamiau. 


KETVIRTOS KNYGOS PABAIGA 

PENKTOS KNYGOS SANTRAUKA 


Antenoras, kartu su Taltibiju grįžęs į Troją, papasakoja apie 
pasiuntinystę. Tada nutariama, kad jis ir Enėjas grįžtų pas 
graikus, idant sužinotų aiškią jų valią. Helenė slapčia naktį 
ateina pas Antenorą. Uliksas ir Diomedas atvyksta į Troją. 
Du Helenės sūnūs nužudyti. Antenoras pataria graikams 
iš Minervos šventyklos pagrobti paladiją. Pasakojama apie 
tėvynės išpirkimą. Ugnis nepaliečia aukojamų gyvulių 
vidurių. Erelis dalį vidurių nuneša pas graikus. Taip pat 
Hekabei aukojant vidurius, užgęsta ugnis, bet Kasandrai 
patarus, jie sudeginami prie Hektoro kapo. Antenoro dėka 
paladijas slapčia nugabenamas graikams. Priamo sūnus He- 
lėnas, kuris buvo graikų belaisvis, pasakė, jog gresia Trojos 
žlugimas. Padaroma dovana Minervai - arklys; jį iš medienos 
pagamino Epėjas. Išrinkta dešimt vadų. Priamas meldžiasi 
už Helėną. Pralaužus sienas, įvežamas arklys su ratais po 
kojomis. Sinonas duoda ženklą. Troja sugriaunama. Enėjo 
ir Antenoro namai išsaugomi. Menelajas nužudo Deifobą, 
žiauriai nukirtęs nosį ir kitus kūno narius. Neoptolemas 
nužudo Priamą. Oilėjo sūnus Ajaksas išsitempia Kasandrą. 
Helenė pasiduoda Menelajui. Poliksenę paaukoja Achilo 
vėlei. Kasandra atiduodama Agamemnonui, Androma- 
chė - Neoptolemui, Hekabė - Uliksui, paladijas - Ajaksui, 
ber, kilus ginčui, buvo perleistas Uliksui. Ajaksas randamas 


nužudytas. Uliksas pabėga. Paladijas atirenka Diomedui. 

Hekabė užmėtoma akmenimis. Kasandra daug pranašauja. 
Ajakso laidojimas. Ajakso sūnūs iš Tegmesos yra paskiriami 
Teukro globai. Enėjas pasilieka Trojoje. Antenoras atvyksta 


prie Adrijos jūros. Autoriaus liudijimas apie save. 


DIKTIS KRETIETIS 
APIE TROJOS KARA 
PENKTA KNYGA 


Antenorui ir Taltibijui įžengus į miestą, visi tėvynainiai ir 
sąjungininkai, sužinoję apie tai, skubiai susiburia, trokšdami 
sužinoti, kas pas graikus buvo nuveikta. Pranešimą jiems An- 
tenoras atideda kitai dienai, taigi taip sueiga buvo paleista, ir 
išsivaikščiota. Tuomet per puotą, kurioje dalyvavo Talcibijus, 
Antenoras savo sūnus mokė, kad jiems gyvenime niekuo 
nereikia taip rūpintis, kaip tuo, kad išlaikytų senąją draugystę 
su graikais. Po to jis išreiškė susižavėjimą, prisiminęs kai kurių 
graikų garbingumą, sąžiningumą ir nesavanaudiškumą. Šitaip 
pasibaigė pokylis, ruomet išsivaikščiota. O švintant, kai visi 
jau susirinkę tikėjosi išgirsti, ar bus padarytas galas tokioms 
didelėms blogybėms, atėjo Antenoras kartu su Taltibiju. 
Netrukus po to atėjo Enėjas, paskui Priamas su likusiais gy- 
vais karalaičiais. Pagaliau Antenorui buvo liepta pasakoti 
tai, ką girdėjo iš graikų, ir jis štai taip dėstė: „Sunku, Trojos 
kunigaikščiai, sunku, trojėnų sąjungininkai, kad sukėlėte 
mums karą su Graikija, o sunkiau ir daug nuožmiau, kad dėl 
moters mūsų priešais pasidarė tie, kurie buvo begal draugiški, 
kurie, dar iš Pelopo kilę, buvo susiję su mumis giminystės 


ryšiais. Ir jeigu būtų reikalas trumpai paminėti praėjusias 

negandas, tai kada gi mūsų miestas, prislėgtas nelaimių, 
galėjo pasiekti ramybę? Ar kada nors mums trūko ašarų? 
Arba gal sumažėjo nuostolių sąjungininkams? Pagaliau, 
kada gi nebuvo prarasta kare draugų, artimųjų, tėvų, sūnų? 
Ir jeigu visų kirų sielvartų atminimą apibendrinčiau savo 
paties pavyzdžiu — ką gi man teko iškentėti dėl savo sūnaus 
Glauko?! Jo žūtis, nors ir skaudi man, vis dėlto nesuteikė 
tiek sielvarto, kiek tas laikas, kai, prisidėjęs prie Aleksandro, 
teikėsi jį lydėti, grobiant Helenę. 

Bet užtenka apie pracitį, reikia bent ateitimi pasirūpinti ir 
pasitarti. Graikai - žmonės, saugantys sąžiningumą ir tiesą, 
pirmaujantys pagal geranoriškumą ir pareigingumą. Šių dalykų 
liudytojas - Priamas, kuris pačiame nesantaikos šurmulyje vis 
dėlto patyrė jų gailestingumą. Ir iki pat neteisybės pasiuntinys- 
tėje jokio karo, jų pačių siekto, neskelbę, tikrai pirmieji patyrė 
mūsų klastas. Šio reikalo — sakau tai, ką manau, - kaltininkai 
yra Priamas ir jo sūnūs, tarp jų taip pat Antimachas, kuris ne- 
seniai, netekęs vaikų, susilaukė bausmės už savo neteisingumą. 
Visa tai padaryta Helenės labui, būtent tos moters, kurios netgi 
graikai netrokšta atgauti. Taigi tebūnie laikoma mieste tokia 
moteris, dėl kurios tautos taip pat būtų draugiškos arba bent 
nepriešiškos šiai karalystei. Argi savo noru neprašysime, kad jau 
graikai atsiimtų ją? Nejaugi visokiais būdais neatsilyginsime 
jautiek daug kartų per mus nukentėjusiems? Argi bent ateičiai 
nesusitaikysime su tokiais vyrais? 

Ašjau išeisiu iš čia, pasitrauksiu toliau. Ir daugiau nebesutik- 
siu prisidėti prie mūsų nelaimių. Buvo laikas, kai buvo malonu 
šiame mieste gyventi, iki šios dienos mane sulaikydavo sąjun- 
gininkai, draugai, artimųjų gerovė, pagaliau, nepažeidžiama 


tėvynė. O dabar ką gi iš viso to mes turime, išskyrus nuosmukį 

arba visišką sunaikinimą? Nesutinku likti su tais, kurie stengiasi 
man viską kartu su tėvyne sudraskyti. 

Aišku, tuos, kuriuos lemtis nusinešė kare, kažkokiu būdu 
palaidojome, nes priešai laisvai suteikdavo šią malonę. Bet po 
to, kai dievų aukurai ir šventyklos per nusikaltimus buvo sutepti 
žmogaus krauju, šito taip pat netekome! Juk taip? Po brangiau- 
sių žmonių mirties netgi tenka iškęsti didesnes kančias negu 
tiesiogjų netekus. Kad šito nenutiktų, bent dabar pasirūpinkšt. 
"Tėvynę reikia išpirkti auksu ir kitomis panašiomis dovanomis. 
Šiame mieste daug turtingų šeimų, kiekvienas pagal išgales prie 
bendro reikalo prisidėkime. Galų gale tegu už gyvybę priešams 
būna aukojama tai, kas išsyk po mūsų žūties bus jų. Tėvynei 
išsaugoti, jeigu bus būrina, reikia naudotis ir šventyklų grožy- 
bėmis. Tik Priamas tegu saugo viduje savo turtus, tegu jis vienas 
turtus vertina labiau už savo miesto gyventojus. Taip pat tegu 
įsikabina į tai, kas pagrobta kartu su Helene. Pats tegu pamąsto 
kokiu tikslu turėtų nuspręsti naudotis tėvynės negandomis. O 
mus jau įveikė mūsų nelaimės“ 

Kai šitai ir kitus dalykus Antenoras su ašaromis dėstė, visi 
kaip vienas suvaitoja ir, ištiesę į dangų rankas, pritaria, mels- 
dami atskirai arba visi kartu, kad Priamas, atsižvelgęs į tiek 
priešiškų aplinkybių, sutiktų padaryti galą vargams. Galiausiai 
vienu balsu šaukia, kad tėvynę reikia išpirkti. Į tai Priamas, labai 
graudžiai raudodamas, raudamasis plaukus, kalbėjo, kad jis jau 
netik dievų nekenčiamas, bet ir saviesiems pasidarė priešu; juk 
prieš tai nebuvę galima rasti jokio draugo, jokio giminaičio, 
netgi jokio piliečio, kuris jam dėl savo sunkumų dejuotų. Nes 
ne tik dabar panoro šitų derybų, bet ir anksčiau norėjęs, kad 
vyktų tai, kas pradėta, esant gyviems Aleksandrui ir Hektorui. 


Bet kadangi niekam neleista grąžinti praeities, reikią turėti 

planą dabarčiai ir paruošti jį ateičiai. Jisai atiduodąs valdžią 
į visa, ką turįs, idant tėvynė būtų išpirkta; šį reikalą leidžiąs 
tvarkyti Antenorui. Tačiau pats, kadangi jau esąs visų neap- 
kenčiamas, pasitraukiąs iš jų akivaizdos, pritardamas tam, ką 
tarp savęs jie nuspręsią. 

"Tuomet karalius pasišalina, ir nutariama, kad Antenoras 
grįžtų pas graikus, idant išsiaiškintų jų valią, o jam talkinti 
paskirtas Enėjas. Dalyką apsvarsčius, išsivaikštoma. Bet apie 
vidurnaktį slapčiomis pas Antenorą ateina Helenė, įtardama, 
kad ji atiduodama Menelajui, ir dėl to išsigandusi paliktųjų 
namų rūstybės. Taigi meldžia jo, kad tarp visų kitų dalykų 
graikams taip pat užsimintų apie ją ir už ją maldautų: šiaip 
jau, kaip žinoma, po Aleksandro žūcies jai viskas Trojoje tapo 
nepakenčiama ir ji labai trokštanti grįžti pas savuosius. 

Švintanc tie, kuriems buvo įsakyta, eina prie graikų laivų, 
visiems pasakoja piliečių nutarimą: taigi su kuriais prieš tai 
buvo susitikę, pasitraukia, kad susitartų dėl to, ko reikalavo 
aplinkybės. Tenai daug apie valstybę ir apie bendrą jos padėtį 
pakalbėję, taip pat atskleidžia Helenės valią ir prašo jai atleidi- 
mo. Ir galiausiai tarpusavyje sutvirtina susitarimą dėl išdavys- 
tės. Po to, kai buvo sutartas laikas, Antenoras ir Enėjas atvyksta 
į Troją su Uliksu ir Diomedu, o Ajaksą Enėjas sulaikė - kad 
kartais nebūtų užpultas iš pasalų toks vyras, kurio vienintelio 
barbarai bijojo taip lyg paties Achilo. Taigi kai mieste pasirodė 
graikų vadai, visų piliečių sielos prisipildo vilties, laukdamos 
karo ir nesantaikų pabaigos. Tad skubiai surengiamas trojėnų 
tarybos susirinkimas, kur, mūsų atstovams“? dalyvaujant, 
nutariama, kad visų pirma reikia iš visos Frygijos ištremti 
Antimachą, kaip tokios didžiulės nelaimės kaltininką. Po to 
imta tartis dėl taikos sąlygų. 

"Tuo metu nelauktai iš Pergamo, kur buvo Priamo rūmai, 
kilo didžiulis triukšmas ir riksmai. Sunerimę dėl šio dalyko, tie, 
kas buvo susirinkime, iššoka laukan, pamanę, jog karalaičiai, 
kaip įprasta, parengė kažkokią klastą. Tad skubiai sueina į 
Minervos šventyklą. O netrukus iš tų, kurie nusileido iš pilies, 
yra sužinoma, kad Aleksandro sūnūs, kuriuos Helenė buvo 
pagimdžiusi, žuvo, nukritus ant jų rūmų luboms. Tai buvo 
Bunomas, Koritas ir Idėjas. 

Dėl šio dalyko atidėjus susirinkimą, mūsų vadai Uliksas ir 
Diomedas išeina pas Antenorą ir ten pasivaišinę praleidžia 
naktį. Be to, iš Antenoro sužino, kad kadaise trojėnams 
buvo paskelbta orakulo ištarmė, jog miestui iškils didžiausia 
pražūtis, jei už miesto sienų bus išneštas paladijas, kuris buvo 
Minervos šventykloje. Nes tai esanti seniausia statula, nukritusi 
iš dangaus tuo metu, kai Ilas, statydamas Minervos šventyklą, 
buvo beveik pasiekęs pačią viršūnę; toji statula tenai, būtent 
tuo statybos darbų metu, kai dar nebuvo uždėtas stogas, užėmė 
šventykloje savo vietą; ji esanti padirbinta iš medžio. Po to 
Antenoras, mūsų vyrų raginamas, kad kartu su jais visam tam 
pasiryžtų, atsakė, padarysiąs, ko tik šie norėsią. Ir juos perspėjo, 
kad viešai susirinkime dėl jų reikalavimų, kuriuos jie ketina 
pareikšti, pobūdžio jis ruošiasi gana rūsčiai kalbėti, idant 
nesukeltų tarp barbarų sau pačiam įtarimo. Taip suplanavus 
reikalą, išaušus Antenoras, sykiu ir kiti didžiūnai ateina pas 
Priamą, o mūsiškiai grįžta prie laivų. 

Vėliau, kai Aleksandro sūnums atiduota derama pagarba, 
po trijų dienų Idėjas nuvyko pakviesti minėtų vadų. Jų akivaiz- 
doje Lampas“* ir kiti, kurių nuomonė buvo svariausia, daug 
dėstė ir aiškino, kad tai, kas įvyko anksčiau, buvo padaryta 


aklai ir neapgalvotai, ne jų valia, nes juk jie veikė pagal svetimą 


121 


sprendimą - karalaičiai nepaisę jų ir juos niekinę. O tai, kad pakė- 
lė ginklus prieš graikus, nenoromis įvyko, nes tiems, kurie veikia 
priklausomi nuo kito žmogaus valdžios, privalu laukti ir vykdyti 
valią to, kuris ją turi. Dėl to graikams dera, davus atleidimą, tartis 
su tais, kurie visada buvo taikos šalininkai; be to, trojėnai pakan- 
kamai daug bausmių patyrę už savo blogus sprendimus. 

Paskui, kai abi pusės išsamiai pasisakė, galiausiai imta 
kalbėti apie atsilyginimo pobūdį. "Tada Diomedas paprašo 
penkių tūkstančių talentų aukso ir tiek pat sidabro, be to, 
dešimčiai metų po šimtą tūkstančių saikų kviečių. Visiems 
nutilus, Antenoras tarė, kad jie priešais jį kalba ne kaip grai- 
kai, o kaip barbarai. Nes esą, kadangi reikalauja neįmanomų 
dalykų, tampa aišku, jog jie taikos dingstimi ruošia karą; be to, 
miestas tiek aukso ir sidabro neturėjęs net iki tol, kol šis turtas 
buvo eikvojamas samdytoms pagalbinėms kariuomenėms 
išlaikyti. Todėl, jei graikai tebeketina likti tokie pat godūs, 
trojėnams lieka, uždarius vartus ir viduje sudeginus dievų 
pastatus, galų gale siekti sau ir tėvynei tos pačios pražūties. Į 
tai Diomedas: „Iš Argo atvykome ne jūsų miesto apžiūrėti, bet 
ketindami su jumis kariauti. Todėl, ir jeigu net dabar ruošiatės 
kariauti, graikai yra pasirengę, ir jeigu, kaip sakai, atiduosite 
Ilioną ugnims, neuždrausime: juk graikų, patyrusių skriaudą, 
tikslas — atkeršyti savo priešams“. - Tada Pantas prašo leisti 
apsvarstyti reikalavimą iki kitos dienos. Taigi mūsų žmonės 
nueina pas Antenorą, o iš ten - į Minervos šventyklą. 

"Tuo meru per dievams skirtas apeigas pastebimas baisiai 
šiurpus ženklas: ant aukurų sudėtų įprastinių aukų po jomis 
uždegta ugnis nei apglėbia, nei praryja, bet šalinasi. Sumišę 
dėl tokio dalyko, paprasti žmonės, idant patikrintų žinios 


patikimumą, visi sykiu susiburia prie Apolono aukuro. Ir ten, 

uždėjus paaukotų gyvulių vidurių dalis, kuomet buvo prikišta 
liepsna, staiga visa, kas buvo įdėta, susimaišo ir nukrenta ant 
žemės. Kai visus pritrenkė ir apstulbino šis reginys, staiga su 
dideliu švilpesiu arlėkė erelis, pastvėrė dalį vidurių ir bemat, 
virš galvų praskridęs, nutolo graikų laivų link; tenai išmetė 
grobį. Barbarai pariki, jog tai jau ne juokais ir ne miglotai, bet 
akivaizdžiai lemia pražūtį. Tuo tarpu Diomedas su Uliksu, 
apsimesdami nematą, kas vyko, vaikštinėja po aikštę, apžiūri- 
nėdami ir girdami nuostabius to miesto statinius. O prie laivų 
likusius graikus (kadangi visų širdys buvo sujaudintos tokio 
paukščio ženklo) Kalchantas ragina gerai nusiteikti, nes greitai 
jie būsią šeiminkai to, kas yra Trojoje. 

Hekabė, sužinojusi apie reikalą, išeina permaldauti dievų, 
ypač Minervos ir Apolono, ir pateikia jiems daugybę dovanų 
ir riebių aukojamų gyvulių. Bet ir vėl, deginant tai, kas buvo 
ant aukurų padėta, pamatyta, kad ugnys taip pat gęsta it 
staiga prapuola. Per šiuos neramumus Kasandra, dieviško 
įkvėpimo prisipildžiusi, liepia perkelti aukas prie Hektoro 
kapo: dievai, esą, jau atstūmė aukojimus, užsirūstinę dėl 
visai neseniai įvykdyto nusikaltimo prieš Apoloną“?. Taigi, 
kai papjautieji jaučiai, kaip liepta, buvo atnešti prie Hektoro 
kapo, prikišus ugnį, išsyk viskas sunaikinama. Tuomet, kadangi 
jau prisiartino vakaras, išsivaikščiota į namus. Tą pačią naktį 
Antenoras slapčia atėjo ir gausiais prašymais maldaudamas bei 
jėga spausdamas privertė Teaną'* (kuri buvo tos šventyklos 
žynė), jam duoti paladiją; esą, gausianti už šį dalyką didelių 
dovanų. Šitaip sutvarkęs reikalą, ateina jis pas mūsiškius ir 
įteikia šiems, kas žadėda. O graikai, paladiją gerai suvynioję, 
idant niekas negalėtų suprasti, vežimu nusiunčia prie Ulikso 


palapinių, padedant jo draugams ir patikėtiniams. 

Švintant, kai susirinko taryba, įžengė ir mūsiškiai. Ante- 
noras, tarsi bijodamas graikų ūmaus būdo, meldžia jų atleisti 
už tai, ką prieš juos už tėvynę buvo priverstinai pasakęs. Po to 
Uliksas atsakė, kad dėl šito jie nesijaudiną ir nesirūstiną, bet 
jiems neramu, kad vis nėra galo deryboms, ypač kai greitai 
pracina laikas, patogus išplaukti. Tada abi pusės, išsakiusios, ką 
norėjo, galiausiai sulygsta dėl dviejų tūkstančių talentų aukso 
ir sidabro. Graikai nuvyksta prie laivų, kad apie tai saviesiems 
praneštų. Ten, susirinkus vadams, išdėsto visa, kas kalbėta ir 
veikta, taip par papasakoja, kaip Antenoro dėka išgabentas 
paladijas. Po to, visų vadų vieningu sutarimu, šį dalyką sužino 
ir visi likusieji kariai. 

Atsižvelgę į visa tai, visi nusprendžia paaukoti Minervai kuo 
garbingiausią dovaną. Tada pakviečiamas šiam reikalui Helenas. 
Jis viską, kas buvo prieš tai įvykę, iš eilės atpasakoja taip, lygbūtų 
pars dalyvavęs, ir pridūrė, kad jau atėjo galas trojėnų klestėjimui, 
nes paladijas buvęs tai, į ką labiausiai rėmėsi jo visas miestas; 
jį išnešus, ištinka pražūtis. Kita trojėnams lemtinga Minervos 
dovana - milžiniško pavidalo arklys, iš medžio pagamintas, dėl 
kurio dydžio reikėtų praardyti miesto sienas, jei tik Antenoras 
pasirūpintų ir talkintų graikams. Paskui, prisiminęs tėvą Pria- 
mą ir likusius gyvus brolius, graudžiai pravirksta, sustingsta iš 
skausmo ir žado netekęs parkrinta. Tada Pyras'*', kai Helenas 
buvo pakeltas ir atgavo sąmonę, nusivedė jį pas save ir paskyrė 
jam sargus, pabūgęs, kad kaip nors per jį nebūtų atskleista prie- 
šams, kas buvo padaryta. Kai Helenas tai suvokė, ragina Pyrą 
nurimti, nesibaiminti nei dėljo, nei dėl paslapčių; jisai, Helenas, 
esą, su juo ir po tėvynės išgriovimo daug metų Graikijoje pasi- 
liks. Taigi Heleno patarimu Epėjas ir Ajaksas Oileidas argabena 


daug medienos, tinkamos mediniam arkliui statyti. 

Tuo tarpu į Troją eina dešimt išrinktų vadų, kad sutvirtin- 
tų taikos sutartį - Diomedas, Uliksas, Idomenėjas, Ajaksas 
Telamonidas, Nestoras, Merionas, Toantas, Filokreras, Ne- 
optolemas ir Eumelas“**. Kai juos trojėnų žmonės pamatė 
miesto aikštėje, pakiliai sielose nudžiunga, tikėdami, kad jau 
atėjo nelaimėms galas. Taigi pavieniui ar būreliais, kaip tik 
kiekvienam pasitaikė, jie geraširdiškai prieina, pasveikina ir 
sveikindamiesi pabučiuoja. Tada Priamas meldžia graikus už 
Heleną, su daugybe prašymų pariki jų gailestingumui savo 
brangiausiąjį sūnų ir mylimą labiau už kitus dėl jo išminties. 

Paskui, kai atėjo laikas, prasidėjo viešas pokylis vadų ir 
sudarytos taikos garbei. Antenoras patarnavo graikams ir 
visokiais būdais viską nuoširdžiai vykdė. O švintant visi vy- 
riausieji sueina į Minervos šventyklą. Jiems Antenoras praneša, 
kad graikai pasiuntė dešimt pasiuntinių sutarti dėl minėtos 
taikos; kai nuspręsta juos atvesti į tarybą, ir abi pusės viena 
kitai padavė ir paspaudė dešines, tarpusavyje nutaria kitą dieną 
visų akivaizdoje, lygumos viduryje, pastatyti aukurus, kuriuose 
šventomis priesaikos apeigomis sutvirtintų taikos sutartį. Visa 
tai atlikus, Diomedas ir Uliksas pradeda priesaiką, sakydami, 
kad jie laikysiąsi to, ką buvo surarę su Antenoru, o šio reikalo 
liudininkai būsią aukščiausiasis Jupiteris, Motina Žemė, Saulė, 
Mėnulis ir Okeanas. Po to, išskyrę aukojamuosius gyvulius, 
kurie tam reikalui buvo atvesti, į dvi dalis taip, kad dalis žvelgė į 
saulę, o likusioji — į laivus, aukotojai pereina tarp jų ties viduriu. 
"Tada Antenoras patvirtina sutinkąs su tais pačiais žodžiais. 
"Taip sutvarkę reikalą, kiekvienas grįžta pas savuosius. 

Barbarai didžiomis liaupsėmis išaukština Antenorą, kai 
kurie ateinantį jį lyg dievą pagarbina, nes ciki, kad jis vienin- 


telis iš visų esąs taikos ir draugystės su graikais pradininkas. 

Šitaip, jau nuo tada nurimus karui, visur, kaip tik kiekviena iš 
abiejų pusių norėjo, ima draugiškai bendrauti - tiek graikai su 
tojėnais jų mieste, tiek ir trojėnai su graikais prie jų laivų. "Tuo 
tarpu, kadangi stojo taikos sutartis, visi barbarų sąjungininkai, 
kurie buvo likę gyvi po karo, džiaugdamiesi taikos atėjimu, 
išsivaikšto pas savuosius, net nelaukdami apdovanojimų už 
tokius patirtus pavojus ir negandas; iš tiesų jie bijojo, kad 
kartais neiširtų barbarų taikos sutartis. 

"Tuo metu prie laivų Heleno patarimu pastatomas lento- 
mis dengtas arklys. Darbui vadovavo meistras Epėjas. Šiam 
statiniui, iškilusiam iki nepasiekiamų aukštumų, po kojomis 
esantį dugną meistras atrėmė į ratus, idant traukiamas lengvai 
judėtų; visi kalbėjo, jog tai didžiausia dovana, skirta paaukoti 
Minervai. Tuo pat metu Trojoje ypatingu Antenoro ir Enėjo 
rūpesčiu į Minervos šventyklą buvo gabenamas aukščiau 
minėtas aukso ir sidabro kiekis. 

Kuomet sužinota, kad pagalbinės trojėnų sąjungininkų 
pajėgos paleistos, graikai uoliau mėgavosi taika ir draugyste: 
nuo tada niekas iš barbarų nebuvo nužudytas ar sužeistas; 
dėl to ir priešams buvo vis mažiau įtarimų dėl galimos kokios 
nors nesantaikos. 

Paskui graikai priveža prie miesto sienų dailiai sukaltą 
ir suręstą arklį, iš anksto pranešę trojėnams, kad priimtų 
su ypatingu pamaldumu: neva tai esanti šventa dovana 
Minervai. Todėl didelis pulkas žmonių išeina pro vartus, be 
galo džiugiai priima dovaną, atlieka aukojimus ir pritraukia 
arklį arčiau miesto sienų. Tačiau pastebėję, kad dėl statinio 
didumo neužteko vietos jam įvežti pro vartus, trojėnai 
nusprendžia iš viršaus nuardyti sienas. Ir niekas dėl tokios 


minties kitaip net nesvarstė. Taip daugybės negandų nepa- 

judintas sienų mūras ir, kaip buvo manoma, Neptūno bei 
Apolono didis paminklas'*, be jokio gailesčio išardomas 
miestelėnų rankomis. 

Bet po to, kai didesnė sienų dalis buvo nugriauta, graikai 
sąmoningai susilaikė ir pareiškė neleisią įvežti arklio į miesto 
vidų, kol negausią minėto kiekio aukso ir sidabro. Taigi, laiki- 
nai nutraukus darbą, palikus pusiau nugriautas sienas, Uliksas 
visus Trojos miesto dailidės nusamdo, kad atstatytų laivus. 
Kai visas laivynas buvo sutvarkytas, visi laivai įrengti ir atly- 
ginimai išmokėti, mūsiškiai liepia užbaigti, kas pradėta. Taigi 
nugriovę dalį sienų, juokaudami ir šėliodami trojėnai įvežė 
arklį, moterys ir vyrai tarpusavyje vienas su kitu rungdamiesi, 
patraukti skubėdami. 

"Tuo tarpu graikai, sukrovę viską į laivus, sudeginę visų 
palapines, pasitraukia į Sigėją ir tenai laukia nakties. Paskui, 
barbarams atsipalaidavus nuo daug vyno ir miego, - abu šie 
dalykai atėjo dėl džiaugsmo ir taikos meto saugumo, - graikai 
labai tykiai prie miesto priplaukia, sekdami į viršų iškeltą 
ugnį - ženklą, kurį davė tam reikalui į slaptą vietą pasitraukęs 
Sinonas. "Tuojau visi įsiveržia į miestą ir pasidalija tarp savęs 
miesto sklypus. Kai buvo duotas ženklas, graikai puola žudyti 
ir kapoti visus, kas tik jiems pasitaiko, visur — ir namuose, ir 
gatvėse, ir šventose, ir nešventose vietose. Parbloškia ir tuos, 
kas spėjo nujausti, bet dar neapsiginklavo ar neįstengė nieko 
apsisaugojimui nutverti. Nėra galo skerdynėms ir gedului, 
kuomet atvirai ir savųjų akivaizdoje žudomi vaikai ir tėvai, 
o stebintieji be perstojo rauda ir netrukus patys apgailėtinai 
žūva, ką tik buvę brangiausiųjų mirties liudytojai. Nė kiek ne 
lėčiau visame mieste sukelti gaisrai, prieš tai pastačius sargus 


prie Enėjo ir Antenoro namų. 

"Tuo metu Priamas, supratęs, kas įvyko, bėga prie Jupiterio 
Starytojo aukuro, o daugelis iš tos vietos — į kitas dievų šven- 
toves, tarp jų Kasandra - į Minervos šventyklą. Kai visus, kurie 
pakliuvo po ranka, graikai bjauriai ir nebaudžiamai iškapojo, 
švintant įsiveržė į namus, kur buvo Helenė. Tenai Menelajas 
ypatingai žiauriai nužudo Deifobą, kuris, kaip pasakojome 
aukščiau, po Aleksandro žūties buvo pasiėmęs Helenę kaip 
žmoną: pirmiausia nukirto ausis, nutraukė rankas, paskui 
nukirto nosį, galiausiai visą kūną sukapojo. Po to Neoptolemas, 
nepaisydamas jokio amžiaus ir garbės skirtumo, nusmeigia 
Priamą, įsikibusį abiem rankomis į aukurą. O Ajaksas Oileidas 
iš Minervos šventovės į nelaisvę ištempia Kasandrą. 

"Tokiu būdu buvo sunaikinti barbarai ir jų miestas. Imta 
svarstyti, ką daryti su tais, kurie meldė pagalbos savo gyvybei 
iš dievų aukurų, ir visi nutarė juos, jėga atplėšus, nužudyti: 
toks buvo didis graikų skausmas dėl patirtos neteisybės ir dėl 
šito juos užvaldė troškimas ištrinti iš žmonių atminties trojėnų 
vardą. Taigi sučiumpami ir tie, kurie išvengė praėjusios nakties 
skerdynių, nužudomi tirtantys iš baimės tarsi avys. Po to, kaip 
būna kare, viskas plėšiama iš šventyklų ir pusiau sudegusių 
namų, daugybę dienų uoliai stebima, kad niekas iš priešų neiš- 
trūktų. Tuo tarpu paskiriamos tinkamos vietos krauti atskirai 
aukso ir sidabro daiktus bei brangius drabužius. 

Kai pakankamai pasisotinta trojėnų krauju ir kai miestas 
buvo sudegintas iki pamatų, graikai ima iš grobio mokėti ka- 
riams už tarnybą atlyginimus, pradėdami nuo nelaisvėn paimtų 
moterų ir karui dar netinkamų vaikų. Helenė, pati pirmoji iš 
jųvisų, be jokių burtų atiduodama Menelajui. Po to Poliksenė, 
Uliksui parariant, skiriama Neoprolemui, kad paaukotų kaip 


auką Achilo vėlei. Azamemnonui duodama Kasandra, nes, 

pakerėtas jos dailumo, neįstengė nuslėpti ir atvirai pareiškė 
jos trokštąs. Aitrą ir Klimenę gavo Demofoontas ir Akaman- 
tas'**. Dėl likusių moterų imtasi burtų. Iaigi Neoptolemui 
teko Andromachė, o tokio karvedžio garbei pridėti dar ir jos 
vaikai. Uliksui teko Hekabė. Tuo baigėsi kilmingųjų moterų 
pavergimas. Kiti gavo grobio pagal burtus arba ką nors iš 
belaisvių - tiek, kiek buvo skirta pagal nuopelnus. 

"Tuo metu graikų karvedžiai smarkiai susiginčijo dėl pa- 
ladijo**, nes Telamono sūnus Ajaksas pareikalavo jo kaip 
atlygio sau už tai, ką savo šaunumu ir uolumu buvo padaręs 
visiems kartu ir kiekvienam atskirai. Atsižvelgę į tai, beveik visi 
nusileidžia Ajaksui, kad tik neužsigautų toks didvyris, kurio 
garsiųjų žygdarbių ir visiems teiktos apsaugos kariuomenėje 
nebuvo pamiršę. Iš visų tik Diomedas ir Uliksas jam priešinosi, 
sakydami, jog paladijas išneštas būtent jų pastangomis. Ajaksas 
nesutinka ir tvirtina, jog tai padaryta be ypatingo jų vargo ir 
šaunumo, nes Antenoras išnešęs jį, paisydamas bendros su vi- 
sais graikais draugystės. Tada Diomedas, iš kuklumo nusileidęs 
jo garbei, pasitraukė iš ginčo. Taigi Uliksas su Ajaksu be galo 
smarkiai tarp savęs susiginčija, vienas po kito reikalauja sau 
šios dovanos už veiklumo nuopelnus. Menelajas ir Agamem- 
nonas paremia Uliksą dėl šiek tiek anksčiau jo pastangomis 
išsaugotos Helenės. Mat po Trojos paėmimo Ajaksas, atminęs 
tai, ką graikai per tokias didžias negandas dėl moters patyrė ir 
iškentėjo, pirmasis iš visų buvo įsakęs ją nužudyti. Jau daugelis 
kilniųjų graikų pritarė Ajakso nuomonei, tačiau Menelajas, dar 
ir tada išlaikęs santuokinę meilę žmonai, priėjo prie kiekvieno 
ir meldė, galiausiai, tarpininkaujant Uliksui, pasiekė, kad 
Helenė jam sveika būtų atiduota. Dėl to dabar, tarsi teisme 


apžiūrėję abiejų didvyrių nuopelnus (nors vis dar karas prieš 

akis, ir daug tautų aplink priešiškai triukšmavo, neatsižvelgta į 
vyrų narsumą, nekreipta dėmesio į gausybę įžymių Ajakso žyg- 
darbių, netgi į maisto, kurį buvo atvežęs iš Trakijos, padalijimą 
visai kariuomenei), graikai atiduoda paladiją Uliksui. 

Dėl to visi vadai pagal palankumą skyla į dvi dalis: vieni, 
nepamiršę Ajakso dorybių, manė, jog niekas jam neprilygstąs, 
kiti, siekdami įsiteikti Uliksui, smerkė didvyrį Ajaksą. Tuomet 
Ajaksas, įtūžęs ir įveiktas nevilties, viešai, visų akivaizdoje, 
pareiškia įvykdysiąs kerštą krauju tų, kurie jį menkino. Tad dėl 
šiuo Uliksas, Agamemnonas ir Menelajas padidina savo sargy- 
bą ir visomis galiomis pasirūpina savo saugumu. O kai atėjo 
naktis, skirstydamiesi kariai visi kaip vienas žodžiais taršė abu 
karalius** ir negailėjo piktų žodžių, mat šiems esą labiau rūpėjo 
aistra ir geismas moteriai negu svarbiausieji karo dalykai. 

Betgi švintant graikai atviroje vietoje užtinka Ajaksą ne- 
gyvą. Tirdami mirties pobūdį, pastebi, jog nužudytas kardu. 
"Tada tarp vadų ir visoje kariuomenėje kilo didžiulis sąmyšis, 
ir netrukus ėmė bręsti tikras maištas, nes jau anksčiau Pala- 
medą, taikos ir karo metu be galo išmintingą vyrą, o dabar 
Ajaksą, garsų gausybe įžymių mūšių, apraudojo — ir abu buvo 
apsupti minėtų karalių" pinklių. Dėl šito nusigandę, kad 
kartais kariuomenė nesiimtų prievartos, Agamemnonas ir 
Menelajas užsidaro savo palapinėse ir sustiprina savo apsaugą 
artimiausiais parankiniais. Tuo tarpu Neoptolemas, atvežęs 
malkų, degina Ajakso kūną; pelenus surinkęs į auksinę urną, 
pasirūpina, kad būtų palaidoti Roitėjuje?““. Ir greitai tokio di- 
dvyrio garbei pastatydina bei pašventina antkapinį paminklą. 
Jeigu tokie dalykai būtų galėję nutikti prieš paimant Ilijoną, 
tikriausiai priešų reikalai būtų žymiai labiau pasistūmėję, ir 


būrų suabejota dėl įvykių baigties. 

Uliksas, pabūgęs užgautos kariuomenės įsiūčio galios, slapta 
pabėga į Ismarą. Tad paladijas atitenka Diomedui. 

Pasitraukus Uliksui, Hekabė, idant mirtimi užbaigtų 
vergystę, išrėkia daug keiksmų ir palinki kariuomenei piktų 
ženklų. Šio dalyko paveikti, kariai nužudo ją, užmėtydami 
akmenimis. Abide jai pastatomas kapas ir pavadinamas Ki- 
nosema - „Kalės kapu“ — dėl nežaboto liežuvio ir begėdiško 
įžūlumo. Tuo pačiu meru Kasandra, prisipildžiusi dieviško 
įkvėpimo, išpranašauja daug nelaimių Agamemnonui: jam 
€s3 namuose artimieji parengę pasalą ir ketina nužudyti. Be 
to, visai kariuomenei išpranašauja nepatogų ir pražūtingą 
grįžimą pas savuosius. 

"Tuo metu Antenoras su savo žmonėmis meldžia graikų, 
kad paliktų neapykantą ir nuspręstų, kas naudinga visiems, 
kadangi juos skubino plaukimui palankus laikas. Be to, visus 
vadus nusiveda pas save puotauti, ten kiekvienam prideda po 
pilną glėbį dovanų. "Tada graikai siūlo Enėjui kartu su jais į 
Graikiją išplaukti, nes tenai turėsiąs panašias teises kaip ir 
kiti karvedžiai bei tokią par karališką valdžią. Neoptolemas 
Hektoro vaikus perleidžia Helenui, o kiti vadai kiekvienas 
savo nuožiūra duoda jam aukso ir sidabro. Po to įvyksta vadų 
susirinkimas ir nutariama tris dienas viešai švęsti Ajakso lai- 
dotuves. Pasibaigus šioms dienoms, visi karaliai ant jo kapo 
palieka savo nukirptus plaukus. Nuo to laiko graikai ima už- 
gaulioti Agamemnoną ir jo brolį, vadina juos ne Atridais, bet 
Pleistenidais'* ir dėl to negarsiais. Šio dalyko pasveikti, taip 
pat, kad neapykanta jiems dėl jų nebuvimo kariuomenėje su- 
mažėtų, Agamemnonas ir Menelajas meldžia, kad graikai leistų 
jiems be jokios žalos pasišalinti. Visų sutarimu jie išplaukia 


patys pirmieji, kirų vadų nuversti ir išstumti. O Ajakso sūnūs, 


Ii 


Ajaksidas, gimęs iš Glaukos, ir Eurisakas, gimęs iš Tekmesos, 
atiduodami Teukrui. 

Paskui graikai, bijodami, kad užėjus sparčiai artėjančiai 
žiemai dėl jų delsimo nebūtų jiems užkirstas kelias išplaukti, 
velka į jūrą laivus ir sužiūri, ar yra irklai ir kiti laivų įrankiai. 
"Tada iškeliauja — kiekvienas su tuo, ką įgijo kaip daugelio 
metų grobį. 

Enėjas lieka Trojoje. Po graikų išvykimo jisai aplanko visus 
Dardano““ ir gretimo pusiasalio gyventojus, meldžia, kad 
kartu su juo išvarytų iš karalystės Antenorą. Kai tai sužinojo 
Antenoras (kurį ši žinia pasiekė anksčiau), grįžtančiam į Troją 
po nesėkmingo reikalo Enėjui uždraudžia įeiti į miestą. Tad 
šis nenoromis su visu tėvo turtu išplaukia iš Trojos ir nuvyks- 
ta iki Adrijos jūros, pakeliui praplaukęs pro daug barbarų 
genčių. Tenai su tais, kurie su juo plaukė, įkuria miestą, kurį 
pavadino Korkyra Melaina - Juodąja Korkyra. O Trojoje, 
kuomet pasklinda gandas, jog Antenoras paėmė valdžią, visi, 
kurie, likę gyvi po karo, išvengė naktinių skerdynių mieste, 
susiburia pas jį. Greitai išaugo didžiulė žmonių daugybė: 
tokia didelė meilė Antenorui ir nuomonė apie jo išmintį juos 
buvo užvaldžiusi. Jo artimiausiu draugu tampa kebreniečių"*" 
karalius Oinidėjas. 

Štai šitai parašiau aš, Diktis iš Knoso, Idomenėjo bendra- 
žygis. Parašiau ta kalba, kurią tarp tokios daugybės skirtingų 
kalbėjimo rūšių įstengiau pasiekti ir suprasti - finikiškomis 
raidėmis, perduotomis Kadmo ir Danajo. Ir tenebus niekam 
keista, jei visi graikai tarp savęs kalbasi skirtinga kalba: 
netgi mes, kretiečiai, būdami iš vienos ir tos pačios salos, 
nevartojame vienos bendros kalbos, bet kalbame įvairiomis 


ir maišytomis. 

"Taigi visa tai, kas įvyko kare graikams ir barbarams, visa žino- 
damas ir nemažai patyręs, perdaviau būsimų kartų atminimui. 
Apie Antenorą ir jo karalystę papasakojau, ką iš kitų buvau 
išgirdęs. Dabar dera papasakoti apie mūsų karių grįžimą. 


PENKTOS KNYGOS PABAIGA 

ŠEŠTOS, IR PASKUTINĖS, KNYGOS SANTRAUKA 


Sugriovę Troją, graikų karvedžiai, praturtėję frygiškomis gėry- 
bėmis, plaukė į tėvynę. Vienus užgriuvo smarkios audros, kiti 
nešlovingai dėl kitokios nelaimės žuvo. Oilėjo sūnus Ajaksas su 
savo įgula nuskęsta, sudužę į Eubojos uolas. Nauplijus"* apgin- 
kluoja moteris kaip vyrus. Nužudomas Agamemnonas. Diome- 
das išstumiamas iš karalystės. Demofoonto nepriima atėniečiai. 
Susirinkimas Korinte. Idomenėjas, priimtas savųjų, siunčia 
pagalbinę kariuomenę Orestui prieš Aigistą. Klitemnestra su 
Aigistu nužudoma. Menelajas išvyko į Kretą. Ieukrą tėvas išvaro. 
Orestas apvalomas nuo žmogžudystės kaltės. Hermionė išteka 
už Oresto. Uliksas atvyksta pas laistrigonus ir į Siciliją, iš ten pas 
Kirkę, sirenas ir Alkinoją. Paskui nužudo jaunikius. Penelopės 
skaistumas. Miršta Idomenėjas, jo valdžią perima Merionas. 
Rašoma apie daug vertų žinoti dalykų, pavyzdžiui, apie Tetidės 


ir Pelėjo vestuves, apie Neoptolemo ir Ulikso mirtį. 


DiKTIS KRETIETIS 
APIE TROJOS KARĄ 
ŠEŠTA, IR PASKUTINĖ, KNYGA 


Graikai, sukrovę į laivus, ką kiekvienas įgijo kare, sulipa patys 


ir, atrišę inkarinius lynus, išplaukia. Vėjui palankiai pučiant iš 


laivo galo, per kelias dienas pasiekė Egėjo jūrą. Tenai patyrę 

daug sunkumų dėl liūčių ir vėjų bei nuo to įsisiautėjusios 
jūros, išsibarsto kas kur — kur tik atsitiktinumas juos nešė. 
Lokrų laivynas, kadangi audra sujaukė įprastą jūreivių darbą ir 
trukdė tarp savęs sutarti, galiausiai buvo žaibo sutriuškintas ir 
padegtas. Lokrų karalius Ajaksas, stengęsis plaukte ištrūkti iš 
skęstančio laivo, ir kiti, plūduriuodami ant lentų ar ant kitokio 
lengvo daikto, priartėję prie Eubojos, žūva, nublokšti į Choi- 
radžių**? uolas. Mat Nauplijus, supratęs reikalą, norėdamas 
jiems atkeršyti už Palamedo mirtį, įsakė prie tų vietų lyg prie 
uosto įžiebti ugnis ir privertė juos ten nusukti. 

Tuo pačiu metu Ojakas, Nauplijaus sūnus, Palamedo brolis, 
sužinojęs, jog graikai grįžta pas savuosius, išvyksta į Argą. Tenai 
Aigialę“* ir Kliremnestrą melagingomis žiniomis nuteikia 
priešjų vyrus, pasakęs, kad tie atsivežą žmonas iš Trojos, išsirin- 
kę anas vietoj šitų. Be to, prideda tai, dėl ko savaime nepastovi 
moterų prigimtis dar labiau prieš savo vyrus suliepsnojo. Tad 
Aigialė, gyventojų padedama, neįsileidžia atvykusio Diomedo. 
Klitemnestra, talkinant jos meilužiui Aigistui, žabangomis 
sugauna Agamemnoną ir nužudo. Netrukus, ištekėjusi už 
meilužio, pagimdo nuo jo Erigonę. Tuo tarpu "Taltibijas Aga- 
memnono sūnų Orestą išplėšęs iš Aigisto rankų, perduoda 
Idomenėjui, kuris buvo apsistojęs Korinte. Tenai atvyksta ir 
Diomedas, išvarytas iš karalystės, ir Teukras, Telamono nej- 
leistas į Salaminą už tai, kad neapgynė brolio, apsupto graikų 
karalių klastomis. Tuo par metu atėniečiai priima Menestėją 
su Aitra ir jos dukteria Klimene. Demofoontas ir Akamantas 
lieka už vartų. O kadangi dauguma tų, kurie ištrūko iš jūros 
ir išvengė artimųjų klastų, atsidūrė Korinte, nusprendžia tarp 
savęs susijungę užpulti atskiras karalystes ir karu prasiskinti 


įėjimą pas savuosius. 

Šiam dalykui prieštarauja Nestoras, patardamas, jog iš pra- 
džių reikia patikrinti piliečių nuotaikas ir nedera leisti, kad per 
sukilimą visa Graikija prapultų dėl vidaus nesutarimų. Nedaug 
laiko praėjus, Diomedas sužino, jog Aitolijoje tie, kurie, jam 
nesant, kėsinosi į jo karalystę, visokiais būdais išnaudojo Oi- 
nėją“*. Dėl to nuvyksta į tą kraštą ir nužudo visus neteisybės 
kurstytojus, kuriuos tik rado. Įvaręs baimės visoms aplinkinėms 
sritims, lengvai jau savųjų buvo priimtas. Nuo tada po visą 
Graikiją pasklinda šlovingas gandas, kiekvienas miestas priima 
savo karalius, manydami, jog didžiausias šaunumas yra tų, 
kurie kariavo Trojoje, ir niekas neturi tiek jėgų, kad tinkamai 
jiems pasipriešintų. Tad mes, kretiečiai, taip pat su karaliumi 
Idomenėju grįžome į Kretą, savo gimtąją žemę, ten su didžiu 
džiaugsmu mus pasveikino mūsų žmonės. 

Vėliau Orestas, išaugęs iš vaikystės amžiaus ir ėmęs gyventi 
kaip vyras, prašo Idomenėjo, kad duotų jam daug vyrų iš savo 
salos, nes ketinąs plaukti į Atėnus. Taigi surinkęs būrį patikimų 
vyrų, nuvyksta į Atėnus, prašo jų pagalbos prieš Aigistą. Po to 
kreipiasi į orakulą ir gauna atsakymą, jog turįs nužudyti mo- 
tiną, o su ja ir Aigistą, tada atgausiąs tėvo karalystę. Šitokios 
pranašystės sustiprintas su savo pulku arvyksta pas Strofiją. Šis 
fokietis, kurio duktė buvo ištekėjusi už Aigisto, rūstaudamas, 
kadjo žentas, paniekinęs pirmąją santuoką, vedė Klicemnestrą 
ir nužudė didijį karalių Agamemnoną, pats buvo pasiūlęs 
Orestui pagalbą prieš didžiausią savo priešą. Šitaip tarp savęs 
susimokę, su didele kariuomene atvyksta į Mikėnus. Kadangi 
Aigisto nebuvo, pirmiausia tučtuojau nužudo Klicemnestrą ir 
daug kitų, kurie išdrįso priešintis. Paskui, kai sužinota atvyks- 
tant Aigistą, parengia pasalą ir jį apsupa. Tada tarp visų argiečių 
pasklinda nesutarimas: siekusieji skirtingų dalykų, galiausiai 

skyla į priešingas grupes. Tuo pačiu metu į Kretą atplaukia 
Menelajas ir apie Agamemnoną ir jo karalystę viską sužino. 

Kai sužinota, kad į Kretą atvyko Helenė, iš visos salos 
suplaukia lygiai daug vyrų ir moterų, siekiančių pažinti tą, 
dėl kurios beveik visas pasaulis buvo pakilęs į karą. Tenai šalia 
kitų dalykų Menelajas papasakoja, kad Teukras, išvarytas iš 
tėvynės, įkūrė Kipre miestą, pavadino jį Salamino vardu. Taip 
pat pasakoja daug stebėtinų dalykų, regėtų Egipte, pasakoja, 
ir kaip jisai pats savo vairininkui Kanopui, kuris ten mirė nuo 
gyvačių įkandimo, pastatydinęs didingą paminklą. 

Kai atrodė jau tinkamas metas, Menelajas išplaukia į Mi- 
kėnus. Ten buvo numatęs daug pinklių prieš Orestą, tačiau 
galiausiai, daugybės žmonių sustabdytas, atsisakė pradėto 
sumanymo. Tuomet visi vieningai nusprendžia, kad Orestas 
užtą nusikaltimą būtų teisiamas Atėnuose, kur buvo Areopago 
teismas, laikytas griežčiausiu visoje Graikijoje. Ten išnagrinėjus 
bylą, jaunuolis išteisinamas. Oresto sesuo Erigonė, gimusi nuo 
Aigisto, sužinojusi, kad brolis išteisintas, apimta didžiulio 
sielvarto, užsineria kilpą ant kaklo. Orestą, išteisintą nuo 
žmogžudystės kaltės ir pagal tėvynės papročius apvalytą viso- 
mis įprastinėmis, tokiems atvejams raikomomis priemonėmis, 
siekdamas pamiršti tokį nusikaltimą, Menestėjas parsiunčia į 
Mikėnus. Tenai jam suteikiama karaliaus valdžia. 

Praėjus kažkiek laiko, Idomenėjo kvietimu Orestas, kiek 
vėliau ir Menelajas, atvyksta į Kretą. Tenai Orestas daug pikra 
padarė dėdei““, nes, kai šiam grėsė pavojus, kilus nesantaikai 
žmonių minioje, jis pats taip pat dalyvavo sąmoksle. Galiau- 
siai, įsikišus Idomenėjui, abu vienas su kitu susitaikė ir išvyko 
į Lakedaimoną. Ten Menelajas, kaip buvo susitarta, išleido 


Hermionę už Oresto. 

"Tuo pačiu metu į Kretąarplaukė Uliksas dviem nusamdytais 
finikiečių laivais**?, nes savuosius laivus su bendražygiais ir su 
viskuo, ką turėjo iš Trojos, prarado dėl Telamono galios: šis ne- 
kentė jo už savo sūnaus mirtį, įvykusią dėl jo kaltės, tad Uliksas 
vos vos išsilaisvino — tik dėl savo apsukrumo. Idomenėjui tei- 
raujantis, dėl kokių priežasčių pateko į tokias nelaimes, Uliksas 
ėmė pasakoti apie savo klaidžiojimų pradžią: kaip atplaukęs į 
Ismarą ir, mūšyje įgijęs didelį grobį, išplaukęs; ir kaip atplau- 
kęs pas lotofagus, ir kaip nesėkmės vedamas nuvyko į Siciliją. 
"Tenai iš brolių kiklopo ir laistrigono patyręs daug skriaudų, 
pagaliau, dėl jų sūnų Antifato ir Polifemo, neteko daugelio 
bendražygių. Po to Polifemas iš gailestingumo priėmęs jį kaip 
draugą, o jis pabandęs pagrobti šio karaliaus dukterį Arenę, 
beviltiškai pamilusią jo bendražygį Elpenorą'**. Kai reikalas 
išaiškėjo, tėvui įsikišus, mergaitė buvo jėga atimta. 

Išvarytas iš ten, Uliksas pro Ajolo salas nukeliavęs pas Kirkę, 
iš ten pas Kalipsę. Abi jos — salų valdovės, ten jos gyveno ir 
tam tikrais vyliais svečių sielas užburdavo, kad jas pamiltų. 
Ištrūkęs iš ten, jisai nuvykęs į tą vietą, kur, atlikus tam tikrus 
aukojimus, iš mirusiųjų sielų būdavo sužinoma ateitis. Po to 
priplaukęs prie sirenų uolų, tenai dėlsumanumo išliko sveikas. 
Galiausiai daugybę laivų su bendražygiais prarado tarp Scilės 
ir Charibdės - žiauriojo jūros sūkurio, ryjančio viską, kas tik 
į jį pakliūna. Širaip jis su likusiais gyvais patekęs į jūrose plė- 
šikaujančių finikiečių rankas, šie iš gailesčio jį išgelbėję. Taigi 
gavęs iš mūsų karaliaus Idomenėjo, kaip norėjo, du laivus ir 
gausiai apdovanotas, Uliksas pasiunčiamas pas fajakų karalių 
Alkinoją. 

"Ten jo vardas buvo garsus, tad daug dienų svetingai buvo 


priimamas. Iš fajakų sužino, kad Penelopės rankos siekia trisde- 

šimt įžymių vyrų iš skirtingų vietovių - iš Zakinto, Echinadžių, 
Leukadijos ir Itakės. Dėl to gausiomis maldomis įkalba karalių 
Alkinoją plaukti kartu su juo atkeršyti už jo santuokos įžei- 
dimą. O kai nuvyko į Itakę, Uliksas kažkiek laiko slėpėsi, kol 
pranešė Telemachui apie rengiamą dalyką. Tada slapta ateina 
jie į Ulikso namus. Ten užklumpa nuo daug vyno ir valgių 
apsunkusius jaunikius ir išžudo. Po to mieste žmonės sužino, 
kad atvyko Uliksas. Palankiai ir maloniai sutiktas, iš jų sužino 
visa, kas buvo įvykę jo namuose. Atsižvelgęs į nuopelnus, vienus 
apdovanoja, kitus nubaudžia. Apie Penelopę ir jos skaistumą 
plačiai nuskrieja gandas. Po kurio laiko, Uliksui meldžiant ir 
raginant, Alkinojo duktė Nausikaja išreka už Ielemacho. 

"Tuo pačiu metu Kretoje mirė Idomenėjas, mūsų karvedys, 
perdavęs karalystę savo paveldėtojui Merionui. Ir Laertas, 
praėjus trejiems metams po sūnaus grįžimo, pabaigė savo 
gyvenimą. Telemacho sūnų, pagimdytą Nausikajos, Uliksas 
pavadina Ptoliportu“?. 

Kol tokie dalykai dedasi Irakėje, Neoprolemas Molosuose*“ 
taiso audrų sugadintus laivus. Sužinojęs, kad Akastas išvijo iš 
karalystės Pelėją, siekdamas atkeršyti už senelio skriaudas, jis 
pirmiausia siunčia į Tesaliją du ištikimiausius ir tuose kraš- 
tuose nežinomus savo bičiulius, Chrisipą ir Aratą, kad ištirtų 


"6! nesvetimo Pelėjui, sužino visa, kas 


padėtį. Šie iš Asandro 
vyko, ir apie jam Akasto surengtą sąmokslą. O tas Asandras, 
vengdamas tirono neteisingumo, buvo pasitraukęs į Pelėjo 

žemę““. Ir jis taip gerai pažinojo Pelėjo namus, kad, be kita ko, 
papasakojo Chrisipui ir Aratui ir apie Pelėjo vestuves su Chi- 
rono dukterimi Tecide. 'Ia proga daug karalių iš viso pasaulio 
buvę sukviesta į Chirono namus. Pokylio metu jie naujomis ir 


didžiomis liaupsėmis pašlovinę nuotaką tarytum deivę, jos tėvą 

Chironą vadindami Nerėju, o ją pačią - Nereide. Ir pagal tai, 
kaip kiekvienas iš tų karalių, kurie dalyvavo puotoje, išsiskyrė 
šokiu ar giesmių ritmais, taip tokį pramindavo tai Apolonu, 
tai Liberu, o daugelį iš moterų - mūzomis. Dėl to iki pat šio 
laiko ta puota vadinama dievų puota“. 

"Taigi, kai viską, ko norėjo, sužinojo, Chrisipas ir Aratas 
grįžta pas savo karalių ir jam viską paeiliui atpasakoja. Šių 
dalykų paveiktas, nepaisydamas priešiškos jūros ir daugelio ne- 
palankių to krašto sąlygų, parengia laivą, pats įlipa ir išplaukia. 
Po to jūroje siautusios audros labai išvargintas ir nublokštas 
prie Sepiadžių'“* kranto, taip pavadinto dėl pavojingų uolų, 
praranda beveik visus laivus, pats vos išsigelbėja kartu su tais, 
kurie buvo jo paries laive. Tenai suranda savo senelį Pelėją, 
pasislėpus; atokioje ir tamsioje oloje. Tenai senis, vengdamas 
Akasto prievartos ir klastų, nuolat stebėdavo praplaukiančius 
bei atsitiktinai ten acklydusius, vildamasis pamatyti vaikaitį. 
Paskui, kai jam Pelėjas viską papasakojo apie jo namus ir turtus, 
Neoprolemas nusprendžia užpulti priešą, ber arsiriktinai suži- 
no, jog Akasto sūnūs, Menalipas ir Pleistenis, išvykę medžioti 
iratsibastę netoli tų vietų, kur slapstėsi Pelėjas. Taigi, pasikeitęs 
drabužius, apsimetęs lokru, prisistato jaunuoliams ir praneša 
apie jiems trokštamą Neoptolemo žuvimą. Prisijungia prie 
jų medžioklės. Kada pamato nuo kitų atsiskyrusį Melanipą, 
prisiveja ir nužudo jį, o netrukus po to - ir jo brolį. Jų ieškoti 
išvyko toks vienas vergas, vardu Kiniras*“, be galo ištikimas. 
Jis patenka į jaunojo Neoptolemo rankas, sučiuptas praneša, 
kad atvyks Akastas, ir tada nužudomas. 

"Taigi Neoptolemas, pakeitęs ankstesnius drabužius į fry- 

giškus, lyg būtų Priamo sūnus Mestoras'““, kuris kaip belaisvis 


buvo atplaukęs kartu su juo į tas vietas'“, ateina tiesiog pas 

Akastą, prisistato jam, kas esąs, ir nurodo, jog Neoptolemas 
miega oloje, pavargęs nuo plaukimo. Akastas dėl to susirūpi- 
na. Siekdamas nugalabyti savo didžiausią priešą, ateina prie 
olos. Prie pa įėjimo jį sulaiko Tetidė, kuri, sužinojusi reikalą, 
buvo atvykusi į tą vietovę ieškoti Pelėjo. Išvardijusi viską, ką 
neteisinga Akastas buvo padaręs Achilo giminei ir dievams, 
galiausiai savo įsikišimu išlaisvina apšauktąjį iš jaunojo Ne- 
optolemo nagų: įtikina vaikaitį, kad daugiau nebenorėtų 
krauju atkeršyti už tai, kas buvo anksčiau nutikę. Tada Akastas, 
matydamas, kad jisai pats nelauktai yra išgelbėtas, savo valia 
tučtuojau perduoda visą karalystės valdymą Neoptolemui. 
Užėmęs aukščiausią padėtį karalystėje, su seneliu ir kitais, kurie 
sujuo buvo atplaukę, šis jaunuolis atvyksta į Frijos miestą. Ten 
visų žmonių, taip pat jo valdžiai paklūstančių gretimų sričių 
gyventojų, palankiai ir džiugiai buvo priimtas, per trumpą 
laiką užsitikrina jų meilę. 

Visa tai aš iš paries Neoptolemo sužinojau ir įsiminiau, 
pakviestas jo, kai buvo vedęs Menelajo dukterį Hermionę. Iš 
jo taip pat sužinojau apie Memnono palaikus. Jo kaulai buvo 
Pafe perduoti ten apsistojusiems jo bendražygiams — tiems, 
kurie su Palantu, Memnono vedliu jūroje, buvo nuvykę į Troją, 
vėliau vedlį nužudę ir atėmę karo grobį'“*. Sužinojau, ir kaip 
Memnono sesuo Himera, kurią kai kas pagaljos motiną vadino 
Hemera'?, ieškodama brolio nuvyko tenai ir rado palaikus. 
Kai jai tapo aišku, kaip atimtas grobis, troško ir viena, ir kita 
atgauti. Bet įsiterpė finikiečiai, kurių toje kariuomenė buvo 
dauguma, ir teko pasirinkti viena iš dviejų — arba visus turtus, 
arba brolį. Nugalėjo broliškos giminystės jausmas, tad pasiėmė 
urną ir išplaukė į Finikiją. Po to nukeliavo į šios šalies sritį, 


vadinamą Faliotide"?, palaidojo brolio palaikus ir niekur 

daugiau nebepasirodė. Dėl šio įvykio yra trys nuomonės: ji 
dingo arba dėl to, kad nusileidus saulei su motina Hemera 
išnyko iš žmonių akių; arba be galo sukrėsta skausmo dėl brolio 
mirties, pati savo noru išskubėjo anapus; arba žuvo sugauta 
vietinių gyventojų, norėjusių apiplėšti. Širokius dalykus apie 
Memnoną ir jo seserį aš sužinojau iš Neoptolemo. 

Po to išvykau Kreton. Po metų viešai įgaliotas su dar kitais 
dviem pasiuntiniais vykstu pas Apolono orakulą prašyti pa- 
galbos. Mat be jokios aiškios priežasties netikėtai mūsų salą 
užplūdo tokia galybė skėrių, kad visa, kas būdavo užauginama 
laukuose, būdavo bemat sugadinama. ad po gausybės mūsų 
prašymų ir maldų duodamas atsakymas, kad dievų valia gyviai 
pražus, ir sala netrukus tvinte patvins nuo gausių derlių. Paskui, 
kai jau norime išplaukti, Delfo gyventojai mus sulaiko: esą 
nepatogus ir pražūtingas laikas. Likofronas'?" ir Iksėjas, kurie 
kartu su manimi buvo atvykę pas orakulą, paniekinę perspėji- 
mą, įlipa į laivą, išplaukia ir beveik pusiaukelėje žūva, nutrenkti 
žaibo. "Tuo tarpu, kaip dievo valia buvo iš anksto paskelbta, 
tokiu pačiu žaibų trenksmu buvo numalšinta negandos galia'7* 
ir paskandinta jūroje, ir visas kraštas prisipildė pasėlių. 

Per tą patį laiką Neoptolemas, jau sutvirtinęs santuoką su 
Hermione, iškeliauja į Delfus pas Apoloną, norėdamas padė- 
koti už tai, kad buvo arkeršyta jo tėvo žudikui Aleksandrui. 
Namuose paliko Andromachę ir jos sūnų Laodamantą, kuris 
jau tik vienas buvo likęs gyvas iš visų Hektoro sūnų'*. Bet 
Hermionė, vyrui išvykus, apimta apmaudo ir negalėdama 
pakęsti vyro sugyventinės belaisvės, pasikviečia savo tėvą 
Menelają. Šiam daug skundžiasi dėl jai daromos skriaudos, 
kadangi vyras ją mažiau vertinąs negu belaisvę moterį. Ir 


įkalbinėja savo tėvą, kad nužudytų Hektoro sūnų. Tačiau 

Andromachė, sužinojusi apie tai, išvengia gresiančio pavojaus 
galios - ją išgelbėjo Žmonės, kurie, pasigailėję jos lemties, parys 
ėmė persekioti Menelają už gėdingus poelgius ir vos susilaikė 
jo visai nesužlugdę. 

"Tuo tarpu atvyksta Orestas. Supratęs visą padėtį, ragina 
Menelają, kad įvykdytų, ką pradėjęs*?*, o pats, pykdamas už tai, 
kad Neoptolemas paveržė iš jo Hermionę, imasi ruošti pasalą 
jo atvykimui. Tad pirmiausia pasiunčia pacikimiausius savo 
žmones į Delfus, kad išsiaiškintų, kada atvyks Neoprolemas. 
Apie tai sužinojęs, Menelajas pasitraukia į Spartą, siekdamas 
nusišalinti nuo tokio nusikaltimo. Tačiau tie, kurie buvo 
pasiųsti, grįžę atgal, praneša, kad Neoptolemo nėra Delfuose. 
Orestas sunerimęs pats išvyksta ieškoti to vyro, o kitą dieną su- 
grįžta, pasak žmonių kalbų, neatlikęs reikalo*?s. Vėliau, po kelių 
dienų, pasklinda gandas, jog Neoprolemas žuvo ir tarp žmonių 
paplinta nuomonė, kad jisai, pasak jų visų, pakliuvęs į Oresto 
žabangas. Taigi kai Pyro klausimas išsisprendė, Orestas paima 
sau Hermionę, kuri su juo anksčiau buvo sužadėta, ir išvyksta 
į Mikėnus. Tuo tarpu Pelėjas su Tetide, sužinoję apie vaikaičio 
žuvimą, iškeliauja jo ieškoti ir sužino, kad jaunuolis palaidotas 
Delfuose. Tenai pagal paprotį atlieka velioniui skirtas apeigas. 
Taip pat sužino, kad Neoptolemas žuvo vietovėje, kur Orestas 
nebuvo pasirodęs. Žmonės tuo nepatikėjo — taip jau stipriai visų 
sąmonėje buvo įsmigusi nuomonė apie Oresto nedorus kėslus. 
O Tetidė, pamačiusi, kad Hermionė susituokė su Orestu, išsiun- 
čiaį Molosus Andromachę, nėščią nuo Neoptolemo, nes vengė 
Oresto klastos ir jo žmonos galimo kėsinimosi į kūdikį. 

"Tuo pačiu metu Uliksas, išgąsdintas dažnų ženklų ir baisių 
sapnų, sukviečia iš viso savo krašto visus geriausius sapnų 


aiškintojus. Jiems papasakoja, jog šalia kitų dalykų jam užvis 

dažniau rodęsis vienas toks sapnas'7“ — kad staiga iš tos pačios 
vietos iškyląs labai nuostabaus grožio pusiau žmogaus, pusiau 
dievybė'??. Jam be galo trokštant jį apglėbti ir jau tiesiant ran- 
kas, tas pavidalas žmogaus balsu atsakęs, kad šitokia sąjunga yra 
nusikalstama. Mar abiejų tas pats kraujas ir ta pati kilmė. Dėl to 
vienas žūsiąs kiro dėka. Paskui sapne smarkiai jam savęs klau- 
sinėjant ir siekiant sužinoti tokio dalyko priežastį, pasirodė, 
kaip iš jūros išniro kažkoks ženklas, kuris pagal to vaiduoklio 
įsakymą buvo paleistas į jį, ir juos abu išskyrė. Visi aiškintojai, 
kurie ten buvo, vienbalsiai paskelbia, jog tai pražūtingas daly- 
kas, ir priduria, kad Uliksas saugotųsi sūnaus žabangų. Taigi dėl 
tėvo įtarimų Telemachas nusiunčiamas atokiau, į Kefalenijos 
salos dvarą, ir jam paskiriami kuo ištikimiausi sargai. Be to, 
pats Uliksas, pasitraukdamas į kitas nuošalias ir atokias vietas, 
stengėsi, kiek įmanė, išvengti sapnų išsipildymo. 

"Tuo pačiu metu Telegonas, kurį Kirkė buvo pagimdžiusi nuo 
Ulikso ir išauginusi Ajajos saloje, kai subrendo, išvyksta ieškoti 
tėvo. Atvyksta į Itakę, nešinas rankose kažkokia kartimi, ant 
kurios galo buvo užmautas tokio jūrinio purplio kaulas - tos 
salos, kurioje buvo gimęs, skiriamasis ženklas. Pagaliau su- 
žinojęs, kur jo tėvas Uliksas gyvena, Ielegonas pas jį ateina. 
"Tenai dvaro sargai jo neįleidžia pas tėvą. Jis veržiasi uoliau, 
bet išstumiamas lauk. Ima šaukti, jog niekšingas poelgis yra 
neleisti jam apkabinti tėvo. Tada sargai pamano, jog Telegonas 
siekia pasikėsinti į karalių, ir dar nuožmiau jam priešinasi. Mat 
niekas nežinojo, kad Uliksas turi ir kitą sūnų. O jaunuolis, ma- 
tydamas, kad jis vis smarkiau ir su jėga varomas lauk, apakintas 
pykčio, daugumą sargų išžudo arba sunkiai sužeidžia. 

Sužinojęs apie tai, Uliksas, manydamas, kad jaunuolį 


siuntė Telemachas, išeina jo pasitikti ir sviedžia į Telegoną 

akstį, kurią nešiodavosi savigynai. Tačiau jaunuolis, kažkokio 
atsitiktinumo dėka išvengęs šitokio smūgio, pats paleidžia į 
tėvą savo įžymiąją ietį, nutaikęs patogiausią puolimui pro- 
gą'*. O kai nuo to smūgio Uliksas parkrito, dėkoja likimui 
ir sutinka, jog jam labai gerai nutiko, kad žuvo nuo svetimo 
žmogaus rankos ir išgelbėjo savo brangiausiąjį Telemachą nuo 
tėvažudystės kaltės. Paskui, vis dar paskutinį kvapą sulaikęs, 
teiraujasi jaunuolio, kas toks esąs, iš kokios vietos kilęs jis, 
kuris jį, Uliksą, Laerto sūnų, garsų taikos ir karo meto žygiais, 
išdrįso nužudyti. Tada Telegonas, atpažinęs, jog tai jo tėvas, 
abiem rankom draskydamas sau galvą, graudžiausiu balsu 
pravirksta, be galo kankindamasis dėl tėvo mirties, kurią pats 
sukėlė. "Taigi atskleidžia Uliksui, kaip šis pageidavo, savo ir 
savo motinos vardą, taip pat nurodo salą, iš kurios buvo kilęs. 
Galiausiai parodo ypatingąjį ieties ženklą. Uliksas prisiminė 
jį kankinusius sapnus ir jų aiškintojų išpranašaurą gyvenimo 
pabaigą. "Taigi sužeistas to, iš kurio širo mažiausiai tikėjosi, 
praėjus trims dienoms, numirė, būdamas jau senyvo amžiaus, 


pagyvenęs, tačiau dar daug jėgų turėjęs. 


DIKČIO KRETIEČIO APIE TROJOS KARĄ 
IR APIE GRAIKŲ GRĮŽIMĄ PABAIGA 

APIE TROJĖNŲ KILMĘ"? 


"Irojėnų pradininkas buvo Dardanas, kuris gimė iš Jupiterio 
ir Elektros, Atlanto dukters. Pagal orakulo ištarmę keisdamas 
vietą, iš Italijos per Trakiją jis nukeliavo į Samą, kurią pavadino 
Samotrakija. Iš tenai nuvyko į Frygiją, kurią nuo savo vardo 
pavadino Dardanija. Iš jo gimė Erichtonijas, kuris vėliau kara- 
liavo tuose kraštuose. Iš Erichtonijo kilo Trojas, kuris pagarsėjo 
teisingumu ir pamaldumu. Ir siekdamas įamžinti savo vardą, jis 
karalystę liepė pavadinti 'Iroja. Trojas turėjo du sūnus - Ilą ir 
Asaraką. Šis Ilas, kuris buvo vyresnis, valdė karalystę ir nuo savo 
vardo Troją pavadino Ilionu. Asarakas nusišalino nuo valdymo. 
Ilas turėjo sūnų Laomedontą. Iš Laomedonto gimė Priamas. 
Asarakas susilaukė sūnaus Kapio, iš kurio gimė Anchisas, o šis 


susilaukė sūnaus Enėjo. 


KORNELIJAUS NEPOTO“? LAIŠKAS 
SALIUSTIJUI KRISPUI!*! 


Kornelijus Nepotas sveikina Saliustijų Krispą. Kai Atėnuo- 
se daug ką labai kruopščiai tyrinėjau, radau Dareto Frygo 
istoriją, skirtą graikų ir trojėnų atminimui; kaip nurodo jos 
antraštė, ji parašyta paties Dareto ranka. Aš su didžiausiu 
noru ją paėmiau ir išsyk išverčiau į lotynų kalbą. Pamaniau, 


jog nieko nedera nei prie jos pridėti, nei iš jos išimti, siekiant 

pagerinti, nes, priešingu atveju, galėtų atrodyti kaip mano 
išgalvota istorija. Taigi nutariau, jog geriausia, jeigu taip, 
kaip buvo, teisingai ir paprastai užrašyta, šitokiu pačiu būdu 
išversti žodis žodin į lotynų kalbą, idant skaitantieji galėtų 
susipažinti, kaip tie įvykiai klostėsi ir patys nuspręstų: ar 
turėtų vertinti, kad labiau teisinga tai'“, ką perdavė atmini- 
mui Daretas Frygas, kuris gyveno ir kariavo tuo metu, kai 
graikai apgulė trojėnus; ar'93 reikėtų tikėti Homeru, kuris 
gimė praėjus daugeliui metų po to, kai tas karas buvo praėjęs. 
Šis klausimas buvo apsvarstytas Atėnuose. Tuomet Homeras 
buvo laikomas bepročiu, kadangi aprašė, kad dievai kariavo 
su žmonėmis. Bet apie tai užteks. Dabar grįžkime prie to, 


kas žadėta. 


DARETO FRYGO PASAKOJIMAS 
APIE TROJOS ŽLUGIMĄ, 
IŠVERSTAS KORNELIJAUS NEPOTO 


Peloponeso karalius Pelijas*** turėjo brolį Aisoną. Aisono sū- 
nus buvo Jasonas, kilnumu garsėjęs vyras: visus tuos, kas buvo 
jo valdžioje, laikė savo bičiuliais ir buvo šių didžiai mylimas. 
O karalius Pelijas, vos tik pamatė, kaip Jasoną pamėgo visi 
žmonės, pabūgo, kad tas jam nepadarytų žalos ir neišmestų jo 
iš karalystės. Tad pasako Jasonui, jog kolchai turi paauksuotą 
avino kailį, vertą jo narsos, idant jį iš ten išvežtų. Pelijas pažada 
viską jam už tai atiduosiąs. Kai Jasonas tai išgirdo, kadangi 
buvo nepaprastai narsios širdies ir kadangi norėjo visus pa- 
saulio kraštus pažinti bei manė, jog pats labiau išgarsės, jei iš 


kolchų bus atėmęs paauksuotą kailį, pasako karaliui Pelijui, 

kad jis nori ten keliauti, jei tik netrūks būtinų reikmenų ir 
bendražygių. Karalius Pelijas liepė pakviesti dailidę Argą ir 
įsako jam pastatyti kuo gražiausią laivą pagal Jasono pagei- 
davimą. Visą Graikiją apskrieja gandas, kad statomas laivas, 
kuriuo Jasonas keliaus pas kolchus, siekdamas gauti auksinį 
kailį. Draugai ir pažįstami ateina pas Jasoną ir pažada, jog jie 
ketina kartu keliauti. Jasonas jiems padėkojo ir paprašė, kad 
būrų pasirengę. Kai atėjo laikas, Jasonas siunčia laiškus tiems, 
kurie buvo pažadėję kartu vykti. Ir tuojau pat visi susirinko 
prie laivo, kurio pavadinimas buvo „Argo“'“. Pelijas paliepė 
sukrauti į laivą būtinus reikmenis ir paragino Jasoną ir tuos, 
kurie vyko su juo, narsia širdimi keliauti ir įvykdyti tai, kam 
pasiryžo. Sakė, kad jam rodosi, jog tas žygis suteiks šlovės 
graikams ir jiems patiems. 

Išvardyti tuos, kurie išvyko su Jasonu, regis, nėra mūsų 
reikalas. Bet tie, kurie nori apie juos sužinoti, tegu skaito 
Argonautus'““. 

Kai Jasonas atvyko į Erygiją, nuplukdė laivą į Simoento 
uostą. Po to visa kariauna išlipa iš laivo į krantą. Karaliui 
Laomedontui buvo pranešta, kad į Simoento uostą įplaukė 
keistas laivas ir juo atvyko daug jaunų vyrų iš Graikijos. "Tai 
išgirdęs, karalius Laomedontas sunerimo ir sumojo, jog tai 
visai šaliai gresiantis pavojus, jeigu graikai įpras laivais prie 
jų krantų plaukioti. Taigi siunčia į uostą pasiuntinius, kad 
pasakytų graikams pasitraukti iš jo krašto. O jeigu jo nuro- 
dymo nepaklausytų, jisai ketinąs ginklu juos iš savo krašto 
išmesti. Jasonas ir visi, kurie su juo buvo atvykę, piktai priėmė 
Laomedonto atšiaurumą, kad taip nedraugiškai juos sutiko, 
nors nebuvo padarę jam jokios žalos, bet kartu bijojo barbarų 


daugybės, kad tik nebūtų užpulti, jei mėgintų nepaklusti 

įsakymui. Kadangi patys nebuvo pasiruošę kariauti, įlipo į 
laivą, atsiskyrė nuo tos žemės, iškeliavo pas kolchus, pagrobė 
kailį, sugrįžo namo. 

Heraklis netvėrė pykčiu, kad karalius Laomedontas panie- 
kino jį ir tuos, kurie buvo išvykę pas kolchus. Tuojau su Jasonu 
atvyksta į Spartą pas Kastorą ir Poluksą. Tariasi su jais, kaip 
atkeršyti už savo skriaudas ir kad Laomedontas neliktų nenu- 
baustas už tai, kad neįleido jų į savo žemę ir uostą. Sako, jog 
bus daug sąjungininkų, jeigu jie to imsis. Kastoras ir Poluksas 
pažadėjo viską padarysią, ko nori Heraklis. Iš jų jisai išplaukė 
į Salaminą, atvyksta pas Telamoną, prašo jo, kad su juo kartu 
vyktų į Troją ir kad atsiteistų už savo ir saviškių skriaudas. 
"Telamonas pažadėjo būti pasirengęs visiems žygiams, kuriuos 
Heraklis norės atlikti. 'Iada iškeliavo į Ftiją'“?, pas Pelėją, ir 
prašo jo, kad su juo kartu vyktų į Troją. Ir Pelėjas pažadėjo jam, 
kad vyks su juo. Iš ten nukeliavo į Pilą, pas Nestorą. Nestoras jo 
klausia, dėl ko atvyko. Heraklis sako, kad yra apimtas apmaudo 
ir norįs vesti kariuomenę į Frygiją. Nestoras Heraklį pagyrė ir 
pažadėjo savo paramą. 

Kai sužinojo visų valią, Heraklis parengė dvylika laivų?“ ir 
išrinko karius. Kai buvo paskirtas išvykimo laikas, jis išsiuntė 
tiems, kurių buvo prašęs, laiškus, kad atvyktų su visais savo 
žmonėmis. Taigi kai visi kaip vienas susirinko, iškeliavo į 
Frygiją. Naktį graikai prisiartino prie Sigėjo. Iš ten Heraklis, 
Telamonas ir Pelėjas išvedė į šalies gilumą kariuomenę, o laivų 
saugoti paliko Kastorą, Poluksą ir Nestorą. Karaliui Laome- 
dontui buvo pranešta, kad prie Sigėjo atplaukė graikų laivynas. 
Jis pats tučtuojau su raitelių pulku atskubėjo prie jūros ir stojo 
į mūšį. Heraklis buvo nukeliavęs iki Iliono ir apgulė apie pa- 


vojų neperspėtus miesto gyventojus. Kai Laomedontui buvo 

pranešta, jog priešai apsupę Ilioną, jis tučtuojau grįžo atgal, 
pakeliui susidūrė su graikais ir krito, nukautas Heraklio. Tela- 
monas pirmas įsiveržė į Iliono miestą. Jam Heraklis už narsumą 
davė kaip dovaną karaliaus Laomedonto dukterį Hesionę. Kiti 
Laomedonto vaikai, kurie buvo šalia tėvo, nužudomi. Priamas 
tuo metu buvo Frygijoje, kur jį jo tėvas Laomedontas buvo 
paskyręs kariuomenės vadu"*?, Heraklis irvisi, kurie buvo su juo 
atvykę, paėmė didelį grobį ir nusigabeno į laivus. Tada nutarė 
grįžti namo. Telamonas išsivežė su savim Hesionę. 

Kai apie tai buvo pranešta Priamui — kad tėvas nužudytas, 
žmonės apiplėšti, išsivežtas grobis, dovanai atiduota jo sesuo 
Hesionė, labai užsirūstino, kad graikai taip pažeminamai 
pasielgė su Frygija. Jis skubiai išvyko į Ilioną kartu su žmona 
Hekabe ir vaikais - Hektoru, Aleksandru, Deifobu, Helenu, 
Troilu, Andromache, Kasandra, Poliksene. Buvo ir kitų vaikų, 
gimusių iš sugulovių, tačiau jų niekas nevadino kilusiais iš ka- 
rališko kraujo, išskyrus tuos, kurie buvo gimę iš teisėtų žmonų. 
Kai Priamas atvyko į Ilioną, negaišo nė akimirkos: pastatė 
didesnes sienas ir kuo stipriausiai sutvirtino miestą. Ir sutelkė 
ten gausią kariuomenę, idant nebūtų netikėtai užkluptas taip, 
kaip buvo užkluptas jo tėvas. Taip pat jis pastatė karaliaus 
rūmus ir tenai pašventino Jupiteriui aukurą ir statulą. Hektorą 
jis pasiuntė į Pajoniją““. 

Paskui Priamas pastatė Iliono vartus, kurių pavadinimai 
yra šitokie: Antenoro, Dardano, Ilo, Vakariniai, Timbros ir 
"Trojo'?'. Kai išvydo, kad Ilionas jau sutvirtintas, ėmė laukti 
tokio laiko, kuris jam pasirodys geriausias atkeršyti už tėvo 
skriaudas. Priamas liepia pašaukti Antenorą ir pasakyti jam, 
kad jis norįs jį siųsti pasiuntiniu į Graikiją, idant pasiskųstų, 


jog tie, kurie buvo su kariuomene atvykę, padarė jam baisių 

skriaudų: jisai vienodai prisikentėjęs ir dėl tėvo Laomedonto 
žūties, ir dėl sesers Hesionės išvežimo, ix dėl karalystės nu- 
siaubimo. Vis dėlto jis visa tai ramiai priimsiąs, jeigu jam bus 
grąžinta Hesionė"**. 

Antenoras, kaip Priamas įsakė, įlipa į laivą, išplaukia ir 
atvyksta į Magnesiją pas Pelėją. Pelėjas svetingai jį priėmė, 
tris dienas vaišino, o ketvirtąją paklausė, dėl ko atvykęs. An- 
tenoras jam išdėstė, kas Priamo buvo nurodyta: jis reikalaująs 
iš graikų grąžinti Hesionę. Kai Pelėjas tai išgirdo, užsirūstino, 
nes buvo matyti, jog tai jį parį liečia'**. Karalius jam paliepė 
išvykti iš savo šalies. 

Antenoras, nė kiek nebedelsęs, lipa į laivą. Ber iškeliauja jis 
Bojotijos link. Atvyko į Salaminą, pas Telamoną. Ėmėjo pra- 
šyti, kad grąžintų Priamui jo seserį, sakydamas, jog neteisinga 
vergijoje laikyti karaliaus dukterį. Jam "Telamonas atsako, kad 
jis nieko nepadaręs Priamui, o to, kas jam dovanota už nar- 
sumą, jisai niekam neatiduosiąs. Dėl to liepia, kad Antenoras 
nešdintųsi iš salos. Tada šis lipa į laivą ir nuvyksta į Achają. Iš 
ten nuplaukęs pas Kastorą ir Poluksą, ėmė jų prašyti, kad Pri- 
amui atlygintų skriaudą ir jo seserį Hesionę grąžintų. Kastoras 
ir Poluksas nesuriko, jog jie nuskriaudę Priamą, tvirtino, jog 
jie visų pirma padarę žalos Laomedontui. Liepia Antenorui 
pasitraukti. Iš ten jis nuvyko į Pilą pas Nestorą ir jam pasakė, dėl 
kokios priežasties atvyko. Kai šis išgirdo, ėmė barti Antenorą, 
kodėl tas drįsęs į Graikiją atvykti - juk graikai anksčiau buvę 
frygų įžeisti! Kai Antenoras suprato, kad nieko nepešė ir kad 
Priamas yra niekinamas, įlipo į laivą ir sugrįžo namo. Karaliui 
Priamui papasakoja, kaip kiekvienas atsakė ir kaip su juo elgėsi. 
"Tai išsyk paskarina Priamą skelbti jiems karą. 


Priamas tuojau liepia sukviesti sūnus ir visus savo draugus - 

Antenorą, Anchisą, Enėją, Ukalegontą, Talantą, Lampotą, 
Pantą““, taip pat visus sūnus, kurie buvo gimę iš sugulovių. Kai 
jie susirinko, karalius pasakė jiems, kad jis siuntęs į Graikiją An- 
tenorą, idant graikai, kurie nužudė jo tėvą, jo už tai atsiprašytų 
ir atiduotų Hesionę; bet tie paniekinę Antenorą, ir šis nieko iš 
jų neišprašęs. O kadangi graikai nepanorę vykdyti jo reikalavi- 
mo, jisai ketinąs į Graikiją siųsti kariuomenę, kuri prisiplėštų 
grobio iš jų; tada graikai nebegalėsią tyčiotis iš barbarų. "Tai 
pasakęs, Priamas paragino savo vaikus imtis vadovauti šiam 
žygiui. Ypač jis kalbino Hektorą, nes buvo vyriausias. Šis ėmė 
kalbėti, jog ketinąs vykdyti tėvo valią ir keršyti už savo senelio 
Laomedonto žūtį ir už visas kitas skriaudas, kurias graikai buvo 
trojėnams padarę, idant graikams tai be bausmės nepraeitų, 
tačiau sakė bijąs, jog to, kam ryžtųsi, jie gali neįvykdyti iki 
galo: Graikija turėsianti daug pagalbininkų; Europa turinci 
karingų žmonių; Azija visada gyvenusi tingų gyvenimą ir dėl 
to neturinti laivyno. 

Aleksandras ėmė kurstyti, kad būtų pastatytas laivynas ir 
pasiųstas į Graikiją. Jis imsiąs vadovauti šiam reikalui, jei tėvas 
sutiksiąs; jis pasitikįs dievų palankumu; nugalėjęs priešus, įgijęs 
šlovę, iš Graikijos namo sugrišiąs. Aleksandras pasakojo, kaip 
jam Idoje, miške, kai buvo išėjęs medžioti, per sapną pasirodęs 
Merkurijus ir atvedęs Junoną, Venerą ir Minervą, idant jis iš- 
spręstų deivių ginčą dėl grožio. Ir rada Venera jam pažadėjusi, 
kad, jeigu jos išvaizdą įvertins kaip gražiausią, duosianci jam 
į žmonas moterį, kuri Graikijoje atrodanti gražiausia. Dėl to, 
esą, Priamas turįs tikėti, jog Venera bus Aleksandro padėjėja. 
Deifobas pasakė, kad jam patinka Aleksandro patarimas, jisai 
tikįs, kad graikai grąžins Hesionę ir atsiprašys, jeigu, kaip 
buvo pasiūlyta, į Graikiją bus pasiųstas laivynas. O Helenas 

ėmė pranašauti, kad graikai atvyksią į Ilioną, miestą išgriausią, 
tėvai ir broliai nuo priešo rankos žūsią, jei tik Aleksandras 
atsiveš sau žmoną iš Graikijos. Troilas, jauniausias Priamo 
sūnus, ne mažiau narsus negu Hektoras, siūlė kariauti ir sakė, 
jog nedera baimintis dėl Heleno žodžių. "Tai visiems patiko, 
nutarta paruošti laivyną ir keliauti į Graikiją. 

Priamas pasiuntė Aleksandrą ir Deifobą į Pajoniją, kad su- 
rinktų kariuomenę ir lieptų žmonėms ateiti į visuotinę sueigą. 
Primena savo sūnums, kad vyresnieji jaunesniesiems įsakinėtų. 
Sueigoje papasakojo visiems, kokias skriaudas graikai buvo pa- 
darę trojėnams; dėlto Antenorą siuntęs kaip pasiuntinį, kad jie 
grąžintų jam seserį Hesionę ir atsiprašytų trojėnų; Antenoras 
jų buvęs paniekintas ir nieko negalėjęs iš jų išprašyti. Dėl to jis 
nutariąs siųsti su laivais į Graikiją Aleksandrą, kad šis atkeršytų 
už savo senelio mirtį ir trojėnų skriaudas. 

Tada Priamas liepė Antenorui papasakoti, kaip su juo elgtasi 
Graikijoje. Antenoras padrąsino trojėnus, kad nesibaimintų 
kariauti prieš Graikiją, įkvėpė saviesiems narsumo ir ryžto. 
Keliais žodžiais apibūdino, ką buvo nuveikęs Graikijoje. 

Priamas pasakė, kad išsakytų savo nuomonę tie, kas ne- 
norėtų, jog vyktų karas. Tada Pantas Priamui ir greta esan- 
tiems atskleidė tai, ką iš savo tėvo Euforbo buvo girdėjęs. Jei 
Aleksandras iš Graikijos atsiveš žmoną, trojėnams grėsianti 
didžiausia pražūtis. Jo manymu, gražiau būtų taikoje gyventi, 
one prarasti laisvę dėl sąmyšio ir lįsti į pavojų. Žmonės atmetė 
Panto nuomonę, liepė karaliui pareikšti savo valią, kas turėtų 
būti daroma. Priamas pasakė, kad reikia paruošti laivus, idant 
būtų galima nuvykti į Graikiją. Taip pat minėjo, kad šiam 
teikalui būtinų atsargų žmonėms netrūksta, tad liepė, kad 


būrų pasiruošę išvykti. Trojėnai vienas per kitą sušuko, kad 

pasiryžę tučtuojau paklusti karaliaus nurodymams. Priamas 
jiems didžiai padėkojo ir paleido sueigą. Netrukus pasiuntė 
į Idos mišką vyrų, kad prikirstų medžių ir pastatytų laivus. 
Hektorą Priamas pasiuntė į Aukštutinę Frygiją, idant ten pa- 
rengtų kariuomenę; taigi tas išvyko. Išgirdusi tėvo sprendimą, 
Kasandra ėmė kalbėti, kas nutiks trojėnams, jeigu Priamas 
atkakliai sieks pasiųsti laivyną į Graikiją. 

"Tuo tarpu atėjo laikas keliauti: laivai buvo pastatyti, atvyko 
kariai, kuriuos Aleksandras ir Deifobas buvo surinkę Pajoni- 
joje. O kuomet buvo matyti, kad galima išplaukti, Priamas 
kreipiasi į karius, kariuomenės vadu paskiria Aleksandrą, karu 
su juo siunčia Deifobą, Enėją, Polidamantą. Ir įsako Aleksan- 
drui, kad pirmiausia atvyktų į Spartą, susitiktų su Kastoru ir 
Poluksu, ir pareikalautų iš jų grąžinti Priamo seserį Hesionę 
bei atsiprašyti trojėnų. Jeigu tie nesutiktų, tegu jisai išsyk 
siunčiąs jam, Priamui, žinią, idant galėtų pasiųsti kariuomenę 
į Graikiją. Po šito Aleksandras išplaukė į Graikiją, pasiėmęs su 
savim tą patį vedlį, kuris jau buvo ten plaukęs anksčiau kartu 
su Antenoru. 

Kelios dienos prieš tai, kai Aleksandras išplaukė, bet dar 
nebuvo pasiekęs Kiteros salos, karalius Menelajas keliavo pas 
Nestorąį Pilą. Pakeliui jis sutiko Aleksandrą ir nusistebėjo ka- 
rališku laivynu, svarstydamas, kurgi jis plaukia. Prasilenkdami 
jie abu vienas kitą nužvelgė, nežinodami, kur kiekvienas iš jų 
keliavo. Kastoras ir Poluksas buvo išvykę pas Klitemnestrą; 
jie su savimi buvo išsivedę savo seserėčią Hermionę, Helenės 
dukterį. Tomis dienomis, kai Aleksandras atvyko į Kiteros salą 
ir ten prie Veneros ir Dianos? šventyklos sudėjo auką, Arge 
buvo Junonos šventė. O salos gyventojai stebėjosi karališkų 


laivynu ir klausinėjo Aleksandro bendražygių, kas jie tokie 

arba kokiu reikalu atvykę. Tie atsakė, jog karalius Priamas 
pasiuntė Aleksandrą kaip pasiuntinį pas Kastorą ir Poluksą, 
kad su jais susitiktų. 

Helenė, Menelajo žmona, Aleksandrui lankantis Kiteros 
saloje, panoro jį pamatyti. Dėl šios priežasties ji nuvyko į 
miestą, kuris vadinamas Helėja"*“, ir nuėjo prie jūros, kur stovi 
Dianos ir Apolono šventykla"*?; tenai Helenė buvo numačiusi 
atlikti auką dievams. Kai Aleksandrui buvo pranešta, kad 
Helenė atvyko į pajūrį, nujausdamas apie savo paties grožį, 
ėmė netoli jos vaikštinėti, norėdamas ją pamatyti. Helenei 
buvo pranešta, kad Aleksandras, karaliaus Priamo sūnus, 
atvyko į Helėjos miestą, kur buvo ir ji. Helenė taip pat norėjo 
jį pamatyti. O kai jie susitiko ir vienas į kitą pažvelgė, tai abu, 
pakerėti vienas kito grožio, ilgai gėrėjosi vienas kitu, girdami 
meiliais žodžiais. 

Aleksandras įsako, kad visi laivuose būtų pasirengę. Naktį 
atriša laivus, pagrobia iš šventyklos Helenę, vedasi su savimi, 
kartu su ja pagrobia dar kelias moteris. Kai miestelėnai pa- 
matė, kad Helenė pagrobta, ilgai su Aleksandru grūmėsi, bet 
neįstengė išjo atimti Helenės. Aleksandras, pasikliovęs gausiais 
sąjungininkais, juos nugalėjo, išplėšė šventyklą, išsivedė daug 
belaisvių, įsodino juos į laivą ir tuojau pat su visu laivynu 
išplaukė, numatydamas grįžti namo. Atvykęs į Tenedo uostą, 
Aleksandras ten kalbomis paguodė nuliūdusią Helenę, o tada 
pasiuntė tėvui žinią apie atliktą žygį. 

Kai Menelajui Pile buvo pranešta apie Helenės pagrobimą, šis 
su Nestoru išvyko į Spartą, iš ten pasiuntė pasiuntinį pas brolį 
Agamemnoną į Argą, prašydamas, kad pas jį atvyktų“, 

"Tuo tarpu Aleksandras su dideliu grobiu atvyksta pas savo 


tėvą ir iš eilės papasakoja apie atliktą žygį. Priamas apsidžiau- 


158 


gė, vildamasis, jog graikai, siekdami atgauti Helenę, atiduos 
jam jo seserį Hesionę ir tai, ką tąsyk iš trojėnų buvo atėmę"*?. 
Jis irgi paguodė nuliūdusią Helenę ir atidavė ją kaip žmoną 
Aleksandrui. Vos tik Kasandra pamatė Helenę, ėmė pranašauti, 
primindama tai, ką anksčiau buvo paskelbusi. Priamas liepė ją 
nuvesti šalin ir uždaryti. 

Agamemnonas, atvykęs į Spartą, ėmė raminti brolį, o tada 
abu nutarė po visą Graikiją išsiuntinėti žmones su skundais, 
sušaukti graikus kovai ir paskelbti trojėnams karą. Susirinko 
štai šie: Achilas su Patroklu, Eurialas“““, Tlepolemas ir Dio- 
medas. Kai jie atvyko į Spartą, nutarė su kariuomene atkeršyti 
už trojėnų padarytas skriaudas***. Agamemnoną skiria vyriau- 
siuoju vadu. Tada siunčia pasiuntinius po visą Graikiją, kad 
apsiginklavę su laivais atplauktų į Atėnų uostą, iš kur visi kartu 
keliautų į Troją atsilyginti už savo patirtas neteisybės. 

Kastoras ir Poluksas tučtuojau, kai tik išgirdo, kad jų sesuo 
Helenė pagrobta, sėdo į laivą ir nusekė paskui pagrobėjus*“*. 
Kai Lesbo salos krante išlipę pririšo laivą, juos pagriebė didžiu- 
lė audra. Buvo manoma, kad jie daugiau niekur nepasirodė; 
vėliau pasakota, kad jie tapę nemirtingi. Lesbiečiai esą laivais 
išvykę jų ieškoti iki pat Trojos, bet niekur jų pėdsakų neradę 
ir apie tai namie visiems pranešę. 

Frygas Daretas, kuris šią istoriją parašė, sako, jog pats ka- 
riavęs iki pat Trojos paėmimo; jisai matęs šiuos didvyrius*“* ir 
derybų metu, ir kai kartu mūšyje kovėsi*“*. O iš dardanų?“, kai 
jų buvo klausinėjama, išgirdęs, kokios išvaizdos ir prigimties 
buvę Kastoras ir Poluksas: buvo vienas į kitą panašūs, gel- 
tonplaukiai, didžiaakiai, skaisčiaveidžiai, gražaus sudėjimo, 
liekno kūno. Į juodu buvusi panaši Helenė — daili, nuoširdi, 


švelni, turėjo pačias gražiausias blauzdas, mažutes lūpas ir žymę 

tarp antakių. Trojėnų karalius Priamas buvęs gražaus veido, 
stipraus, malonaus balso, tamsaus gymio*““. Hektoras šiek 
tiek šveplavęs, buvęs šviesus, garbanotas, judraus žvilgsnio*“?, 
miklių kojų ir rankų, garbingo veido, barzdotas, grakštus, 
karingo būdo, kilniaširdis, maloningas paprastiems žmonėms, 
vertas pagarbos ir meilės. Deifobas ir Helenas — panašūs į tėvą, 
bet skyrėsi prigimtimi: Deifobas — narsus, Helenas - švelnus, 
mokytas pranašas. Iroilas - stambus, nepaprastai narsus, 
tikras gražuolis, stiprus savo amžiumi, ištroškęs šlovės už 
šaunumą. Aleksandras — šviesus, aukštas, narsus, nuostabių 
akių, geltonų ir minkštučių plaukų, žavingų lūpų, malonaus 
balso, vikrus ir linkęs vadovauti. Enėjas - rusvaplaukis, kresnas, 
iškalbingas, draugiškas, ryžtingas, tvirtos nuomonės, parei- 
gingas, žavingas, linksmų juodų akių. Antenoras — aukštas, 
grakštus, miklių rankų, apsukrus, atsargus. Hekabė - stambi, 
tamsaus gymio, graži, pasižyminti vyriška nuovoka, teisinga 
ir pareiginga. Andromachė — šviesi, šviesiaakė, aukšta, daili, 
kukli, išmintinga, drovi, švelni. Kasandra — šviesi, vidutinio 
sudėjimo, putlių lūpų, rusvaplaukė, jos mirksinčios akys rodė, 
jog ji matydavusi ateitį. Poliksenė - šviesi, aukšta, daili, ilgo 
kaklo, žavingų akių, ilgų gelsvų plaukų, taisyklingai sudėta, ilgų 
pirštų, tiesių blauzdų, nuostabiausių pėdų. Jinai savo dailumu 
visus pralenkė, bet liko paprasta, širdinga, dosni. 
Agamemnonas buvęs šviesaus, balto gymio, stambus, galingų 
rankų, iškalbus, nuovokus, kilmingas, turtingas. Menela- 
jas — vidutinio sudėjimo, rusvo plauko, dailus, mielas, malonaus 
būdo. Achilas turėjęs stiprią krūtinę, žavingas lūpas, galingas ir 
didžiules rankas, buvo dailiai garbanotas, mirtos spalvos plau- 
kų?““, nuolankus, linksmo veido, širdingas, dosnus, ber mūšyje 


be galo nuožmus. Patroklas — gražaus kūno, žydrų akių, labai 

stiprus, kuklus, tiesmukas, nuovokus, dosnus. Ajaksas Oilei- 
das - kresnas, galingų rankų, tamsaus gymio, linksmas, narsus, 
aštraus proto. Ajaksas Telamonidas - galingas, skardžiabalsis, 
juodaplaukis, garbanotas, nuoširdus, negailestingas priešui. 
Uliksas - tvirtas, klastingas, linksmo veido, vidutinio sudėjimo, 
iškalbus, išmintingas. Diomedas - narsus, pagarbos verto kūno, 
kresnas, rūstaus veido, kare ypatingai nuožmus, stipriai šau- 
kiantis, karšto būdo, nekantrus, bebaimis. Nestoras - stambus, 
aukštas, platus, ilga ir kumpa nosimi, šviesus, patyręs, blaiviai 
patariantis. Protesilajas — šviesaus gymio, kilnaus veido, vikrus, 
savimi pasitikintis, bet neapdairus. Neoptolemas - stambus, 
subrendusio vyro išvaizdos, irzlokas, kalbėdamas užsikirsdavo, 
atrodęs gero veido, kumpanosis, apskritaakis, tankių antakių. 
Palamedas - grakštus, aukštas, išmintingas, kilnios sielos, 
švelnus. Podaleirijas — storas, galingas, išdidus, niūrokas. 
Machaonas - stambus, narsus, patikimas, nuovokus, kantrus, 
gailestingas. Merionas - rusvaplaukis, vidutinio sudėjimo, pro- 
porcingo kūno**?, brandaus vyro išvaizdos*"“, atkaklus, žiaurus, 
nekantrus. Briseidė — daili, neaukšto ūgio, šviesi, švelnių gelsvų 
plaukų, žavingų akių su viršjų susijungusiais antakiais, taisyklin- 
go kūno, švelni, draugiška, kukli, paprasta, ištikima. 

"Taigi tada, apsirūpinę laivais, graikai susirinko į Atėnus. 
Agamemnonas iš Mikėnų — su šimtu laivų*"'. Menelajas iš 
Spartos — su šešiasdešimt laivų. Arkesilajas ir Proroenoras** 
iš Bojotijos — su penkiasdešimt laivų. Askalafas ir Jalmenas*** 
iš Orchomeno - su tridešimt laivų. Epistrofas ir Schedijas*** 
iš Fokidės — su keturiasdešimt laivų. Ajaksas Telamonidas 
atsivežė su savimi iš Salamino brolį Teukrą, iš Buprasio- 
no - Amfimachą, Diorą, Talpiją ir Polikseną?“, iš viso — su 


keturiasdešimt laivų**“. Nestoras iš Pilo - su 80 laivų**". 

"Toantas iš Aitolijos - su 40 laivų“"8. Nirėjas iš Simės — su 
$3*. Ajaksas Oileidas iš lokrų šalies — su 37 laivais. Antifas, 
Feidipas** iš Kalidnų*** — su 30 laivų. Idomenėjas ir Merionas 
iš Kretos — su 80 laivų?**. Uliksas iš Itakės — su 12 laivų“**. 
Eumelas iš Ferų***— su 10 laivų. Protesilajas ir Podarkas*** 
iš Filakės“*“ — su 40 laivų. Eskulapijaus sūnūs Podaleirijas ir 
Machaonas iš Trikės**7 — su 32 laivais““. Achilas su Patroklu 
ir mirmidonais iš Etijos — su 50 laivų. Tlepolemas iš Rodo - su 
9 laivais“?. Euripilas iš Ormenijo“* — su 40 laivų. Ancifas**! ir 
Amfimachas iš Elidės — su 12 laivų. Polipoitas ir Leontėjas*** iš 
Larisos —su 40 laivų. Diomedas, Eurialas, Stenelas iš Argo — su 
80 laivų***. Eilokteras iš Melibojos** — su 7 laivais. Gunėjas 
iš Kifo** — su 21 laivu““. Protojas iš Magnesijos — su 40 lai- 
vų**7. Agapenoras iš Arkadijos — su 40 laivų?**. Menestėjas iš 
Atėnų - su so laivų*??. Tokie buvo graikų vadai, iš viso 447“, 
vadovavę iš viso 1170 laivų?"". 

Kai susirinko į Atėnus, Agamemnonas sukviečia vadus į 
pasitarimą, padėkoja jiems ir ragina nedelsiant stoti į kovą dėl 
jiems padarytų skriaudų. Klausia, ar jie sutinka, ir pasiūlo, kad 
prieš išvykdami pasiųstų į Delfus ką nors pasiteirauti Apolono 
valios dėl viso šito žygio. Visi jam pritaria. Šio reikalo vadovu 
skiriamas Achilas, ir jis su Patroklu išvyksta. 

"Tuo metu Priamas vos tik išgirdo, kad priešai yra pasiren- 
gę žygiui, po visą Frygiją išsiuntinėjo žmones, kad atvestų 
kaimynines kariuomenes. Namuose parengia karius, kurie 
pasiaukojamai gintųsi. 

Kai Achilas atvyko į Delfus, eina klausti orakulo, ir iš šven- 
tovės gaunamas atsakymas, jog; graikai nugalės ir dešimtaisiais 
metais lroją paims. Achilas, kaip buvo įsakyta, atlieka apeigas 
dievams. 


162 


O tuo metu į Delfus buvo atvykęs Kalchantas, Testoro 
sūnus. Savo žmonių pasiųstas, jis nešė dieviškas dovanas 
Apolonui, melsdamasis už frygiečius. Tuojau klausia apie 
karalystę ir apie savo reikalus. Iš šventovės gauna atsakymą, 
kad jis keliautų su argiečių karių laivu prieš trojėnus ir savo 
žinojimu juos sustiprintų, idant jie nepasitrauktų iš tenai 
anksčiau, negu Troja bus paimta. 

Užėję į šventyklos vidų, Achilas ir Kalchantas palygino 
atsakymus. Džiaugdamiesi vienas kito svetingumu, sutvirtina 
draugystę, kartu iškeliauja ir atvyksta į Atėnus. Achilas tuos 
pačius orakulo atsakymus persako vadų susirinkime, Argiečiai 
džiaugiasi, pasiima su savimi Kalchantą ir išplaukia. Kai juos 
tenai sulaikė audros, Kalchantas iš paukščių ženklų nustatė, jog 
iš ten jie turėtų grįžti ir į Aulidę keliauti. Keliauja ir atvyksta 
tenai. Agamemnonas numaldo Dianos rūstybę“** ir sako 53- 
jungininkams išplaukti, keliauti į Troją. Juos veda Filokteras, 
kuris su argonautais buvo prie Trojos**. 

Po kurio laiko graikai atplukdo laivus prie miesto, kuris buvo 
pavaldus Priamui, užkariauja jį ir, prisiplėšę grobio, iškeliauja 
toliau. Po to atvyksta į Tenedą ir ten visus išžudo. 

Agamemnonas padalija grobį ir sušaukia pasitarimą. Tada 
siunčia pasiuntinius pas Priamą išsiaiškinti, ar tas sutiktų 
atiduoti Helenę ir grąžinti Aleksandro prisiplėštą grobį. 
Pasiuntiniais išrenkami Diomedas ir Uliksas, jie vyksta pas 
Priamą. Kol pasiuntiniai vykdo užduotį, Achilas ir Telefas 
siunčiami Misijos nusiaubri***. Šie atvyksta pas karalių Teu- 
trantą ir prisiplėšia ten grobio. Juos užklumpa Ieutrantas su 
savo kariuomene. Achilas, išblaškęs jo karius, patį Teutrantą 
sužeidžia. Idant Achilas jo neužmuštų, Telefas jį gulintį 


pridengė skydu: mat prisiminė, kaip tais laikais, kai Telefas, 

Heraklio sūnus, dar buvo vaikas, Teutrantas jį svetingai priėmė 
savo namuose. Pasakojama, kad tais laikais karalius Diomedas 
su galingais ir plėšriais žirgais buvo Heraklio nukankintas 
ir nužudytas. Pacs Heraklis atidavęs visą Misijos karalystę 
Teutrantui. Dėl to dabar Heraklio sūnus Telefas atėjo šiam į 
pagalbą. Kai Teutrantas suprato, kad dėl tos savo žaizdos negali 
išvengti mirties, savo karalystę dar gyvas perduoda 'Ielefui ir 
paskiria jį karaliumi. 

"Tada Telefas karalių Teutrantą iškilmingai palaidojo. 
Achilas jam pataria išsaugoti naujai įgytą karalystę: jis daug 
daugiau padėsiąs kariuomenei, jeigu kasmet iš tos karalystės 
atvežtų krovinių su maisto atsargomis, negu kad žygiuotų į 
Troją kautis mūšiuose. Taigi Telefas pasilieka, o Achilas grįžta 
su dideliu grobiu į Tenedą pas likusius karius. Agagmemnonui 
ir bendražygiams papasakoja apie tai, ką nuveikė, o jie pagiria 
jo uolumą?“. 

"Tuo tarpu pas Priamą atvyksta graikų siųstieji pasiuntiniai 
ir išdėsto Agamemnono reikalavimus: reikalauja, kad būrų 
grąžinta Helenė ir kitas grobis, ir tegu karalius tenkinasi tuo, 
kad tada taikiai pasitrauksią. Priamas primena argonautų 
padarytas skriaudas**“: tėvo nužudymą, Trojos nusiaubimą ir 
savo sesers Hesionės vergystę. Galiausiai pamini ir pasiuntinį 
Antenorą - kaip paniekinamai su juo buvo elgtasi Graikijoje. 
Atmeta taiką, skelbia karą, liepia išvaryti graikų pasiuntinius 
už miesto ribų. Pasiuntiniai grįžta į stovyklą Tenede ir praneša 
atsakymą. Klausimas apsvarstomas pasitarime. 

O Priamui į pagalbą prieš graikų vadus atvyko štai tokie 
karvedžiai (nutarėme, jog reikia išsamiau apžvelgti jų vardus 
bei valdomas sritis)*7. Iš Zelėjos*** — Pandaras, Amfionas, 


Adrastas**, Iš Kolofono - Mopsas, iš Frygijos — Asijas*“", iš 

Karijos - Amfimachas ir Nastas***. Iš Lykijos — Sarpedonas 
ir Glaukas'**. Iš Larisos - Hipotojas ir Kupesas***. Iš Kikoni- 
jos - Eufemas*s*. Iš Trakijos — Piras ir Akamantas“. Iš Pajo- 
nijos — Piraichmas ir Asteropajas**“. Iš Frygijos — Askanijus ir 
Forkinas“?. Iš Meonijos — Antifas ir Mestlas“**. Iš Paflagoni- 
jos - Pilaimenas??. Iš Aitiopijos - Persas ir Memnonas““. Iš 
Trakijos - Resas ir Archilochas*“. Iš Adrestėjos - Adrastas ir 
Amfijas. Iš Alizonijos - Epistrofas ir Odijas*“*. Šių karvedžių 
ir visų rengiamų kariuomenių vyriausiuoju vadu Priamas skyrė 
Hektorą. Pojo svarbiausiais skyrė Deifobą, Aleksandrą, Troilą, 
Enėją, Memnoną. 

Kol Agamemnonas apsvarsto visą dalykų eigą, iš Kormo 
atvyksta Nauplijo sūnus Palamedas su trisdešimt laivų. Jis 
atsiprašė, kad dėl ligos negalėjo atvykti į Atėnus, bet sakė, jog 
atvykęs, kai tik galėjęs. Graikai dėkoja ir kviečia jį dalyvauti 
pasitarime. 

Argiečiams*“ nesutariant, ar į Troją derėtų išžygiuoti slapčia 
naktį, ar dienos metu, Palamedas pataria, jog žygis į Troją 
turėtų vykti, kai šviesu, ir prideda paaiškinimą — taip būrų 
išviliota priešų kariuomenė. Taigi visi su juo sutinka, pasitarę 
kariuomenės vadu paskiria Azamemnoną. Siunčia į Misiją 
ir į kitas vietas pasiuntinius - Tesėjo sūnus Demofoontą ir 
Atamantą““*, tai pat Anijų““, idant šie parūpintų atgabenti 
kariuomenei maisto atsargų. 

Paskui Agamemnonas sušaukia karius į sueigą, pagiria, 
padrąsina, įsako ir uoliai paragina, kad klausytų jo žodžio. 
Davus ženklą, graikai atriša nuo kranto laivus, visas laivynas 
labai plačia juosta priartėja prie Trojos, trojėnai narsiai gina 
krantus. Protesilajas žengia į sausumą, veja priešus, žudo. Jį pa- 

sitinka Hektoras ir nažudo*““, tada sujaukia kitų gretas. Iš kur 

Hektoras pasitraukdavo, tenai trojėnai vėl buvo graikų vejami. 
Poto, kai abi pusės pacyrė didelių netekčių, arvyko Achilas, visą 
priešų kariuomenę privertė bėgti ir ginte nuginė į Troją. 

Naktis nutraukė mūšį. Agamemnonas išlaipina kariuomenę 
į sausumą, įkuria stovyklą. Kitą dieną Hektoras iš miesto iš- 
veda ir išrikiuoja kariuomenę. Iš priešingos pusės su didžiuliu 
riksmu pasirodo Agamemnonas. Vyksta nuožmios ir įnirtingos 
kautynės. Krinta kiekvienas narsiausias karys iš priekinių gretų. 
Hektoras nukauna Patroklą ir ketina nuplėšti jam šarvus. Me- 
rionas patraukia Patroklą iš pirmųjų eilių, kad tas neprarastų 
šarvų. Hektoras prisiveja Merioną ir nukauna. Kai ir šitam 
panašiai norėjo nuplėšti šarvus, atskubėjo į pagalbą Menestė- 
jas ir sužeidė Hektorą į šlaunį. Bet ir sužeistas jisai daugybę 
tūkstančių nukovė ir būtų sparčiai privertęs argiečius bėgti, 
jeigu prieš jį nebūtų stojęs Telamono sūnus Ajaksas. Kai su juo 
susitiko, Hektoras sužinojo, kad Ajaksas esąs to paties, kaipir 
jis, kraujo, mat buvo gimęs iš Priamo sesers Hesionės. Dėl šios 
priežasties Hektoras liepė nedeginti graikų laivų: abu didvyriai 
vienas kitam įteikė dovanas ir kaip draugai išsiskyrė“. 

Kitą dieną graikai išprašo paliaubų“. Agamemnonas didin- 
gomis laidotuvėmis pagerbia Protesilają ir rūpinasi, kad kiti 
būtų palaidoti. Achilas apverkia Patroklą, argiečiai — saviškius. 
Patroklo garbei Achilas surengia laidotuvių žaidynes. 

Paliaubų metu Palamedas nepaliaujamai kurstė maištą ir 
kalbėjo, kad Agamemnonas nevertas būti visos į kariuomenės 
vadu. Parodo, kiek daugįdėtajo paties pastangų į kariuomenės 
tvarkymą, ypač paminėdamas savo veržių puolimą, stovyklos 
sutvirtinimą, kovos ženklo davimo būdą, sargybos tikrinimą, 
svarstyklių ir svarsčių apskaičiavimą ir kariuomenės apmoky- 


mą. Kadangi šiuos dalykus jis pirmasis pritaikė, esą neteisinga, 

kad Agamemnonas, kadangi nedaugelis davė jam valdžią, 
įsakinėtų visiems, kurie atvyko vėliau; ypač dėl to, kad visi 
tikisi pamatyti savo vadų šaunumo ženklą. 

Kol achajai varžosi tarpusavyje dėl valdžios, po dvejų metų 
atnaujinamos kautynės. Kariuomenę išveda Agamemnonas, 
Achilas, Diomedas ir Menelajas. Priešais juos pasirodo 
Hektoras, Iroilas, Enėjas. Užverda didelė kova, krinta abiejų 
pusių narsuoliai. Hektoras nukauna Boerą, Arkesilają?“? ir 
Protoenorą??*. Naktis nutraukia mūšį. Agamemnonas visus 
vadus sušaukia į pasitarimą, pataria, ragina, kad visi veržtųsi į 
priekį ir labiausiai pultų Hektorą, kuris nužudęs kai kuriuos 
narsiausius jų vadus. 

Išaušus rytui, Hektoras, Enėjas ir Aleksandras išveda savo 
kariuomenę. Priešais ateina visi achajai. Užverda didelė kova. 
Daug tūkstančių karių iš abiejų kariuomenių siunčiama į 
Orką?7'. Menelajas ir Ajaksas vejasi Aleksandrą. Juos pastebė- 
jęs, Aleksandras strėle perveria Menelajui šlaunį. Tas, nors ap- 
imtas skausmo, nesiliauja jo vytis kartu su lokriečiu Ajaksu*"*. 
Hektoras, pamatęs, kaip jie atkakliai veržiasi prie jo brolio, 
atėjo su Enėju jam į pagalbą. Enėjas pridengė Aleksandrą skydu 
ir išsivedė iš mūšio į miestą. Naktis nutraukia mūšį. 

Kitą dieną Achilas su Diomedu išveda kariuomenę. Prieš 
juos trojėnų gretas kreipia Hektoras ir Enėjas. Užverda didelė 
kova. Hektoras nukauna narsiuosius karvedžius - orchome- 
nietį* Jalmeną??*, Epistrofą, Schediją, Elpenorą?*, Diorą?"“ ir 
Polikseną. Enėjas - Amfimachą ir Nirėją???. Achilas - Eufemą, 
Hipotoją, Pylają ir Asteropają“"*. Diomedas - Antifą'? ir 
Mestlą. Kai Agamemnonas pamatė, jog narsiausi vadai žuvo, 
liepė nutraukti kovą. Trojėnai linksmi gįžta į miestą. Agamem- 


nonas sunerimęs sušaukia vadus į pasitarimą. Ragina vyriškai 

kovoti ir nepasiduoti, nes didžioji jų dalis jau krito. Jis pats 
kasdien viliąsis, kad atvyks kariuomenė iš Misijos. 

Kitą dieną Agamemnonas įsakė visai kariuomenei ir visiems 
vadams žengti į mūšį. Priešais juos nukreipė savo voras Hektoro 
vedami trojėnai. Užverda didelė kova. Abi pusės nuožmiai 
grumiasi, tai Čia, tai ten krinta daugybė tūkstančių karių. Ir 
mūšis ilgai nebuvo nutraukiamas — kovota ištisas aštuonias- 
dešimt dienų. Pamatęs, kokia daugybė kasdien žūsta ir kad, 
be pertraukos kovojant, nebeužtenka laiko laidoti mirusiųjų, 
Agamemnonas pasiuntė pas Priamą pasiuntinius, Uliksą ir 
Diomedą, kad prašytų trejiems metams paliaubų, idant galė- 
tų savuosius palaidoti, sužeistuosius gydyti, laivus pataisyti, 
atgaivinti kariuomenę ir sukaupti maisto atsargų. Uliksas ir 
Diomedas naktį kaip pasiuntiniai pas Priamą išvyksta, o juos 
ištrojėnų pasitinka Dolonas. Jo klausiami, kodėl taip ginkluoti 
naktį prie miesto atvykę, pasakė, kad juos kaip pasiuntinius 
Agamemnonas siuntęs pas Priamą. Išgirdęs juos atvykus ir iš- 
klausęs jų išdėstytą norą, Priamas sušaukia visus vadus į pasita- 
rimą. Jiems pasako, kad nuo Agamemnono atvykę pasiuntiniai 
ir prašą trejiems metams paliaubų. Hektorui pasirodo įtartina, 
kad tokio ilgo laikotarpio paprašė, Priamas įsako pasakyti, ką 
kiekvienas manąs. Visi sutiko duoti paliaubas trejiems metams. 
Per tą laiką trojėnai atnaujina miesto sienas, gydo savo sužeis- 
tuosius, savo žuvusiuosius su didžia pagarba laidoja. 

Po trejų metų vėl atėjo laikas kariauti. Hektoras ir Troilas 
išveda trojėnų kariuomenę. Agamemnonas, Menelajas, Achilas 
ir Diomedas taip pat veda savo karius. Užverda didelė kova. 
Hektoras pirmose kautynių gretose nužudo galinguosius 
karvedžius Posidipą, Antifą ir Merioną*“. Achilas nukauna 
Likaoną ir Forkiną?*:. Ir daug tūkstančių kitų žmonių krinta 

abiejose pusėse. Nuožmiai kovojama trisdešimt dienų iš eilės. 
Pamatęs daug kritusių savo karių, Priamas siunčia pasiuntinius 
pas Agamemnoną, kad prašytų šešiems mėnesiams paliaubų. 
"Tarybos sprendimu Agamemnonas sutiko su paliaubomis. 
O kai vėl atėjo kautynių laikas, nuožmiai kovojama dvylika 
dienų. Daugybė narsiųjų karvedžių krinta abiejose pusėse, 
dar daugiau sužeidžiama, dauguma jų miršta gydymo metu. 
Agamemnonas siunčia pas Priamą pasiuntinius, kad prašytų 
trisdešimties dienų paliaubų, idant galėtų palaidoti mirusiuo- 
sius. Priamas pasitarė ir sutiko. 

Atėjus kautynių laikui, Hektoro žmona Andromachė sa- 
pnuose regėjo perspėjimą, kad Hektoras neturėtų tą dieną eiti 
į mūšį. Kai papasakojo jam savo regėjimą, Hektoras neteikė 
reikšmės šiems moters žodžiams. Nuliūdusi Andromachė 
kreipėsi į Priamą, kad sulaikytų jį, ir tą dieną Hektoras neitų 
į kovą. Priamas pasiuntė į kovą Aleksandrą, Heleną, Iroilą ir 
Enėją?**. Vos tik apie tai išgirdo, Hektoras smarkiai apšaukė 
Andromachę, pareikalavo, kad atneštų šarvus, ir jokiu būdu 
nebuvo galima jo suturėti. Andromachė nusiminusi, išsipynusi 
plaukus, parpuolusi prie Hektoro kojų tiesė jam sūnelį Astia- 
naktą, bet nepajėgė paveikti vyro*“*. Tada jinai moteriška rauda 
sukrečia visą miestą, nubėga į karaliaus rūmus pas Priamą, 
papasakoja, ką mačiusi per sapną, ir praneša, kad Hektoras 
veržte veržiasi žygiuoti į kovą. Puolusi ant kelių, šalia stovint 
jos vaikeliui Astianaktui, reikalauja, kad karalius sustabdytų 
Hektorą***. Priamas įsakė visiems žygiuoti į mūšį, o Hektorą 
sulaikė. Agamemnonas, Diomedas, Achilas ir lokrieris Ajaksas, 
matydami, jog neatvyko Hektoras, nuožmiai grūmėsi ir nu- 
kovė daug trojėnų karvedžių. Ber Hektoras, vos tik išgirdo 


triukšmą ir žinią, kad trojėnai mūšyje sunkiai laikosi, šoko 

bemat į kovą. Tuojau pat pakerta Idumėją?“, sužeidžia Ifino- 
ją?““, Leontėją nukauna, ietimi persmeigia Stenelui šlaunį. 

Achilas, pamatęs, kiek daug karvedžių krito nuo Hektoro 
rankos, ėmė uoliai veržtis jo link, siekdamas susidurti su juo 
akis į akį. Mat Achilas sau pagalvojo, kad dar daug graikų žus 
nuo Hektoro dešinės, jeigu jisai jo nenukaus. Tuo tarpu verda 
nuožmus mūšis, daugybė žmonių žūsta. Hektoras nukauna 
narsųjį karvedį Polipoitą**7. O kai ėmė plėšti jo šarvus, prisi- 
artino Achilas. Kova tampa smarkesnė, kyla riksmas iš miesto 
ir iš abiejų kariuomenių. Hektoras sužeidžia šlaunį Achilui, 
o tas, pajutęs skausmą, dar labiau ėmė jį vytis ir nesiliovė, 
kol nenukovė. Jį nužudęs, Achilas privertė trojėnus bėgti ir 
pašėlusiai juos kapojo, vydamas iki pat miesto vartų. Vis dėlto 
jam pasipriešino Memnonas: nuožmiai tarp savęs grūmėsi ir 
abu liko sužeisti. Naktis nutraukė kautynes. Achilas sužeistas 
grįžo iš mūšio. Naktį trojėnai apraudojo Hektorą. 

Kitą dieną Memnonas*** išveda trojėnus prieš graikų kariuo- 
menę. Agamemnonas, pasitaręs su kariuomenės taryba, siūlo 
prašyti dviejų mėnesių paliaubų, idant ir vieni, ir kiti galėtų 
savuosius palaidoti. Pas Priamą vyksta pasiuntiniai. Ko troško, 
pasiekė: gauna dviejų mėnesių paliaubas. 

Priamas pagal savo tautos paprotį palaidojo Hektorą priešais 
vartus ir surengė žaidynes jo laidotuvių proga. 

Paliaubų metu Palamedas vėl nenustoja skųstis dėl vyriausio 
vado valdžios. Taigi Agamemnonas nusileidžia maištui ir sako, 
kad jis dėl šio dalyko noriai leis, jog graikai skirtų vyriausiu 
vadu, ką tik panorėsią. 

Kitą dieną Agamemnonas sušaukia žmones į susirinkimą. 
Pasako, kad jis niekada netroškęs valdžios. Lengvai priimsiąs, 


jeigu jam norėtų duoti“??, noriai ir užleisiąs kitam. Jam užtenka, 

kad priešams būrų atkeršyta ir nesijaudinąs, kieno pastangomis 
tai įvyks. Bet vis dėlto jis turįs karaliaus valdžią Mikėnuose**“. 
"Tad liepia sakyti, kas kaip galvoja. Palamedas žengia priekin 
ir parodo savo išmonę. Taigi argiečiai noriai jam perduoda 
valdžią. Palamedas padėkoja argiečiams, perima valdžią, va- 
dovauja. Achilas supeikia valdžios pasikeitimą. 

Paliaubos baigiasi. Palamedas išveda gerai aprūpintą ir 
parengtą kariuomenę, išrikiuoja eiles, ragina karius. Priešais 
graikus tą patį padaro Deifobas; trojėnai kaunasi labai nuož- 
miai. Likas Sarpedonas su savo pulkais smarkiu ancpuoliu 
spaudžia argiečius, daug pakerta ir pakloja. Prieš jį stoja rodietis 
Tlepolemas, atkakliai grumiasi, bet galiausiai krinta, sunkiai 
sužeistas. Po to prisiartino Feretas, Admeto sūnus**", pradėjo 
naują kovą. Ilgai vienas prieš vieną su Sarpedonu grumiasi, bet 
krinta negyvas. Sarpedonas taip pat sužeistas traukiasi iš mūšio. 
Taip keletą dienų vyksta kautynės. Abiejose pusėse krinta daug 
karvedžių, bet daugiau Priamo pusėje. Trojėnai siunčia pasiun- 
tinius, prašo paliaubų, kad mirusius palaidotų, sužeistuosius 
pagydytų. Palamedas skyrė vienerių metų paliaubas***. 

Abi pusės laidoja mirusius, gydo sužeistuosius, sudarę 
sutartį, vaikšto šiapus ir anapus: argiečiai — į Trojos miestą, 
trojėnai — į argiečių stovyklą“. Palamedas siunčia Agamem- 
noną pas Tesėjo sūnus, Demofoontą ir Akamantą“**, kuriuos 
pats Agamemnonas buvo paskyręs rūpintis, kad kariuomenei 
būtų tiekiamos maisto atsargos ir atgabenamas iš Misijos 
maistas, gautas iš Telefo**s. Kai ten nuvyksta, papasakoja apie 
Palamedo maištą. Aniems nepatinka. Agamemnonas sako, 
kad jis nepykstąs, tai įvykę, jam leidžiant. 

"Tuo metu Palamedas rūpinasi, kad būtų tvarkomi laivai, 


sutvirtina stovyklą, apjuosia ją sienomis su bokštais. Trojėnai 

mankština karius, kruopščiai taiso sienas, prideda griovį ir 
pylimą, taip pat visa kita atidžiai sutvarko. 

Kai sukako metai nuo to laiko, kai buvo palaidotas Hek- 
toras, Priamas, Hekabė ir Poliksenė bei kiti trojėnai atėjo 
prie jo kapo. Priešais juos pasirodo Achilas. Jis įsistebeilija į 
Poliksenę, įsmeigia į ją akis ir karštai ją pamilsta. Aistros kurs- 
tomas, meilėje skandina nekenčiamą gyvenimą: mat ji sunkiai 
pakentė atimtą iš Agamemnono vadovavimą ir Palamedą, 
paskirtą jam vadu. Skatinamas meilės, ištikimiausiam vergui 
frygui liepia pranešti Hekabei jo nurodymus: prašo iš jos sau 
į žmonas Poliksenės. Jei duos, žada, kad su savo mirmidonais 
jis grįšiąs namo. O kai jisai tai padarys, kiti tą pat padarysią. 
Vergas iškeliauja, atvyksta pas Hekabę, pasako, kas liepta. 
Hekabė atsako, kad jinai pritartų, jeigu tik jos vyras Priamas 
sutiktų. Kol ji pasikalbės su vyru, įsako vergui grįžti. Vergas 
praneša Achilui, ką nuveikė. 

"Tuo metu į stovyklą grįžta Agamemnonas su dideliu pulku 
palydovų iš Misijos. Hekabė kalbasi su Priamu apie Achilo 
pateiktą sąlygą. Priamas atsako, kad to negali būti: ne dėl to, 
kad laikąs jį nevertu giminystės; bet dėl to, kad, jei atiduos jam 
dukterį, ir jis pasitrauks, kiti graikai nepasitrauksią; be to, esą 
neteisinga savo dukterį išleisti už priešo. Todėl, jei Achilas nori, 
kad tai įvyktų, turi būti sudaryta nuolatinė taika, kariuomenė 
privalo išvykti, ir reikia priesaikomis sutvirtinti sąjungą. Jei tai 
bus padaryta, jis mielai už jo išleisiąs dukterį. 

"Taigi, kaip buvo sutarta, Achilas siunčia vergą pas Hekabę, 
kad sužinotų, ką toji su Priamu kalbėjo. Hekabė persako 
visus Priamo reikalavimus, ir vergas praneša tai Achilui. Tada 
Achilas visiems aplinkui skundžiasi, kad dėl vienos moters, 


dėl Helenės, visa Graikija ir Europa pašaukta į kovą; praėjo 


172 


tiek daug laiko ir tokios galybės žmonių pražuvo, o jų laisvė 
pakibusi ant plauko. Dėl to, pasak jo, reikia sudaryti taiką ir 
išvesti kariuomenę. 

Praėjo metai. Palamedas išveda graikų kariuomenę ir ją 
išrikiuoja mūšiui. Iš priešingos pusės rikiuoja karius Deifobas. 
Achilas supykęs neina į mūšį. Pasinaudojęs palankia proga, 
Palamedas puola Deifobą ir jį užmuša. Užverda nuožmi kova, 
abiejose pusėse krinta daugybė žmonių. Palamedas sukasi 
pirmose kovotojų gretose, ragina visus, kad narsiai grumtųsi 
mūšyje. Prieš jį stoja Sarpedonas, ir Palamedas jį nužudo. 
Nudžiugęs dėl to, kaunasi priekyje. Jam bedžiūgaujant ir be- 
sipuikuojant, Aleksandras tokiu par būdu**“ strėle persmeigia 
kaklą. Frygai tai pastebi, sviedžia ietis, ir taip Palamedas krinta. 
Žuvus karaliui, argiečiai traukiasi, bėga į stovyklą, trojėnai 
puola, vejasi, apgula stovyklą, padega laivus. Pranešta Achi- 
lui — tas nekreipia dėmesio. Ajaksas Telamonidas narsiausiai 
gina stovyklą, kol naktis nutraukia mūšį. Argiečiai stovykloje 
aprauda Palamedo išmanymą, teisingumą, jo gerą ir malonų 
būdą. Trojėnai gailiai apverkia Sarpedoną ir Deifobą. 

Nestoras, kuris buvo vyresnis amžiumi, naktį sušaukia kar- 
vedžius į pasitarimą, ragina išsirinkti vyriausią vadą ir pataria, 
kad, jei tik jie sutinka, juo galėtų tapti tas pats Agamemnonas. 
"Taip, Nestoro manymu, būtų mažiausiai nesantaikos. Taip 
patjis primena, kad, ko] vyriausiu vadu buvo Agamemnonas, 
sėkmingai pavykdavo žygiai ir kariuomenė buvo pakankamai 
patenkinta. O jei kam nors kitaip atrodo, siūlo pasisakyti. Visi 
pritaria Nestorui, Agamemnoną skiria vyriausiu vadu. 

Kitą dieną trojėnai žvaliai žengia iš miesto į kautynių eiles. 
Prieš juos kariuomenę išveda Agamemnonas. Prasideda mūšis, 


abi kariuomenės viena kirą bloškia tai į vieną, tai į kitą pusę. 

Kai praėjo didesnė dalis dienos, į priekį išsiveržia Troilas, kerta, 
šluote šluoja, veja argiečius į stovyklą. Kitą dieną trojėnai vėl 
išveda kariuomenę, prieš juos stoja Agamemnonas su graikų 
kariais. Užverda didelė kova, abi kariuomenės grumiasi, mūšis 
darosi vis nuožmesnis. Kovojama ištisas septynias dienas. 
"Iroilas nukovė daug argiečių vadų. Agamemnonas prašo 
dviem mėnesiams paliaubų. Palamedą pagerbia iškilmingo- 
mis laidotuvėmis, taip pat abi pusės pasirūpina kitų vadų ir 
kareivių laidojimu. 

Paliaubų metu Agamemnonas siunčia Uliksą, Nestorą ir 
Diomedą pas Achilą prašyti, kad ir jis žygiuorų į mūšį. Tačiau 
liūdesio apimtas Achilas atsisako, nes jau buvo apsisprendęs 
nebežygiuoti į karą, mat Hekabei buvo davęs pažadą nebeko- 
voti, kadangi labai mylėjo Poliksenę. Tuos, kurie pas jį atvyko, 
jis nesvetingai sutiko, pareiškė, kad turi būti sudaryta nuolatinė 
taika. Tiek pavojų, anot jo, kyla tik dėl vienos moters, graikų 
laisvė esanti pavojuje, jis nededąs vilčių į ilgai trunkančias ko- 
vas**". Tad reikalauja taikos, nesutinka kovoti. Agamemnonui 
pranešama, kas su Achilu buvo kalbėta ir kad jisai užsispyręs 
atsisako kautis. Agamemnonas visus vadus šaukia į pasitarimą, 
atsiklausia ir kariuomenės, ką reikėtų daryti, liepia sakyti, ką 
kiekvienas galvoja. Menelajas ragina savo brolį, kad vestų 
kariuomenę į mūšį, ir sako, nedera bijoti, jei Achilas atsisakė. 
"Tačiau jis pats jį įkalbėsiąs eiti į mūšį, ir nebijąs, jeigu nepa- 
norės. Menelajas dar pamini, kad trojėnai neturi kito tokio 
narsaus vyro, koks buvo Hektoras. Diomedas ir Uliksas bandė 
sakyti, kad Troilas yra ne mažiau narsus negu Hektoras, bet 
Menelajas jiedviem paprieštaravo ir vis siūlė kariauti. Kalchan- 
tas iš paukščių ženklų nustatė, kad reikia kovoti ir nesirūpinti, 


kiek stipresni ką cik buvo trojėnai*?š. 

Atėjo laikas kovai. Agamemnonas, Menelajas, Diomedas 
ir Ajaksas veda kariuomenę, priešais juos — trojėnai. Užverda 
didelė kova, vyksta nuožmios grumtynės, abi kariuomenės 
viena kirą žiauriai puola. Troilas sužeidžia Menelają, daugybę 
karių nužudo, nuveja argiečius į stovyklą?*?. Naktis nutraukia 
mūšį. 

Kitą dieną Troilas ir Aleksandras išveda trojėnų kariuomenę. 
Priešais juos atžygiuoja visi argiečiai. Abi pusės nuožmiai kau- 
nasi. Troilas sužeidžia Diomedą, smarkiai puola Agamemnoną, 
šį taip pat sužeidžia, vieną po kito kapoja argiečius. Keletą 
dienų nuožmiai kovojama, abiejose pusėse iškapojama daugybė 
žmonių. Agamemnonas, matydamas, kad kasdien netenka vis 
didesnės kariuomenės dalies ir kad gali pritrūkti karių, siunčia 
pasiuntinius prašyti paliaubų šešiems mėnesiams. Priamas 
sukviečia tarybą, atskleidžia argiečių pageidavimus. Troilas 
nesutinka, kad būtų duotos paliaubos tokiam ilgam laikui, bet 
geriau, anot jo, tęsti puolimą ir padegti laivus. Priamas įsako 
kiekvienam pasakyti savo nuomonę. Visi sutarė, kad reikia 
patenkinti argiečių prašymą. Priamas skyrė paliaubas. 

Agamemnonas pasirūpina garbingai palaidoti savo karius, 
gydo sužeistuosius, tarp jų - Diomedą, Menelają. Trojėnai 
taip pat laidoja savuosius. 

Vykstant paliauboms, Agamemnonas, tarybos nutarimu, 
atkeliauja pas Achilą, kad įkalbėtų įsitraukti į kovą. Achilas 
rūsčiai pareiškia, kad nežygiuosiąs, bet argiečiams reikią siekti 
taikos. Po to ima dūsauti, kad negalįs dėl nieko prieštarauti 
Agamemnonui. Vis dėlto pažada, kad, kai ateis metas kariauti, 
jis pasiųs savo karius. Ir tegu Agamemnonas jam atleidžiąs, 
kad pats nedalyvaus kovoje. Agamemnonas jam tinkamai 


padėkoja. 

Atėjo laikas tęsti kovą. Trojėnai išveda savo kariuomenę. 
Priešais juos žengia argiečiai. Achilas išrikiuoja mirmidonus 
ir atsiunčia Agamemnonui, parengtus kovai. Užverda rimtas 
mūšis, labai nuožmiai šėlstama. Troilas pačiame rikiuotės 
priekyje iškerta argiečius, priverčia bėgti mirmidonus, puola 
iki par stovyklos, daug nukauna, dar daugiau sužeidžia. Jam 
tik Telamono sūnus Ajaksas pasipriešino. Trojėnai tądien kaip 
nugalėtojai grįžta į miestą. 

Kitą dieną Agamemnonas išveda kariuomenę: žygiuoja visi 
vadai su savo pulkais, kartu su jais ir mirmidonai. Iš priešingos 
pusės žvaliai žengia mūšin trojėnai. Abi kariuomenės suremia 
ginklus, grumiasi vyras prieš vyrą. Keletą dienų nuožmiai ko- 
vojama, abiejose pusėse krinta daug tūkstančių žmonių. Troilas 
puldinėja mirmidonus, parbloškia, vejasi bėgančius. Pamaręs 
savo pusėje daug nukautų, Agamemnonas prašo paliaubų 
trisdešimčiai dienų, idant galėtų savuosius palaidoti. Priamas 
davė paliaubas. Abu karaliai pasirūpina savųjų laidojimu. 

Atėjo laikas tęsti kovą. Trojėnai išveda kariuomenę. Priešais 
juos Agamemnonas ragina į kovą savo karvedžius. Surėmus 
ginklus, užverda didelės kautynės, vyrai nuožmiai grumiasi. 
Baigiantis ankstyvajam dienos metui, mūšyje į priekį išsiveržia 
"Troilas: kapoja ir tiesia žemėn vieną po kito. Argiečiai su išgąs- 
čio šūksniais leidosi bėgti. Kaip tik tada, kai tik išvydo, kaip 
piktai siautėja 'Troilas, kaip puola argiečius ir sykiu be paliovos 
guldo mirmidonus, pats Achilas šoko į mūšį. Tačiau Troilas 
bemat jį aplenkia ir sužeidžia, tad Achilui tenka sužeistam iš 
mūšio trauktis. Toliau kovojama ištisas šešias dienas. 

Septintąją dieną, kai abi kariuomenės, surėmusios ginklus, 
pradėjo mūšį, Achilas, kuris prieš kelias dienas, kankinamas 


žaizdos, nebuvo išėjęs į kovą, pagaliau taip pat išrikiuoja mir- 

midonus. Jis kreipiasi ir ragina juos, kad narsiai pultų "Troilą. 
Praėjus didesnei dienos daliai, šis, žvaliai nusiteikęs, pats atlėkė 
ant žirgo. Argiečiai, garsiai šaukdami iš baimės, leidžiasi bėgti, 
bet jų vieton arplūsta mirmidonai ir puola Troilą. Šis daugelį 
jų nukauna. Nuožmių grumtynių metu krinta sužeistas Troilo 
žirgas ir išmeta tarp vadžių įsipainiojusį?“* raitelį. Tada Achilas, 
greitai pribėgęs, jį nukauna ir ima vilkti iš mūšio lauko. Bet to 
pabaigti jam neleido Memnonas: atskubėjęs pagriebė Troilo 
kūną ir sužeidė Achilą. Achilas sužeistas traukiasi iš mūšio. 
Memnonas su savo gausiu pulku ima jį vytis. Jį pastebėjęs, 
Achilas sustojo, lukterėjo, kol buvo pasirūpinta jo žaizda, o 
tada po trumpo susirėmimo nukovė Memnoną, daugelyje 
vietų jį sužalojęs. Tada jau ir pars pasitraukė iš mūšio, būdamas 
sužeistas to paties Memnono. Kai persų karvedys buvo nukau- 
tas, trojėnų kariuomenė pakriko; visi, kas liko gyvi, subėgo į 
miestą ir uždarė vartus. Mūšį nutraukė naktis. 

Kitą dieną Priamas pasiuntė pas Agamemnoną pasiunti- 
nius prašyti dvidešimties*“* dienų paliaubų, Agamemnonas, 
tarybos sprendimu, sutiko jas duoti. Priamas iškilmingomis 
laidotuvėmis pagerbia Troilą ir Memnoną. Taip pat abi pusės 
pasirūpina kitų karių laidotuvėmis. 

Hekabė, liūdėdama, kad du jos narsiausius sūnus, Hektorą 
ir Txoilą, nužudė Achilas, priėmė moteriai būdingą neapgal- 
votą sprendimą, kaip atkeršyti už savo kančias. Ji pasikviečia 
sūnų Aleksandrą, maldauja jį ir kursto, kad jis atkeršytų už 
savo brolius, surengtų Achilui pasalą ir jį netikėtai nužudytų. 
Kadangi Achilas jai siuntęs vergą ir prašęs, kad jam duotų 
Poliksenę į žmonas, jinai ketinanti pas jį siųsti žinią su Priamo 
žodžiais, kad tarp savęs sutvirtintų taiką ir sudarytų santuokos 
sąjungą. 

Susitikimui vietą jie paskiria Apolono Timbriečio šventy- 
kloje, kuri yra priešais vartus. Numatyta, kad tenai Achilas 
ateis ir kalbėsis, tad ten jam parengiama pasala. Hekabė 
kalbėjo, kad ji bus pakankamai patenkinta, jeigu Aleksandras 
jį nužudys. Aleksandras pažadėjo pasistengti tai padaryti. 
Naktį iš kariuomenės išrenkami narsiausi kariai, suslapstomi 
Apolono šventykloje, gauna paaiškinimus dėl ženklo pulti. 
Hekabė, kaip buvo sutarusi, pasiunčia žinią Achilui. Achilas 
vis dar mylėjo Poliksenę, todėl apsidžiaugė ir nusprendė kitą 
dieną ateiti prie šventyklos. Tad kitą dieną jisai su Nestoro 
sūnumi Antilochu ir ateina į surartą vietą. Vos tik jie įžengė į 
šventyklą, trojėnų kareiviai puola juos iš pasalų, iš visų pusių 
paleidžia ietis, o Paris visus juos ragina. Achilas su Antilochu, 
kairiąsias rankas apvynioję chlamidėmis, dešiniosiomis išsi- 
traukė kardus. Tada Achilas daugelį nukauna. O Aleksandras 
nužudo Antilochą, po to ir patį Achilą perveria daugybę 
kartų. Širaip Achilas pasaloje neteko gyvybės, veltui narsiai 
gynęsis. Aleksandras liepia jį išmesti žvėrims ir paukščiams. Bet 
Helenas neleidžia to daryti, primindamas daug dalykų, liepia 
abu išnešti iš šventyklos ir jų bendražygiams perduoti. Gavę 
Achilo ir Antilocho kūnus, argiečiai juos nuneša į stovyklą. 
Agamemnonas abu nužudytuosius pagerbia iškilmingomis 
laidotuvėmis, prašo iš Priamo paliaubų Achilo kapui supilti 
ir surengia tenai laidotuvių žaidynes. 

Paskui Agamemnonas sušaukia pasitarimą, kreipiasi į ar- 
giečius ir siūlo, kad visa tai, kas priklausė Achilui, jie patikėtų 
jo giminaičiui Ajaksui*“*. Tada Ajaksas sako taip: kol tebėra 
gyvas Achilo sūnus Neoptolemas, niekas neturi didesnės už jį 
teisės turėti Achilo palikimą; todėl reikia pakviesti Neoptole- 


mą į kovą ir atiduoti jam viską, kas buvo jo tėvo. Tada taryba 

nutarė skirti šią užduotį Menelajui. Jis nukeliauja į Skiro salą 
pas Likomedą, Neoptolemo senelį, ir paliepia jam pasiųsti savo 
vaikaitį pas juos. Dėl argiečių Likomedas maloniai sutinka 
tai padaryti. 

Kai baigėsi paliaubos, Agamemnonas išveda kariuomenę, 
išrikiuoja ir pakursto kovai. Priešais juos iš miesto išžygiuoja 
trojėnai. Prasideda mūšis. Pirmose kautynių gretose švaistosi 
bešarvis Ajaksas, griaudėdamas galingu balsu. Abiejose pusėse 
krinta daug kovotojų. Aleksandras įrempia lanką ir daug grai- 
kų nužudo strėlėmis. Jis perveria nepridengtą Ajakso šoną. 
Šis, nors ir sužeistas, vejasi Aleksandrą ir nesustoja tol, kol 
nepatiesia jo žemėn. Išsekintas žaizdos Ajaksas parnešamas į 
stovyklą. Išėmus strėlę, tuojau pat miršta*“. Aleksandro kūnas 
parnešamas į miestą. 

Diomedas su dideliu ryžtu puola priešus. Frygai išvargę 
atbėga prie vartų, Diomedas persekioja juos iki pat miesto. 
Agamemnonas išdėsto kariuomenę aplinkui miestą, per 
visą naktį laiko apsupęs jo sienas, graikai pakaitomis eina 
sargybą. Kitą dieną Priamas iškilmingomis laidoruvėmis pa- 
gerbia Aleksandrą, jį didele rauda nulydėjo Helenė, kadangi 
jis garbingai su ja elgėsi. Priamas ir Hekabė rūpinosi ja kaip 
savo dukterimi, uoliai stengėsi, kad ši nenusiviltų trojėnais ir 
nepasiilgtų argiečių. 

Kitą dieną Agamemnonas ėmė rikiuoti kariuomenę priešais 
"Trojos vartus ir kurstyti dardaniečius stoti į mūšį. Priamas 
įsakė sustoti, sutvirtinti miestą ir ramiai palaukti, kol atvyks 
Pentesilėja su amazonėmis. 

Po to atvyko Pentesilėja ir išstatė kariuomenę priešais 
Agamemnoną. Užverda didžiulės kautynės, grumiamasi 


ilgai - keletą dienų. Argiečiai nuvejami į stovyklą ir ten 


179 


apgulami. Diomedas vos vos įstengė atsilaikyti prieš Penre- 
silėją: nedaug trūko, ir ši būtų padegusi laivus ir nusiaubusi 
visą kariuomenę. 

Kai mūšis buvo nutrauktas, Agamemnonas savo karius 
sulaiko stovykloje. O Pencesilėja kasdien atžygiuoja, puldi- 
nėja argiečius, kursto stoti į mūšį. Agamemnonas, pasitaręs 
su kitais vadais, sutvirtina stovyklą ir neina į mūšį, kol iš Skiro 
neatvyksta Menelajas su Neoptolemu. Menelajas perduoda 
Achilo šarvus jo sūnui Neoptolemui, Šis, priėmęs šarvus, 
argiečių stovykloje garsiai rauda prie tėvo kapo. 

Pentesilėja savo papratimu išrikiuoja karius ir atžygiuoja 
iki par argiečių stovyklos. Neoptolemas, mirmidonų vadas, 
išveda prieš ją savo eiles. Agamemnonas taip pat išrikiuoja 
kariuomenę. Abi pusės kaip lygios susiremia. Neoptolemas 
visus kapoja be gailesčio. Priešais pasirodo Pentesilėja ir taip pat 
narsiai kaunasi mūšyje. Ir vieni, ir kiti keletą dienų nuožmiai 
grūmėsi ir nukovė daugybę karių. Galop Pentesilėja sužeidžia 
Neoptolemą. Tačiau tas, nors ir jausdamas skausmą, negyvai 
pakerta pačią amazonių vadę Pentesilėją?“*. "Tai padaręs, jis 
priverčia visą trojėnų kariuomenę bėgti į miestą. Argiečiai 
su visa kariuomene glaudžiai apsupa miestą, kad trojėnai 
negalėtų išeiti laukan. 

Kai trojėnai pamatė, į kokią padėtį jie pateko, Antenoras, 
Polidamantas ir Enėjas ateina pas Priamą. Kalbasi su juo ir 
prašo, kad sušauktų pasitarimą, kur jie apsvarstytų, koks bus 
visų jų likimas. Priamas sušaukia vadų pasitarimą, liepia, kad 
išsakytų, ko kiekvienas siekia ir trokšta. Antenoras primena, 
kad svarbiausi Trojos gynėjai - Hektoras ir kiti Priamo sūnūs 
kartu su svetimšaliais karvedžiais — yra nužudyti, o argiečių 


karvedžiai tebėra be galo stiprūs. Tai Agamemnonas, Menela- 

jas, Neoptolemas, kuris ne ką mažiau narsus negu buvo jo tėvas. 
"Taip pat Diomedas, lokrietis Ajaksas, Nestoras, Uliksas ir 
daug kitų, be galo išmintingų. Trojėnai - priešingai: uždaryti, 
apgulri ir beveik sutriuškinti. Antenoras pataria, kad geriau yra 
jiems atiduoti Helenę ir tai, ką Aleksandras su bendražygiais 
buvo pagrobęs, ir siekti taikos. 

Kai trojėnai pasakė daug žodžių apie būtinybę tartis dėl 
taikos, atsistojo Amfimachas, Priamo sūnus, nepaprastai narsus 
jaunuolis*“. Puolė pikrais žodžiais barti Antenorą ir tuos, kurie 
jam pritarė, priekaištavo jiems už jų darbus, siūlė, kad geriau 
būtų išvesti kariuomenę, pulti achajų stovyklą tol, kol nugalės, 
arba nugalėtiems padėti galvas už tėvynę. 

Kai jis pabaigė, atsistoja Enėjas, maloniais ir švelniais 
žodžiais paprieštarauja Amfimachui ir svariai įrikinėja, kad 
reikia prašyti iš argiečių taikos. 

Kuomet pasitarimo dalyviai baigė pasisakymus, labai 
ryžtingai pakyla Priamas, apkaltina dėl daugelio blogybių 
Antenorą ir Enėją: anot jo, jie buvę karo kurstytojai, raginę 
siųsti pasiuntinius į Graikiją, nes ir pats Antenoras buvo grįžęs 
iš pasiuntinystės ir pranešęs, kaip su juo paniekinamai elgtasi, 
bei siūlęs kariauti. Vėliau pasiuntiniu buvęs ir Enėjas — jis su 
Aleksandru Helenę ir nemenką grobį iš argiečių išplėšęs. Dėl 
to, pasak Priamo, jam pačiam aišku, kad taikos būti negali. Ir 
tuojau įsako, kad visi jie būtų pasirengę: kai tik duos ženklą, 
tegu veržiasi pro vartus. Jam, — pridūrė dar, — jau aišku, jog 
reikia arba nugalėti, arba mirti?““. 

"Tai pasakęs, Priamas paleido susirinkimą, Amfimachą nusi- 
vedė į rūmus ir pasakė jam, jog bijąs, kad tie, kurie siūlė taiką, 
neišduotų miesto. Be to, jie turį daug šalininkų tarp paprastų 


žmonių. Tad, jo manymu, reikia tuos karvedžius nužudyti. Jei 

tai bus padaryta, jis, Priamas, apsaugosiąs tėvynę ir nugalėsiąs 
argiečius. Tuojau prašo, kad Amfimachas būtų jam ištikimas 
ir paklusnus, ir, parengęs ginklus, idant tai galėtų būti atlikta, 
nesukeliant niekam įtarimo. Bemar pasiūlo, kad Amfimachas 
pakviestų juos pietų: kol Priamas atliks apeigas dievams, Am- 
fimachas užpulsiąs juos iš pasalų?*". Amfimachas pažadėjo taip 
padarysiąs ir išjo išėjo. 

Tą pačią dieną slapra susiburia Antenoras, Polidamantas, 
Ukalegontas, Amfidamantas ir Dolonas. Jie stebėjosi karaliaus 
užsispyrimu, kadangi, užuot sudaręs taiką, pasirinko mirti 
kartu su tėvyne ir jį supančiais žmonėmis. Antenoras sako, 
kad jisai žinąs išeitį, kas jam ir jiems visiems galėtų padėti, 
jeigu tik juo bus pasitikima. Visi prisiekia laikyti jo žodžius 
paslaptyje. Pamatęs, kad jam visi susirinkusieji davė priesaikas, 
Antenoras siunčia Enėjui žinią, kad reikia išduoti tėvynę, o 
jam ir jo atimiesiems saugotis; taip pat — kad reikia pasiųsti 
pas Agamemnoną ką nors iš savų, kuris pasirūpintų visa tai 
suruošti, nesukeldamas jokio įtarimo. Taip pat pranešė Enėjui, 
jog pastebėjęs, koks Priamas supykęs iš pasitarimo išėjęs, ka- 
dangi Enėjas jam taiką sudaryti siūlęs. Tad bijąs, kad karalius 
nepriimtų kokio nors naujo nelaukto sprendimo. 

"Taigi visi slaptai susirinkusieji pažada savo pagalbą An- 
tenoro sumanymui. Tučtuojau slapta pas Agamemnoną 
nusiunčia Polidamantą, kuris iš jų buvo bene mažiausiai 
karaliaus neapykantos užsitraukęs. Atvykęs į argiečių stovyklą, 
Polidamantas susitiko su Agamemnonu ir išdėstė sąmoksli- 
ninkų užmačias. 

Agamemnonas visus vadus slapta naktį sušaukia į pasirari- 
mą, praneša tai, ką išgirdo, ir liepia kiekvienam pasakyti savo 


nuomonę. Tada visi nusprendė, kad reikia pasitikėti išdavikais, 

tik Uliksas ir Nestoras pasakė, jog nesiryžta imtis šio reikalo. 
Neoptolemas jiems įrodinėja priešingai, tada tarpusavy su- 
siginčija. Pagaliau sutarta, kad Polidamantas atskleistų savo 
slaptažodį ir tokį pat Enėjui, Anchisui ir Antenorui pateiktų 
Sinonas. Sinonas nuvyksta į Troją. Kadangi vartų raktai dar ne- 
buvo perduoti Amfimacho sargybiniams, davęs durininkams 
slaptažodį ir gavęs patvirtinimą, nes išgirdo Enėjo, Anchiso 
ix Antenoro vardus, Sinonas apie tai praneša Agamemnonui. 
"Iadavisi argiečiai nutaria pasitikėti sąmokslininkais, sudaryti 
sąjungą su jais ir sutvirtinti ją priesaika, kad, jeigu kitą naktį 
jie atiduos miestą, tai toliau bus laikomasi sąjungos su Ante- 
noru, Enėju, Ukalegontu, Polidamantu ir Dolonu, jų vaikais, 
žmonomis, artimaisiais, draugais ir visais jų bendrininkais, ir 
jiems bus leista visą savo turtą savo nuožiūra valdyti. 

Kai buvo sudaryta ši sutartis ir sutvirtinta priesaika, Polida- 
mantas pataria graikams naktį atvesti kariuomenę prie Vakari- 
nių vartų, kurių išorinėje pusėje buvo išdrožta*** arklio galva***: 
tenai naktį budi Antenoras ir Anchisas, jie pasaugosią vartus 
ir duosią jiems šviesos signalą pulti. Tie, kurie tenai arčiausiai 
bus, parodys graikams kelią į karaliaus rūmus. 

Kai sutartis buvo sudaryta, Polidamantas grįžta į miestą, 
Antenorui ir Enėjui bei kitiems, su kuriais buvo susitaręs, pra- 
neša apie įvykdytą užduotį ir sako, kad visus saviškius nuvestų 
prie Vakarinių vartų ir naktį juos atidarytų, parodytų šviesos 
ženklą ir įleistų kariuomenę. Antenoras ir Enėjas naktį buvo 
prie pat vartų, įleido Neoptolemą, atvėrė vartus kariuomenei, 
davė šviesos signalą, iš anksto išsireikalavo sau ir visiems savo 
žmonėms galimybę saugiai atsitraukti. Neoptolemas suteikia 
apsaugą, Antenoras jį nuveda į karaliaus rūmus, kur trojėnai 


buvo pastatę sargybą*"*. Neoptolemas persekioja Priamą ir 

nužudo jį prie Jupiterio Herkėjo*** aukuro. Hekabė, bėgdama 
su Poliksene, sutinka Enėją. Hekabė atiduoda dukterį Enėjui, 
o šis ją paslepia pas tėvą Anchisą. Andromachė ir Kasandra 
slepiasi Minervos šventykloje. Argiečiai visą naktį nesiliauja 
siaubti ir plėšti miesto. 

Kai išaušo diena, Agamemnonas visus vadus sušaukia į 
pilį, padėkoja dievams, pagiria kariuomenę, liepia visą grobį 
sukrauti viešai į vieną krūvą, nes ruošėsi jį visiems po lygiai 
padalinti. Tuo pat metu atsiklausė karių, ar jie sutinka toliau 
laikytis sutarties su Antenoru ir Enėju bei tais, kurie kartu su 
jais buvo išdavę savo tėvynę. Visa kariuomenė sušunka, kad ji 
sutinka. Taigi visi jie buvo sukviesti, ir visa, kas buvo jų, jiems 
buvo atiduota. Tada Antenoras prašo Agamemnono leisti jam 
pasisakyti. Tas liepia kalbėti. Pradėjęs savo kalbą, pirmiausia 
Antenoras padėkoja graikų pulkams, o po to pamini, kaip 
Helenas ir Kasandra nuolatos siūlę Priamui sudaryti taiką, 
taip pat papasakoja ir tai, kad tik Heleno patarimu Achilas 
buvo atiduotas palaidoti. 

Po šios kalbos, argiečių tarybos sprendimu, Agamemnonas 
Helenui ir Kasandrai suteikė laisvę. Tada Helenas, paminėjęs, 
kaip jį visada mylėjo Hekabė ir Andromachė, meldžia joms 
Agamemnono malonės. Tarybos sprendimu joms taip pat 
buvo suteikta laisvė. 

"Tuo metu Agamemnonas paskirstė visai kariuomenei laimi- 
kį, padėkojo dievams, papjovė aukai skirtus gyvulius. Penktąją 
dieną nutarė iškeliauti. 

Kai atėjo nustatyta išvykimo diena, kilo didžiulė audra ir 
truko keletą dienų. Kalchantas paaiškino šį ženklą: mirusiųjų 
dvasios dar nėra patenkintos. Neoptolemui kilo mintis, kad 


Poliksenė, dėl kurios žuvo jo tėvas, nebuvo rasta Priamo 

rūmuose. Prašo jos iš Agamemnono, skundžiasi, kariuomenę 
kaltina, liepia pakviesti Antenorą, įsako jos kruopščiai ieškoti ir 
radus atvesti. Antenoras tuoj pat ateina pas Enėją ir, sužinojęs, 
kad jisai ją buvo paslėpęs, bemat atveda ją Agamemnonui. 
Agamemnonas atiduoda Poliksenę Neoptolemui, o tas prie 
tėvo kapo perrėžia jai gerklę. Tada Agamemnonas, supykęs 
ant Enėjo, kad buvo paslėpęs Poliksenę, liepia jam tučtuojau 
su visais savo žmonėmis išvykti iš tėvynės. Enėjas su saviškiais 
išplaukia, atidavęs savo valdas Antenorui. 

Agamemnonas išvyko iš miesto; jam atiteko pergalės šlo- 
vė?**. Po kelių dienų Helenė kartu su savo Menelaju parplaukia 
namo, tapusi dar liūdnesnė negu anksčiau. Helenas su seserimi 
Kasandra, brolio Hektoro žmona Andromache ir motina 
Hekabe išvyksta į Chersonesą. 

Iki čia Daretas Frygietis graikiškai aprašė Trojos karą. O 
pats pasiliko tenai kartu su Antenoro šalininkais*“*. Karas 
truko ro metų 6 mėnesius ir 12 dienų. Kaip Daretas rašo*"“, 
prie Trojos krito 8660003* argiečių, o trojėnų (iki miesto 
išdavimo) — 676000. Enėjas išplaukė 22 laivais, kuriais buvo 
į Graikiją išvykęs Aleksandras. Su Enėju išplaukė apie 3400 
įvairaus amžiaus žmonių. Antenoro šalininkų liko du tūks- 
tančiai penki šimtai, su Helenu ir Andromache - tūkstantis 
du šimtai. Iki čia perrašyta Dareto istorija. 

[Žemiau pažymima, kas iš trojėnų nukovė kokius graikų 
karvedžius*'*. Hektoras - Protesilają, Patroklą, Merioną, 
Boetą, Archilochą?"", Protenorą?", Deipenorą**?, Dorijų?*", 
Polikseną, Fidipą?*', Ksantipą?**, Leontėją, Polibaitą?“, Kar- 
pedontą?**, Lepodemoną?“, Lusorą?““, Epistrofą ir Schediją, 
Maimentą, Palamoną?*7. Enėjas - Amfimachą, Nirėją. Alek- 
sandras - Palamedą, Antilochą, Ajaksą?**. Telamono sūnus 

Ajaksas ir Aleksandras vienas kitą nukovė — abu žuvo nuo 
vienas kitam padarytų žaizdų. 

"Taip pat apačioje raštu pažymima, kas iš graikų kokius tro- 
jėnų vadus nukovė. Achilas - Eufenijų?*?, Hipotą?*, Plebėją?*", 
Asterijų?**, Likonijų?**, Euforbą?**, Hektorą, Memnoną. Ne- 
optolemas - Pentesilėją, Priamą, prie tėvo kapo perrėžė gerklę 
Poliksenei. Diomedas — Ksantipą?“, Menestėją“'“, Epistrofą 
iš Orchomeno?*?]. 


DIKČIO KRETIEČIO IR DARETO FRYGO 
PASAKOJIMŲ APIE TROJOS KARĄ PABAIGA 

KOMENTARAI 


Dikčio ir Dareto pasakojimai apie Trojos karą — saviti kū- 
riniai. Tai - pirmosios literatūrinės klastotės, išleidžiamos 
Viduramžių bibliotekoje. Dėl žanro specifikos jas komentuoti 
yra sudėtingiau nei „įprastą“, tai yra nesuklastorą, raštijos 
paminklą. Klastotės autorius paprastai stengiasi kaip galima 
tiksliau perteikti pasirinktos epochos stiliaus, vardyno ir realijų 
nomenklatūrą, tačiau to padaryti jam niekuomet nepavyks- 
ta. Kai kurios detalės visuomet išduoda klastotę, ypač jeigu 
jos autoriaus ir jo „kūrybinės pasijos“ laikotarpį skiria ištisa 
epocha. Savu rėžiu tokio literatūros paminklo komentuotojui 
iškyla nebe vienas, o keli uždaviniai. Jam reikia ne tik paaiškinti 
realijas ir vardus, stiliaus ir turinio ypatybes, bet ir nurodyti 
dalykus, prasilenkiančius su istorijos tiesa. Dėl šios priežasties 
keli šiuos komentarus rašę autoriai siekė pateikti svarbiausių 
žinių apie Dikčio ir Dareto kūrinių realijas, kad susietų jas 
su lietuvių kultūroje seniai įsitvirtinusiais Antikos autorių, 
pirmiausia Homero, kūrinių vertimais, taip pat nurodyti kai 
kurias literatūrines „klastas“. 

Turime nurodyti dar vieną reikšmingą aplinkybę. Šiai 
knygai pasirinkome ne bet kokį Dikčio ir Dareto kūrinių lei- 
dimą. Žinodami, kad šiuodu kūriniu savu metu asmeniniame 
knygų rinkinyje turėjo Lietuvos kancleris Albertas Gostautas, 
pasirūpinome gauti knygą, išleistą tuo metu, kai šis senosios 


Lietuvos raštijai ypač nusipelnęs vyras dar buvo gyvas (mirė 

1539). Suprantama, savo bibliotekoje jis turėjo nebūtinai šio 
leidimo egzempliorių. Vis dėlto knyga, išleista jam gyvam 
esant, geriau už kitus leidimus, pasirodžiusius po jo mirties, 
parodo, kokius kūrinius galėjo skaityti ir jis, ir nežinomi jo 
aplinkos žmonės, pagal kanclerio sumanymą kūrę pirmuosius 
senosios Lietuvos pasaulietinės raštijos paminklus. Manome, 
kad tai - svarbūs dalykai. Vienu iš aktualiausių Europos Vidu- 
ramžių literatūros publikavimo lietuviškai uždavinių laikome 
tų autorių, kurie paminėti Gostauto bibliotekos išlikusiame 
sąraše, vertimą ir leidimą. 

1529 metais Bazelyje išėjęs Dikčio ir Dareto kūrinių lei- 
dimas yra turiningesnis. Į šį savo leidinį neėmėme kai kurių 
priedų, lydinčių 1529 metų leidimo pasakojimus apie Trojos 
karą. Tai 1529 metų leidime išspausdinta Pranciškaus Farago- 
nijaus („Franciscus Faragonius magnifico viro Bernardo Rictio 
Messanensi parritio, oratori, argue poetac eruditissimo, s.p.d", 
šio leidimo p. A* recto-A* recto) ir Erazmo Roterdamiečio 
(„Reverendo in Christo patri Nicolao Ruterio, episcopo Ar- 
rebatensi, insignis ac florentissimae Lovaniensis Academiae 
cancellario, illustriss. archiducis Austriae Philippi consiliario“, 
p. N*verso-N* verso) pratarmėlės ir trys Dikčio ir Dareto kūri- 
nių motyvais parašytos Libanijaus deklamacijos, į lotynų kalbą 
dar XVI amžiaus pradžioje išverstos Erazmo Roterdamiečio 
(„LibaniiSophistae Declamatio sub persona Menelai, procon- 
cione Troianorum, Helenam et res repentis, ni reddant, armis 
iniuriam ulturum se denunciantis, Latina facta, Des. Eras. Rot. 
interprete“, p. N5 recro- O* recto; „Ouae dixerit Medea suos 
mactatura filios, declamacio“, p. O* recto-O3 verso; „Ouae 
dixerit Andromache interfecto Hectore, declamatio“, p. O 


verso—O* recto). Taip pasielgta dėl to, kad tokio pobūdžio 

priedai yra fakultatyvi knygos dalis ir gausiuose Dikčio ir 
Dareto leidimuose įvairuoja. Beje, mums svarbūs tekstai šiame 
leidinyje užima: Dikčio pasakojimas — p. B recto-K“ recto, o 
Dareto - p. K5 verso-N* recto. 

Šiems komentarams panaudoti pastaraisiais metais pasirodę 
Antikos autorių kūrinių vertimai į lietuvių kalbą, taip pat 
tokie Dikčio ir Dareto vertimai bei enciklopediniai žinynai 

DIKTIS KRETIETIS 
APIE TROJOS KARĄ 
ŠEŠIOS KNYGOS, IŠVERSTOS KVINTO SEPTIMIJAUS 


DIKČIO KRETIEČIO GYVENIMAS, 
KURĮ APRAŠĖ SEPTIMIJUS ROMĖNAS 


1 Kvintas Septimijus - IV a. romėnų literatas. 

2 Kadmas — Finikijos karaliaus Agenoro ir Telefasos sūnus, 
Finiko, Kiliko ir Europės brolis, kurį tėvas kartu su kitais dviem 
sūnumis išsiuntė iškoti sesers, pagrobtos Dzeuso. Kadmas, neradęs 
sesers, pasiliko Graikijoje, pastatė Kadmėjos tvirtovę, o aplink ją 
išaugo Tėbai. Kadmas siejamas su Finikija ir laikomas raidžių rašto 
(finikiečių rašto) pradininku. 

3 Achaja - šiaurinė Peloponeso sritis, kurios pirmasis valdovas 
buvo Achajas. 

4 Idomenėjas - Deukaliono sūnus, Kretos karalius, Irojos karo 
metu vadovavęs kretiečiams. 

s Merionas - Molo sūnus, Idomenėjo bičiulis ir kovos draugas, 
vienas iš narsiausių Trojos karo dalyvių. Jis kartu su Idomenėju 
aštuoniasdešimčia laivų atplukdė kretiečius prie Trojos. 


6 Ilionas, kitaip - Troja. 


PASTABĖLĖS DĖL KNYGOS VERTIMO 


7 Pirmuoju Trojos valdovu laikomas Trojas. 
8 Oibalas - Spartos karalius. 

PIRMOS KNYGOS SANTRAUKA 


9 Atrėjas, pasak mito, buvo ne Aeropės tėvas, o vyras. 

10 Tarp susirinkusiųjų buvo Palamedas ir Menelajas, kurie taip 
pat yra sesers ir brolio vaikai — t.y. pusbroliai. 

11 Sidonas - senas Finikijos miestas, garsėjęs prekyba. 

12 Foinikas - žinomi du Foinikai. Vienas buvo Finikijos val- 
dovo Agenoro sūnus, Kadmo, Kiliko ir Europės brolis (arba tėvas). 
Antras - Amintoro, Bojotijos valdovo, sūnus, Achilo draugas. 

13 Pagaliau moteris, užvaldyra dievo — kalbama apie Piciją, 
Apolono žynę. 

14 Šventykloje kilus audrai, pasigirdo balsas, kuris pasakė, kad 
deivė atsisako tokios aukos — tai yra Diana atsisako, kad jai būtų 
paaukota Ifigenija. 

15 Kai Apolonas Anijo dukteris Oinotropes norėjo pavogti 
iš tėvo, pasak mito, Dionisas jas pavertė balandėmis (Ovid. Mer. 
XIII, 650 ir toliau). 


DIKTIS KRETIETIS, APIE TROJOS KARĄ 
PIRMA KNYGA, IŠVERSTA K. SEPTIMIJAUS ROMĖNO 


16 Frygija - Trojos sinonimas. Aleksandras - tai antrasis Trojos 
karaliaus Priamo ir Hekabės sūnus, dažniau vadinamas Pariu. 

17 Tai Spartos sinonimas. 

18 Ilas išvijo Tantalą ir jo sūnų Pelopą iš Paflagonijos, šalies, 
buvusios Mažosios Azijos šiaurėje, Juodosios jūros pakrantėje. 

19 Hekabės sesers Teano vyras. Homero Iliadoje tai vienas iš 
išmintingiausių Irojos seniūnų, Priamo patarėjas, draugiškai ir 
svetingai priėmęs Menelają ir Odisėją, kai šie, reikalaudami grąžinti 
Helenę, atvyko į Troją. 

20 Ty. Priamas. 

21 Hekabė - Priamo žmona, Hektoro ir Pario motina. 

22 Dleistenis - Argo karalius, Pelopo ir Hipodamėjos sūnus, 
Atrėjo ir Tiesto brolis, Agamemnono ir Menelajo tėvas. 

23 Danajas - Egipto karaliaus Belo ir Anchinojos sūnus, Posei- 
dono vaikaitis, Aigipto brolis dvynys, Danaidžių tėvas. 

24 Agenoras — Poseidono ir nimfos Libijos sūnus. 

25 Poseidonas buvo Belo ir Agenoro tėvas, o Belas - Danai- 
džių tėvas. 

26 Plejonė - Okeano duktė, Atlanto žmona, Plejadžių — Al- 
kionės, Elektros, Kelaino, Majos, Meropės, Steropės ir Taige- 
tės — motina. 

27 Dardanas - Dzeuso ir Atlanto dukters Plejadės Elektros 
sūnus, mitinis trojiečių ir romėnų protėvis. 

28 Trojas - Dardano vaikaitis, Erichtonijo ir Astiochės sūnus, 
Frygijos karalius, Trojos įkūrėjas ir pirmasis valdovas, Kalirojės 
vyras, Asarako, Ilo ir Ganimedo tėvas. 

29 Ilionas, arba Troja. 

30 Argalas - Spartos karaliaus Amiklio ir Diomedės sūnus, 
Hiacinto ir Kinorto brolis. 

21 Oibalas - Batiėjos (arba Gorgofonės) vyras, Tindarėjo, 
Hipokoonto, Ikarijo ir kt. tėvas. 

32 Tindarėjas — Spartos karalius, Oibalo (arba Mesenijos 
karaliaus Periero) ir najadės Batiėjos (arba Persėjo dukters Gor- 
gofonės) sūnus, Ledos vyras, Dioskūrų, Helenės, Klitaimnestros 
ir kt. tėvas. 

33 Ty. Helenės tėvas. 

34 Leda - Aitolijos karaliaus Testijo dukra, Tindarėjo iš 
Spartos žmona, Dioskūrų Kastoro ir Polideuko, Klitaimnestros 
ir Helenės motina. 

25 Deifobas - Priamo ir Hekabės sūnus, Hektoro brolis. Žuvus 
Pariui, Deifobas vedė Helenę. 

36 Kilrų didelis karas prieš Troją — taip verčiame orig.: „Si 
legati imperfecto negotio reuertissent, fore uti aduersum se grande 
praelium concitaretur“. 


37 Argas - miestas Argolidės krašte; Argolidė užima šiaurės 

rytinę Peloponeso dalį ir driekiasi pietų kryptimi iki Nauplijos 
įlankos. 

38 Ajaksas Telamonidas iš Salamino — Dzeuso ir nimfos Aiginos 
palikuonis, Ajako vaikaitis, Salamino valdovo Telamono ir Peribojos 
sūnus, Achilo pusbrolis. Prie Trojos jis atplaukė su dvylika laivų. 
Laikytas stipriausiu kariu po Achilo. 

39 Teukras - Telamono ir Hesionės, Trojos karaliaus Laome- 
donto dukters, sūnus, Ajakso Telamonido brolis iš tėvo pusės. Tėvas 
užaugino Teukrą Salamino saloje. Kartu su Ajaksu Teukras dalyvavo 
"Trojos kare ir pasižymėjo kaip pats taikliausias achajų šaulys. 

40 Idomenėjas - Deukaliono sūnus, Kretos karalius, Trojos 
karo metu vadovavęs kretiečiams. 

41 Merionas - Molo sūnus, Idomenėjo bičiulis ir kovos draugas, 
vienas iš narsiausių Trojos karo dalyvių. Jis kartu su Idomenėju 
aštuoniasdešimčia laivų atplukdė kreriečius prie Trojos. 


42 Nestoras — Pilo karalius, Nelėjo ir Chloridės sūnus, Euridikės 
vyras, su ja susilaukęs septynių sūnų ir septynių dukterų. Sulaukęs 
senatvės ir valdydamas jau trečiąją kartą, Nestoras paskatino Achilą 
ir Patroklą dalyvauti Trojos kare. Jis pats į šį karą atvyko su devynias- 
dešimčia laivų, o jį lydėjo jo sūnūs Ancilochas ir Trasimedas. 

43 Anaksibija - Bianto ir Pero duktė, Pelijo žmona (dar vadi- 
nama Alfesiboja). 

44 Penelėjas — vienas iš bojotų vadų, lydėjęs Jasoną argonautų 
žygyje. 

45 Leitas - argonautas, Alektoro sūnus, Trojos kare vadovavo 
bojotų būriui, buvo sužeistas Hektoro. 

46 Arkesilajas -Liko ir Teobulės sūnus, kare su Troja vienas iš 
bojotų kariuomenės vadų. 

47 Klonijus — bojotų karaliaus Alegenoro sūnus, sa dvylika 
laivų kartu su kitais keturiais bojotų karvedžiais nuplaukė prie 
"Irojos ir dar neprasidėjus mūšiui prie achajų laivyno žuvo nuo 
trojėno Agenoro rankos. 

48 Fokidė - vidurio Graikijos sritis, esanti tarp Bojotijos ir 
Aitolijos. 

49 Schedijus - Ito sūnus, Naubolo vaikaitis, Epistrofo brolis. 
Su Epistrofu fokidiečius vedė į mūšį su Troja. Hektoras Schedijų 
nužudė tą akimirką, kai šis taikėsi į Ajaksą. 

so Orchomenas - Bojotijos miestas. 

s1 Askalafas — argonautas, Arėjo ir Astiochės sūnus, Helenės 
jaunikis, Deifobo nužudytas per Trojos karą. 

52 Jalmenas - argonautas, Askalafo brolis, Arėjo ir Astiochės sū- 
nus. Askalafas ir Jalmenas buvo Orchomeno karaliai. Jiems valdant, 
minijų gentis su trisdešimčia laivų dalyvavo mūšyje su Troja. 

s3 Dioras vadovavo dvylikai epėjų laivų, išvykusių kariauti 
su Troja. 

54 Megetas - Filėjo sūnus, dulichų vadas, vienas iš Helenės 
jaunikių, todėl buvo tarp tų narsuolių, kurie su graikų kariuomene 
patraukė kautis su Troja. 

s5 Filėjas - Elidės karaliaus Augėjo sūnus, tėvo išvarytas už tai, 
kad palaikė Heraklį, kai šis ginčijosi su Augėju. 

$6 Tojas, arba Toantas - Andraimono sūnus, Pleurono ir Ka- 
lidono, esančio Aitolijoje, karalius. Vienas iš Helenės jaunikių, su 
keturiasdešimčia laivų iš Aitolijos išvykęs jai pirštis į Troją. 

s7 Andraimonas — Aitolijos karalius, Trojos kare vadovavo 
aitoliečiams. 

s8 Euripilas - Tesalijos miesto Orchomeno karalius, narsus 
karžygys, atvykęs į Trojos karą su keturiasdešimčia laivų. Jį sužeidė 
Paris, o išgydė Patroklas. 

s9 Leontėjas — vienas iš Jasono palydovų, Andraimono brolis, 
buvo susižadėjęs su karaliaus Pelijo dukterimi Amfinome. 

60 Chironas — kentauras, Saturno ir Filyros sūnus, Achilo 
auklėtojas, paverstas Šaulio žvaigždynu. 

61 Tlepolemas — Heraklio ir Astiochės, tesprotų karaliaus 
dukters, sūnus. Tlepolemas buvo vienas iš Helenės jaunikių, todėl 

dalyvavo Trojos kare. Čia jį nužudė Likijos valdovas Sarpedonas, 
Dzeuso sūnus. 

62 Eidipas — Tesalo sūnus, o šis Heraklio ir Chalkiopės sūnus, 
su savo broliu vedė į Troją trisdešimt laivų. 

63 Protesilajas - Tesalijos miesto Filakės karaliaus Ifiklio sūnus, 
"Trojos kare vadovavo keturiasdešimčiai laivų. 

64 Ferai - miestas Tesalijoje. 

65 Admetas - Ferų miesto valdovas, Fereto sūnus. 

66 Tekste esama iškalbingo netikslumo: apie Podaleiriją ir 
Machaoną sakoma, kad jie yra „Tracenses“, o Eskulapijaus, arba 
Asklepijo, gimtinė yra Tesalijos miestas Trika, taigi turėtų būti 
„Iriccenses“. 

67 Podaleirijas ir jo brolis Machaonas — tai garsūs gydytojai, 
gydę achajus Trojos karo metu. 

68 Filoktetas — Pojanto ir Demonasos sūnus, vienas iš Helenės 
jaunikių, Melibojos karalius, vadovavęs Melibojos, Metonos, ir 
Olidzono karių būriams. 

69 Simė — nimfa, Jalimo ir Dotės duktė, jūrų dievo Glauko 
mylimoji. Šis ją pagrobė ir nusigabeno į salą prie Rodo, pagal tai 
sala buvo pavadinta jos vardu. Nuo Neptūno ji pagimdė Chtoniją, 
kuris kolonizavo Simę. 

70 Menestėjas — atėniečio Petėjo sūnus, atėmęs valdžią iš Tesėjo 
ir nuvedęs atėniečius į Trojos karą, kur jis ir žuvo. 

71 Ajaksas - Oilėjo ir Eriopės sūnus, Lokridės valdovas, vado- 
vavęs keturiasdešimties Lokridės karių būriui. Puikus ietininkas ir 
bėgikas, kurį pralenkdavo tik Achilas. 

72 Amfilochas - Amfiarajo ir Erifilės sūnus, Alkmajono brolis, 
Trojos karo dalyvis. Vienas iš Helenės jaunikių. Po Trojos karo 
Amfilochas persikėlė į Aitoliją ir ten įkūrė Argo miestą. 

73 Stenelas — Kapanėjo ir Euadnės sūnus, kartu su Diomedu 
dalyvavęs epigonų žygyje. Kaip vienas iš Helenės jaunikių dalyvavo 
"Trojos kare. 

74 Eurialas — Mekistėjo sūnus. Trojos karo dalyvis, atplaukęs 
kartu su Diomedu, garsus imtynininkas. 

75 Tekste greičiausiai įsivėlusi klaida: ten minimas Tesandras. 
Tersandras — Polineiko ir Argėjos sūnus, Demonasos vyras. Daly- 
vavo "Trojos kare, kur buvo nužudytas Telefo. 

76 Demofontas - Atėnų valdovo Tesėjo ir Faidros sūnus, 
Akamanto brolis, kartu su juo dalyvavęs Trojos kare. 

77 Pelopas — Tantalo sūnus, Atrėjo ir Tiesto tėvas, Agamem- 
nono ir Menelajo senelis. 

78 Mikėnai — tai miestas Argolidėje, Agamemnono būstinė. 

79 Kalchantas - tai garsus pranašautojas iš Mikėnų, Apolono 
vaikaitis, iš jo paveldėjęs sugebėjimą pranašauti. Drauge su achajais 
dalyvavo Trojos kare. 

80 Marsas - romėnų karo dievas, Jupiterio ir Junonos sūnus, 
laikytas Romulo tėvu. 

81 Konkordija - rom. mitologijoje piliečių santarvės deivė. 

82 Agapenoras - Ancėjo sūnus, Arkadijos tautas su šešiasdešim- 
čialaivų vedė į Troją. Kai Troja krito, Agapenoras norėjo grįžti atgal, 
tačiau dievų pyktis daugumai graikų vadų, taip pat ir Agapenorui, 
neleido pasiekti tėvynės. Jis apsigyveno Kipre, ten įkūrė Pafo miestą, 
apgyvendino salą, vėliau ten mirė. 

85 Menestėjas - atėniečio Petėjo sūnus, atėmęs valdžią iš Tesėjo 
ir nuvedęs atėniečius į Trojos karą, kuriame ir pats žuvo. 

84 Homero nurodyta, kad Elefenoras atplaukęs su keturiasde- 
šimčia laivų (Hom. JJ. II, 545). 

85 Elefenoras - Eubojos abantų karalius, Trojos kare nužudytas 
Agenoro. 

86 Homero Iliadoje sakoma, kad Ajaksas, Telamono sūnus, prie 
Trojos iš Salamino atvyko su dvylika laivų (Hom. IZ. II, 557). 

87 Askalafas - argonautas, Arėjo ir Astiochės sūnus, Helenės 
jaunikis, žuvęs Trojos kare. 

88 Homero nurodyta, kad Ajaksas, Oilėjo sūnus, atplaukė su 
keturiasdešimčia laivų (Hom. JJ. II, 534). 

89 Arkesilajas, Protoenoras, Penelėjas, Leitas ir Klonijas plg.: 
Hom. I. II, 494—5 10. 

90 Epistrofas ir Schedijus, plg.: Hom. Il. II, $17-526. 

91 Talpijas, Dioras, Amfimachas ir Polikseinas, plg.: Hom. IZ. 
II, 620-624. 

92 Toantas - Andraimono sūnus, Helenės jaunikis, plg.: Hom. 
II. II, 638-644. 

93 Homero Iliadoje sakoma, kad Tleptolemas, Heraklio sūnus, 
prie Trojos atvyko su devyniais laivais (Hom. J/. II, 653654). 

94 Pelazgai — tai vieni iš seniausių Graikijos gyventojų, taigi 
pelazgų žemė kitaip - Graikija. Pasak Homero, tuos penkiasdešimt 
laivų atplukdė Achilas (Hom. J/. II, 685). 

95 Plg.: Hom. IZ. II, 671. 

96 Plg.: Hom. IZ. II, 695-702. 

97 Podaleirijas ir Machaonas — tai broliai, Asklepijo sūnūs, 
garsūs gydytojai, gydę achajus Trojos karo metu; plg. Hom. IZ. 
II, 729-732. 

98 Filoktetas — Pojanto ir Demonasos sūnus, vienas iš Helenės 
jaunikių, plg. Hom. IZ. II, 716-720. 

99 Pasak Homero, Euripilas, Ormeniono karalius, vadovavo 
keturiasdešimčiai laivų (Hom. I. II, 734-737). 

100 Pasak Homero, Gunėjas atvarė dvidešimt du laivus (Hom. 
II. II. 748). 

ro1 Plg.: Hom. J II, 745-747. 

102 Fidipas - vienas iš Heraklio ir Chalkiopės sūnų, su broliu 
Antifu su trisdešimčia laivų atvyko į Troją. 

103 Tai yra Pitija. 

104 Tikėdamasi susigrąžinti Helenę. 

105 Šioje vietoje lotyniškame tekste greičiausiai įsivėlusi klai- 
da: rašoma „sibi“ (verstume „sau“), o turėtų būti „cibi“ (verčiame 
„Mmaistui“). 

106 Anijas- Apolono ir Kreūsos (arba Rojos) sūnus, Delo salos 
valdovas. Anijas, Kreūsos sūnus, padėjo achajams kare su Troja. 

107 Oinotropės - burtininkės, gyvenusios Delo saloje, mokė- 
jusios vandenį paversti vynu ir pan. 


Parengė Asta Vaškelienė 


DIKTIS KRETIETIS, APIE TROJOS KARĄ 
ANTRA KNYGA 

108 Misija — provincija Azijoje. 

109 Diomedo tėvas Tidėjas padėjo Tesandro tėvui Polineikui 
surinkti kariuomenę kovai su Tėbais. Žr.: Hom. JJ. IV, 376-379. 

110 Tantalas, Pelopo tėvas, buvo Jupiterio sūnus ir atitinkamai 
Heraklio brolis, kuris, savo ruožtu, buvo tikrasis Telefo tėvas; taigi 
Pelopas ir Telefas buvo pusbroliai. Agamemnonas ir Menelajas buvo 
Filisteno sūnus; Filistenas — Atrėjo, o Atrėjas - Pelopo. 

111 Bojotija - sritis vidurinėje Graikijoje. 

112 Ifigenija - Agamemnono ir Klitaimnestros dukra. Kai 
graikų laivai negalėjo išplaukti iš Bojotijos uosto Aulidės į karą su 
"Troja, pranašas Kalchantas paaiškino, kad tinkamų vėjų nesiunčia 
Agamemnono (arba Menelajo) užrūsrinta Artemidė, o jos rūstumą 
galima permaldauti tik paaukojus Higeniją. Visa achajų kariuomenė, 
o ypač Odisėjas ir Menelajas, prašė Agamemnono sutikimo, tad 
Ifigenija buvo iškviesta į Aulidę vedybų su Achilu dingstimi. Tačiau, 
aukojant Ifigeniją, Artemidė ją pagrobė, pakeitė stirna, o pačią 
Ifgeniją nugabeno į Tauridę ir paskyrė savo šventyklos žyne. 

113 Helespontas - sąsiauris, skiriantis Mažąją Aziją nuo Tra- 
kijos Chersoneso. Dabar - Dardanelų sąsiauris. 

114 Argas — miestas Argolidėje, šiaurės rytinėje Peloponeso 
srityje. 

115 Kilė - Apolonui pašvęstas miestas Troadoje. 

116 Pirietis- Apolono, nudobusio drakoną Pitoną, prievardis; 
Smintietis - Apolono epitetas nuo Smintės miesto pavadinimo. 

117 Lemnas - vulkaninės kilmės sala Egėjo jūroje. 

118 Lesbas — sala Egėjo jūroje. 

r19 Pyra — miestas Lesbo saloje. 

120 Kilikija - šalis Mažojoje Azijoje; Lirnesas — miestas Mi- 
sijoje, netoli Trojos. 

121 Lelegai - pelasgų gentis Mažojoje Azijoje ir Graikijoje. 

122 Trakijos Chersonesas — pusiasalis prie Helesponto. 

123 Frygija - šalis Mažojoje Azijoje. 

124 Pagalvieną mitą Europė buvo Finikijos karaliaus Agenoro 
duktė (tekste minimas Sidonas — labai senas Finikijos miestas). 
Įsimylėjęs Dzeusas pasivertė jaučiu, prisiartino prie jos ir, užsimetęs 
ant nugaros, nusigabeno į Kretos salą, kur su ja susituokė. Ganime- 
das - graikų mitologijoje trojėnų valdovo Trojo ir Kalirojės sūnus. 
Pasivertęs ereliu (ar pasiuntęs erelį) Dzeusas pagrobė Ganimedą 
ir užnešė į Olimpą. Čia Ganimedas pilstė į taures nektarą dievų 
puotos metu. 

125 Medėja - Kolchidės karaliaus Ajeto duktė, su argonautu 
Jasonu iškeliavusi į Jolką. 

126 Ijo - graikų mitologijoje Argo valdovo Inacho duktė, 
Dzeuso mylimoji. Bijodamas pavydžiosios Heros pykčio, Dzeusas 
pavertė Ijo sniego baltumo karve. Hera pareikalavo jos sau kaip 
dovanos ir pavedė šimtaakiui Argui ją saugoti. 

127 Gargara — miestas ant vienos Idos kalno viršūnės Misijoje 
(Mažoji Azija); Skepsis - miestas Misijoje; Larisa — miestas Tesa- 
lijoje. Kiti šiame sakinyje minimi vietovardžiai, neidentifikuoti 
veikiausiai dėl iškraipytos rašybos. 

128 Idos kalnas - aukštas miškingas kalnas Mažojoje Azijoje 
ties Helespontu; jo papėdėje buvo "Troja. 

129 Liktoriai — tarnai, turėję praskinti kelią per minią. 

130 „Taigi pirmasis pro vartus išsiveržė Pandaras“ — toliau pa- 
teikiamas vadų sąrašas daugmaž tiksliai atkartoja Homero minimą 
trojėnų sąjungininkų sąrašą. Žr.: Hom. Il. II, 824—877. 

131 Timbra - klonis su Apolono šventykla Troadoje. 

DIKTIS KRETIETIS, APIE TROJOS KARĄ 
TREČIA KNYGA 


132 Čia kalbama apie Kastorą ir Polidenką (Poluksą), Ledos 


sūnus ir Helenės brolius. 


DIKTIS KRETIETIS, APIE TROJOS KARĄ 
KETVIRTA KNYGA 


133 Skamandras - upė Trojos lygumoje. 

134 Karija — sritis Mažojoje Azijoje. 

135 Sigėjus — vietovė prie Skamandro upės žiočių. 

136 Mirmidonai - achajų gentis Tesalijoje ir Aiginos saloje. 


Parengė Veronika Gerliakienė 


DIKTIS KRETIETIS, APIE TROJOS KARĄ 
PENKTA KNYGA 


137 Ty. Uliksui ir Diomedui; „mūsų“ — nes pasakotojas yra 
graikas (Diktis iš Kretos). 

138 Lampas (Lampus), tačiau kituose šaltiniuose (ir angliškame 
vertime) yra Pantas (Panthus). Plg. Panto pastabas apie taiką šio 
veikalo II knygoje (Dicfys 2, 23; 2, 25). 

139 Apie šį nusikaltimą žr. ankstesnėje Dikčio knygoje. 

140 Teana (Teano, gr. Ozavo) minima Iliadoje kaip Antenoro 
žmona (Hom. IZ. V, 70) ir kaip Atėnės šventyklos žynė (Hom. IZ. 
VI, 302). 

141 Ty. Neoptolemas. 

142 Šaltiniuose nevienoda vardo forma: vienur Eumelus, 
kitur - Ewmnelias. 

143 Tai paminėta ir IZšadoje (Hom. I/. VII, 452453). 

144 Lotyniški vardo variantai: Acamas, Achamas, Athamas. 

145 Kitos Trojos istorijos versijos (pvz., Soph. Aias; Ov. Mer. 
XIII, 1 ir toliau) nurodo ginčo objektu buvus Achilo šarvus. 

146 Turimi galvoje Agamemnonas ir Menelajas, kurie parėmė 
Uliksą, išgelbėjusį Helenę, kad nežūtų pagal Ajakso įsakymą. 

147 Ty. Agamemnono ir Menelajo. 

148 Rboerewm (gr. Poizaov) - kyšulys ir miestas Helesponte, ne- 
toli nuo Trojos, į šiaurę nuo Sigėjo. Strabonas Geografijoje (XIII, 1, 
30) minėjo Ajakso kapą ir šventyklą Roitėjuje prie jūros kranto. 

149 Pleistenis — Atrėjo sūnus, neprilygęs tėvui savo šlove. 

150 Dardanas - miestas Troadėje (Helesponte). 


151 Kebrenas - miestas Troadėje. 


ŠEŠTOS, IR PASKUTINĖS, KNYGOS SANTRAUKA 


152 Nauplijus - Eubojos karalius, Trojoje klastingai apkal- 
tinto ir mirtimi nubausto Palamedo tėvas, pasak mito versijos, 
atkeršijęs graikams, klastingai priviliojęs jų laivus prie Kaferėjo 


kyšulio uolų. 


DIKTIS KRETIETIS, APIE TROJOS KARA 
ŠEŠTA, UR PASKUTINĖ, KNYGA 


153 Choiradė ar Choiradės (gr. Xoipėšec) - bendras povan- 
deninių uolų pavadinimas. Neaišku, ar buvo taip vadinamas koks 
nors pavojingas ruožas prie Eubojos salos (be kita ko, antikinėje 
literatūroje minimos Cbverades - uolingos salos Tarento įlankoje, 
netoli Tarento miesto). Tikėtina, kad bendrinį graikišką žodį 
vertėjas galėjo padaryti tikriniu daiktavardžiu ir Choiradėmis 
pavadinti tai, kas kituose šaltiniuose vadinama Kaferidėmis (gr. 
Kagypidzc - uolos prie Kaferėjo kyšulio Eubojos saloje). 

154 Aigialė (ar Aigialėja) - Adrasto duktė, Diomedo žmona. 

155 Taip verčiame tekstą: „Negue multo post cognoscit Dio- 
medes in Aetolia ab his gui per absentiam eius regnum infestabant, 
Oeneum mulrimodis afHictari“. Kitoks skaitymo variantas: „Negue 
multo post cognoscit Diomedes Aerholiam ab his gui per absentiam 
eiusregnum infestabant, eo nomine multis modis afHictari“ („Nedaug 

laiko praėjus, Diomedas sužino, jogtie, kurie, jam nesant, kėsinosi į jo 
karalystę, visokiais būdais ta dingstimi išnaudojo Aitoliją“). 

156 Ty. Menelajui. 

157 Skyreliuose 5 ir 6 glaustai perpasakojami Homero Odisėjos 
įvykiai. 

158 Įvairūs vardo variantai: Elponoris, Alphenoris. 

159 Proliportas - „Miestų griovėjas“ (gr. 7roiizop80c). 

160 Taipverčiame žodžių junginį „apud Molossos“, suprasdami 
jį kaip vietovardį (miesto pavadinimą), o ne tik kaip gentivardį 
(molosai (lot. Molossi) — Molosidės, Epiro centrinės dalies, gy- 
ventojai). 

161 Skirtingi vardo variantai: Assandrus ir Ascandrus. 

162 Taip verčiame orig. „ad agrum Pelei concesserat“, tačiau 
kai kuriuose leidimuose pateikiama „Peleo consenserat“ — „buvo 
Pelėjo šalininkas“. 

163 Įdomus euhemeriškos mitų interpretacijos pavyzdys, 
kuomet mitiniuose paveiksluose įžiūrimos žmonių gyvenimo 
realijos. 

164 Sepiadė (gr. Zymės) - kyšulys Tesalijoje, Magnesijos 
pusiasalyje. 

165 Vardo variantai: Cyniras, Cirmas. 

166 Kitas vardo variantas - Nestoras. 

167 Šioje vietoje esama nenuoseklumo, nes anksčiau (Dicžys 2, 
43) buvo pasakyta, kad Mestoras buvo Trojoje nužudytas. 

168 Plg. to paties Dikčio ankstesnį pasakojimą (Dicžys 4, 4), 
kur Memnono bendražygių nužudyto herojaus vardas ne Palantas 
(lot. Pallas), bet Falantas (lot. Phalas), o jų apsistojimo vieta - nę 
Pafas (Paphos), bet Rodas (Rhodes). 

169 Memnono motina buvo laikoma Eos (gr.'Hdc — Aušra ), iš 
čia prasminė jos sąsaja su diena (gr. žuėpa). Komentatoriai įžvelgia 
reikšminę aušros sąsają ir su kitu Memnono sesers vardu - Himera 
(laukiamoji, geidžiamoji). 

170 Pavadinimo variantai: Phalliorim, Phalonem. 

171 Kitas vardo variantas - Lycophion. 

172 Ty. žaibai sunaikino skėrių spiečius. 

173 Tačiau kitoje Dikčio istorijos vietoje (Džcžys 5, 16) teigiama, 
kad Neoptolemas Hektoro sūnus atidavė Helenui. 

174 Tikriausiai čia minimas Menelajo pažadas išleisti Hermionę 
už Oresto, o ne Hermionės raginimas nužudyti Andromachės 
sūnų, kurio įvykdymą, kaip ką tik minėta, sutrukdė belaisvės likimu 
susirūpinę žmonės. 

175 Neaiški vieta. Vienuose tekstuose rašoma „imperfecto 
negotio“ („neatlikęs reikalo“, „neįvykdęs sumanymo“), kitur rašoma 
„negotio perfecto“ („atlikęs reikalą“). 

176 Žemiau aprašytas Ulikso sapnas šiek tiek primena Teiresijo 
pranašystę Odisėjui (plg. Hom. Od. XI, 134-137). 

177 Aliuzijaį Odisėjo (kuris buvo mirtingas) ir Kirkės (nemir- 
tinga deivė) sūnų — Telegoną. 

178 Taip verčiame orig.: „felicissimum casum vulnerantis con- 
templatus“ (pažodžiui „numaręs laimingiausią žeidžiančiojo (puo- 
lančiojo) progą“). Kitas variantas: „infelicissimum casum vulneri 
contemplatus“ („nuraikęs žaizdai nelaimingiausią progą“). 

DARETAS FRYGAS 
APIE TROJOS ŽLUGIMĄ 
KNYGA, IŠVERSTA KORNELIJAUS NEPOTO 


APIE TROJĖNŲ KILMĘ 


179 Šis trumpas pasakojimas nesiremia Antikos laikus sie- 
kiančia rankraštine tradicija, o yra tik 1529 metų leidinio priedas, 
skirtas supažindinti plačiąją visuomenę su trumpa Trojos karalių 


genealogija. 


KORNELIJAUS NEPOTO LAIŠKAS 
SALIUSTIJUI KRISPUI 


180 Kornelijus Nepotas (100-25) - romėnų istorikas ir 
biografas, Cicerono, Atiko, Saliustijaus amžininkas, parašęs ne- 
išlikusią visuotinę istoriją ir nepilnai išlikusį biografijų rinkinį De 
viris illustribus. 

181 Gajus Saliustijus Krispas (86-35) - Romos istorikas, 
Kornelijaus Nepoto amžininkas, rimtų istorinių studijų apie savo 
meto ir netolimos praeities įvykius autorius (Coniuražio Catilinae; 
Elistoriae; Bellum Iugurtbinuo). 

182 Verčiame tą teksto variantą, kuriame yra žodžiai „utrum 
magis vera existiment“. 

183 Kituose leidimuose vietoj „an“ yra „minime“, o tai reiškia, 
kad griežtai neigiamas Homero pateiktos istorijos patikimumas. 

DARETO FRYGO PASAKOJIMAS APIE TROJOS ŽLUGIMĄ, 
IŠVERSTAS KORNELIJAUS NEPOTO 


184 Tačiau absoliuti dauguma mitologijos šaltinių nurodo, jog 
Pelijas valdė Tesaliją, o ne Peloponesą. 

185 Gr. Apyo. 

186 Šios vieros komentatoriai mano, kad čia minimas pseudo 
Orfėjo kūrinys Argonautika, parašytas, sekant Apolonijo Rodiečio 
poema. Išlaikant mintį, jog Daretas buvęs Trojos laikų žmogus ir 
negalėjo žinoti tokių vėlyvų kūrinių, šie žodžiai laikytini vėlesne 
interpoliacija (galbūt Dareto teksto vertėjo į lotynų kalbą, prisi- 
dengusio Kornelijaus Nepoto vardu). 

187 Kai kuriuose leidimuose klaidingai nurodyta Pelėjo gyve- 
namoji vieta — Pbrygia vietoj Pbthbiam. 

188 Kai kuriuose leidimuose — 15 laivų. 

189 Gali būti, kad tuo metu Priamas kariavo su amazonėmis 
(plg. Hom. //. 3, 182—190). 

190 Ne visuose nuorašuose ir leidimuose yra šis sakinys. 

r91 Lotyniškai perteikti graikiški Trojos miesto vartų pavadini- 
mai. Keli iš jų žymi garsių Trojos valdovų vardus, o kiti - geografinę 
padėtį (Scaea, plg. gr. Zaaumi m6la — Vakariniai vartai; Timbros 
vartai, ty. į Timbros miesto pusę). 

192 Čia pateikto vertimo originalas atrodo taip: „Antenorem 
vocari iubet, dicigue ei se velle legatum Graeciam mittere, ut 
congueratur graves sibi iniurias ab his gui cum exercitu venerant, 
factas. Idem in Laomedontis patris nece, et in abductione sororis 
Hesione, regnigue praedxatione pertulisse, guae omnia aeguo se 
animo passurum si tamen Hesiona ei reddatur“. 

193 Hesionę iš Trojos parsivežęs Telamonas buvo Pelėjo brolis. 

194 Paskutiniai trys vardai skirtinguose šaltiniuose skiriasi, pyz., 
vietoj Talanto yra Bukolionas, vietoj Lampoto - Lamponas. 

195 Manoma, kad veikalo perrašinėtojas parašė Dianos vardą 
vietoj Dionės, remdamasis vėlyvąja tradicija, pvz., Blosijaus Emilijaus 

Drakontijaus (V a.) Rormzulea (VIII, 43 5), neatkreipęs dėmesio, jog 
ši deivė (Dionė) homeriškoje mitologijoje buvo Afroditės (Veneros) 
motina (plg. Hom. /Z. V, 370). 

196 Helaea arba Helena - toks miesto pavadinimas laikomas 
vėlesne interpoliacija. 

197 Veikalo perašinėtojas, sukeitęs Dianos ir Dionės var- 
dus, dabar vietoj Veneros įrašo Apolono vardą (žr. ankstesnius 
paaišk.). 

198 Schisselis von Fleschenbergas (p. 147 ir toliau) mano, jog 
šis sakinys — Dareto originalo vertimas iš graikų k., o prieš tai didelė 
dalis teksto (1—10 skyriai) yra tik medžiaga, iš dalies atpasakojanti 
Dareto kūrinio įžangos dalį, iš dalies ją papildanti nauju turiniu. 

199 Yra nuomonė (to paties Fleschenbergo, žr. ankstesnį 
paaišk.), kad 11-43 skyriuose pateiktos užuominos į Hesionės 
pagrobimą yra ne Dareto, bet jo teksto vertėjo ir perkūrėjo papil- 
dymai. Tai argumentuojama tuo, kad Daretas 1 1—43 skyriuose karo 
dingstimi laiko Helenės pagrobimą, smerkia būtent šį veiksmą. Vis 
dėlto tai nepaneigia ir kitokios galimybės (kad Daretas minėjo ir 
graikų herojų padarytą skriaudą, Hesionės pagrobimą). 

200 Kai kuriuose nuorašuose šio vardo nėra. 

201 "Taip verčiame orig. „decrevere iniurias Iroianorum per- 
segui cum exercitu“. Yra ir ilgesnis sakinio variantas: „decreverunt 
iniurias Troianorum persegui, exercitum et classem comparare“ 
(„nutarė atsiteisti už trojėnų padarytas skriaudas, paruošti kariuo- 
menę ir laivyną“). 

202 Eleschenbergas (p. 9—12 ir 147) mano, kad Kastoro ir Po- 
lukso paminėjimai - vertėjo ir kompiliatoriaus į Dareto pasakojimą 
įterpti epizodai, siekiant susieti ir šiuos herojus su ankstesnėmis 
(abejotinos autorystės) vietomis. 

203 Nelabai aišku, kas turima galvoje, t.y. ką Daretas matė. Gali 
būti, kad „hos“ („šituos“) reiškia visus anksčiau minėtus graikų di- 
dvyrius, nors po jų jau buvo kalbama apie dingusius dvynius Kastorą 

ir Poluksą. Šioje vietoje įtikimai atrodo Fleschenbergo nuomonė, 
kad Kastoro ir Polukso epizodai yra vėliau dirbtinai įterpti: iš 
konteksto neplaukia mintis, kad Daretas juos galėjęs matyti, nes 
paminima, kad tik girdėjęs apie jų išvaizdą. Kita vertus, galima 
„hos“ suprasti ne kaip anksčiau paminėtus graikus, bet kaip žemiau 
pateikiamus asmenis (tokiu atveju galima laisviau vardyti herojus 
ir Helenės bei jos geltonplaukių brolių paminėjimas pasakojimo 
vientisumo nesugriauna: kalbama apie herojus, kuriuos savo akimis 
matęs arba apie kuriuos savo ausimis girdėjęs Daretas). Nelabai 
aiškus ir kitas skaitymo variantas — „hoc“ („šitai“). 

204 Fleschenbergas mano, jog šis sakinys perimtas iš Dareto 
originalo graikiškosios pratarmės. 

205 Ty. trojėnų. 

206 Taip verčiame žodžių junginį 2gušlino (= aguilo?) cor- 
pore. 

207 Arba žvairas. 

208 Ty. tamsiai rudos, kaštoninės spalvos. 

209 Kita versija pateikia „corpore iocundo“ —- „malonaus 
pavidalo kūno“. 

210 Taip verčiame apibūdinimą „virosum“. Kai kuriuose leidi- 
muose yra „viciosum“ (= vitiosum) — „ydingas, linkęs klysti“. 

211 Čia ir toliau pateikiamas graikų laivų sąrašas daug kuo 
primena Homero aprašytą achajų laivų katalogą (Hom. IZ. IL, 
494-759), bet esama epe neminėtų vardų, taip pat skirtumų, 
pateikiant laivų skaičių. 

212 Kai kuriuose leidimuose vardas trumpesnis - Protbenor, 
bet plg. Hom. JJ. IL, 494-495: Mpolžvap. 

213 Plg. Hom. IZ. II, $12: Tėugvos. 

214 Plg. Hom. IZ. II, $17: Zyedioc kal ErioTpoboc. 

215 "Taip verčiame, atsižvelgdami į anglišką vertimą ir į Hom. 
Il. II, 615-624, kur minimi herojai Aubiuayos, Ožkmtos, Aubpns 
ir Iloližewos. Įvairūs nuorašai ir leidimai pateikia labai skirtingus 

vardus. Štai viena iš versijų: „Aiax'Ihelamonius ex Salamina adduxit 
secum Teucrum fratrem, Bublationem, Amphimachum, Dorium, 
Thesium, Polisenum“. 

216 Plg. Hom. //. II, $27—535 ir 557-558, kur atskirai pamini- 
mi du Ajaksai: Oilėjo sūnus turėjo 40 laivų, o Telamono sūnus - tik 
12. Šioje vietoje tikriausiai klaidingai sujungti du sakiniai į vieną. 
Vienu sakiniu, matyt, norėta pasakyti, kad su tam tikru skaičiumi 
laivų atvyko Telamono sūnus Ajakas, pasiėmęs į karą savo brolį 
"Teukrą, o kitu sakiniu - kad iš Buprasiono ir Elidės atvyko keturi 
herojai iš viso su 40 laivų (kiekvienas po 10, kaip minima Hom. 
II. I618-619). 

217 Plg. Hom. I/. II, $91—-602, kur minima, kad Nestoras 
plaukė su go laivų. 

218 Rašoma „XL“, bet kitur - „LX“ (ty. 60). Bet plg. Hom. 
JI. II, 638-644, kur minima 40 laivų. 

219 Kai kuriuose leidimuose šio sakinio nėra. Bet plg. Hom. 
II. II, 671-675, kur minimi tik trys Nirėjo laivai. 

220 Kai kurie leidimai pateikia ir trečią vardą — Tboas. Plg. 
Hom. I/. II, 676—680. 

221 Vietovės pavadinimas įvairiai pateikiamas skirtinguose 
nuorašuose (A/cedon (= Chalcedon). 

222 Plg. Hom. JL II, 645-652. 

223 Kai kuriuose leidimuose pasitaiko ir kitoks Ulikso laivų 
skaičius — x (= 40). Bet plg. Hom. IZ. II, 631-637. 

224 Pberae (gr. Ozpai) — miestas Tesalijos rytuose. Kitoks 
herojaus vardo ir jo vietovės variantas - Emzeleus ex Pirgis. Tačiau 
plg. Hom. II. II, 711-715. 

225 Kai kuriuose leidimuose minimas kiras vardas — Protardhus. 
Ber plg. Hom. IZ. II, 695-710. 

226 Filakė - miestas Tesalijoje, Ftiotidės srityje. 

227 "Trikė - miestas šiaurės vakarų Tesalijoje su Asklepijo šven- 
tykla. Apie Podaleiriją ir Machaoną žr. Hom. JJ. II, 729-733. 

228 Kita laivų skaičiaus versija — 42 (xlij). 

229 Plg. Hom. IZ. II, 653 ir toliau. 

230 Kai kuriuose leidimuose pateikiama Euripilo kilmės vie- 
ta - Orchomenas, bet plg. Hom. /7. II, 754-737- 

231 Kai kuriuose leidimuose pasitaiko kitoks šio vardo varian- 
tas - Ksantipas (Xanžippus). 

232 Lotyniški vardų variantai: Polypoetes, Polibaetes ir Leon- 
teus, Leontius. Bet plg. Hom. Il. II, 738 ir toliau (gr. MokumolTne, 
AtovTebc). 

233 Plg. Hom. Il. II, $59-568. 

234 Meliboja — miestas Tesalijoje, Magnesijos srityje. Apie 
Filoktetą ir jo laivus plg. Hom. /Z. II, 716 ir toliau. 

235 Kifas - miestas šiaurės Tesalijoje. Kitas herojaus vardo ir 
kilmės vietos variantas — Kunėjas iš Kipro (Cumeus ex Cypro). Bet 
plg. Hom. Il. II, 748 ir toliau. 

236 Hom. J. II, 748 nurodoma, kad Gunėjas vedė 22 laivus. 

237 Plg. Hom. Il. II, 7$6-759. 

238 Plg. Hom. JJ. II, 603-610, kur minima, jog Agapenoras 
plaukė su 60 laivų. 

239 Apie jį ir jo laivus plg. Hom. J/. II, $46-556. Lotyniškai 
vadinamas Mnes:beus. Po šio sakinio viename leidime įdėtas 
papildomas sakinys: „Creneus ex Pilo, navibus numero viginti 
duabus“ — „Krenėjas iš Pilo - su dvidešimt dviem laivais“. Ten pat 
skaitome: „Hii fuere duces Graecorum numero sexaginta novem, 
gui adduxere naves numero MCXL“ — tokie buvo šešiasdešimt 
devyni graikų vadai, vadovavę 1140 laivų. 

240 Čia pateikiamas lietuviškame vertime paminėtų graikų 
vadų skaičius. Jis skirtingose versijose skirtingas (pvz., XLVII = 
47, XLIX = 49 arba net „sexaginta novem“ = 69 (plg. ankstesnį 
paaišk.). 

241 Suskaičiavus išvardytus laivus (nežiūrint papildymų 
išnašose), susidaro būtent toks galutinis laivų skaičius. Atskiruose 

nuorašuose ir spausdintuose leidimuose tas skaičius labai įvairus 
(pvz, MCXXX, MCXL, MCCII = 1130, 1140, 1202). 

242 Daretas nepasakoja apie Ifigenijos aukojimą, tačiau aliuzija 
į Dianos (Artemidės) pyktį rodo, jog čia turimas galvoje būtent šis 
populiarus antikinėje literatūroje epizodas, pirmą kartą paminėtas 
Iliadoje: po sškmingos medžioklės Agamemnonas įžeidęs Artemidę, 
pasakęs, jog ši galėtų pavydėti jam taiklaus šūvio; už tai deivė siuntė 
visam graikų laivynui nepalankų orą; jai permaldauti Agamemnonas 
turėjo Aulidėje paaukoti savo dukterį. 

243 Plg. Dictys 2, 10. 

244 Plg. Dictys 2, 1-6. 

245 Taip verčiame vieną iš šio sakinio variantų, kuris lotyniškai 
skamba taip: „Agamemnoni et sociis rem gestam narrat, illi collau- 
danc industriam cius“. Kitas variantas pažymi tik Agamemnono 
reakciją: „Agamemnoni rem gestam narrat: Agamemnon approbat 
laudatgue“ („Agamemnonui papasakoja apie tai, ką nuveikė, Aga- 
memnonas pritaria ir pagiria“). 

246 Tyrinėtojų nuomone, šioji vieta yra paties vertėjo-kom- 
piliatoriaus parašyta. Galima pastebėti, jog skriaudas trojėnams 
padarė ne Jasonas ir argonautai, bet vėlesnį žygį surengę herojai, 
vedami Heraklio. 

247 Žemiau pateikiamas trojėnų sąjungininkų sąrašas daugiau- 
sia paremtas Iliada (Hom. Il. II, 824-877). 

248 Lot. Zelia, gr. Zijei. Kai kur netiksliai vadinama Celia. 

249 Pasitaiko net šių dviejų vardų junginys - Ampbidarastus! 
Ber plg. Hom. I/. II, 824-827, kur minimas tik vienas karvedys 
iš Zelėjos — Pandaras. Amfionas, o tiksliau Amfijas (gr. Augioc) 
ir Adrastas Homero epe (IZ. II, 828-834) minimi kaip Adrestė- 
jos ir kirų gretimų sričių karvedžiai. Jie Dareto tekste paminėti 
žemiau. 

250 Plg. Hom. J/. II, 835-839. 


251 Įvairūs šaltiniai labai įvairiai pateikia šiuos vardus, čia 

remtasi anglišku vertimu, taip pat atsižvelgta į Hom. /7. II, 867-875 
apibūdintus herojus. 

252 Plg. Hom. J. II, 876 ir toliau. 

253 Plg. Hom. IZ. II, 840 ir toliau, kur sakoma, kad pelasgams 
vadovavo Hipotojas ir Pylajas. 

254 Kai kur vietoj Eufemo - Remas (Rez2us). Bet plg. Hom. 
II. II, 846-847. 

255 Kaikur — Alcamus. Bet plg. Hom. JJ. II, $44-845 (Akduac 
xai Ieipooc). 

256 Kitoks variantas: Paractemesus, Teropeus. Bet plg. Hom. Il. 
II, 848-8s0, kur minimas tik Piraichmas. 

257 Kitokie vardų variantai: Ascanžus, Xandippus, Portius. Plg. 
Hom. Il. II, 862 ir toliau. Po šitos vietos kai kurie šaltiniai pateikia 
tokius vardus: „De Fliconea Eufemeus. De Bočcia Sanias, Asimaus, 
et Foricus. De Buctino Epistropolis, et Boccius“. Gali būti, kad nau- 
dotasi įvairiais rankraščiais ir pakartota, kas buvo aukščiau ar žemiau 
paminėta. Pvz., „De Fliconea Eufemeus“ primena kai kur netiksliai 
užrašytą Eufemą iš Kikonijos („De Ciconia Euphemus“). 

258 Plg. Hom. J. II, 864-866. 

259 Plg. Hom. J II, 851-855. 

260 Šie herojai nepaminėti Iliados trojėnų sąjungininkų 
„kataloge“. 

261 Šie herojai nepaminėti Ilizdos trojėnų sąjungininkų 
„kataloge“. 

262 Kai kuriuose leidimuose šis vardas neminimas. Bet plg. 
Hom. Zl. II, 856 ir toliau. 

263 Argivi, Achivi - graikų, dalyvavusių Trojos kare, bendras 
poetinis (sinekdochinis) pavadinimas, perimtas iš graikų literatūros 
(pvz., iš Homero epų), Dareto pasakojime vartojamas lygia greta 
su Graeci. 

264 Kai kuriuose leidimuose šie vardai kitokie (pvz., Hesioduzn, 


Demorantem). 

265 Dėl Anijaus plg. Džcžys 1, 23 ir comm. ad loc. 

266 Anot Dikčio Kretiečio (Diczys 2, 1 1), Protesilają nukovė 
Enėjas. 

267 Plg. Hom. JZ. VII (pirmiausia eil. 273—3 10), kur abu herojai 
taikiai išsiskiria, apsikeitę dovanomis. 

268 Visame Dareto veikale paminima 11 paliaubų, jų visų 
trukmė, kartu paėmus, — per septynerius su puse metų. 

269 Arba (kitame leidime) Archilochą. 

270 Arba Protenorą. 

271 Orkas (lot. Orcus) - mirusiųjų karalystė, atitinkanti graikų 
Hadą. Tai herojinėje poezijoje mėgstama metonimija. 

272 Daretas plačiai neaparašo Menelajo ir Aleksandro dvikovos, 
kokia pateikta I/. III ir Dikčio pasakojime (Dictys 2, 40), tačiau 
Aleksandro bėgimas nuo Menelajo ir jam suteikta trojėnų pagalba 
turi minėtuose veikaluose aprašytos dvikovos bruožų (tiesa, Iliadoje 
Pariui padeda Venera, o Menelają strėle sužeidžia Pandaras). 

273 Įvairiose redakcijose minimas Orcbomeneus lyg atskiras 
herojus, tačiau linkstame laikyti tai būdvardžiu (Orcbomenius) ir 
sieti jį su greta pateiktu herojaus vardu, atsižvelgdami į anksčiau 
Dareto pasakojime minėtą faktą, kad Jalmenas atvyko iš Orcho- 
meno (žr. Dares 14). 

274 Kai kuriuose leidimuose šioje vietoje minimi herojai 
Oramenas, Palamenas, Palamonas. Tikriausiai tai to paties „orcho- 
meniečio Jalmeno“ vardo klaidingos interpretacijos. 

275 Arba (kitame leidime) Delpenorą. 

276 Arba Dorijų. 

277 Arba Nerijų. 

278 Arba Asterijų. 

279 Arba Ksantipą. 

280 Šių herojų vardai skirtingai pateikiami, pvz., kai kur vietoj 
šitų minimas Fidipas ir Antifas, kitur — Fidipas ir Ksantipas, o 
visiškai neminimas Merionas. 

281 Arba (kitame leidime) Euforbą. 

282 Kai kur pridedamas dar vienas karvedys - Memnonas. 

283 Taip verčiame orig.: „Moesta Andromacha summissis 
capillis Astyanactem filium protendens ante pedes Hectoris eum 
revocare non potuit“. Ne visuose leidimuose yra šis sakinys. 

284 Taip verčiame žodžius iš orig.: „velle Hectorem veloci saltu 
in pugnam ire. Proiectague ad genua, astante filio suo Astionacte 
(sic!), eum revocare mandat“. Kitose versijose žodžiai išdėstyti 
kitaip ir pateikiamas kitoks vaizdas. Štai vienas iš variantų: „et 
Hectorem velle in pugnam prodire, nec posse proiecto ad genua 
filio suo revocari“ („kad Hektoras veržiasi žengti į kovąir jo negalįs 
sulaikyti net ant kelių parpuolęs sūnus“). 

285 Arba Idomenėją, arba Ejonėją. 

286 Arba Hifilą. 

287 Arba Polibaitą. 

288 Viename leidime vietoj Memnono minimas Troilas. 

289 Taip verčiame orig.: „animo aeguo se recipere si vellent 
dare“. Galimas vertimo variantas: „Lengvai sutiksiąs, jei kam nors 
kitam norėtų skirti valdžią“. 

290 Taip Agamemnonas pažymi savo autoritetą ir galimybę 
būti renkamam svarbiausiu vadu. 

291 Kituose variantuose — Perses, Admestae filius (Persas, 
Admesto ar Admestos sūnus). 

292 Tokį sakinį (jo kai kuriuose lotyniškuose leidimuose 
nėra) perimame iš angliško vertimo, plg.: „Palamedes granted a 
truce of one year“. 

293 Ne visuose leidimuose yra šitas sakinys. 

294 Arba Atamantą. 

295 Apie Telefairjo pasilikimą Misijoje rašoma Dareto kūrinio 
16 skyrelyje. 

296 Arba, anot kitos versijos, Paris. 

297 Taip verčiame orig.: „Coepit male eos accipere gui ad se 

venerant, dicens perpetuam pacem fieri oportere: tanta pericula 
unius mulieris causa Keri, libertacem periclitari, tanto tempore 
diffidere“. Kai kuriuose leidimuose šio sakinio nėra. 

298 Sakinio pabaiga verčiama, remiantis orig.: „nec curare guod 
modo superiores Troiani fuerint“. Yra ir kitų šio sakinio variantų. 
Vienas iš jų toks: „Calchas ex augurio respondit debere pugnare, 
guod superiores Iroianis fient“ („Kalchantas iš paukščių ženklų 
nustatė, kad reikia kovoti, nes graikai bus stipresni už trojėnus“). 

299 Taip pateikia vienas iš leidimų (plg. orig.: „Argivos in castra 
fugar“). Kitur pateikiamas kitoks vaizdas, be nuorodos į argiečių sto- 
vyklą: „caeteros paulatim perseguitur“ — „pamažu vejasi kitus“. 

300 "Taip verčiame žodį implicitum. 

301 Kitais duomenimis - trisdešimties dienų. 

302. Kai kuriuose leidimuose šioje vietoje minimas graikų krei- 
pimasis į orakulą: „Deinde concilium convocat: Argivos alloguitur; 
placet omnibus ut guid faciendo opus sit dii consulantur. Mittunt 
continuo gui consulere debeant: gui responsum accipiunt, per 
Achillis progeniem fnem negotii Keri“ („Paskui Agamemnonas 
sušaukia pasitarimą, kreipiasi į argiečius; visi nusprendžia, jog reikia 
dievų klausti, ką toliau reikėtų daryti. Išsyk pasiunčia žmones, kad 
paklaustų orakulo. Šie gauna atsakymą, kad pradėtą reikalą užbaigs 
Achilo ainis“). 

303 Telamono sūnaus Ajakso mirtis kitaip vaizduojama Dikčio 
pasakojime (Dicžys $, 15). 

304 Kitaip apie Pentesilėjos žūtį pasakoja Diktis (Dicžys 4, 3). 

305 Manoma, kad Amfimacho paveikslas atitinka Dikčio 
pavaizduotą Antimachą (plg. Dicžys 2, 23-24; 4, 21). 

306 Priamo kalba, anot Fleschenbergo, tikriausiai yra vertėjo- 
kompiliuotojo darbas. 

307 Taipverčiame orig.: „Simulgue suasir Amphimachus (sic! = 
Amphimachum) ad coenam eos vocari, divinamgue rem facturum, 


et ita insidiis circumventurum“. 

308 Kitose versijose yra žodis picžy»2 (nupiešta, nutapyta), taigi 
parodomas kitoks vartų vaizdas. 

309 Šitaip Daretas tartum paaiškina medinio arklio legendą. 

310 Taip verčiame orig.: „Neoptolemus praesidium dat. 
Antenor cum in regiam duxit, ubi Troianis positum praesidium 
erat“. Bet šių sakinių nėra kai kuriuose leidimuose, o vietoj jų ten 
pateiktas kitoks vaizdas, plg. tokį epizodą: „Neoptolemus irruptio- 
nem facit, Troianos caedit, perseguitur Priamum, guem ante aram 
Iovis obtruncat“ („Neoptolemas pradeda puolimą, kapoja trojėnus, 
persekioja Priamą ir jį nužudo prie Jupiterio aukuro“). 

311 Juppiter Herceus (gr. Zeic Epaetoc) - „Naminis Jupiteris“ 
(„Naminis Dzeusas“), kaip namų erdvę ir šventą židinio ugnį 
sauganti dievybė. 

312 "Taip verčiame orig.: „Agamemnon profectus est de urbe, 
victoria sibi concessa“. 

313 Schisselis von Fleschenbergas mano, jog ši vieta gali būti 
paremta graikiškos pratarmės originalu. 

314 Taip verčiame viename leidime pateiktus žodžius: „sicut 
Dares scribendo tradidit“. Kitur esama užuominos apie Dareto 
dienoraštį: „sicut acta diurna indicant, guae Dares Phrygius des- 
cripsit“ (kaip nurodo Dareto Frigiečio parašytas dienoraštis acža 
diurna — kasdieninių įvykių užrašai). 

315 Čia remtasi angliško leidimo duomenimis. Skirtinguose 
nuorašuose šis skaičius skirtingai pateikiamas (pvz., 806000 arba 
886000). 

316 Laužtiniuose skliaustuose pateikiamas vertimas Trojos kare 
nukautų herojų sąrašo, pateikto viename iš XVI a. Dareto istorijos 
leidimų. Sąrašo kompozicija paprasta: iš pradžių pateikama, ką 
nukovė trojėnai, o po to — ką graikai. Sąrašas neišsamus. 

317 Arba Arkesilają. 

318 Tikriausiai Protoenorą. 

319 Arba Elpenorą (Elefenorą). 

320 Arba Diorą. 

221 Arba Posidipą (Poseidipą). 

322 Arba Antifą. 

323 Arba Polipoitą. 

324 Dareto pasakojime neminėto herojaus vardas. 

325 Dareto pasakojime toks herojaus vardas nepaminėtas. 
426 Dareto pasakojime toks herojaus vardas nepaminėtas. 
327 Arba Jalmeną. 

328 Tačiau neminima, kad Aleksandras nukovė Achilą. 
329 Tikriausiai Eufemą. 

330 Tikriausiai Hipotoją. 

331 Tikriausiai Pylają. 

332 Arba Asteropają. 

333 Tikriausiai Likaoną. 

334 Arba Forkiną. 

335 Arba Antifą. 

336 O gal norėta pasakyti, kad Mestlą? 

337 Dareto pasakojime toks Diomedo nužudyto berojaus 


vardas nepaminėtas. 

